
IDEILE JUANEI 

Am spus că Pardaillan, profitând de momentul în care conjuraţii 
se retrăgeau, a avut o discuţie destul de înfierbântată cu Chico: 
Pardaillan îi ceruse micuţului să-i spună dacă nu cumva exista şi 
o intrare secretă, necunoscută celor care se găseau în acel 
moment în subterane, şi pe unde Pardaillan ar fi putut să intre şi 
să iasă după cum i-ar fi convenit. 

La început tânărul s-a făcut că nu pricepe. Pentru el, să intre 
singur în subterană fără nici o altă armă decât un pumnal, era 
curată sinucidere. Nu putea înţelege cum seniorul francez care 
tocmai scăpase de la o moarte înfiorătoare se putea expune 
astfel, ca şi cum i-ar fi făcut plăcere. 

Dar Pardaillan a insistat, şi, cum avea un fel al lui de a fi 
irezistibil, când cerea ceva, micuțul a sfârşit prin a ceda şi l-a 
condus într-un tunel unde, afirma el, exista o intrare pe care 
nimeni altul nu o cunoştea. 

După cum s-a văzut, nu se înşelase şi într-adevăr, nici Fausta şi 
nici ceilalţi conjuraţi nu cunoşteau intrarea. 

în timp ce Pardaillan se găsea în sală, tânărul, extrem de 
neliniştit, îngheţat în tunel cu mâna pe resortul care acţiona 
trapa invizibilă, nevăzând şi neauzind nimic din ceea ce se 
întâmpla de cealaltă parte a zidului, îndoindu-se totuşi că ar 
putea avea loc o luptă şi aşteptând îngrijorat semnalul convenit 
pentru a deschide trapa, asigurând retragerea celui pe care 
acum îl considera marele său prieten. 

Când Pardaillan a ciocănit în zid semnalul convenit, trei lovituri, 
micuțul se grăbi să deschidă, şi-l primi pe cavaler cu o bucurie 
pe cât de zgomotoasă, pe atât de sinceră, manifestare care avu 
darul să-l emoţioneze profund pe acesta. 

— Credeam că nu veţi mai ieşi viu de-acolo, spuse tânărul când 
se mai calmă. 

— Ei aş! răspunse Pardaillan surâzând, am pielea destul de 
groasă, şi de altfel nu sunt prea uşor de atins. 

— Sper că acum putem pleca? zise Chico care tremura la gândul 
că francezul ar mai vrea să rămână, expunîndu-se inutil după 
părerea sa. 

Spre marea lui satisfacţie, Pardaillan îi răspunse: 


— Pe legea mea, da! Locul acesta o fi plăcut poate pentru 
animalele de noapte, dar nu este prea atractiv pentru oameni 
cinstiţi precum Chico. Să plecăm, deci! 

Răsărea soarele când Pardaillan, însoţit de Chico, îşi făcu 
intrarea în hanul Turnului. 

În uriaşul cămin din bucătărie ardea un foc vesel, iar Barbara, 
bătrâna doică, pentru a nu-şi pierde obiceiul, bombănea 
împotriva tinerelor stăpâne care nu fac nimic decât după capul 
lor, care după ce şi-au petrecut în picioare aproape toată 
noaptea, se scoală primele şi, împodobite cu cele mai frumoase 
panglici, se încurcă printre harnicii şi cinstiţii servitori care-şi 
văd de munca lor cu conştiinciozitate. 

într-adevăr, mica Juana coborâse prima, neputându-se odihni 
toată noaptea. 

Palidă, cu ochii încercănaţi, strălucind de febră, mica Juana 
arăta o mare oboseală sau poate pentru faptul că a vărsat multe 
lacrimi. Dar, oricât ar fi fost de neliniştită, de obosită şi 
dezorientată, nu a putut ceda cochetăriei. Se împodobise cu 
cele mai bogate şi cele mai frumoase veşminte, se pieptănase 
cu grijă, se încălţase cu botinele cele mai frumoase, şi astfel, cu 
urechea şi ochii spre uşă, se mişca de colo-colo prin bucătărie 
aşteptând neliniştită reîntoarcerea. 

Astfel că intrarea cavalerului arborând un- aer triumfător, însoţit 
de Chico, o văzu din prima clipă. Şi astfel, surâsul îi înflori pe 
buzele-i purpurii, obraji-i palizi se îmbujorară şi ochii săi 
neliniştiţi, împăienjeniţi de lacrimi, îşi regăsiră strălucirea, ca 
prin minune. 

— Ah! domnule cavaler, iată-vă reîntors! exclamă ea. Ştiţi că 
prietenii dumneavoastră, don Cervantes şi don Cesar, sunt 
foarte neliniştiţi în ceea ce vă priveşte? 

— Bine! zise Pardaillan surâzând, îi voi linişti., peste câteva 
clipe. 

Dar, lucru bizar, Juana, care cu câteva ore mai devreme l-a 
obligat cu vehemenţă pe Chico să-l salveze pe cavaler dacă este 
posibil, Juana, care făcuse risipă de promisiuni sincere de 
recunoştinţă şi afecţiune, Juana nu adresă nici un cuvânt 
omuleţului, al cărui aer triumfător i se schimbă în consternare. 
Ea părea că nici nu-l vede; sau mai degrabă, da. îi aruncă o 
privire. Dar ce privire, furioasă, ca şi cum i-ar fi reproşat o 
trădare ticăloasă. 


Juana, fără să se mai preocupe de tânăr, întrebă: 

— Seniore, doriţi să urcați spre a vă odihni acum, sau mai 
înainte doriţi să gustaţi ceva? 

— Juana, frumoasa mea, mai întâi aş vrea să-mi vin în fire, aşa 
că, dă ordin să-mi aducă o porţie de pateu şi două sticle de vin 
de Franţa. 

— Vă voi servi chiar eu, seniore, spuse Juana. 

— Onoare care mă emoţionează, frumoasă copilă! între timp, 
dacă domnii Cervantes şi El Torero nu dorm, asigură-i că m-am 
întors teafăr şi nevătămat. 

— Imediat, seniore! 

Vioaie, uşoară şi fericită, Juana urcă scările în fugă pentru a-i 
anunţa pe prietenii seniorului francez despre nesperata lui 
reîntoarcere, făcând totodată semn unei servitoare să aranjeze 
masa. 

In momentul în care Juana a dispărut, Pardaillan se întoarse spre 
Chico şi izbucni într-un râs vesel şi sonor. Şi cum micuțul îl 
privea cu o figură de dureros reproş, exclamă! 

— Nu înţelegi, ei? Asta arată că nu cunoşti femeile! 

— Dar ce i-am făcut? murmură tânărul, interzis. Pardaillan ridică 
din umeri: 

— Ce i-ai făcut? l-ai făcut că mi-ai salvat viaţa. 

— Dar ea m-a rugat. 

— Exact! 

Şi cum micuțul făcea ochii din ce în ce mai mari, izbucni din nou 
în râs. 

— Nu încerca să înţelegi, zise el. Ceea ce trebuie să ştii este că 
te iubeşte. 

— Oh! exclamă Chico neîncrezător, nu mi-a spus nici un cuvânt 
şi nu a făcut altceva decât să mă fulgere cu privirea. 

— Tocmai din cauza asta spun că te iubeşte. Tânărul, mîhnit, îşi 
plecă cu durere capul. Lui Pardaillan i se 

făcu milă. 

— Ascultă, spuse el, şi înţelege dacă poţi. Juana este mulţumită 
să mă vadă viu... 

— Ei vedeţi, asta e... 

— Dar este furioasă pe tine. 

— De ce?... Nu am făcut decât s-o ascult. 

— Tocmai asta e!... Juana n-ar fi vrut să fiu ucis. Nici n-ar fi vrut 
ca tu să fii acela care să mă salveze. 


— De ce? 

— Pentru că sunt rivalul tău. Femeia care iubeşte nu poate 
admite ca iubitul său să nu fie gelos. Dacă tu ai fi iubit-o pe 
Juana, ai fi_ fost gelos. Gelos fiind, nu m-ai fi salvat! Asta îşi 
spune ea. înţelegi? 

— Dar dacă nu v-aş fi salvat, mi-ar fi întors spatele. M-ar fi tratat 
drept asasin. Şi atunci? 

— Atunci, lasă lucrurile aşa cum sunt, e mult mai bine. Nu te 
nelinişti, Juana te iubeşte... sau te va iubi, la naiba! Ai încredere 
în mine? Da sau nu? 

— Da, bineînţeles. 

— Atunci lasă-mă pe mine să aranjez şi nu mai lua aerele astea 
de amorez apucat. Treburile îţi merg bine, răspund eu. 

Pentru a nu-l supăra pe Pardaillan, Chico încercă să-şi alunge 
supărarea şi să arate dacă nu o mutră veselă, cel puţin una mai 
puţin morocănoasă. 

în acest timp, Juana cobori şi anunţă: 

— Domnii se îmbracă. într-o clipă vor cobori şi vor veni la 
Senioria Voastră. Aşteptându-i, masa este servită, şi dacă aveţi 
bunăvoința de a lua loc, veţi gusta un excelent pateu până când 
va fi gata omleta. 

Pardaillan, apropiindu-se de masă, simula o mare mânie. 

— Cum, numai un tacâm? Dar nefericito, nu ştii că vreau să 
cinstesc un viteaz? Am spus: un viteaz. Şi cred că mă pricep la 
aşa ceva. 

Şi cum Juana căuta uluită cine putea fi acela care să merite 
onoarea de a fi numit viteaz de seniorul francez, viteazul- 
vitejilor: 

— Repede! adăugă Pardaillan, încă un tacâm pentru acest om 
brav, care-mi este de asemenea şi un prieten iubit. , 

Pe drept cuvânt, dacă Juana era surprinsă şi intrigată, Chico era 
şi el, la rândul său. Ca şi ea, se întreba cine putea să fie acest 
prieten de care vorbea Pardaillan. 

Oricum, Juana se grăbi să repare, răul, şi curioasă ca orice fiică 
a Evei, aşteptă. De altfel nu a fost nevoie să aştepte prea mult. 
Pardaillan, cu o privire maliţioasă, se apropie de masă şi, 
arătând un taburet micuţului, încurcat de această onoare, spre 
marea uluire a Juanei care nu-şi putea crede ochilor şi nici 
urechilor: 


— Asta este, prietene Chico, făcu el vesel, aşează-te în faţa mea 
şi să mâncăm, la naiba! O merităm, nu ţi se pare? 

Chico începu să-l considere pe Pardaillan ca o ființă 
extraordinară, mai mare, mai nobil, oricum ceva mult mai demn 
de respect decât ceea ce fusese el obişnuit să respecte. în acest 
timp, Cervantes şi El Torero tocmai coborau şi imediat luară loc 
la masă ciocnind paharele cu Pardaillan şi Chico. 

Bineînţeles, dacă Cervantes şi El Torero s-au mirat văzându-l pe 
Pardaillan la aceeaşi masă cu micul vagabond, n-au lăsat să li se 
vadă mirarea. Şi, pentru că Pardaillan îl trată pe Chico ca pe un 
egal, bineînţeles că avea motive să o facă şi se grăbiră să-l 
imite. Astfel încât Juana văzu cu stupoare aceste înalte 
personaje arătându-i o mare consideraţie păpuşii sale, acestei 
păpuşi căreia considera că-i făcea o mare onoare permițându-i 
să-i sărute vârful pantofului. 

Mica Juana nu mai spunea nimic; dar Pardaillan, amuzat, citea 
pe faţa ei mobilă şi cinstită toate întrebările pe care şi le punea 
fără a îndrăzni să le facă auzite. 

— Puteţi crede, spuse el la un moment dat, că acest mic afurisit 
a îndrăznit să mă amenințe cu pumnalul? Şi încă foarte hotărât, 
încât stau şi mă întreb cum de mai sunt în viaţă. 

— Ei, la naiba! făcu Cervantes, micuțul e viteaz? 

— Mai mult decât puteţi crede, zise grav Pardaillan. în micul 
piept al acestui omuleţ bate o inimă vitează şi generoasă. Nu 
este o vitejie mai mare decât a celui care nu şi-o cunoaşte. 
Poate că o dată vă voi povesti ceea ce a făcut acest copil. 
Pentru moment pot să vă spun că îl iubesc şi îl stimez, şi vă rog 
să-l consideraţi prieten, nu din dragoste pentru mine, ci pentru 
el însuşi. 

— Cavalere, zise grav Cervantes, din moment ce-l consideraţi 
demn de prietenia voastră, vom fi onoraţi să facem ca voi. 

În acest timp, Chico nu ştia ce să facă. Era fericit, bineînţeles, 
dar complimentele primite din partea unor oameni pe care îi 
considera eroi, îi dădea o sfială de care nu ştia cum să scape. 
Totuşi, trebuie să o spunem, privirile-i alunecau deseori spre 
Juana pentru a observa efectul pe care îl produceau laudele la 
adresa lui. Şi avea motive să fie fericit, deoarece Juana, de 
acum, îl privea cu alţi ochi şi-i acordă unul dintre cele mai 
frumoase surâsuri... 


După ce a pregătit astfel, indirect, sufletul fetei, Pardaillan îi 
spuse direct, pe jumătate glumeţ, pe jumătate serios: 

— Tie, graţioasă Juana, care ai avut grijă de acest orfan, 
tovarăşul tău de copilărie, prin el, care m-a salvat, îţi sunt dator. 
Dar trebuie să ştii un lucru, şi anume că femeia care va avea 
fericirea să fie iubită de Chico poate să fie sigură că va fi iubită 
până la moarte. Niciodată o inimă mai vitează şi mai 
credincioasă nu a bătut în pieptul unui bărbat. 

Juana nu răspunse, dar făcu o mutriţă care voia să spună: „Nu- 
mi spuneţi nici o noutate". 

Pardaillan se arătă zgârcit în explicaţii. Era de altfel obiceiul său. 
Se feri să spună vreun cuvânt din ce surprinsese despre EI 
Torero, şi nu spuse decât exact ceea ce trebuia pentru a sublinia 
rolul jucat de Chico, rol pe care-i făcu plăcere să-l exagereze, cu 
sinceritate de altfel, deoarece era dintre naturile de elită care 
exagerau binele pe care-l primeau din partea cuiva. 

Aceste explicaţii fiind date, pretextă o uriaşă oboseală, asupra 
acestui fapt nu exagera, deoarece oricare altul în locul lui s-ar fi 
prăbuşit de mult, şi urcă să se întindă între cearşafurile albe 
care-l aşteptau. 

Pardaillan plecând, se retrase şi Cervantes. El Torero urcă să o 
salute pe Giralda şi astfel Chico rămase singur. 

Juana, micuța vicleană, nu catadixi să-i adreseze nici un cuvânt. 
Numai că, după ce s-a învârtit prin patio, sigură că bietul de el 
n-o pierde din ochi, se îndreptă cu un aer nepăsător înspre un 
mic colţ pe care şi-l aranjase după gustul său şi care-i servea 
drept budoar, e drept, destul de modest. Şi, în timp ce se 
retrăgea, hoţomana privi peste umăr să vadă dacă este urmată. 
Cum ea dorea acest lucru, îşi întoarse capul pe jumătate şi-i 
aruncă un zâmbet care-l subjugă. De-abia atunci, sărmanul 
Chico îndrăzni să se ridice şi să o urmeze în micul budoar, cu 
inima bătând mai să-i spargă pieptul deoarece se întreba cu 
teamă ce primire i se va face. 

Juana se aşeză pe unicul fotoliu care-i mobila micuțul locşor. Era 
un fotoliu uriaş din lemn sculptat, şi cum ea era destul de 
scundă, îşi odihnea picioarele pe un taburet de stejar lustruit. 
Chico se strecură în budoar şi rămase în faţa ei mut şi cu un aer 
încurcat. Văzând că nu se hotărăşte să vorbească, începu ea 
conversaţia, şi, cu o figură serioasă, fără ca el să-şi poată da 
seama dacă este mulţumită sau supărată, întrebă: 


— Aşadar, se pare că eşti un viteaz, Chico? Cu naivitate el îi 
răspunse: 

— Nu ştiu. 

Nerăbdătoare, Juana reluă cu un început de nervozitate: 

— Domnul de Pardaillan a afirmat-o cu hotărâre. El cunoaşte 
vitejia, el care este vitejia însăşi. 

— Dacă el o spune, poate că aşa este... Dar eu, eu nu ştiu. 
Micuţele tocuri ale Juanei începură să lovească lemnul 
taburetului, un sunet neliniştitor pentru Chico, care cunoştea 
semnele care-i arătau că mica-i stăpână începea să se mânie. 
Bineînţeles că asta nu făcu decât să-i crească tulburarea. 

— Este adevărat ce a spus domnul de Pardaillan, că aceea pe 
care tu o vei iubi, o vei iubi până la moarte? întrebă ea deodată. 
Ne-am înşela foarte mult dacă am crede că prin această 
întrebare Juana dădea dovadă de neruşinare sau era o 
destrăbălată. Juana era neştiutoare şi această neştiinţă putea 
justifica prin ea însăşi riscul întrebării sale. Destrăbălată fiind, s- 
ar fi ferit să o pună. în afară de asta, trebuie să spunem că 
moravurile epocii erau de altfel mult mai libere decât cele din 
zilele noastre, când totul este fardat şi ascuns sub masca 
ipocriziei. 

Chico, roşind, bolborosi: 

— Nu ştiu! 

Ea lovi din picior furioasă. 

— Nu ştiu!... Nu-ţi dai seama? E enervant. Pentru ca el să fi spus 
asta, bineînţeles că i-ai vorbit despre aşa ceva. 

— Nu i-am vorbit, jur! 

— Şi atunci, cum de ştie că iubeşti pe cineva şi că acea 
persoană o vei iubi până la moarte? 

— E adevărat că iubeşti pe cineva, spune, Chico? Cine e? Eu o 
cunosc? Vorbeşte o dată! De ce ai rămas cu gura căscată. Mă 
enervezi. 

Şi ochii lui Chico îi spuse: „Pe tine, numai pe tine te iubesc." Ea 
vedea foarte bine, dar voia ca el să o spună. Voia să audă. 

Dar Chico nu avu curajul. Nu făcu altceva decât să 
bolborosească din nou: 

— Nu iubesc pe nimeni... în afară de tine. O ştii bine. Sfântă 
Fecioară! Bineînţeles că ştia! Dar nu asta voia să audă 

de la el, şi făcu o mutră dezamăgită. A fost o proastă că a putut 
crede un moment că Chico e un viteaz. Vitejia-i nu-l ajuta să 


spună două cuvinte: „Te iubesc!" Nu ştia micuța Juana, că 
aceste două cuvinte făceau să tremure şi pe cei mai viteji. 

Şi, în dezamăgirea ei, îi veni ideea, deoarece nu era bun decât 
pentru asta, să-l umilească, să-l facă să i se trântească la 
picioare. 

Agresivă, cu o figură rea şi cu o voce seacă: 

— Dacă nu ştii nimic, dacă nu spui nimic, nu faci nimic, pentru 
ce ai venit? ce vrei? 

Palid, dar mai hotărât, cu mult mai hotărât decât putea crede el 
însuşi, spuse: 

— Voiam să te întreb dacă eşti mulţumită. Luîndu-şi aerul său de 
mică regină, întrebă: 

— De ce anume ai vrea să fiu mulţumită? 

— Păi... de faptul că l-am găsit pe francez,... că l-am adus. Cu 
acea obrăznicie obişnuită femeilor, Juana strigă cu un aer mirat 
şi scandalizat totodată: 

— Ei şi? Ce-mi pasă mie de francez? Ce, ţi-ai pierdut capul? 
Înspăimântat, nemaiştiind cărui sfânt să i se încredinţeze, se 
bâlbâi: 

— Tu mi-ai spus... să-l salvez, să-l aduc... 

— Eu?... Scorneli, ai visat! 

Pe moment, Chico fu zdrobit. Cum adică? într-adevăr a visat? 
aşa cum afirma ea cu o tărie surprinzătoare. El ştie bine că nu, 
la naiba! Şi-a bătut joc de el? A vrut să-l pună la încercare? Să 
vadă dacă este gelos, dacă se revoltă? Seniorul Pardaillan, care 
cunoştea atâtea lucruri, tocmai i-o spusese: femeia care iubeşte, 
nu urăşte, dimpotrivă, se arată geloasă. Da! asta este. Dar 
atunci, şi Juana îl iubea? 

Ea îl privea cu coada ochiului şi se bucura de tulburarea lui, de 
înspăimântarea lui, de umilinţa lui. L-ar fi vrut la picioarele ei, 
să-l facă să sufere, să-l rănească, să-l umilească, oh! Mai ales 
să-l umilească, pe el, pe care-l ştia aşa de mândru. Să-l 
umilească atât de mult încât poate că atunci, în cele din urmă s- 
ar fi revoltat şi poate şi-ar fi ridicat capul şi ar fi vorbit ca un 
stăpân. 

Se putea spune că este rea? Deloc. Nu se cunoştea, asta-i tot. 
Am fi exagerat spunînd că este îndrăgostită de Chico. Se afla şi 
ea la prima răscruce din viaţă. Până acum credea că nutreşte 
pentru bietul omuleţ doar o dragoste de soră, dar care totuşi era 
mult mai profundă decât ar fi crezut. 


Nu era nevoie' decât de un mic motiv pentru a schimba această 
afecţiune în dragoste profundă, cum tot atât de bine, un şi mai 
mic motiv ar fi făcut ca această dragoste să rămână pur şi 
simplu frăţească. 

Şi tocmai când aceste sentimente contradictorii o frământau, 
apăru Pardaillan, care produse o impresie profundă asupra 
caracterului ei, mai degrabă romantic. Pardaillan îi apăruse 
precum eroul visat din basme. Prea inocentă încă pentru a-şi 
analiza sentimentele, i se dărui cu ochii închişi. De aceea am 
văzut-o plingând cu lacrimi amare la gândul că cel pe care ea-l 
alesese era poate mort. 

Spovedindu-se lui Chico, cu acea cruzime inconştientă a 
femeilor a căror dragoste se împărtăşeşte altuia, iată că Chico, 
fără a se revolta, gonindu-şi cu stoicism durerea, iată că Chico, 
cu acea clarviziune pe care o dă o dragoste adincă, a întrebat 
simplu, fără să insiste, chiar fără a-şi da seama exact de 
valoarea argumentului său, Chico i-a pus poate singura 
întrebare care ar fi fost în stare să o oprească din drumul 
periculos pe care o luase: 

— Ce speri? 

Fără să ştie, fără să vrea, întrebarea micuţului căzu ca o 
măciucă. Fără ca el să-şi dea seama, întrebarea îl salvă, 
deoarece după plecarea lui, Juana îi-întoarse cuvintele pe toate 
feţele. 

Nu era decât fiica unui modest hangiu, care putea trece drept 
avut, dar totuşi hangiu. Şi asta era un cusur destul de mare într- 
o epocă şi într-o ţară în care oricine nu era nobil, nu exista. Ce- 
ar fi putut să spere? Nimic, bineînţeles. Niciodată acest senior 
nu ar fi consimţit s-o ia de soţie, iar pentru a-i deveni amantă, 
fusese prea binecrescută pentru a consimţi la aceasta. 
Rezultatul gândurilor sale a fost că dragostea-i pentru Pardaillan 
- scăzu simţitor. Ori, terenul pe care cavalerul îl pierduse, fu 
cîştigat de Chico. De asta ea nici măcar nu se îndoia. Şi tocmai 
în acest moment Pardaillan se întoarse. Desigur că se bucurase 
văzându-l teafăr, dar Chico scăzu în ochii ei, pierzând din terenul 
cîştigat. Juana îi reproşa că prin aceasta se eclipsase, 
sacrificându-se. Ea îşi spunea că şi-ar fi apărat iubirea cu 
ghearele şi cu dinţii, dar nu s-ar fi sacrificat. De aici primirea 
rece făcută bietului Chico. 


Ori, Pardaillan povesti cum acesta s-a apărat ca un turbat, mai 
să-l ucidă, pe el, Pardaillan. larăşi crescuseră acţiunile lui Chico. 
De ce să spere în visuri. Fericirea ei poate asta era. N-ar 

fi fost o nebunie să o lase să-i scape? De aici şi revenirea asupra 
omuleţului. Astfel avu loc întîlnirea lor în budoar. Trebuia ca 
totuşi Chico să-i declare dragostea. Şi iată că bietul de el se lasă 
copleşit de timiditate. Ea se înfurie cu atât mai mult cu cât 
făcuse totul pentru a-i uşura mărturisirea, neputându-se 
împiedica să gândească la faptul că Pardaillan s-ar fi descurcat 
de minune şi fără aceasta. 

Dar Chico, în loc să se indigneze pentru ,„nedreapta-i acuzaţie, 
după ce rămase câteva clipe tăcut, îşi plecă fruntea acceptând 
refuzul, şi părând că se scuză, o întrebase încetişor: 

— Am făcut ceea ce mi-ai cerut, şi Dumnezeu ştie cât de greu 
mi-a fost! de ce te superi? 

lată ce găsise el de cuviinţă să spună. Ah! dacă ar fi fost în locul 
lui şi cineva ar fi vrut să-şi bată astfel joc de ea, ar fi văzut 
persoana. 

Hotărât lucru, Chico nu era un bărbat. Trecându-i acest gând 
prin minte, se hotărî să facă totul pentru a-l face să i se 
prosterne la picioare. Această hotărâre i se preciza cu 
nestrămutare, luînd forma unei dorinţe violente pe care o va 
împlini orice ar fi. 

Pentru a-şi realiza voinţa, îşi calmă vocea, răspunzându.-i: 

— Dar nu m-am supărat. 

Lăsând să-i scape aceste cuvinte, îşi încrucişa picioarele-i fine, 
mulate de ciorapi de mătase roşie, şi surâzând în continuare, 
întinse un picior care ajunse la înălţimea pieptului bietului 
omuleţ. îşi privi piciorul mulţumită, ca de un lucru drăguţ, 
aruncând o ocheadă spre Chico, ca pentru a-i spune: 

„Dar sărută-l odată, neghiobule!" 

Şi picioruşul îşi continuă agitația, arătând talpa condurului de o 
curăţenie aproape perfectă care spunea în limbajul lui mut: „Hai 
odată! îndrăzneşte!" 

Astfel că bietul Chico nu mai putu rezista ispitei, şi cum ea 
surâdea în continuare, arătând astfel că nu este supărată, căzu 
în genunchi în faţa ei. 

Şi micul picior, în balansul lui, îi atinse uşor obrazul, ca şi cum 
ea n-ar fi observat că astfel îngenunchiat îi atinge faţa. 


Nu exista un timid mai incorigibil decât bietul Chico, deoarece 
nu putea nici măcar gândi să-i atingă piciorul fără permisiunea 
ei. Ce ar fi spus? Nici nu se putea gândi măcar că dacă ar fi 
îndrăznit, ea i-ar fi întors sărutul. 

Dar cum talpa pantofului trecu din nou prin apropierea figurii 
sale, tentaţia fiind din ce în ce mai mare, îşi adună rămăşiţa-i de 
curaj, şi cu o voce rugătoare o imploră: 

— Dacă nu te-ai supărat, vrei să... 

Nu-şi putu termina fraza. Brusc, talpa condurului i se lipi de buze 
cu furie. Oricât de naiv şi de timid era, de data asta Chico 
înţelese. Beat de fericire, sărută talpa divină fără să vrea să ştie 
cât de curată este. Ei şi! dacă a fost în stare să sărute pământul 
pe care călcase ea, nu putea săruta pantoful însuşi? 

Piciorul începu să se retragă cu încetul părând a vrea să-l facă 
să-şi dea seama de marea onoare ce-i face, bietul băiat îşi lungi 
gîtul, urmându-l cu buzele, încovoindu-se până când atinse cu 
fruntea taburetul. 

Bineînţeles că micuțul picior aici dorise să-l aducă, deoarece 
încetă retragerea. Atunci, cu un surâs triumfător şi cu un suspin 
de bucurie, ea îşi aşeză celălalt picior pe capul băiatului cu o 
expresie de mulţumire, ca şi cum ar fi spus: 

„Vei fi mereu sub picioarele mele, pentru că numai aşa ceva 
meriţi. Te voi stăpâni mereu, mereu, deoarece eşti obiectul 
meu." 

Şi atunci, roşind uşor — de plăcere? de ruşine? de regret? cine 
poate şti! — fără să-şi dea seama de ce, spuse: 

— Ei, vezi că nu m-am supărat? 

Şi cum ea îi suridea în continuare, îndrăzni să depună o ultimă 
sărutare pe vârful pantofului, după care se retrase timid, şi se 
sculă exclamând cu o recunoştinţă profundă: 

— Eşti atât de bună! bună precum Sfinta Fecioară. 

Ea roşi mai mult. Nu, nu era bună, fusese mult prea rea. în loc 
să-i mulţumească, ar fi trebuit s-o bată. Ştia că o merita. 
Certându-se-astfel ea însăşi, cu un ultim efort, şi roşie ca para 
focului, îl întrebă: 

— Este adevărat că ai vrut să-l ucizi pe francez? 

La rândul său Chico roşi, ca şi cum această întrebare ar fi fost o 
acuzaţie teribilă. îşi plecă fruntea, recunoscând cu un aer 
ruşinat. 


— De ce? întrebă ea nerăbdătoare sperând ca acesta să-i 
răspundă în cele din urmă: „Pentru că te iubesc şi sunt gelos!" 
Dar vai! încă o dată bietul băiat pierdu ocazia, bolborosind: 

— Nu ştiu! 

Asta a fost sfârşitul. Nu mai era nimic de făcut, nimic de sperat. 
Bătând furioasă din picioare, roşi de mânie de această dată, îi 
strigă: 

— lar! nu ştiu! nu ştiu! mă scoţi din sărite! să nu te mai văd!! 
înclinându-se, bietul Chico se retrase umil. 

Dacă s-ar fi întors pe neaşteptate, ar fi putut vedea două 
lacrimi, două perle scânteietoare, scurgându-se încetişor pe 
obrajii madonei părăsite în fotoliul său. 

Dar Chico n-ar fi avut niciodată îndrăzneala să i se mai 
înfăţişeze înainte când ea îl respingea aşa brutal. Se îndreptă cu 
moartea în suflet aşteptând trecerea furtunii. 

Il 

FAUSTA ŞI EL TORERO 

În timp ce Pardaillan .îşi primea odihna binemeritată, ştim că EI 
Torero s-a dus să-şi întiîlnească logodnica, pe frumoasa Giralda. 
Don Cesar nu mai înceta cu întrebările voind să ştie ce-i spusese 
fetei misterioasa prinţesă despre naşterea, şi mai ales despre- 
familia sa pe care pretindea că o cunoştea. Din nefericire, 
Giralda îi mărturisise tot ceea ce ştia, şi El Torero, tremurând de 
nerăbdare, aştepta ca să se facă dimineaţă cât mai degrabă 
pentru a se prezenta prinţesei necunoscute, deoarece hotărâse 
să o întîlnească pe Fausta. 

Pe la ora nouă dimineaţa, la capătul răbdării, tânărul îşi încinse 
spada, spuse Giraldei să nu părăsească hanul, unde se afla în 
siguranţă, sub protecţia lui Pardaillan, şi ieşi. 

Coborând scara interioară, din stejar sculptat, ale cărei trepte 
lustruite alunecau precum parchetul unei săli de onoare ale 
celui mai strălucit palat, intră în bucătărie. 

O lojă, asemănătoare aproape cu biroul de primire al unui hotel 
modern, fusese amenajată, şi acolo se afla de'obicei Juana. 
Intrând în lojă şi înclinându-se cu graţie în faţa fetei îi spuse: 

— Señorita, ştiu cât sunteţi de bună, pe cât sunteţi de frumoasă, 
din această cauză îndrăznesc să vă rog să vegheaţi asupra 
logodnicei mele câteva momente. Sunteţi amabilă să faceţi în 
aşa fel încât nimeni să nu ştie că se află prin preajmă? 

Cu cel mai grațios surâs, Juana-i răspunse: 


— Senior Cesar, puteţi fi liniştit. într-o clipă voi urca la logodnica 
voastră, şi atât timp cât va dura absenţa dumneavoastră, o voi 
ţine în apropierea mea, chiar în această lojă, unde nimeni nu va 
intra fără permisiunea mea. 

— Mii de mulţumiri, señorita! Nu mă aşteptam la atât din partea 
voastră. Aveţi amabilitatea să-l anunţaţi pe domnul cavaler de 
Pardaillan atunci când se va trezi, că o afacere care nu suferă 
nici cea mai mică amânare m-a obligat să plec. Sper să mă 
întorc într-o oră, ori cel mult în două. 

— Domnul cavaler de Pardaillan va fi anunţat. 

Odată ieşit, El Torero se îndreptă cu paşi repezi spre casa De 
Chiparoş unde spera să o găsească pe prinţesă. În caz contrar, 
desigur că vreun servitor ar fi putut să-l îndrepte spre locul unde 
se găsea, gândea el. 

în această dimineaţă de duminică, ca şi în oricare alta, se 
pregătea prăjirea câtorva eretici. Cum regele onora cu prezenţa 
bunul său oraş Sevilla, Inchiziția dădea acestei sinistre 
ceremonii o amploare neobişnuită, atât prin' numărul victimelor 
— şapte: atiţia condamnaţi, câte zile are săptămâna — cât şi 
prin fastul ceremonialului. 

Astfel încât, El Torero era nevoit să traverseze mulţimea 
duminicală care se îndrepta spre locul supliciului, din piaţa 
Sfântului Francisc, locul obişnuit al desfăşurării unor asemenea 
ceremonii, care făceau bucuria publicului. Spunem bucurie, şi 
este adevărat. Aşa era, nu numai arderea era prilej de 
desfătare, dar fuseseră convinşi să creadă că asistând la 
aceste hecatombe umane şi bucurându-se de moartea 
nefericitelor victime, îşi salvau sufletele. 

în această mulţime de oameni, grăbiţi să găsească un loc cât 
mai bun, se găseau şi unii, care recunoscându-l îl arătau 
vecinilor, şoptind admirativ: 

„El Torero! El Torero? 

Unii dintre ei îl salutau cu mult respect. El le înapoia saluturile şi 
surâsurile cu un aer preocupat, şi înainta tot atât de grăbit. 

în cele din urmă ajunse la casa Des Cypres, traversă peronul şi 
imediat se grăbi în vestibulul pe care-l privise în treacăt chiar în 
acea noapte, când îi căuta pe Giralda şi pe Pardaillan. 

Cum nu fusese preocupat să observe îndeaproape locul în seara 
precedentă, acum, dimineaţa, se simţi orbit de mulţimea 
bogățiilor care mobilau camera, dar nu lăsă să se vadă nimic, 


deoarece patru găligani de valeţi, ţepeni precum statuile, îl 
priveau cu un aer pe cât de respectuos, cu atât mai arogant. 
Fără să se lase intimidat de aceştia, făcu un semn care nu 
admitea replică unuia dintre ei, şi-i ceru să anunţe stăpânei sale 
dacă binevoia să-l primească pe don Cesar, gentilom castilian. 
Valetul îi răspunse, cu mult respect: 

— înălţimea sa, ilustra prinţesă Fausta, nu se află în acest 
moment aici. 

„Ei bine! gândi El Torero, ilustra prinţesă se numeşte Fausta. Am 
aflat totuşi ceva." Şi reluînd: 

— Trebuie să o văd pe prinţesa Fausta într-o problemă de cel 
mai mare interes şi care nu suportă amânare. Vrei să-mi spui 
unde o pot găsi? 

Gândindu-se un moment, valetul îi răspunse: 

— Dacă înălţimea sa, don Cesar binevoieşte să mă urmeze, îl voi 
conduce la domnul intendent, care ar putea să-l informeze. 

El Torero, urmându-l pe valet, străbătu un şir de încăperi, 
despre luxul cărora nici nu şi-ar fi putut imagina. La primul 

etaj, valetul îl introduse într-o cameră mobilată confortabil. Era 
camera domnului intendent, căruia valetul îi explică ce dorea 
vizitatorul. 

Intendentul era un bătrânel simpatic, puţin cocîrjat, de o politeţe 
aleasă. 

— Valetul care v-a condus la mine, spuse importantul personaj, 
mi-a comunicat că vă numiţi don Cezar. Gândesrc că este doar 
prenumele dumneavoastră... Scuzaţi-mă domnule, înainte de a 
vă conduce în faţa stăpânei mele, trebuie să vă cunosc, cel 
puţin, şi numele., cred că mă înţelegeţi. 

Cu multă răceală, tânărul îi răspunse: 

— Mă numesc don Cesar şi atât. Mai sunt cunoscut şi sub 
numele de El Torero. 

— lertaţi-mă, înălţimea voastră, nu am putut să-mi dau seama... 
Sunt în culmea disperării din cauza stângăciei mele. Sper că 
înălţimea voastră va avea bunăvoința să mă ierte... Dar prinţesa 
îşi riscă viaţa în această ţară şi eu trebuie să veghez asupra ei... 
dacă monseniorul don Cesar are bunăvoința să mă urmeze, voi 
avea cinstea de a-l conduce în faţa stăpânei mele care vă 
aşteaptă vizita cu nerăbdare, aş putea spune. 

în faţa acestei politeţi nemăsurate, sub avalanşa de înălţimea 
voastră, El Torero rămase uluit. îşi roti privirile prin cameră 


pentru a se convinge că lui i se adresează, şi văzând că în afară 
de intendent nu mai e nimeni, îi răspunse cu blîndeţe, ca pentru 
a nu-l enerva contrazicându-l: 

„— Vă înşelaţi,'fără îndoială. V-am spus: mă numesc don Cesar 
şi atât, şi nu am nici un drept La titlul de înălţimea voastră cu 
care m-aţi onorat de atâtea ori. 

Dar bătrânelul clătină din cap frecându-şi miinile: 

— Deloc! deloc! spuse acesta. Este titlul la care aveţi dreptul... 
aşteptând altul mai potrivit. 

El Torero păli şi întrebă cu glasul sugrumat de emoție: 

— Aşteptând altul mai bun?... Ce vreţi să spuneţi? 

— Nimic altceva decât am spus, înălţimea voastră. Prinţesa vă 
va explica ea însăşi. 

— în acest caz, conduceţi-mă! 

— Imediat, înălţimea voastră, imediat! consinţi intendentul, 
luîndu-şi la repezeală pălăria şi mantia. 

, leşind afară din casă, intendentul o luă înaintea lui don Cesar, 
şi cu un pas vioi şi hotărât îl conduse în oraş, în piaţa Sfântului 
Francisc, deja plină de o mulţime gălăgioasă, dornică să vadă 
spectacolul promis. 

Dacă piața era populată de mulţimea de rând, 
tribunele, .balcoanele şi ferestrele palatelor care înconjurau 
piaţa nu erau mai puţin populate. Dar aceştia erau seniori şi 
nobile doamne. 

Cu toţii, nobili sau poporeni, aşteptau cu aceeaşi nerăbdare. 

în mijlocul pieţei se înălța rugul, imens, din legături de nuiele şi 
lemne uscate pe care urmaţi să urce cei şapte condamnaţi. 

în faţa rugului se afla altarul, împodobit cu dantele bogate, - 
acoperit cu o țesătură fină, de o albeaţă sclipitoare, înconjurat 
cu ghirlande de flori şi luminat ca pentru o mare sărbătoare: şi 
într-adevăr, era mare sărbătoarea. 

Din înălţimea marelui turn al mănăstirii franciscanilor care se 
găsea în apropiere, necontenit, clopotul suna rar, lugubru, 
înfricoşător. El anunţa că sărbătoarea urma să înceapă, adică 
atât condamnaţii cât şi judecătorii, călugării, curtea, regele, într- 
un cuvânt, întreg cortegiul, ieşea din catedrală, procesiunea 
urmând să străbată principalele străzi ale oraşului pline de 
curioşi, până să ajungă la locul unde victimele, din înaltul 
rugului, trebuiau să asiste la celebrarea messei, înainte de a se 
da foc lemnelor. 


Ura, furia, nerăbdarea, bucuria, o bucurie hidoasă, cam astea 
erau'sentimentele care se citeau pe feţele oamenilor. Nici un 
cuvânt de milă, nici un protest. 

în spatele intendentului Faustei care îşi croia drum prin mijlocul 
mulţimii compacte cu o vigoare surprinzătoare la un bătrâne! în 
"aparenţă fragil, El Torero ajunse până la peronul uneia dintre 
cele mai somptuoase case din piaţă. 

Contrar tuturor celorlalte locuinţe, la această casă nu se afla nici 
un spectator, nici la numeroasele ferestre, nici în balcoane. 
Călăuzit de intendent, după ce au traversat câteva încăperi 
mobilate şi împodobite mult mai luxos decât casa Des Chiparoşi, 
don Cesar fu introdus într-un mic cabinet, gol în acel moment. 
Intendentul îl rugă să aştepte un moment, cât să-şi anunţe 
stăpâna. 

Pe coridorul pe care o luase, bătrânul intendent fragil îşi 
îndreptă trupul, şi cu un pas grăbit urcă la primul etaj şi 
pătrunse într-un salon, al cărui balcon dădea spre piaţă, 

Aşezată într-un fotoliu tapisat cu catifea, într-un costum de o 
simplitate deosebită, alb, de la picioarele neglijent aşezate pe 
un scăunel cu pernă de mătase roşie, brodată, până la colereta 
simplă, fără nici o bijuterie sau ornament, Fausta aştepta într-o 
atitudine visătoare. 

Neobişnuitul intendent, care tocmai regăsise vigoarea omului 
aflat în plinătatea forţei, se înclină profund în faţa ei şi aşteptă. 
— Ei bine, jupâne Centurion? întrebă Fausta. Certurion, 
deoarece el era cel care, grimat cu pricepere, juca 

rolul de intendent, răspunse respectuos: 

— Ei bine, a venit, doamnă. 

— L-ai adus? 

— Vă aşteaptă jos. 

Fausta reflectă câteva clipe. 

— Nu te-a recunoscut? întrebă ea cu oarecare curiozitate. 

— Dacă m-ar fi recunoscut, n-aş mai fi avut onoarea să vi-l 
prezint. 

Fausta avu un mic surâs. 

— Da, ştiu că nu prea te iubeşte, spuse ea. 

— Spuneţi mai degrabă că m-ar omori, doamnă, şi ar fi 
adevărat. Asta mă îngrijorează nemăsurat. Vedeţi, dacă 
proiectele voastre vă r-euşesc şi dacă el va continua să mă 


deteste, se va ajunge la situaţia pe care aţi avut bunătatea să 
mi-o arătaţi. 

£ — Linişteşte-te, jupâne. Continuă să mă slujeşti cu credinţă şi 
nu fi îngrijorat de nimic. La momentul potrivit voi reuşi să vă 
împac. Răspund de faptul că regele va uita injuriile aduse 
îndrăgostitului fără nume şi aveţe. Şi acum, introdu-l... 
Centurion se înclină şi ieşi în grabă. 

După câteva momente, îl introduse pe El Torero şi-l prezentă 
Faustei, după care închise uşa în urma sa, retrăgându-se cu 
discreţie. 

Văzând-o pe Fausta, don Cesar fu orbit. Niciodată o frumuseţe 
mai desăvârşită nu îi apăruse în faţa ochilor săi încântați. 

Cu o graţie tinerească se înclină în faţa ei, atât pentru a-şi 
masca tulburarea, cât şi din respect. 

Fausta observă efectul produs asupra tânărului şi schiţă un 
surâs. Sperase că va produce acest efect, şi l-a căutat. Era 
chiar .peste aşteptările sale, şi avea de ce să fie mulţumită. 

Cu o privire expertă îl studie pe tânărul prinţ care aştepta într-o 
atitudine plină de demnitate, nici umil, nici prea mândru. Ţinuta 
sa, plină de tact, frumuseţea bărbătească a tânărului, eleganța 
sa sobră, dispreţuind orice exagerare, surâsul puţin melancolic, 
privirea dreaptă, plăcută, loialitatea care-i marca trăsăturile, 
fruntea înaltă care arăta o inteligenţă remarcabilă, în sfârşit 
forţa fizică pe care o iradiau membrele admirabil proporţionate 
taliei mijlocii, toate acestea Fausta le văzu dintr-o aruncare a 
privirii şi dacă impresia pe care o făcuse asupra tânărului ii era 
favorabilă, nu mai puţin şi el, la rândul lui, o impresiona 
deosebit, chiar dacă o ascunse cu prudenţă. 

În urma acestei examinări rapide, pe care o susţinu cu o 
uşurinţă remarcabilă fără a părea că bănuia ceva, El Torero ieşi 
avantajat. Fausta, femeie şi artistă, se declară satisfăcută. 
Planul Faustei depindea de hotărârea pe care o va lua El Torero 
şi aceasta depindea de efectul pe care avea să-l producă asupra 
lui. 

Dacă ar fi refuzat să renunţe la dragostea lui pentru Giralda, 
planul ei era compromis. 

Opera nu era totuşi irealizabilă, cel puţin aşa spera. Greutățile, 
pentru o natură combativă ca a ei, o stimulau. 

Cât despre Giralda, care putea să-i strice planurile, am văzut că 
Fausta luase deja o decizie în privinţa ei. Era simplu, Giralda va 


dispărea. Oricât de puternică ar fi fost iubirea lui El Torero , va 
înţelege ireparabilul, adică moartea iubitei. Tânăr fiind, acest El 
Torero se va consola repede. Şi, de altfel, pentru a-i grăbi 
vindecarea, îi va oferi o coroană. 

Fausta nu cunoştea decât o unică persoană pe lume care ar fi 
fost capabilă să rămână nepăsătoare în faţa acestei tentaţii: 
Pardaillan. 

Dar Pardaillan nu-şi avea egal. 

Da, opera de seducere era dificilă, dar nu imposibilă. 

îşi puse în joc deci toate resursele spiritului său subtil făcând 
apel la puterea ei de seducţie, şi, cu o voce armonioasă, 
învăluitoare ca o mângiiere, îl întrebă: 

— Voi sunteţi, domnule, cel ce vă numiţi don Cesar? El Torero se 
înclină, confirmând. 

— De asemenea, vi se mai spune şi El Torero? 

— Da, doamnă, eu sunt. 

— Nu vă cunoaşteţi adevăratul nume. Nu cunoaşteţi nimic 
despre naşterea voastră şi despre familia voastră. Presupuneţi 
că sunteţi născut în urmă cu aproape douăzecişidoi de ani, la 
Madrid. Aşa este? 

— Chiar aşa, doamnă. 

—  Scuzaţi-mă, domnule, dacă insist asupra acestor detalii 
mărunte. Ţin să evit orice greşeală asupra persoanei, care ar 
putea avea consecinţe grave. Vreţi să luaţi loc? 

Şi mâna ei îi indică un scaun aşezat aproape de fotoliu, în timp 
ce gestul era însoţit de un surâs grațios. 

El Torero asculta şi ea îi admiră uşurinţa perfectă a gesturilor 
sale, supleţea atitudinii, şi murmură aparte: 

„Da, se vede că prin vine îi curge sânge regal!... Din acest 
aventurier, voi face un monarh strălucitor." 

în acest moment, strigăte furioase izbucniră în piaţă. Cortegiul 
condamnaților se apropia de locul supliciului şi mulţimea îşi 
arăta sentimentele prin strigăte furioase. 

— La moarte!.... Moarte ereticilor!... Urmate de alte strigăte: 

— Regele!... regele!... Trăiască regele!... 

Pe deasupra tuturor strigătelor şi uralelor, acoperindu-le cu 
totul, se făcea auzit un Miserere intonat puternic de miile de 
voci ale călugărilor, penitenţilor, fraţilor din peste o sută de 
confrerii diverse. 


Şi, dominînd totul, clopotul continua să-ţi facă auzită vocea, 
lent, funebru, sinistru. 

Dominînd neajunsurile iscate din hărmălaia de afară, făcând un 
efort deosebit pentru a trece peste tulburarea produsă de 
frumuseţea Faustei şi pe care o simţea crescând, El Torero 
întrebă blind: 

— Aţi avut bunătatea de a arăta un oarecare interes unei 
persoane foarte dragi mie. Permiteţi-mi doamnă, ca înainte de 
orice să vă mărturisesc recunoştinţa mea. într-adevăr, sărmanul 
îndrăgostit era cum nu se poate mai emoţionat. Nici o fiinţă 
umană nu i-a produs o impresie comparabilă cu aceea pe care i- 
o produsese Fausta. Nici o persoană nu i se impusese în aşa 
măsură. 

Fausta îi citea sufletul, şi în interiorul ei era tot mai satisfăcută. 
Haida de! o iubire constantă la un bărbat, iată ceva foarte fragil. 
Această mică ţigăncuşă, căreia el i-a făcut onoarea de a-i acorda 
oarecare importanţă, conta prea puţin. Victoria îi apărea acum 
sigură, şi dacă un lucru o mira, era acela că se îndoise un 
moment. 

Dar aluzia lui El Torero la Giralda îi displăcu, de aceea îi 
răspunse cu puţină răceală căutată: 

— Nu m-am interesat decât de dumneavoastră, chiar dacă nu vă 
cunoşteam. Ceea ce am făcut, am făcut numai pentru 
dumneavoastră. De aceea nu are rost să-mi mulţumiţi pentru 
terţi care nu există pentru mine., 

La rândul său, El Torero fu şocat de puternicul dispreţ cu care ea 
vorbea despre persoana pe care el o iubea. 

Din momentul în care această prinţesă Fausta păru că vrea să 
atace obiectul dragostei sale, îşi regăsi o parte din sângele rece, 
şi cu o voce mai sigură, spuse: 

— Totuşi, acest terţ care nu există pentru dumneavoastră, 
doamnă, m-a asigurat că aţi fost plină de bunăvoință şi de 
atenţii în ceea ce o priveşte. 

— Bunătate atenţii — dacă au fost cu adevărat — spuse Fausta 
cu un ton îndulcit şi surâzând, vă repet că totul se adresa 
dumneavoastră. 

— De ce, doamnă? întrebă cu ingenuitate El Torero, mai ales că 
nu mă cunoşteaţi. 

Fausta îl privi profund, cu o privire plină de o gingăşie 
învăluitoare: 


— Un suflet de cavaler ca acela pe care consider că-l aveţi, va 
înţelege cu uşurinţă motivul de care am ascultat. Dacă din 
întâmplare aţi afla, domnule că se premeditează asasinarea a 
unei fiinţe inofensive, care vă este necunoscută, ce aţi face? 

— Dumnezeule! doamnă, zise impetuos El Torero, aş avertiza 
persoana să se ferească, şi, la nevoie, i-aş oferi ajutorul meu. 

— Ei bine, domnule, iată secretul interesului ce vi-l port, 

chiar fără să vă cunosc. Am aflat că vor să vă asasineze şi am 
căutat să vă salvez. Tânăra de care vorbeaţi acum un minut, 
trebuind să fie, în mod inconştient desigur, instrumentul morţii 
voastre, am făcut în aşa fel încât să nu puteţi să fiţi în preajma 
ei. Când am socotit pericolul îndepărtat, v-am uşurat drumul, 
conducându-vă până la ea. Toate acestea, domnule, le-am făcut 
din omenie, cum aţi fi făcut şi dumneavoastră şi oricine 
altcineva care ar fi avut o inimă de om. Nici nu credeam că vă 
voi cunoaşte vreodată. Şi drept să vă spun, nici nu o doream, 
altfel v-aş fi aşteptat la mine în acea noapte. Unele acte îşi pierd 
meritul dacă par a urmări mulţumiri sau laude. Nu ştiam atunci 
multe lucruri în ceea ce vă priveşte, pe care le-am aflat mai 
tîrziu şi care m-au făcut să doresc să vă cuceresc. Astăzi, când 
v-am cunoscut, sunt mulţumită de puţinul pe care l-am făcut, şi 
vă rog să mă consideraţi ca pe o prietenă devotată, gata să facă 
orice pentru a vă salva. 

Sfârşitul acestei tirade fu pronunţat cu o astfel de emoție, încât 
îl impresiona profund pe El Torero. Emoţionat la rândul său, se 
înclină adînc, şi cu un accent de gratitudine sinceră, zise: 

— într-adevăr, doamnă, mă copleşiţi, şi nu ştiu cum să vă 
mulţumesc. Dar, nu cumva, v-aţi neliniştit prea uşor? Sunt oare 
chiar aşa de ameninţat? 

Grav, cu un accent care-l înfiora pe El Torero, ii răspunse: 

— Mai mult decât vă imaginaţi. Nu spun că zilele vă sunt 
numărate; vă spun: nu mai aveţi de trăit decât câteva ore... 
dacă vă complăceţi în această încredere nepăsătoare. 

Oricât de viteaz ar fi fost, El Torero păli uşor. 

—şi într-atât? 

Din nou, cu gravitate, ea făcu un semn afirmativ, şi reluă: 

— Nu regret decât un singur lucru: acela de a vă fi apropiat din 
nou de acea tânără. Dacă aş fi ştiut atunci ceea ce ştiu acum, n- 
aţi mai fi regăsit-o niciodată. 


O uşoară neîncredere se ivi în inima lui El Torero. La rândul său, 
regăsindu-şi tot calmul: 

— De ce, doamna? întrebă el uşor ironic. 

— Deoarece, zise Fausta cu aceeaşi gravitate şi cu un 
impresionant accent convingător, deoarece această tânără va fi 
cauza morţii voastre. 

El Torero o fixă un moment. Ea îi susţinu privirea cu un calm 
desăvârşit. 

începutul bănuielii vagi se frânase în acel moment, sub focul 
acestei priviri. Din nou fu cuprins de strania tulburare care-l 
încercase şi pe care crezuse că o poate stăpâni. 

— Dar, la urma urmei, doamnă, zise el trecând la altă idee, cine 
este acel duşman de moarte aşa de înverşunat asupra mea? îl 
cunoaşteţi? 

— îl cunosc, şi: — Numele lui? 

— Numele lui, o să-l dezvălui mai tîrziu. Totuşi e necesar să ştiţi 
cine vă urmăreşte cu ura sa, măcar pentru a vă putea apăra 
viaţa ameninţată. Vă spun deci că acest duşman este... 

Se opri, ca şi cum ar fi ezitat o lovitură prea dureroasă. 

— Este?... 

— Tatăl vostru! zise brusc Fausta. 

Şi, în aparenţă emoţionată, ea îl studia cu răceală şi o atentă 
curiozitate ca a practicianului care încearcă o experienţă. 
Efectul, de altfel, a fost fulgerător, depăşind tot ce-şi imaginase. 
El Torero se sculă dintr-o săritură, şi livid, cu o voce bubuitoare 
care nu mai avea nimic omenesc, exclamă: 

— Ce-aţi spus?... 

Fermă, ea repetă cu un ton energic: 

— Tatăl vostru! 

Privirea lui'El Torero se stinse şi ochii săi păreau a cere îndurare. 
— Tatăl meul!... Şi totuşi mi s-a spus... 

— Ce anume? 

Privirea ei părea mângiietoare, cu toate acestea îl cerceta cu o 
maximă curiozitate. Ştia sau nu adevărul? 

— Mi s-a spus că a murit cu mai bine de douzeci de ani în 
urmă... 

— Tatăl vostru trăieşte! exclamă ea cu o energie crescândă. 

— Mort sub satirul călăului, sfârşi de spus El Torero. Ridicând din 
umeri, Fausta zise: 


— Poveste inventată. Trebuia evitată orice bănuială asupra 
adevărului! 

Şi spunînd acestea, privirea îi cerceta chipul. Nu! precis el nu 
ştia nimic, deoarece El Torero exclamă, lovindu-şi fruntea: 

— într-adevăr, neghiob ce sunt! Cum de nu m-am gândit la 
asta!... Atunci, e adevărat? zise el cu o voce rugătoare, 
trăieşte?... Tatăl meu trăieşte?... Tatăl meul!... Şi continuă să 
repete cu duioşie acest cuvânt ca şi cum i-ar fi produs o 
încântare deosebită- pronunţarea lui. 

Oricine altcineva, ar fi fost înduioşat şi ar fi avut milă de el. Dar 
Fausta trebuia să-şi atingă scopul. 

Rece, neînduplecată sub chipul ei tandru, reluă: .— Tatăl 
vostru este viu... din nenorocire pentru dumneavoastră. El 
este acela care vă urmăreşte cu ura sa puternică, el, care v-a 
jurat moartea... şi care vă va ucide, nu vă îndoiţi de asta, dacă 
nu vă veţi apăra cu dirzenie. 

Aceste cuvinte îl treziră la realitatea pe moment uitată. Dar, ca 
tatăl său să-i dorească moartea, asta-i părea imposibil, 
împotriva firii. Instinctiv, căută o scuză acestei monstruozităţi. 
Şi, deodată, izbucni în râs, exclamând cu veselie: 

— Asta e!... La naiba! doamnă, ce spaimă m-aţi făcut să trag! Se 
poate ca un tată să încerce asasinarea propriului copil, carne din 
carnea sa? Ei bine! nu, e imposibil! Tatăl meu nu ştie cine sunt. 
Spuneţi-mi numele său, doamnă, îl voi găsi, şi vă jur că ne vom 
înţelege. 

Rar, încât cuvintele ei să-i pătrundă mai adînc în suflet, Fausta 
reluă: 

— Tatăl vostru ştie cine sunteţi... Pentru acest motiv vă doreşte 
moartea. 

El Torero se dădu cîțiva paşi înapoi ducându-şi mâna crispată la 
piept, ca şi când ar fi vrut să-şi smulgă inima. 

— Imposibil, bolborosi el. 

— Aşa este! zise Fausta cu asprime. 

— Blestemată fie această clipă! strigă El Torero. Pentru ca tatăl 
meu să-mi dorească moartea ar trebui să fiu un bastard... Ar 
trebui ca mama mea... 

— Opriţi-vă! îl certă Fausta, ridicându-se tremurând. Nu huliţi! 
Să ştiţi, nefericit ce sunteţi, că mama voastră a fost întotdeauna 
o soţie castă şi nevinovată! Mama voastră pe care eraţi gata să 
o blestemaţi într-un moment de rătăcire pe care îl înţeleg, a 


murit ca o martiră... şi călăul ei, l-aş putea numi asasinul ei, fu 
tocmai acela care vă respinge, care vă doreşte moartea acum 
când vă ştie viu, după ce vă crezuse mort de mulţi ani. Asasinul 
mamei voastre este acela care astăzi vrea să vă asasineze şi pe 
voi: e tatăl vostru! 

— Ce oroare! Dar dacă nu sunt un bastard... 

— Sunteţi copil legitim, îl întrerupse Fausta, vă voi dovedi... 
când va sosi clipa. 

Şi liniştită se reaşeză pe fotoliu. 

EI, în schimb, pe jumătate nebun de durere şi ruşine exclamă: 

— Dacă aşa este, înseamnă că tatăl meu e un monstru 
sângeros. 

— Voi aţi spus-o, zise Fausta cu răceală. 

— Mama voastră a fost o sfântă. 

— Mamă! repetă El Torero cu o nesfârşită duioşie. 

— înainte de a fi plînşi, morţii sunt răzbunaţi, insinuă Fausta. 

El Torero se îndreptă, fulgerând, şi cu o voce furioasă exclamă: 
— Răzbunare! o! da! răzbunare! Trebuie deci să-mi ucid tatăl 
pentru a-mi răzbuna mama?... este imposibil! 

Fausta surâse sinistru, un surâs pe care el nu-l văzu. Era 
răbdătoare Fausta; asta o făcea atât de puternică şi atât de 
temută. Nu mai insistă. Semănase sămânţa morţii şi trebuia să o 
lase să încolţească. 

— înainte de a vă răzbuna mama, trebuie să vă apăraţi pe .voi 
înşivă. Nu uitaţi ce vă ameninţă. 

— Deci tatăl meu este o persoană importantă. 

— Cea mai importantă. 

în starea în care se găsea, El Torero nu dădu importanţă acestor 
cuvinte. 

— Doamnă, spuse privind-o pe Fausta drept în faţă, nu cunosc 
motivele de care ascultați spunîndu-mi aceste lucruri teribile. 

— V-am spus, domnule, că ascult mai întâi de omenie, de când 
v-am văzut, şi nu văd de ce v-aş ascunde-o, mi-aţi devenit 
simpatic. Acestei simpatii dezinteresate, vă rog să credeţi, se 
datorează viul interes pe care vi-l port şi pe care îl meritaţi. 

— Nici nu mă îndoiesc de puritatea" intenţiilor voastre, doamnă, 
ferească sfântul. Dar ceea ce mi-aţi dezvăluit este atât de 
neobişnuit, de necrezut, încât... 


— Vă înţeleg, domnule, şi vă aprob, spuse cu vioiciune Fausta. 
Nu fac nimic dacă nu sunt în stare să vă ofer dovezi de 
netăgăduit. 

— Şi-mi veţi oferi aceste dovezi? îmi veţi spune numele... tatălui 
meu? 

— Da. 

— Când, doamnă? 

— Nu vă pot spune când... peste o clipă poate. Poate în câteva 
zile... 

— Bine, doamnă, rețin promisiunea dumeavoastră, şi orice „ar fi, 
fiţi sigură de recunoştinţa mea, viaţa mea vă aparţine... 

— E necesar ca mai întâi să vi-o păstraţi, viaţa voastră! 

— Ceea ce am de gând să fac, doamnă. Şi fiţi sigură că „el" nu 
mă va ucide uşor, oricât de puternic ar fi. 

— Şi eu cred la fel, zise Fausta cu un aer convins. 

— Dar, reluă El Torero, pentru a mă apăra, este nevoie să 
cunosc şi să înţeleg unele lucruri. îmi permiteţi să vă pun câteva 
întrebări? 

— Faceţi-o, domnule, şi cât pe cât voi şti, voi răspunde cu 
sinceritate. 

— Ei bine, doamnă... cum, în ce fel. Giralda ar putea să fie cauza 
morţii mele? 

în acest moment, strigătele, urletele, cântecele sacre, izbucniră 
în piaţă cu o mai mare putere. Neîndoios, cortegiul pătrundea la 
locul supliciului şi mulţimea îşi arăta satisfacția prin aceleaşi 
urale şi aceleaşi strigăte de moarte. 

Fără a-i răspunde lui El Torero, Fausta se sculă şi se apropie cu 
paşi maiestuoşi de balcon. Aruncă o privire asupra pieţei şi 

văzu că nu se înşelase. Se întoarse spre El Torero care o 
urmărise din priviri şi rămăsese surprins văzând-o aşa de calmă. 
— Apropiaţi-vă domnule, veniţi să vedeţi. 

Din ce in ce mai surprins, don Cesar dădu din cap şi spuse blind: 
— lertaţi-mă doamnă, acest fel de spectacole sunt oribile. Mă 
revoltă. 

— Credeţi domnule, zise liniştită Fausta, că pe mine nu mă 
dezgustă? El Torero înţelese că voia să-i arate ceva. Cu tot 
dezgustul său, se sculă şi i se alătură. 

încet, cortegiul funebru dădea înconjur pieţii. 

în frunte se mişcau în cercuri largi o companie de puşcaşi călare 
cu archebuzele pe coapsă. în spatele cavalerilor, venea o a doua 


companie, de pedestraşi. Cavalerii şi pedestraşii aveau sarcina 
să elibereze drumul, croind loc de trecere cortegiului. în spatele 
soldaţilor urma o lungă procesiune de penitenţi negri, cu glugi 
pe cap şi cu câte o lumânare în mână. În fruntea călugărilor, un 
uriaş cu capul acoperit cu o glugă ca şi ceilalţi, ducea cu 
greutate o cruce imensă de fier. 

Toţi aceştia murmurau un De Profundis. 

După  nesfârşita procesiune, de călugări, urmau gărzile 
Inchiziției: pe cai sau pedeştrii, şi imediat, urma tribunalul 
Inchiziției cu marele inchizitor în frunte. 

în spatele tribunalului, sub un baldachin roşu sclipitor, un 
episcop în haine sacerdotale purtând cu braţul întins sfintele 
taine, şi, în spatele lui, cei şapte condamnaţi, în cămăşi, cu 
picioarele goale şi cu câte o lumânare uriaşă în mână. 

în spatele mulţimii de preoţi şi călugări, un triplu rând de 
archebuzieri pedeştri, şi singur, cu capul descoperit, sumbru, 
tirându-şi un picior, sinistru în somptuosul său costum negru, 
Filip Il. 

La dreapta sa, cu un pas în urmă, fiul său: infantele Filip, 
moştenitorul tronului. Urmau mulţimea de curteni, seniori, 
doamnele, demnitarii, toţi în costume de ceremonie, 

lată ceea ce văzu El Torero. 

Cortegiul se opri în faţa altarului din piaţă. 

Un judecător începu să citească sentinţa de condamnare la 
moarte a condamnaților. 

Un preot se apropie de fiecare condamnat, dindu-le câte o 
lovitură în piept, voind să însemne că sunt excomunicați. 

Toate acestea, în mijlocul strigătelor, amenințărilor, înjurăturilor 
mulţimii în delir. 

în acest timp, episcopul urcă la altar, iar condamnaţii erau urcați 
pe rug şi legaţi de aceasta cu lanţuri. Şi messa începu. 

Când episcopul pronunţă ultimele cuvinte ale evangheliei şi 
fumul începu să urce în vârtejuri, urletele izbucniră: 

— Moarte ereticilor! Moarte ereticilor! 

Şi atunci, din înaltul rugului, se auzi o voce protestând. 

Era un tânăr de aproape douăzeci şi cinci de ani, frumos, nobil, 
bogat, care ocupase un rang mare la curte şi pe care El Torero, 
cunoscându-l din vedere îl recunoscu imediat. 

Şi condamnatul striga: 


— Nu sunt eretic! Cred în Dumnezeu! Fie ca«sângele meu să 
cadă asupra celor ce m-au condamnat! Chem... 

Nu se putu auzi mai mult. Miile de călugări urlau furioşi un 
Miserere care-i acoperiră vocea. 

Flăcările începură să se ridice spre condamnaţi, atingându-le 
uşor picioarele goale ca şi cum ar fi vrut să cunoască gustul 
prăzii ce li se oferea. Şi probabil, plăcându-le, se ridicară mai 
mult, înlănţuiră victimele, le strânse şi le devoră. 

— Oribil! oribil! murmură El Torero, ducându-şi mâna la ochi. Ce 
crimă a comis totuşi acest nenorocit? 

— Crima pe care tu visezi să o comiţi! Crima pentru care vei fi 
condamnat ca şi el, executat ca şi el... dacă nu reuşesc să te 
conving. 

— Ce crimă? repetă maşinal El Torero. 

— A avut relaţii cu o eretică pe care a luat-o în căsătorie. 

— Oh! înţeleg!... Giralda! Ţiganca!... Dar Giralda este catolică! 
— Este ţigancă, zise aspru Fausta, deci este eretică... 

— A fost botezată, luptă în continuare El Torero. 

— Dar nu poate arăta actul de botez. Şi chiar dacă ar putea, a 
trăit ca o eretică şi asta este de ajuns, crede-mă, şi tu, care 
visezi să-ţi uneşti soarta cu a ei, vei fi tratat ca acest nefericit. 
— Cine este infamul care impune asemenea legi? 

— Tatăl tău! 

— Tatăl meu! iar! Dar cine e acest tigru nesăţios pe care 
blestemul mi l-a dat drept tată? 

în timp ce pronunţa aceste cuvinte, pe balconul unui măreț 
palat aflat pe marginea pieţei, se auziră un şir de zgomote. Acel 
balcon, ca şi al Faustei, rămăsese până atunci gol. Deodată, 
uşile care dădeau în balcon se deschiseseră larg, şi o mulţime 
de seniori, doamne, preoţi şi călugări apăru. | Un singur fotoliu 
fu adus pe balcon, şi o persoană de vază, în faţa căruia toţi se 
înclinară, se aşeză liniştit, destins, în timp Ce toţi ceilalţi se 
grupară în spatele fotoliului. 

Şi personajul, cu bărbia sprijinită în palmă, cu cotul pe braţul 
fotoliului, lăsă să-i umble privirea absentă asupra rugului arzând 
şi mulţimii ce urla, o privire rece, acrită. 

Răspunzând strigătului de revoltă, de furie, al lui El Torero, 
Fausta se apropie de el până aproape că îl atinse, şi, cu o faţă 
surâzătoare, dominîndu-l cu privirea, puternică şi neînduplecată, 
îi strigă: 


— Tatăl tău!... Mai vrei să-ţi cunoşti tatăl?... 

El Torero intui cu rapiditate o revelaţie îngrozitoare şi, 
înspăimântat, bolborosi: 

— Oh!... Ce-mi mai poţi spune? 

Fausta se aplecă mai mult asupra lui şi, strângându-l de 
încheietura miinii, repetă: 

— Vrei să-ţi cunoşti tatăl?... Ei bine, priveşte!... lată-l... şi 
arătătorul ei se întinse spre importantul personaj care, rece, cu 
un aer plictisit, privea arzând corpurile celor şapte condamnaţi. 
El Torero se dădu doi paşi înapoi, şi cu ochii înspăimântați, cu o 
voce in care se făcea simțită mai degrabă durere decât oroare, 
pronunţă: 

— Regele!... 

II 

FIUL REGELUI 

Fausta î! privi îndelung, cu o satisfacţie sumbră, pe tânărul 
doborât de durere. 

Condusese această primă parte a întilnirii cu binecunoscuta-i 
abilitate infernală. 

Profund documentată, ştia că regele Filip, care inspira teroare 
majorităţii supuşilor săi, era detestat de o minoritatea de elită, 
în care toate elementele societăţii fraternizau, unii de ura şi 
groaza ce le-o insufla întunecatul despot. 

Mari seniori cu idei liberale, artişti, savanţi, soldaţi, burghezi 
aventurieri, oameni din popor, toţi se regăseau în această 
minoritate. Nemulțumirea era destul de generală şi profundă, 
pentru ca o mişcare, iniţiată de cîțiva, ambiţioşi sau doar 
iluminaţi, să poată începe fără a le fi suspectat dezinteresul. Am 
văzut-o pe Fausta prezidind şi conducând după placul său 
reuniunea conjuraţilor. Dacă s-ar putea înfiripa o mişcare 
serioasă, atunci mulţimea necunoscuţilor, îndoielnicilor, s-ar 
alătura celor ce i-ar călăuzi. 

Fausta ştia toate acestea. 

Şi mai ştia că El Torero se afla printre aceia pentru care numele 
regelui era sinonimul morţii, al furiei sângeroase, şi care nu-i 
inspira decât ură şi oroare. Mai mult, la El Torero, ura împotriva 
tiranului era dublată de o ură personală împotriva celui pe care-l 
acuza că i-a ucis tatăl. 

Ura lui El Torero împotriva regelui Filip exista de mult timp. 
sălbatică şi tenace, şi Fausta o ştia. Dacă El Torero nu se 


alăturase celor care căutau să lovească din umbră, sau cel puţin 
să înlăture despotul, nu era din prudenţă ori dispreţ. Ura sa era 
personală şi hotărâse să o ducă singur la capăt. Acestea erau 
sentimentele lui don César în ceea ce ce-l priveşte pe regele 
Filip când Fausta se ridicase în faţa lui pentru a-i striga: „este 
tatăl tău!" 

Este de înţeles de ce această lovitură l-a copleşit. ; Şi nu era 
totul: încă de la vârsta când a putut să judece, don Cesar, 
înşelat de legende — probabil interesate — unde ficţiunea se 
împletea periculos cu adevărul, don Cesar se complăcu să înalțe 
în inima sa un altar veneraţiei paterne. Acest tată, pe care 
niciodată nu-l cunoscuse, şi-l închipuia mare, nobil, generos, îl 
împodobea cu cele mai sublime calităţi, îi apărea ca un zeu. 
Ceea ce era şi mai înfiorător. Atât de înfiorător, încât i se părea 
de necrezut. 

Şi îşi spunea: 

N-am înţeles eu bine... sunt nebun. Regele nu-i tatăl meu... nu 
poate fi tatăl meu fiindcă... simt că încă îl urăsc!... Nu, nu, tatăl 
meu e mort!" 

Dar Fausta o afirmase mult prea răspicat. Nu se putea îndoi: 
asta era, regele era tatăl său. Atunci se agăţă cu disperare de 
idealul său prăbuşit, căutând scuze acelui care i se spusese că-i 
este tată. îşi spunea că, fără îndoială, l-a judecat greşit şi căuta 
cu insistenţă printre acţiunile cunoscute ale regelui dacă nu 
găseşte ceva care să-l facă să crească în ochii săi, şi începu să 
se blesteme când îşi dădu seama că aşa ceva nu există. 
Revoltat îşi spunea: _ 

„Şi totuşi este tatăl meu! Tatăl meu! Poate fi posibil ca un fiu să- 
şi urască tatăl? Nu eu aş fi atunci fiul : denaturat.'" 

Gândurile i se întoarseră la mama sa. 

Despre ea i se povestise puţin. Pentru acest motiv, sau poate 
pentru altele, mama sa nu ocupa în inima lui acelaşi loc de 
frunte ca tatăl său. De ce? Cine poate spune! Desigur, se 
gândise la ea adesea. Dar primul loc era rezervat tatălui. Şi iată 
cum, datorită uneia din acele întâmplări, mama trecu pe primul 
loc, îndepărtând tatăl. 

Şi asta era numai datorită Faustei, care în mod savant i-a 
insuflat ura contra tatălui său, şi care, pentru a scuza această 
ură monstruoasă, pentru a justifica, pentru a-i face mai adînc 


acest sentiment, sfânt într-un fel, făcu să apară imaginea 
mamei. 

Acum, El Torero, sfişiat de sentimente contradictorii, nu mai era 
decât o cîrpă de care ea putea dispune după bunul său plac. 
Principalul fusese făcut, restul era un joc de copii. El Torero, fiul 
regelui, era al ei, şi ea nu avea decât să întindă mâna pentru a-l 
apuca. Va fi regină, împărăteasă, va domina prin el, deoarece el 
nu va fi decât instrumentul ei. 

Şi, aşteptând, trebuia să-l asmuţă asupra aceluia pe care el îl 
numea tatăl lui. Trebuia să-i insufle ideia unui omor, regicid 
dublat de paricid, făcându-l să creadă în aparenţa unei apărări 
legitime. 

Şi cum, tânărul prinţ rămase cu ochii fixaţi asupra regelui, 
încetişor Fausta închise uşile balconului lăsând să cadă 
perdelele groase, cruţându-i ochii de o privelişte dureroasă. 
într-adevăr, de cum nu-l mai văzu pe rege, don Cesar scoase un 
suspin de uşurare şi păru că iese dintr-un coşmar înfricoşător. 
Văzându-l mai calm şi chiar în stare să continue discuţia, Fausta 
reluă încetişor, cu o voce gravă, plină de emoție: 

-e- Scuzaţi-mă monseniore că v-am dezvăluit în acest mod 
brutal adevărul. Circumstanţele au fost mai puternice decât 
voinţa mea şi m-au împins fără să vreau. 

El Torero simţi un fior care-l cutremură din creştet până în tălpi. 
Titlul acesta, „monseniore", avea o măreție nebănuită pronunţat 
de Fausta. 

Şi în acelaşi timp, ce lucru curios, acest titlu îi produse o 
impresie neplăcută pe care o exterioriza repetând cu 
amărăciune şi scuturând capul: 

— Monseniore!... 

— Este titlul pe care-l moşteniţi pe drept, zise grav Fausta, în 
aşteptarea unuia mai mare. 

Oare ce însemna acel "în aşteptarea unuia mai mare"? Parcă 
intendentul prinţesei pronunţase aceste cuvinte la fel. Şi în fond, 
ce voiau de la el? Hotări să afle cât mai multe, şi cum Fausta îi 
făcu semn să se aşeze, spunîndu-i: „Aveţi bunăvoința de a lua 
loc", El Torero se aşeză, decis să clarifice tot ceea ce lui îi părea 
extraordinar, de întunecat în aventura pe care o trăia. Wki — 
Aşadar, doamnă, spuse el cu o voce calmă in aparenţa, 
'pretindeţi că sunt fiul legitim al regelui Filip? 


Aruncându-i o privire pătrunzătoare, Fausta nu putu să nu 
admire puterea de stăpânire a tânărului. 

„Hotărât lucru, îşi spuse ea, micuțul ştie ce vrea. Orgoliul ce-i 
este în fire este într-adevăr regal. Oricare altul ar fi ascultat 
aceste veşti exultând de fericire, El a rămas impasibil..Nu se 
lasă orbit, discută, şi cred că, Dumnezeu să mă ierte, cea mai 
puternică dorinţă a lui este să cunoască dovada în care el nu 
poate să creadă.Oare chiar atât de lipsit de ambiţie să fie? După 
ce am avut nefericirea să mă împiedic de Pardaillan, să o am 
acum pe aceea de a întiîlni un individ care-şi dă seama că face o 
greşeală, şi pentru care avere, obirşie, putere, coroana însăşi, 
nu sunt decât cuvinte goale?" 

Gândind astfel, îşi ridică ochii spre cer cu o privire plină de 
blesteme şi ameninţări, ca şi când l-ar fi somat pe Dumnezeu 
să-i vină în ajutor. 

Şi întrebării puse de El Torero, ea îi răspunse precis: 

— Documentele, de o autenticitate indiscutabilă, pe care le am, 
martori demni de încredere, pretind că sunteţi fiul legitim al 
regelui Filip. Acestea sunt cauzele pentru care şi eu am afirmat 
acelaşi lucru. 

Dar eu personal, nu pretind nimic, credeţi-mă. Mai mult, v-am 
spus că într-o zi foarte apropiată, vă voi arăta toate aceste 
dovezi. 

Cu blîndeţe, El Torero continuă: 

— Ferească Dumnezeu să pun la îndoială cuvintele voastre sau 
să credeţi că vă suspectez intenţiile! 

Şi continuă cu un surâs amar: 

— Nu am primit educaţia rezervată fiilor de regi... viitori regi ei 
înşişi. Pe când eram copil, nu am crescut în apropierea tronului. 
Am crescut într-o fermă, în mijlocul animalelor acestea 
puternice pe care le cresc pentru plăcerea ce o au părinţii, fraţii 
mei, să vadă luptele. Aceasta mi-e ocupaţia, doamnă, o ocupaţie 
de pe urma căreia trăiesc, neavând nici rentă, nici titluri, nici 
altceva. Sunt crescător de tauri, doamnă. Vă rog să mă iertaţi 
dacă vorbesc mai necioplit, în loc să folosesc un limbaj poleit, ca 
la curte, şi cu care voi sunteţi obişnuită, fără îndoială, ca o 
prinţesă suverană ce sunteţi. 

Fausta îl aprobă cu gravitate. Scuzându-se în acest fel, El Torero 
reluă: 

— Şi mama mea, cum se numea ea, doamnă? 


— Sunteţi prinţ legitim, spuse Fausta. Mama voastră se numea 
Elisabeta de Franţa, soţie legitimă a regelui Filip, regină a 
Spaniei prin urmare. 

El Torero îşi trecu mâna peste fruntea umezită deodată. 

— Dar la urma urmei, doamnă, spuse cu o voce tremurătoare, 
deoarece sunt fiu legitim, de ce m-au abandonat? De ce această 
ură înverşunată a unui tată asupra copilului său? Pentru ce 
această ură împotriva soţiei legitime, ură care a sfârşit cu un 
asasinat?... Deoarece, după cum mi-aţi spus, nu-i aşa, mama 
mea a murit în urma tratamentului neomenos al soţului ei? 

— Am spus-o şi o voi dovedi. 

— Era vinovată mama mea? 

— V-am spus şi o repet şi o voi dovedi că regina, mama voastră, 
augusta voastră mamă, era o sfântă. 

Binenţeles că exagera. Elisabeta de Valois, fiica reginei Caterina 
de Medicis, pregătită pentru meseria de regină de temuta ei 
mamă, putea să creadă despre ea orice i-ar fi plăcut, mai puţin 
faptul că este o sfântă. 

Dar Fausta vorbea acum fiului ei şi conta pe pietatea filială, cu 
cât mai puternică, cu atât mai oarbă, mai ales că nu-şi 
cunoscuse mama, aşa încât putea crede orice exagerare. 

Fausta avea nevoie să-i întărească tot mai mult sentimentul filial 
pentru mamă. Cu cât ar fi fost mai mare acest sentiment în ochii 
fiului, mai nobil, mai ireproşabil, cu atât mânia sa contra soţului, 
călăul mamei sale, s-ar fi dezlănţuit cu mai multă violenţă. 

El Torero primi'afirmaţia Faustei cu un surâs de uşurare şi 
întrebă: 

— Deoarece mama mea era ireproşabilă, pentru ce această 
înverşunare, pentru ce acest martiriu de care îmi vorbiţi? Regele 
este într-adevăr monstrul sângeros, aşa cum pretind toţi? 

El uita că până acum aşa gândise despre rege. Dar acum, când 
ştia că-i este tată, căuta din instinct să-l reabiliteze în proprii săi 
ochi 

Ori aceasta nu-i putea conveni Faustei. Neîndurătoare, 
răspunse: 

— Din nefericire, regele nu a avut niciodată, pentru nimeni, un 
sentiment tandru. Regele înseamnă doliu, egoism, este 
uscăciunea inimii însăşi, cruzimea personificată. Totuşi, în ceea 
ce o priveşte pe regină, avea ceva ce ar părea o scuză. 


— Oh! făcu repede El Torero. Poate era o uşuratecă, 
inconsecventă, oh! fără să-şi dea seama, desigur? 

— Nu! regina nu avea ce-şi reproşa. Dacă am vorbit de ceva ce 
ar părea o scuză, este vorba de o aberaţie comună multor 
bărbaţi: gelozia. 

— Gelos!... Fără motiv? 

— Fără motiv, zise Fausta cu convingere. Şi ceea ce este mai 
rău, şi fără să o iubească. 

— Cum poţi fi gelos pe cineva pe care nu-l iubeşti? Fausta 
surâse. 

— Regele nu este un muritor de rând, zise ea. 

— Se poate oare ca gelozia fără iubire să meargă până la crimă? 
Ceea ce voi numiţi gelozie, alţii ar putea s-o numească 
ferocitate. 

Fausta surâse din nou cu surâsul ei care nu spunea nici da nici 
nu. 

— E o poveste lungă şi vrednică de plins, pe care ar trebui să v- 
o spun, continuă ea după o scurtă tăcere. Aţi auzit vorbind-se 
despre ea vag, fără îndoială. Nimeni nu cunoaşte adevărul, şi 
chiar dacă l-ar cunoaşte, nimeni nu ar îndrăzni să-l spună. Este 
vorba despre primul fiu al regelui, fratele vostru, de acela care 
ar fi fost moştenitorul tronului în locul vostru, dacă nu ar fi murit 
în floarea vârstei. 

— Infantele Carlos! excalmă El Torero. 

— El însuşi, zise Fausta. Ascultaţi deci: 

Şi atunci Fausta începu să-i istorisească povestea adevăratului 
său tată, în felul ei, desigur, amestecând adevărul cu minciuna 
de aşa natură, încât ar fi trebuit să cunoşti absolut totul pentru a 
putea înţelege. 

îi povesti totul cu o mulţime de amănunte, cu o precizie care nu 
putea să nu impresioneze spiritul aceluia căruia i se adresa, şi 
asta cu atât mai mult cu cât unele amănunte corespundeau 
unor amintiri din copilăria lui El Torero, lămurindu-i anumite 
fapte, până atunci de neînțeles, coroborind unele cuvinte 
surprinse de el. 

Şi tot timpul, de-a lungul istorisirii, ea reliefa tot mai puternic 
rolul odios al regelui, al tatălui, al soţului, fără a 

insista, având aerul că-l scuză, că-l apără. în acelaşi timp, figura 
reginei se detaşa suavă, victimă resemnată a unui neîndurător 
călău. 


Când termină povestea, el era convins de legitimitatea naşterii 
sale, de nevinovăția mamei şi de lungul ei martiriu. în acelaşi 
timp, simţea crescând în el o ură puternică împotriva călăului, 
care după ce i-a ucis cu încetul mama, voia cu orice preţ acum 
să omoare şi copilul devenit bărbat. Se simţea acum animat 
puternic de dorinţa răzbunării 

Deci, când termină de istorisit, Fausta îl văzu pe tânăr în starea 
de exasperare pe care o dorise; şi atacă hotărâtă, după cum îi 
era obiceiul: 

— M-ati întrebat, monseniore, ce interese m-au mânat să vă 
cunosc! şi eu v-am spus că era vorba de o omenie de înţeles 
pentru oricine. Am adăugat că, după ce v-am văzut, acest 
sentiment a făcut loc unei simpatii care creşte pe măsură ce vă 
cunosc mai bine. La mine, prinţe, simpatia nu este inactivă. V- 
am oferit prietenia, şi vi-o ofer în continuare. 

— Doamnă, sunt într-atât de încurcat şi de emoţionat, încât nu 
găsesc cuvinte de mulţumire. 

— Aşteptaţi, prinţe, înainte de a refuza sau accepta... 

— Doamnă, întrerupse El Torero, care se înfierbânta fără a-şi da 
seama, cum mă puteţi crede atât de ingrat pentru a vă refuza 
oferta generoasă a prieteniei voastre şi care-mi este atât de 
prețioasă. 

Ea-şi plecă capul cu un surâs plin de melancolie. 

— Să nu credem în impresii spontane, prinţe. 

Şi cu o emoție puternică ce-l înfiora plăcut pe tânărul ameţit, 
continuă: 

— Dacă ne-ar fi permis să urmăm chemările inimii, şi dacă eu, 
cea care vă vorbesc, aş putea să fac fără a strica nimic ceea ce 
inima îmi dictează, voi aţi fi, prinţe, unul dintre monarhii cei mai 
puternici de pe pământ, deoarece ghicesc în voi calităţi rare 
care fac regi mari. 

Puternic emoţionat de cuvintele pronunţate cu o convingere 
arzătoare, mai emoţionat încă de ceea ce ea lăsa să se 
ghicească, El Torero exclamă: 

—  Conduceţi-mă, doamnă. Vorbiţi, ordonati, mă supun în 
întregime vouă. 

Ochii Faustei sclipiră scurt. Făcu un gest care lăsa să se 
înţeleagă că acceptă să-l conducă şi că se poate încrede în ea. 
Continuă calmă şi tandră: 


— înainte de a spune da sau nu, trebuie să stabilim oarecum 
care sunt poziţiile noastre. Trebuie să vă spun cine sunt, ce pot, 
şi ce valoare are prietenia ce v-o ofer. Trebuie de asemenea să 
vă reamintesc cine sunteţi, vreau să spun, cu privire la cei ce vă 
cunosc, ce puteţi face şi unde ajunge. 

— Vă ascult, doamnă, zise respectuos El Torero. Viaţa mi-ar fi 
prea mohorâtă şi insuportabilă dacă n-aţi fi fost voi s-o lămuriţi 
cu prezenţa voastră strălucitoare. 

Şi toate acestea spuse cu o galanterie exagerată, specifică 
epocii în general şi Spaniei şi spaniolilor în special. Totuşi, 
Fausta distinse un accent de sinceritate în felul care fuseseră 
pronunţate cuvintele, şi reluă: 

— Sunteţi sărac, fără nume, fără a putea întreprinde nimic 
măreț, cu toată popularitatea voastră, deoarece originea vă este 
obscură, naşterea îndoielnică. Vă veţi împiedica de prejudecățile 
de castă, atât de puternice în Spania ca şi aiurea. Dacă aveţi 
geniu, veţi fi condamnat la a vegeta, obscur şi necunoscut: 
naşterea voastră vă interzice să aspiraţi la onoruri, funcţii 
publice. Este adevărat ceea ce vă spun? 

— întru totul adevărat, doamnă. Dar nu doresc nici glorie, nici 
onoruri. Obscuritatea nu mă apasă. în ceea ce priveşte sărăcia, 
o port cu uşurinţă. De altfel, poate că ştiţi că dacă aş fi vrut să 
accept darurile pe care nobilii, amatori de coride, mi le aruncă în 
arenă, până acum eram bogat. 

— Ştiu, zise cu gravitate Fausta. Se spune despre voi: „Viteaz ca 
El Torero." Se mai spune: „Generos ca El Torero". Şi totuşi, când 
ştiţi că aveţi sânge regal în vine, nu mai puteţi continua ca şi 
până acum, umil şi obscur. 

— De ce, doamnă? întrebă nevinovat El Torero. Viaţa asta îşi are 
farmecul ei şi nu văd de ce aş schimba-o. 

Fausta se încruntă abia vizibil. Cuvintele spuse arătau o lipsă de 
ambiţie care o neliniştea. 

— înseamnă că uitaţi, spuse ea cu simplitate, că nu vă este 
permis să trăiţi obscur, sărac, necunoscut, lipsit de bunuri şi 
ambiţii. Uitaţi că miine, când veţi apărea în arenă, veţi putea fi 
asasinat şi că nimic nu vă va putea salva... dacă vă abandonez. 
El Torero avu un surâs sfidător. 

— înţeleg, zise Fausta. Vreţi să spuneţi că nu veţi lăsa să fiţi ucis 
ca un berbec la abator. 

— Tocmai aşa, doamnă. 


— Dar nu uitaţi, că cel ce vă doreşte moartea are puterea 
supremă, că el este regele. Credeţi că se va mulţumi cu jumătăţi 
de măsură, că va trimite contra voastră cîţiva nemernici? 
Surideţi încă, şi vă înţeleg. Sunteţi sigur că puteţi conta pe cîțiva 
preteni credincioşi care nu vor ezita să tragă spada în apărarea 
dumneavoastră. Nebun ce sunteţi! Aflaţi deci, pentru că trebuie 
să vă spun totul, că miine veţi avea împotrivă o armată 
întreagă. Miine, mii de oameni, înarmaţi cu archebuze şi tunuri 
va ţine oraşul sub ameninţare. Se speră şi se contează pe un 
incident care va izbucni şi care le va permite să atace gloata. 
Veţi fi lovit 

primul, şi moartea va părea un accident. Vă spun că sunteţi 
condamnat fără drept de apel. 

Cuvintele acestea, pronunţate cu o violenţă crescândă, făcură 
impresie asupra lui El Torero. 

— Dar pentru ce crimă sunt condamnat? 

Fausta întinse mâna, şi arătând spre rugul pe care perdelele îl 
ascundeau vederii lor, zise: 

— Aceeaşi crimă pentru care a fost executat nefericitul ce-şi 
striga neninovăţia. 

Oricât de viteaz ar fi fost El Torero, simţi cum teama i se 
strecoară în vine, ceea ce îşi dorea şi Fausta. 

— Ei bine, fie, zise el după câteva clipe de ezitare, voi fugi, 
părăsesc Spania. 

Fausta surâse. 

— încearcă numai să ieşi din oraş. 

— Am prieteni pe care pot conta, pot de asemenea să angajez 
cîţiva viteji, gata la orice dacă preţul le convine. Voi trece în 
forţă. 

— Dar vă va trebui o armată, deoarece vă veţi lupta cu o 
armată, cu zece dacă va fi nevoie. 

El Torero o privi un moment. Văzu că nu glumeşte, că era sincer 
convinsă că regele nu se va da înapoi de la nimic pentru a-l face 
să dispară. La rândul său, avu convingerea că acum, viaţa îi 
atârna de un fir de păr. Şi de asemenea înţelese că lupta era 
imposibilă. întrebă mecanic: 

— Şi atunci, ce e de făcut? 

Fausta aştepta această întrebare. Făcuse totul pentru a i-o 
smulge. 

Foarte calmă, reluă: 


— înainte de a vă răspunde, răspundeţi-mi la o întrebare: Vreţi 
să trăiţi? 

— Dacă vreau? La naiba! doamnă, nu am decât douăzeci de ani! 
La această vârstă viaţa ţi se pare frumoasă pentru a ţine la ea. 
— Sunteţi hotărât să vă apăraţi? 

— Să nu vă îndoiţi de asta, doamnă. 

— Trebuie ştiut până la ce limită.. 

— Până la capăt, doamnă. 

— Dacă este aşa, dacă mă ascultați, poate voi reuşi să vă 
salvez. Dar nu veţi fi salvat decât dacă vă veţi lovi inamicul 
înainte ca acesta să vă poată ucide. 

Toate acestea spuse cu calmul îngheţat de care Fausta se 
folosea în anumite împrejurări. Părea că spune un lucru simplu, 
natural. Cu tot acest calm înfricoşător, ea observa cu atenţie 
efectul cuvintelor sale, şi îi fu teamă de ceea ce observă la 
tânărul din faţa sa. 

El Torero, la această propunere neaşteptată, se sculă brusc, şi, 
livid şi tremurând, exclamă: 

— Să-l ucid pe rege!... să-mi ucid tatăl!... Spuneţi că nu asta aţi 
gândit, doamnă... Că aţi vrut să mă încercaţi, nu-i aşa? 

— Credeam că sunteţi un bărbat, spuse Fausta cu un uşor 
dispreţ. M-am înşelat. Să nu mai vorbim de asta. Şi totuşi eu, 
care nu sunt decât o biată femeie, nu aş lăsa nerăzbunată 
moartea mamei mele. 

— Oh! mama mea! zise copleşit El Torero. ' 

— Da, mama voastră! Moartă, asasinată de cel care vă va 
asasina, pentru că voi tremuraţi numai la gândul de a lovi. 

— Mama mea! repeta El Torero, strângându-şi pumnii cu furie. 
Dar să-l ucid pe el, pe tatăl meu!... e imposibil, prefer să mă 
sinucid. 

Fausta înţelese că dacă mai insistă acum, pierde tot ce a sădit în 
inima lui. Cu o supleţe admirabilă, schimbă tactica şi zise 
ridicând din umeri: 

— Ei, dar cine vă spune să ucideţi? 

— Şi totuşi, aţi spus... 

— Am spus: trebuie să loviți. Nu am spus, nu am vrut să spun: 
trebuie să ucideţi. 

El Torero avu un suspin de uşurare de o mută elocvenţă. 
Trăsăturile sale schimonosite se destinseră, şi pentru a-şi 
ascunde zăpăceala se scuză: 


— lertaţi-mi nervozitatea, doamnă. 

— Mi se pare naturală, zise grav Fausta. Vreau să vă vorbesc 
limpede. Regele se teme de faptul că vi se va aduce la 
cunoştinţă că sunteţi fiul lui legitim şi urmaşul la coroană. Ar fi 
putut folosi procedura uzuală, care ar fi simplificat mult 
lucrurile, permițându-i să vă lovească mai sigur. Dar, oricât de 
secret ar fi un proces, oricât de docili ar fi magistraţii, cine poate 
jura că o indiscreţie nu va fi comisă? 

— Şi totuşi vorbeaţi că sunt ameninţat de o arestare având 
drept urmare condamnarea la moarte, 

— Da, dar regele nu va ajunge la asta decât atunci când se va 
convinge că nu vă poate dobori altfel. Puteţi face mult mai mult 
decât credeţi. Mai întâi, trebuie exploatată această teamă a 
regelui asupra posibilităţii divulgării secretului naşterii voastre. 
— Cum însă? Scuzaţi-mă, doamnă, nu prea înţeleg mare lucru 
din aceste complicaţii. Gândul că trebuie să complotez împotriva 
propriului meu tată îmi este atât de dureros, încât, vă 
mărturisesc, îmi ia minţile. 

— Vă înţeleg scrupulele şi le aprob. Totuşi nu trebuie să le 
împingeţi la extrem. Vai! înţeleg ca inima să vă fie sfâşiată, dar, 
oricât ar fi de dureros pentru voi, oricât de penibil pentru mine, 
trebuie să insist. Este vorba de salvarea voastră. Vă spun deci: 
Nu vă încăpăţânaţi să vedeţi tatăl în persoana regelui. Tatăl nu 
există. Singur rămâne duşmanul, pe el trebuie să-l vedeţi, 
împotriva lui luptaţi. 

El Torero rămase un moment gânditor. Apoi, ridicându-şi 
fruntea, zise cu durere: 

— Simt că ceea ce spuneţi e adevărat. Totuşi mi-e greu să 
accept. 

Fausta deveni glacială. 

— Înţelegeţi prin asta, spuse ea, să renunţaţi la apărare, şi că 
prin urmare vă oferiţi de bună voie capul călăului? 

El Torero păstră câteva momente tăcerea,,în timp ce Fausta îl 
privea cu nelinişte. în sfârşit, răspunse: 

— Aveţi de o sută de ori dreptate, doamnă, zise cu o voce surdă. 
Am şi eu dreptul la viaţă ca oricare altul. Mă voi apăra deci, 
orice ar fi. 

De data asta, Fausta îşi dădu seama că este hotărât, şi se grăbi 
să spună: 


— Luaţi iniţiativa. Regelui i-e teamă ca o întâmplare nefericită 
să nu dezvăluie originea naşterii voastre. Declaraţi-o voi înşivă, 
tare şi răspicat. Vă voi aduce probele de netăgăduit ale acestei 
naşteri. Aceste probe, expuneţi-le la lumina zilei. Trebuie ca în 
câteva zile, întreg regatul să ştie că voi sunteţi urmaşul legitim 
la coroană. Trebuie cunoscută odioasa purtare a regelui 
împotriva voastră. Când toate acestea vor fi cunoscute, se va 
ridica un aşa strigăt de indignare împotriva călăului vostru, încât 
el va tremura pe tron. lată deci cum puteţi lovi, cu duritate, 
credeţi-mă. 

— Adevărat, doamnă. Voi face cum îmi cereţi. Dar lăsaţi-mă să 
vă spun că vă înşelaţi când aţi spus că v-am crezut capabilă să 
mă îndemnați la asasinat. Trebuie să fii orb ca să nu vezi că o 
frunte pură ca a voastră nu poate urzi decât gânduri nobile. 
Fausta surâse. 

— Credeţi, doamnă că în felul acesta voi scăpa de ura regelui, 
arătând adevărul despre naşterea mea? 

— Fără îndoială. Regele nu va mai îndrăzni să mai ordone 
uciderea voastră. Adevărul fiind cunoscut de toţi, ucigaşul va fi 
continuu urmărit de toţi. Oricât de puternic şi de orgolios ar fi, 
regele nu va îndrăzni o atare sfidare care l-ar arunca furiei 
poporului. Nu-i va mai rămâne decât alternativa aducerii voastre 
în faţa tribunalului. Acolo veţi cere recunoaşterea publică a 
drepturilor voastre, Şi fiţi sigur că dovezile pe care vi le voi da, 
vor fi aşa de puternice, că regele va trebui să accepte. Veţi fi 
proclamat, fiindcă e dreptul vostru, moştenitorul coroanei. Nu 
veţi mai avea decât de aşteptat voinţa Domnului care să-l 
cheme la tribunalul divin pe ucigaşul mamei voastre pentru a 
domni 

voi, la rândul vostru. 

— Ar fi asta posibil? bolborosi El Torero orbit. 

— Va fi, zise Fausta cu o convingere impresionantă. Şi chiar mai 
repede decât credeţi. Regele e bătrân, obosit, bolnav. Zilele-i 
sunt numărate. 

— Ei bine, doamnă, spuse El Torero cu generozitate, oricât de 
ciudat v-ar putea părea, îi urez să mă facă să aştept cât de 
mult. 

Fausta avu un surâs de triumf. A reuşit să-l facă să-i accepte 
ideile. Mai trebuia acum să-l facă să o părăsească pe Giralda. 
Fără să ştie de ce, Fausta simţea că această sarcină e şi mai 


grea. Dar ea construise intrigi cu mult mai dificile. Să-l facă să 
creadă că este normal să moştenească tronul, era enorm. 
Despre rest, moartea în scurt timp a regelui Filip II, asta era 
treaba ei. Vrând-nevrând, o dată prins în angrenaj, va trebui să 
meargă până la capăt. Şi, în ceea ce o priveşte pe ţigăncuşă, 
dacă el s-ar arăta neînduplecat, nu va fi greu să se debaraseze 
de ea. 

— Aşadar, zise El Torero care de câteva momente părea 
cufundat într-un vis strălucitor, aşadar vă datorez coroana. Cum 
aş putea să vă răsplătesc? 

— Să nu vorbim acum despre asta, zise Fausta cu un aer 
nepăsător. Pentru moment trebuie să punem la punct toate 
detaliile acestui plan. Vă daţi seama că vor fi ceva greutăţi. 

— De asta sunt sigur, zise El Torero surâzând. 

— Mai întâi, despre ziua de miine. V-am spus: o întreagă armată 
va ameninţa oraşul. Trebuie să aibă loc ceva ca o răzmeriţă, 
acesta este planul regelui, sfătuit de domnul D'Espinosa. în 
această luptă ar trebui să fiţi ucis, simplu accident. Nu veţi fi 
ucis. Mi-am luat toate precauţiile. Armatei regale, eu îi opun 
propria mea armată pe care eu am ridicat-o. 

— Aţi făcut voi asta? întrebă El Torero încântat. 

— Am făcut-o. 

— Dar de ce ? 

— V-am mai răspuns la această întrebare, zise Fausta rece. 
Acestei armate de gentilomi, de soldaţi încercaţi, care are drept 
unică misiune apărarea voastră, li se va alătura populaţia care 
vă admiră şi vă iubeşte. Din grija mea, se răspândeşte aur din 
belşug pentru a menţine şi creşte entuziasmul. Ca o diră de 
pulbere de puşcă se va răspândi vestea că El Torero este 
ameninţat. Din toate părţile vor veni apărători. Şi nu este totul, 
în acelaşi timp se va răspândi vestea că El Torero nu este altul 
decât infantele Carlos — sub acest nume veţi domni — dispărut 
încă de la naşterea sa, urmărit de ura nedreaptă a tatălui său. 
Infantele Carlos va fi aclamat de toţi. 

— Vă admir, zise cu sinceritate El Torero. Făcându-se că nu 
aude, Fausta reluă: 

— Deci, veţi fi salvat. în mijlocul unei armate care vă aclamă, 
desfid pe rege să vină să vă aresteze. Miine veţi fi încă EI 
Torero; poimiine veţi fi infantele Carlos. întreg oraşul va fi cu 
voi. Douăzeci de mii de oameni înarmaţi vor fi cu voi şi vor ţine 


la respect trupele regale. Dacă doriţi, până la sfârşitul 
săptămânii, regele va fi prins, detronat, închis într-o mănăstire şi 
voi veţi urca pe tron. 

Şi cum El Torero schiţă un gest de protest, ea adăugă repede: 

— Dar voi sunteţi generos şi nu veţi abuza de victoria voastră. 
Veţi merge să-l întîlniţi pe rege cu care veţi trata ca de la egal la 
egal. Şi va fi prea fericit, ca în faţa puternicei mişcări populare, 
să vă recunoască în mod public drept urmaşul său la coroană. ŞI 
voi, ca fiu supus şi respectuos, îi veţi lăsa viaţa şi puterea. Vă 
veţi aştepta clipa care nu va întârzia să apară. 

— Visez!... bolborosi El Torero. 

— A sunat şi ceasul vostru. Veţi fi rege al Spaniei, al Portugaliei, 
Prinţ Suveran al Ţărilor de Jos, împărat al Indiilor. Vă dau Statele 
mele din Italia şi cu ceea ce mai aveţi ca drept de moştenire, 
asta ar însemna cam jumătate din Italia. Restul îl veţi lua singur. 
— Oh! 

— Şi atunci, vă veţi îndrepta spre Franţa. Este visul tatălui 
vostru. O veţi invada prin Pirinei şi prin Alpi. în acelaşi timp, 
armatele voastre vor intra şi dinspre Flandra. O campanie 
condusă rapid vă va aduce Franţa, care nu va admite niciodată 
un rege hughenot. După aceasta veţi urca spre nord şi spre est 
şi veţi ocupa Germania, aşa cum aţi ocupat Franţa, reconstruind 
marele imperiu al lui Carol cel Mare. Veţi fi astfel stăpânul lumii. 
lată ce veţi putea face, sprijinit de mâna pe care vi-o ofer. 
Acceptaţi? 

Fausta se înflăcăra tot mai mult evocând visele ei grandioase. 
Vocea-i fierbinte, figura sa iluminată, îl scoase din fire pe El 
Torero care nu mai ştia dacă este treaz sau visează. 

— Ar trebui să fiu nebun să nu accept, strigă el. Dar voi, 
doamnă, voi care aruncaţi cu uşurinţă milioanele în. această 
aventură, voi care îmi cedaţi statele voastre din Italia, voi care 
mă orbiţi, evocându-mi uriaşa putere ce-mi daţi, în sfârşit, voi 
ce-mi cereţi. Care va fi partea voastră? 

Fausta rămase tăcută câteva clipe. Apoi privindu-l drept în ochi 
pe El Torero, spuse, subliniind fiecare silabă: 

— Voi împărtăşi cu voi gloria, bogăţiile, puterea. Şi fixîndu-l în 
continuare cu o privire ascuţită: 

— Rămâne să stabilim cum se va face aceasta. 

El Torero făcu un gest de superbă nepăsare, pe care Fausta îl 
aprecie ca o adevărată cunoscătoare. 


— Este imperios necesar să o ştiţi, zise ea încetişor. La care el 
răspunse cu galanterie: 

— Ceea ce veţi face, va fi bine făcut. 

— Această împărţire va fi făcută în modul cel mai simplu şi mai 
natural. Şi lăsându-l câteva clipe în suspensie, dădu lovitura pe 
neaşteptate: 

— Voi fi soţia voastră! 

El Torero sări în sus. Se aştepta la orice în afara unei asemenea 
pretenţii, formulată de o asemenea manieră neaşteptată care îl 
şocă într-o oarecare măsură. Cădea foarte de sus. Visul său se 
sfârşise; se găsea în faţa brutalei realităţi. | se părea că în faţa 
lui nu se mai găsea aceeaşi femeie. în timp ce se ambalase, 
această frumuseţe nemaiîntilnită stîrnise în el dorinţa. Acum o 
vedea altfel. Pentru a spune drept, producea teamă. Şi în uluirea 
sa nu făcu decât să bâlbiie: 

— Să vă căsătoriţi cu mine! Voi! doamnă! Voi! Fausta înţelese că 
sosise clipa cea grea. Se ridică maiestuos şi 

luînd acea atitudine de regină care o făcea irezistibilă, 
îndulcindu-şi fulgerul din priviri, zise: 

— Priviţi-mă. Nu sunt destul de tânără, destul de frumoasă? Nu 
aş fi o suverană demnă din orice. punct de vedere de puternicul 
monarh ce veţi deveni? 

— „Văd, zise don Cesar, care-şi recapătă luciditatea, văd că, 
într-adevăr sunteţi tinereţea însăşi şi în ceea ce priveşte 
frumuseţea, niciodată, şi o spun sincer, niciodată nu veţi fi 
egalată. Dar... 

— Dar?... Spuneţi-vă întreg gândul. 

— Ei bine, da, voi duce gândul până la capăt. Vă spun cu toată 
sinceritatea că sunt nedemn de această mare cinste ce-mi 
faceţi. Sunteţi prea mult regină şi nu destul de femeie. 

Fausta surâse, poate un pic dispreţuitor. 

— După voi sunt prea regină, atunci să ştiţi că, din partea 
voastră, nu sunteţi destul de rege. Acum nu mai sunteţi un 
simplu bărbat, sunteţi rege. Trebuie să vă obişnuiţi să vedeţi şi 
să gândiţi ca un rege. Aţi comis oare greşeala de a gândi că este 
vorba de dragoste între noi? Nu vreau s-o cred. Sunt şi trebuie 
să rămân suverană înainte de a fi femeie, la fel cum, la voi, 
bărbatul trebuie să dispară în faţa suveranului. 

El Torero îşi plecă capul, puţin convins. 


— Aceste sentimente vă sunt la îndemână, vouă care v-aţi 
născut suverană şi aţi trăit aşa. Dar eu, doamnă, eu sunt un biet 
muritor, şi dacă inima-mi vorbeşte, eu o: ascult. 

Cu îndrăzneală, ea spuse: 

— Şi inima voastră e dată. 

Cu simplitate, privind-o drept în faţă, fără provocare dar cu 
fermitate, el răspunse înclinîndu-se adînc: 

— Da, doamnă. 

— O ştiam, domnule. Dar asta nu m-a reţinut nici o clipă, îmi 
păstrez oferta făcută. 

— Nu mă cunoaşteţi, doamnă. Atunci când inima mea s-a dat, a 
fost pentru totdeauna. 

Fausta ridică dispreţuitoare din umeri. 

— Regele va uita iubirile aventurierului. Nu se poate altfel. Şi 
fără a-l mai lăsa să spună ceva, se ridică şi spuse mai 

blind: 

— Mergeţi, prinţe, şi reveniţi poimiine. Nu răspundeţi acum. Vă 
aştept reîntoarcerea cu încredere. Răspunsul vostru nu poate să 
nu fie conform dorințelor mele. Mergeţi. 

Şi cu un gest tandru şi poruncitor totodată, îl concedie fără ca el 
să mai spună ce avea de spus. 

După plecarea lui El Torero, Fausta reflectă timp îndelungat. 
înţelesese perfect ce se petrecea în mintea lui. Dacă l-ar fi lăsat 
să vorbească, acesta şi-ar fi mărturisit dragostea pentru mica 
ţigăncuşă; pus în dilema de a alege între dragoste şi coroană, 
coroană ce ea i-o promisese, prinţul nu ar fi ezitat şi ar fi refuzat 
coroana pentru a păstra dragostea. Fausta simţea asta şi nu-l 
lăsase să comită ireparabilul. 

Rămase pe loc, neliniştită. întrevederea nu decursese potrivit 
intenţiilor sale. Prinţul îi scăpa. Totuşi nu era pierdut încă totul. 
Singurul obstacol era Giralda: va suprima acest obstacol. 
Giralda, o dată moartă, dispărută, răpită, nu se îndoia că va 
reveni supus şi ascultător. 

întinse mâna şi sună. 

La chemarea sa, Centurion, demachiat şi cu obişnuita-i figură, 
apăru cu un zâmbet slugarnic. 

Fausta avu o lungă convorbire cu el în cursul căreia îi dădu 
instrucţiuni precise în ceea ce o privea pe Giralda, după care 
spadasinul dispăru, fără îndoială pentru a-i executa imediat 
ordinele primite. 


Fausta rămase din nou singură. 

Se ridică şi se îndreptă spre o măsuţă lucrată artistic, deschise 
un sertar secret şi scoase un pergament pe care-l privi îndelung 
înainte de a-l ascunde la piept, murmurând: 

„Nu mai am motive să-l păstrez. Cel mai bine ar fi să-l trimit 
domnului d'Espinosa. Cu o lovitură obţin două lucruri. Mai întâi 
cîştig prietenia marelui inchizitor, şi apoi a regelui. Dacă au 
cumva bănuieli în ceea ce priveşte conspirația, ele vor fi 
adormite. Obţin astfel securitate şi libertate de acţiune. Apoi, tot 
ceea ce regele Filip va face cu acest pergament, va fi în folosul 
succesorului său." 

Şi după o secundă de reflecţie: 

„Pardaillan!... Oare ce va zice când va afla că acest 
pergament a ajuns la domnul d'Espinosa? Misiunea lui va fi 
ratată, el care a promis să aducă pergamentul lui Henric de 
Navarra. Cine ştie? Dacă dEspinosa reuşeşte, poate mă 
debarasez în acelaşi timp şi de Pardaillan. Cu ideile lui ciudate, 
ar putea să se creadă dezonorat. Şi cu un surâs teribil: 

— Când un om ca Pardaillan se crede dezonorat şi-când nu-şi 
poate spăla onoarea în sângele duşmanului, îi rămâne o singură 
cale: s-o spele în propriul sânge. Pardaillan poate foarte bine să 
se omoare!... Rămâne de văzut!..." 

Rămase câteva clipe visătoare, numele de Pardaillan: îi aduse în 
memorie acela al fiului ei, şi se gândi: 

Myrtis! Unde ar putea să fie acum Myrtis? Şi fiul meu, fiul lui 
Pardaillan? Voi avea destul timp să-mi caut copilul." 

Reflectând încă un moment, murmură: 

„Da, totul se va termina repede, fie că reuşesc, fie că nu. Va fi 
timp să-mi caut copilul." 

Luînd această hotărâre, sună din nou şi dădu câteva ordine 
cameristei. 

Câteva momente mai tirziu, litiera Faustei se oprea în faţa 
intrării de onoare marelui inchizitor, care locuia la palat. 

Fausta avu o lungă convorbire cu d'Espinosa, căruia, în schimbul 
unor anumite condiţii pe care le puse, îi dădu faimoasa 
declaraţie a regelui Frederic de Valois, care-l proclama pe Filip II 
de Spania, urmaş la coroana Franţei. 

IV 

CONVERSAŢIA Lui PARDAILLAN Cu EL TORERO 


Părăsind-o pe Fausta, El Torero se îndreptă spre hanul Turnului 
unde o lăsase pe aceea pe care o considera logodnica sa, 
încredinţând-o pazei micii Juana. 

Mergea grăbit, fără să-i pese de trecătorii pe care-i lovea, 
cuprins de o presimţire sinistră care-i anunţa o nenorocire. | se 
părea că Giralda e în pericol... 

Şi lucru straniu, acum când nu mai era sub influenţa Faustei, i se 
părea că toată această istorie privind naşterea sa era inventată 
în scopul unei intrigi misterioase. 

„Ce poate fi adevărat din toate astea? se întreba el în timp ce 
mergea. Nimic nu concordă cu ceea ce ştiu eu. Cum de am 
putut să mă las păcălit într-atât? Vrednicul om care m-a crescut 
şi care mi-a arătat multe dovezi de lealitate, m-a asigurat 
totdeauna că tatăl meu a fost torturat din ordinul regelui, care 
pentru a se asigura că ordinele-i sunt îndeplinite cu sfinţenie a 
ţinut să participe el însuşi la supliciu. Regele nu este, nu poate fi 
tatăl meu" 

Şi continuă cu o ironie teribilă: 

„Rege, eu, îmblînzitorul de tauri! E de milă că am putut să mă 
gândesc la asta chiar şi numai o secundă! Sunt eu făcut să fiu 
rege? Ei, la dracu' voi fi oare mai fericit, când, pentru 
satisfacerea unei vanităţi, mi-aş sacrifica libertatea, prietenii, 
dragostea şi mi-aş lega soarta de aceea a doamnei Fausta care 
va face din mine un instrument bun să ucidă mii de oameni 
pentru a-şi îndeplini ea ambițiile? Fără să mai pun la socoteală, 
că m-aş băga la un stăpân prea puternic, în faţa căruia ar trebui 
să mă plec necontenit. Ei, la naiba cu Fausta; la naiba cu 
coroana şi regalitatea. Torero sunt Torero rămân, şi trăiască 
dragostea gingaşei şi dulcei mele Giralda! îi voi cere prietenului 
meu, domnul de Pardaillan să mă ia cu el în frumoasa Franţă. 
Prezentat de un gentilom de o aşa valoare, ar fi nefiresc să numi 
pot croi un drum, în mod cinstit, fără crimă şi fără înşelăciune. 
Atunci rămâne aşa, dacă domnul de Pardaillan mă vrea, plec cu 
el." 

Tot monologând aşa, ajunse la han, şi cu îngrijorare intră în loja 
micuţei Juana. 

Se linişti imediat. Giralda era acolo, râzând şi flecărind cu 

mica Juana. Aproape de aceeaşi vârstă, la fel de drăguţe, de 
aceeaşi condiţie socială, vioaie şi zâmbitoare, se împrieteniseră 
repede. 


Pardaillan, aşezat în faţa unei sticle cu vin de Franţa, care-i 
plăcea atât de mult, veghea cu un surâs malţios la logodnica 
tânărului prinţ, pentru care simţise o vie simpatie. 

Când Pardaillan se trezise, după ce dormise o .bună. parte a 
dimineţii, bătrâna Barbara, la ordinul Juanei, i-a comunicat 
dorinţa exprimată de don Cesar, şi anume, aceea de a veghea 
asupra Giraldei. Fără să spună un cuvânt, Pardaillan şi-a încins 
cu gravitate spada, şi cobori fără să piardă un moment, pentru a 
se pune la dispoziţia Juanei. 

Se aşeză în aşa fel încât să împiedice oricui intrarea în mica lojă 
fără permisiunea stăpânei. Şi, văzându-l aşa de calm şi 
încrezător în forţele sale, tinerele fete se simţiră mai în 
siguranţă decât dacă paza le-ar fi fost asigurată de o întreagă 
companie regală. 

Primele cuvinte ale lui Pardaillan au fost: 

— Şi prietenul meu Chico? Nu-l văd. Unde este? 

Cu un surâs răutăcios, Juana îl întrebă neîncrezătoare: 

— Este serios, monseniocire cavaler, că voi daţi un asemenea 
titlu, de prieten, unui asemenea neînsemnat personaj ca Chico? 

— Scumpă copilă, zise grav Pardaillan, crede-mă că nu glumesc 
niciodată cu un sentiment atât de respectabil. Ca Chico să fie o 
persoană neînsemnată, cum spui tu, puţin îmi pasă. Nu am, 
slavă Domnului, obişnuinţa de a-mi subordona sentimentele 
condiţiei sociale celor cărora li se adresează. Dacă eu îl numesc 
pe Chico, prietenul meu, este pentru că într-adevăr aşa îl 
consider. Şi dacă ţi-aş spune că în privinţa prieteniilor sunt 
foarte pretenţios, asta poate că te va convinge că Chico merită 
acest titlu. 

— Dar, la urma-urmei, ce a făcut atât de extraordinar, ca un om 
ca voi să vorbească despre el atât de elogios? 

— Ţi-am mai spus: e un viteaz. Dacă vrei să ştii mai mult, îţi voi 
spune într-una din aceste zile ce a făcut pentru a-mi cîştiga 
stima. Pentru moment, reţine că, în mod serios, îl consider ca pe 
un adevărat prieten, şi răspune-mi te rog la întrebare: Cum se 
face că nu este aici? îl credeam unul din bunii tăi prieteni, 
frumoasă Juana. 

Juanei i se păru că distinge în ultimele cuvinte ale cavalerului un 
fel de zeflemea. Dar, cu seniorul francez, niciodată nu puteai fi 
sigur. Avea un aşa mod de exprimare şi cu surâs deconcertant, 


încât nu mai ştiai ce să crezi. Astfel încât, cu o mutriţă 
copilărească, Juana răspunse: 

— Mă siciia şi l-am gonit. 

— Oh! oh! ce neîndemânare a mai comis? 

— Niciuna, seniore de Pardaillan, numai că... e un prost. .— Un 
prost! Chico! lată ceea ce nu poţi să mă faci să cred. 

E un băiat prea bun, dimpotrivă, şi foarte inteligent, şi care-ţi 
este, după cum cred, foarte ataşat. Cred că această concediere 
nu este definitivă şi că-l voi revedea curând. 

— Oh! zise râzând Juana, va veni, nici o grijă, nici nu va fi nevoie 
să-l convingă cineva. N-am mai văzut până acum un asemenea 
individ lipsit de amor propriu. 

— Poate cu tine, zise Pardaillan râzând sincer de figura 
dezamăgită ce o făcuse Juana la sfârşit. Nu trebuie totuşi să 
crezi asta, şi cred că, oricare altul şi-ar fi permis aşa ceva, Chico 
nu s-ar fi lăsat. Oricum, bietul băiat îmi lipseşte, şi oricare i-ar fi 
fost greşeala, îţi cer iertare pentru el, frumoasa mea gazdă. 
Cum bine puteţi crede, Juanei i-ar fi fost greu să refuze ceva 
cavalerului. lertarea fu acordată cu mărinimie, ba mai mult, se 
trecu la căutarea micuţului, care totuşi era de negăsit. 
Pardaillan înţelese că Chico s-a ascuns în subterana misterioasă 
şi nu mai insistă. 

Redus la singura conversaţie cu cele două tinere, începu să 
găsească timpul scurs cam lung, când El Torero veni să-l 
elibereze de sarcina primită. 

Giralda nu se îndoia că logodnicul ei se dusese la acea prinţesă 
care pretindea că-i cunoaşte familia şi spunea că este în măsură 
să-i spună secretul naşterii sale. Dar, cum don Cesar plecase 
fără a-i spune unde se duce, crezuse că este de datoria ei să 
păstreze puţinul ce-l ştia. 

Şi asta cu atât mai uşor cu cât Pardaillan, cu discreţia sa 
absolută se feri cu grijă să ceară orice explicaţie despre absenţa 
lui El Torero. Gândea că dacă don Cesar lipsea atunci când îşi 
ştia logodnica în pericol, atunci fusese obligat s-o facă. El Torero 
îi ceruse să vegheze asupra logodnicei sale, el veghea. Se 
întreba, nu fără teamă, unde ar fi putut merge tânărul, dar îşi 
păstră întrebarea pentru el. 

Orice ar fi fost, sosirea lui El Torero îl linişti. 

îl primi deci cu acel surâs pe care-l rezerva numai celor pe care-i 
iubea. 


Dinspre partea sa, El Torero simţea imperios nevoia de a se 
destăinui unui prieten. Nu pentru că ar fi ezitat asupra viitoarei 
sale conduite, nu pentru că ar fi regretat refuzul ofertelor 
Faustei, dar, pentru că i se părea că in extraordinara aventură în 
care intrase, erau destule părţi întunecate şi era convins că un 
spirit limpede ca acela al cavalerului, i le-ar fi putut lămuri. 
Decis să mărturisească totul noului său prieten, după ce-şi 
mulţumi emoţionat  Juanei, asigurând-o de veşnica sa 
recunoştinţă, se retrase, împreună cu Pardaillan, într-o sală mai 
mică, unde se putea discuta în linişte, fără martori, şi care avea 
calitatea de a putea supraveghea de aproape mica lojă în care 
se aflau Giralda şi Juana. Instinctul îl avertiza că logodnica sa 
era în pericol. Nu-şi dădea seama cum, dar era prudent. 

Când rămaseră singuri la masă, în faţa câtorva sticle, El Torero 
zise: 

— Poate că ştiţi, iubite domnule de Pardaillan, că acea casă în 
care am intrat noaptea trecută în căutarea logodnicei mele, 
aparţine unei prințese străine? 

Pardaillan ştia perfect despre ce este vorba. Totuşi îşi luă un aer 
nevinovat pentru a răspunde: 

— Nu, pe legea mea! Nu cunoaştem amănuntul. 

— Această prinţesă pretinde a cunoaşte secretul naşterii mele. 
Am vrut să am inima împăcată şi m-am dus s-o văd. 

Brusc, Pardaillan lăsă pe masă paharul pe care tocmai îl ridicase 
şi strigă: 

— Aţi văzut-o pe Fausta? 

— De acolo vin. 

— Drace! bombăni Pardaillan, mă temeam de asta. —; Deci, o 
cunoaşteţi? 

— Da, un pic. 

— Ce fel de femeie este? 

— Este o tânără... De fapt ce vârstă o avea? Douăzeci de ani, 
poate treizeci. Nu se ştie. E tânără, remarcabil de frumoasă, şi... 
cred că aţi remarcat-o, presupun... 

El Torero aprobă blind. 

— E tânără, e frumoasă, şi am remarcat-o, într-adevăr. aş vrea 
să ştiu totuşi ce fel de femeie este. 

— Dar... mi se pare că am auzit că este extrem de bogată, şi tot 
atât de generoasă. Se spune că, de asemenea, este foarte 
puternică. Ea este aceea care l-a răsturnat pe bietul Valois. Şi a 


făcut să tremure pe cel mai puternic om al timpului, papa Sixt V. 
Şi aici, nu m-ar mira să aflu că a reuşit să domine chiar pe Filip 
II, regele vostru, care, fără supărare, este un rege morocănos, şi 
chiar pe d'Espinosa însuşi, care-mi pare mai redutabil decât 
însuşi stăpânul său. 

El Torero asculta cu cea mai mare atenţie. Simţea în mod 
instinctiv că Pardaillan cunoştea despre această prinţesă mult 
mai multe decât lăsa să se înţeleagă. Dar cum El Torero era un 
om prea fin, şi cum nu-l cunoştea pe cavaler de prea mult timp, 
totuşi reuşise să înţeleagă că acesta nu spunea decât ceea ce 
merita spus. 

— Cavalere, ceea ce vreau să ştiu eu este dacă se poate avea 
încredere în ea sau nu. 

— Ah-foarte bine! Trebuia să o spuneţi de la început. Să ai 
încredere în Fausta! Asta ţine de o mulţime de lucruri, pe care 
singură le stabileşte. Dacă vă promite, de exemplu, că veţi 
cădea într-o cursă bine întinsă — împinge sinceritatea uneori 
până acolo, încât te şi previne — ei bine, puteţi avea încredere 
în ea. Dacă vă promite ajutor, ei bine, trebuie să ai prudenţa să 
te informezi până la ce punct acest ajutor va fi în propriul ei 
profit. Este imprudent să mai contezi pe ea din momentul în 
care nu-i mai sunteţi util. Dacă vă iubeşte, fiţi foarte atent. 
Ultimul ceas vi se apropie. Dacă vă urăşte, dispăreţi. Dacă-i 
faceţi un serviciu, nu contaţi pe recunoştinţa ei. 

— Mi-a dezvăluit lucruri de o importanţă covârşitoare şi aş vrea 
să ştiu până la ce punct le pot crede. 

— Fausta nu spune lucruri obişnuite. Şi nici nu minte. Ea spune 
aşa cum vede ea din punctul ei de vedere... Şi nu e vina ei dacă 
nu totdeauna acestea corespund adevărului. 

El Torero înţelese că nu va afla mare lucru atât timp cât va pune 
întrebări. Gândi că este mai bine să povestească lui Pardaillan 
întreaga aventură. 

— Doamna Fausta, spuse el, mi-a dezvăluit un lucru de 
necrezut. Ţineţi-vă bine, cavalere, veţi fi mirat. Ea pretindea că 
sunt... fiul regelui! 

Pardaillan nu păru deloc mirat. 

— De ce nu, don Cesar? Totdeauna am spus că trebuie să 
aparţineţi unei familii ilustre. Rasa se simte de la o poştă. 


— Mare senior, înţeleg, cavalere; dar de aici până la a fi de 
sânge regal, şi, mai mult, moştenitorul tronului, recunoaşteţi că 
e cam mult. 

— Nu spun nu. Totuşi nu mi se pare imposibil, şi mărturisesc, în 
ceea ce mă priveşte, figura voastră ca rege al Spaniei ar fi mult 
mai potrivită decât a acestui bătrân plin de podagră care 
domneşte acum. 

— Vă încredeţi în asemenea trăsnaie? 

— De ce nu? 

Şi cu o intonaţie ciudată, cavalerul adăugă: 

— Nu v-aţi încrezut chiar voi într-o asemenea trăsnaie, după 
cum o numiţi? 

— Ba da, zise cu sinceritate El Torero. Mărturisesc că pe 
moment am fost destul de neghiob şi plin de vanitate şi m-am 
crezut fiul regelui. Dar de atunci am reflectat, şi acum... 

— Acum? făcu Pardaillan cu ochi strălucitori. 

— înţeleg absurditatea unei asemenea pretenţii. 

— Mărturisesc că nu văd nici o absurditate. 

— Poate aveţi dreptate în ceea ce priveşte pretenţia însăşi. Dar 
ceea ce o face absurdă în ochii mei, sunt circumstanţele 
anormale ce o însoțesc. 

— Explicaţi-vă. 

— Ei bine, este admisibil ca, fiu legitim al unui rege şi al unei 
regine ireproşabile, să fiu urmărit de ura oarbă a tatălui 

meu? Că a fost nevoită, pentru a salva zilele amenințate ale 
copilului, să-l răpească, să-l ascundă, să-l crească — e un fel de 
a spune, fiindcă de fapt m-am crescut singur — necunoscut, 
sărac,' dezmoştenit? 

— Asta ar putea părea straniu. Dar, dat fiind caracterul feroce, 
bănuitor până la exces al regelui Filip, nu văd, în ceea ce mă 
priveşte, nimic imposibil, cu toate că pare un roman. 

El Torero scutură energic capul. 

— Eu nu văd lucrurile tot aşa, zise cu fermitate. Condiţiile în 
care am fost crescut au fost normale, naturale. Aş spune mai 
mult, ele mi s-au părut obligatorii dacă e vorba — şi cred că este 
cazul meu — de o naştere clandestină, rodul unei greşeli, pentru 
a spune adevărul. Aceste condiţii mi-ar fi părut inadmisibile într- 
un caz normal, legitim... aşa ca naşterea urmaşului legitim la 
tron. 


Spunînd toate acestea, cu o sinceritate convingătoare, El Torero 
rămase un moment visător. 

Pardaillan, care cunoştea secretul naşterii sale şi care continua 
să-l observe cu atenţie, gândi: 

— „Nu raţionează rău." El Torero reluă: 

— Şi când va trebui să devin fiul regelui, când doamna Fausta 
mi-ar prezenta dovezile, faimoasele dovezi pe care le are, ei 
bine, voi refuza să recunosc în rege pe tatăl meu, mă voi forţa 
să-mi stăpânesc ura împotriva lui şi voi încerca să dispar, voi 
fugi din Spania şi voi rămâne aşa cum sunt acum: obscur şi fără 
nume. 

— Ah! şi de ce? făcu Pardaillan ai cărui ochi sclipiră din nou. 

— Ei bine, cavalere, dacă regele, tatăl meu, mi-ar fi întins 
braţele, dacă m-ar fi recunoscut, dacă ar fi fost gata să repare 
trecutul, aş fi pus în drept să accept noua situaţie. 

— Dacă tatăl vostru v-ar fi întins braţele, zise cu gravitate 
Pardaillan, datoria voastră ar fi fost să-l îmbrăţişaţi şi să uitaţi 
tot răul ce vi l-a făcut. 

— Nu-i aşa? spuse bucuros El Torero. Aşa gândeam şi eu. Dar nu 
numai asta mi se oferă. 

— Drace! ce vi se mai oferă? 

— Mi se oferă milioane pentru a răscula poporul, concursul unor 
oameni pe care nu-i cunosc. Nu mi se oferă afecțiunea paternă. 
în schimbul acestor milioane şi al acestui ajutor, mi se propune 
să mă ridic împotriva pretinsului meu tată. Primul act al fiului ar 
fi acela de rebeliune împotriva tatălui. Deci în capul unei armate 
voi lua legătura cu acel tată, şi cu arma în mână îi voi adresa 
primul cuvânt. Şi după ce-l voi învinge, umili, batjocori, îi voi 
impune să mă recunoască oficial drept fiul său. 

lată ce mi se oferă, cavalere. 

— Şi aţi acceptat? 

— Cavalere, sunteţi omul pe care-l preţuiesc cel mai mult pe 
lume. Vă consider un frate mai mare, pe care-l iubesc şi-l admir. 
Nu vreau să vă ascund nimic, ori, voi care mi-aţi demonstrat 
stimă şi încredere, învăţaţi să mă cunoaşteţi şi aflaţi că am 
comis această nefericită aventură de a gândi să accept. 

— Eh! făcu Pardaillan cu un surâs subţire, o coroană nu se lasă 
Uşor. 

— Vă înţeleg, Oricum ar fi, mi s-au prezentat lucrurile în aşa fel, 
încât cred, Dumnezeu să mă ierte, că-mi pierdusem minţile: 


eram ca beat de orgoliu, de ambiţii. Eram pe punctul de a 
accepta. Din fericire pentru mine, în acel moment mi-a făcut o 
ultimă propunere, sau mai bine spus, mi-a pus o ultimă condiţie. 
— Să vedem ce condiţie, zise Pardaillan, care nu se îndoia 
asupra ei. 

— Prinţesa mi-a cerut să împart cu ea succesul, gloria, 
cuceririle, devenind soţia mea. 

— Ehei! nu sunteţi chiar de plins, persifla Pardaillan. Vi se oferă 
norocul, tronul, gloria, cuceriri măreţe, se mai adaugă dragostea 
sub forma uneia dintre cele mai frumoase femei, şi voi vă 
plingeţi. Sper că nu aţi avut nebunia să respingeţi aceste 
măreţe daruri. 

— Nu rideţi, cavalere. Această ultimă propunere m-a salvat. M- 
am gândit la micuța mea Giralda pe care o iubesc din toată 
inima, şi mă iubeşte şi ea cu toate că nu sunt decât un simplu 
aventurier. Am înţeles că este ameninţată! Am înţeles că, în 
orice caz, ea ar fi prima victimă a laşităţii mele, şi, că pentru a 
urca pe acel tron cu care mă orbea, ar fi trebuit să calc pe 
cadavrul nevinovatei care mă iubeşte. Şi. trebuie să vă 
mărturisesc, mi s-a făcut ruşine. 

„Dragostea, gândi Pardaillan, după toate acestea, cine ar mai 
gândi să-i nesocotească puterea! 

Şi cu glas tare, cu un aer zeflemitor: 

— Şi atunci! Aţi făcut nebunia de a refuza? 

— Nu am avut timpul să refuz. 

— încă nu e pierdut totul, zise Pardaillan, din ce în ce mai 
zeflemitor. 

— Prinţesa nu m-a lăsat să vorbesc. A dorit ca răspunsul să i-l 
dau poimiine. 

— De ce acest răgaz? întrebă Pardaillan, devenind atent. 

— Predinde că miine se vor întâmpla anumite lucruri care-mi vor 
influenţa hotărârea. 

— Aha! şi anume, ce evenimente? 

— Prinţesa a refuzat să se explice. 

Se poate observă că El Torero trecea sub tăcerea atentatul 
premeditat la adresa sa, pe care Fausta i-l dezvăluise. Ea 
pomenise de o armată pregătită de luptă, de o răscoală, de o 
bătălie, şi din acest punct de vedere, El Torero credea că 
exagerase. Credea că este vorba de o tentativă de asasinat, şi 


ar fi roşit să pară că cerşeşte ajutorul pentru atât de puţin. A 
regretat acest scrupul. 

Pe de altă parte, Pardaillan căuta să ghicească adevărul din 
reticenţele tânărului. Nu-i fu greu să-l descopere, deoarece o 
auzise pe Fausta cerând conjuraţilor să meargă la corida pentru 
a-l salva pe prinţ, şi conchise în sinea sa: 

„Haida de, e un viteaz. Ştie că va fi asasinat şi nu spune nimic, 
din fericire, ştiu şi voi fi şi eu. acolo." Şi cu glas tare: 

— Spuneam că încă nu e totul pierdut. Poimiine îi veţi spune că 
veţi fi fericit să-i fiţi soţ. 

— Nici poimiine, niciodată, spuse energic El Torero. Sper să n-o 
mai revăd. Cel puţin, nu voi face nimic pentru a o reîntilni. 
Convingerea mea e absolută: nu sunt fiul regelui, nu am nici un 
drept la tronul pe care vor să mă facă să-l uzurp. Şi dacă totuşi 
aş fi fiul regelui, dacă aş fi avut dreptul la acest tron, hotărârea 
mea este luată: El Torero sunt, El Torero voi rămâne. Pentru a 
accepta, v-am mai spus-o, trebuie ca regele, de bunăvoie, să 
mă recunoască. Şi, în ceea ce priveşte căsătoria cu doamna 
Fausta, am iubirea Giraldei şi-mi e de ajuns. 

Ochii lui Pardaillan stânteiau de bucurie. îl simţea sincer, 
hotărât. Totuşi făcu o ultimă încercare: 

— Eh! zise, reflectaţi. O coroană e totuşi o coroană. Nu cunosc 
încă muritor, oricât de mare, oricât de dezinteresat, care să 
refuze suprema putere. 

— Ei bine! spuse El Torero zâmbind, eu voi fi acela. Nu mai 
spuneţi nimic, nu veţi reuşi să-mi schimbaţi hotărârea. Lăsați- 
mă să vă cer un serviciu. 

— Zece, o sută de servicii, exclamă cavalerul emoţionat. W — 
Mulţumesc, zise El Torero cu simplitate, mărturisesc că 
'aşteptam un pic acest răspuns. lată deci: am motive să cred că 
aerul ţării mele nu-mi mai prieşte, mie şi Giraldei. 

— La fel cred şi eu, zise cu gravitate Pardaillan. 

— Aş vrea să vă cer, dacă asta nu vă deranjează prea mult, să 
ne luaţi pe amândoi în Franţa. 

— La naiba! Asta numeşti dumneata un serviciu! Dar pe 
coarnele diavolului! Voi îmi oferiţi un serviciu, consimţind să-mi 
ţineţi tovărăşie, mie, unui bătrân soldat acrit ca mine. 

— Atunci, s-a făcut? Când vă veţi termina afacerile de aici, mă 
luaţi cu voi? Am convingerea -că în ţara voastră voi putea să-mi 
găsesc un loc sub soare fără să-mi pun onoarea în joc. 


— Oh! fiţi sigur că va fi un loc mare şi frumos, sau cuvântul 

meu nu merită să fie ascultat. 

— Şi acum, altceva, zise El Torero cu o emoție stăpânită: dacă 
mi s-ar întâmpla nenorocirea să... 

— Ei! zise Pardaillan zbirlindu-se. 

— Trebuie prevăzut totul. Vi-o încredinţez pe Giralda. lubiţi-o, 
protejaţi-o. Nu o lăsaţi aici, o vor ucide. îmi promiteţi? 

— Vi-o promit, spuse simplu Pardaillan. Logodnica voastră va fi 
sora mea, şi nenorocire celui care va încerca ceva. 

— De-acum sunt liniştit, cavalere. Ştiu ce înseamnă cuvântul 
vostru. 

— Ei bine, izbucni Pardaillan, vreţi să vi-o spun? Aţi făcut bine 
respingând propunerile Faustei. Dacă încercaţi vreun regret 
respingând coroana, consolaţi-vă cu gândul că nu sunteţi fiul lui 
Filip mai mult decât sunt eu. 

— Ah! Ştiam bine, strigă triumfător El Torero. Dar cum de ştiţi 
asta? 

— Ştiu chiar mult mai multe lucruri pe care vi le voi explica, vă 
dau cuvântul. Pentru moment, mulţumiţi-vă cu atât. Nu sunteţi 
fiul regelui, şi nu aveţi nici un drept la coroană. 

Şi cu o gravitate care-l impresiona pe El Torero: 

— Dar totodată nici nu aveţi dreptul să-l uriţi pe regele Filip. 
Trebuie să renunţaţi la proiectele de răzbunare despre care mi- 
aţi vorbit. Ar fi o crimă, înţelegeţi, o crimă! 

— Cavalere, spuse El Torero, la fel de emoţionat ca şi Pardaillan, 
dacă oricare altul mi-ar fi spus ceea ce mi-aţi spus voi, i-aş fi 
cerut dovezi. Vouă vă spun: din moment ce o afirmaţi, că 
proiectul meu ar fi criminal, renunţ. 

— Şi veţi vedea că vor fi motive să vă felicitaţi. Veţi veni în 
Franţa, ţară în care se respiră bucurie şi sănătate; vă veţi 
căsători cu frumoasa Giralda, veţi trăi fericiţi... şi veţi avea mulţi 
copii. 

Şi Pardaillan izbucni în râsul lui atât de fericit şi sonor. El Torero, 
molipsit, îi răspunse cu acelaşi râs. 

— O cred, pentru că o spuneţi voi, dar şi pentru alt motiv. Cred 
în ceea ce spuneţi pentru că simt, ghicesc, că aduceţi noroc 
prietenilor voştri. 

Pardaillan îl privi câteva clipe visător. 

— E curios, spuse el, sunt aproape doi ani şi asta mi-a rămas 
întipărit aici — şi-şi duse degetul la frunte — o femeie, pe care o 


numeau tiganca Saizuma, şi care în realitate avea un nume 
ilustru pe care ea însăşi îl uitase în urma unei întregi serii de 
nenorociri, mi-a spus aproape în aceleaşi cuvinte acelaşi lucru. 
Numai că ea a adăugat că purtam nenorocul în mine, ceea ce 
îmi aducea nefericire. 

Şi recăzu într-o reverie dureroasă, judecând după expresia sa. 
Fără îndoială, un trecut apropiat, de lupte, doliu şi nenorociri, îi 
apărea în faţa ochilor. 

El Torero, văzându-l devenind deodată aşa de trist, îşi reproşa 
că fără să vrea, a trezit în el amintiri dureroase, şi pentru a-l 
scoate din gândurile-i triste i se adresă: 

— Şi ştiţi ce m-a distrat cel mai mult în aventura mea cu 
doamna Fausta? Imaginaţi-vă, cavalere, că atunci când m-am 
aflat în prezenţa intendentului prinţesei, acesta, cu orice ocazie 
mă numea mereu „monseniore." Vorbiţi-mi de Fausta pentru a- 
mi explica adevărata semnificaţie a titlului, deoarece chiar şi ea 
mă numea monsenior, şi acest cuvânt care mă făcea să surid 
când îl auzeam pronunţat de intendent, în gura Faustei lua 
proporţii nebănuite. Ea m-a făcut să cred că sunt un mare 
personaj. 

— Da, are arta de a sublinia nuanțele. Dar nu rideţi totuşi, prin 
naşterea voastră aveţi dreptul la acest titlu. 

— Cum, şi voi cavalere, mă veţi numi monsenior? întrebă râzând 
El Torero. 

— Ar trebui, zise serios Pardaillan. Dacă nu o fac, este pentru că 
nu vreau să atrag atenţia unor duşmani asupra voastră, 
duşmani de altfel destul de puternici. 

— Şi voi, cavalere, credeţi că viaţa îmi este amenințată? 

— Cred că nu veţi fi în siguranţă decât dacă părăsiţi pentru 
totdeauna Spania. De aceea, propunerea voastră de a mă însoţi 
în Franţa m-a copleşit de bucurie. 

El Torero îl privi pe Pardaillan şi emoţionat spuse: 

— Aceşti duşmani necunoscuţi, care-mi doresc moartea, se 
datoresc naşterii mele misterioase. Voi, Pardaillan, voi, 
cunoaşteţi acest secret. Şi totuşi nu este secret decât pentru 
mine? Nu mă voi lovi oare decât de oameni care ştiu, dar care-şi 
fac un titlu de glorie tăcând? 

Emoţionat cu adevărat, Pardaillan răspunse blind: 

— Foarte puţini oameni cunosc secretul. Ca urmare a întâmplării 
l-am cunoscut şi eu. 


— Nu puteţi să mi-l spuneţi? 

După o secundă de ezitare, Pardaillan răspunse: 

— Da, să vă las în incertitudine, ar fi prea crud. Vă voi spune 
totul. 

— Când? întrebă agitat El Torero. 

— Când vom fi în Franţa. 

El Torero îşi plecă capul cu durere. 

— Reţin promisiunea voastră. 

Nu mai insistă, şi cavalerul îl întrebă cu un aer detaşat: 

— Luaţi parte la corida de miine? 

— Fără îndoială. 

— Sunteţi absolut hotărât? 

— Nu am încotro. Regele mi-a ordonat să apar. Nu poţi refuza 
un ordin al regelui. Şi apoi, mai este şi alt motiv dea nu 

refuza. Nu sunt bogat, după cum ştiţi, şi o ştiu şi alţii. Lumea s-a 
obişnuit să arunce daruri în arenă când apar eu. Sunt daruri ale 
bunăvoinţei lor, care-mi permit să trăiesc. Şi cu toate că sunt 
singurul pentru care această bunăvoință a publicului se 
manifestă prin bani, nu mă simt umilit. De altfel, însuşi regele 
dă exemplu. Altfel spus, este un omagiu ca oricare altul. 

— Bine, bine, voi merge şi eu să văd îndeaproape ce înseamnă o 
corida. 

Cei doi prieteni îşi petrecură restul zilei discutând fără să iasă 
din han. La căderea nopţii, amândoi urcară în camerele lor să se 
culce, simțind că vor avea nevoie, pentru a doua zi, de toate 
forţele. 

V 

În perioada în care au avut loc evenimentele pe care le 
povestim, alancear en coso, adică aruncarea lancei în arenă, era 
o modă care făcea furori. Turnirurile franceze erau depăşite, şi, 
de la marele senior până la modestul gentilom, fiecare ținea la 
onoarea de a coborî în arenă să lupte cu taurul. De altfel, 
această modă nu era urmată decât de nobilime. Poporul se 
mulțumea doar să privească. Gentilomul care cobora în arenă — 
rege, prinţ sau simplu hidalgo — deţinea primul rol, acela de 
matador. In acelaşi timp era şi picador, deoarece ca şi acesta 
din urmă, se afla călare, împlătoşat în fier şi înarmat cu lance. 
Nici un regulament nu-l stânjenea; şi cu condiţia să-şi apere 
pielea, orice mijloace erau bune. 


Celelalte roluri deţinute de oamenii din suita combatantului: 
gentilomi, paji, scutieri şi valeţi, mai mulţi ori mai puţini, potrivit 
bogăției stăpânului: ei aveau drept sarcină să-l ajute, să atragă 
asupra lor atenţia taurului, într-un cuvânt, să-l protejeze. 
Adeseori, taurul avea între coarne un buchet de flori sau 
panglici. Matadorul improvizat putea să culeagă cu vârful lancei 
sau cu spada acest trofeu, dar foarte puţini se încumetau la 
acest joc periculos. 

în noaptea de duminică spre luni, piaţa Sfântului Francisc, de 
obicei locul întîlnirilor publice, era acum ocupată de numeroase 
echipe de lucrători însărcinaţi să o amenajeze potrivit noii sale 
întrebuinţări. 

Arena, cuşca taurilor, tribunele destinate nobililor invitaţi de 
rege, toate fură construite în câteva ore, rudimentar, desigur. 
Astfel încât, principalele materiale folosite pentru construirea 
arenei constau în căruţe, butoaie, capre de lemn, lăzi, totul cu 
îndemânare ascuns şi deghizat sub scânduri. 

Corida fiind regală, nu se putea asista decât la invitaţia regelui. 
Am spus că fuseseră construite tribune în acest scop. în afara 
tribunelor, ferestrele şi balcoanele caselor care împrejmuiau 
piaţa erau rezervate marilor seniori. Regele însuşi se afla în 
balconul palatului. Acest balcon, uriaş, părea şi mai mare 
datorită podoabelor şi decoraţiunilor şi avea aspectul unei 
adevărate tribune. Principalii demnitari ai curţii se înghesuiau în 
spatele regelui. 

În ARENĂ 

Mulțimea se înghesuia în piaţă, în spaţiul desemnat de fringhii şi 
păzit de oameni înarmaţi. 

Seniorul care participa la corida în rolul de matador, avea 
dreptul să-şi ridice cortul pavoazat şi ornamentat cu propriile-i 
arme. Acolo, ajutat de servitorii săi, se echipa în armură, se 
retrăgea după luptă sau era transportat în caz de rănire. Era, 
dacă vreţi, cabina sa de artist. Un spaţiu era rezervat calului 
său, iar un altul suitei, dacă era numeroasă. 

Pentru a nu se abate de la uzante, El Torero se înfiinţa dis-de- 
dimineaţă la faţa locului pentru a supraveghea el însuşi la 
instalarea lui, de altfel modestă — după cum ştim, nu era bogat. 
Un mic cort, fără flamură sau alte ornamente, îi era de ajuns. 
într-adevăr, faţă de ceilalţi matadori, înarmaţi din cap până în 
picioare, încălecând armăsari focoşi, împlătoşaţi în armuri de 


luptă, don Cesar se prezenta pedestru. Dispreţuia armura grea, 
şi era îmbrăcat într-un costum de o eleganţă discretă care-i 
punea în evidenţă talia admirabil proporţionată. Singura 
eleganţă consta în calitatea stofei, dintre cele mai fine şi mai 
bogate. 

Singurele sale arme erau capa de satin, purtată pe braţ şi care-i 
servea la întărâtarea taurului, şi o mică spadă de oţel, o minune 
de flexibilitate şi rezistenţă. Spada nu o folosea decât în caz de 
pericol extrem. Niciodată nu se servise de ea până acum, decât 
pentru a desprinde cu vârful ei, cu'o minunată măiestrie, 
buchetul de flori sau de panglici, a cărui proprietate îl proclama 
învingătorul fiarei. El Torero consimţea să braveze taurul, să-l 
întărâte până la furie, dar refuzase totdeauna să-l ucidă. 

Suita sa se compunea de obicei din doi tovarăşi ce-l însoțeau, 
dar cărora don César nu prea le lăsa ocazia să intervină. Orice 
şiretlic, orice fentă a animalului, nu-l găseau nepregătit, încât 
puteai crede că le ghicea dinainte. în caz de pericol, cei doi 
tovarăşi încercau să abată atenţia taurului. 

Sosind la locul ce-i era rezervat, El Torero recunoscu cu nelinişte 
flamura lui don lago de Almaran deasupra cortului alăturat lui. El 
Torero ştia că Barba Roja, cuprins de o dragoste de brută pentru 
Giralda, încercase de mai multe ori să o răpească. Ştia că 
Centurion acţiona în favoarea dulăului regal, şi care, sigur de 
favoarea regelui, credea că orice îi este permis. După cum 
putem crede, această vecinătate, poate intenţionată, nu-i făcea 
plăcere. 

înainte de a se îndrepta spre piaţa Sfântul Francisc, între don 
Cesar şi Giralda avusese loc o discuţie. Sub apăsarea 
presimţirilor sale, don Cesar îşi implorase logodnica să se abţină 
să apară la corida şi să rămână ascunsă la han, cu atât mai mult 
cu cât nu putea să asiste decât amestecată în mulţime. 

Dar Giralda voia să meargă. Ea ştia că jocul la care 

participa logodnicul ei putea să-i fie fatal. N-ar fi făcut sau n-ar fi 
spus nimic pentru a-l opri, dar nimic pe lume n-ar fi oprit-o nici 
pe ea să asiste, acolo unde iubitul ei îşi risca viaţa. 

Cu moartea în suflet, El Torero trebui să se resemneze şi să 
autorizeze ceea ce nu putea împiedica. Şi Giralda, împodobită 
cu cele mai frumoase dantele şi văluri plecase împreună cu EIl 
Torero şi se amestecase în mulţime. 


Bineînţeles că i-ar fi plăcut să ia loc în tribuna acoperită, dar ca 
să ajungi acolo, trebuia să fii invitat de rege, şi pentru a fi 
invitat, trebuia să fii nobil. Nu era decât o biată ţigancă, o ştia 
prea bine, aşa încât, fără amărăciune şi fără regrete, se mulţumi 
cu soarta ei. 

De altfel avea noroc. Giralda era la fel de cunoscută, la fel de 
iubită ca şi El Torero. Ori, în mulţimea care se strecura în urma 
lui El Torero, se găsiră destui care s-o recunoască şi să-i 
murmure numele, şi care, cu acea galanterie extremă, 
particulară spaniolilor, bărbaţii se fereau din calea ei, făcându-i 
loc. 

în felul acesta reuşi să ajungă în primul rând. Şi lucru ciudat, 
hazardul hotărâse ca ea să fie singură în locul în care ajunsese, 
în jurul ei nu erau decât bărbaţi care se arătau galanţi, atenţi, 
respectuoşi. 

Până chiar şi cei doi soldaţi din gardă care făceau de pază în 
acel loc îi permiseră — cu riscul de a fi încarceraţi — să treacă 
dincolo de funie, unde rămăsese singură, având destul aer şi 
spaţiu şi unde nu mai era stânjenită de presiunea oamenilor 
care o sufoca. 

Un scăunel purtat din mână în mână, venit nu se ştie de unde, îi 
fu oferit curtenitor, şi iată că se văzu instalată confortabil, 
dincolo de incinta rezervată mulţimii, în aşa fel încât, singură, 
aşezată pe scăunelul ei, cu cei doi soldaţi ţepeni ca la paradă, 
unul la stânga şi celălalt la dreapta sa-, cu ceata de bărbaţi în 
spatele său, părea, în întreaga sa frumuseţe şi sub soarele 
strălucitr al dimineţii, regina sărbătorii. 

Oare se neliniştise ea de grija cu care toţi bărbaţii o purtaseră, 
ca să spunem aşa, până la acest loc, oare o încercase vreo 
teamă la vederea mutrelor lor de bandiți? 

Poate, dacă i-ar fi observat mai atentă, ar fi văzut că în ciuda 
căldurii toride, aceştia erau înfăşuraţi cu grijă în nişte pelerine 
largi, bune atât împotriva ploii cât şi împotriva soarelui. Şi ar 
mai fi putut observa că aceste pelerine ascundeau spade grele, 
nemăsurat de lungi, pumnale puternice. Atunci mirarea sa şi 
nelinişltea s-ar fi preschimbat în spaimă. 

Dar Giralda, fericită de a se vedea aşa de bine instalată, nu 
observă nimic. 

Pardaillan plecase de la han cam pe la ora două. Fiesta trebuia 
să înceapă la ora trei, aşa încât avea la dispoziţie o oră 


pentru a parcurge un drum pe care-l putea face într-u sfert de 
orăv 

în spatele lui mergea un călugăr care părea că nici nu-i pasă de 
cavalerul din faţa sa, prea ocupat cu prefiratul mătăniilor ce le 
avea în mână. Numai că, din loc în loc, mai ales la anumite 
răscruci, călugărul făcea un semn impercetibil şi imediat, fie un 
cerşetor, fie un soldat, fie chiar călugăr, ţişneau din loc şi 
dispăreau într-o direcţie necunoscută. 

Pardaillan, cu nasul în vânt, mergea fără grabă. Avea destul 
timp, ce naiba! Nu era invitat de însuşi regele? Ar fi fost de tot 
hazul să nu se găsească un loc pentru reprezentantul Maiestăţii 
Sale, regele Franţei! 

în ceea ce priveşte ciocnirea de alaltăieri din anticamera regală, 
în care seniorul Barba Roja a fost serios scărmănat, am putea 
spune chiar sub ochii regelui, căruia, ca pentru a-l copleşi, îi 
vorbise mai mult decât cavalereşte, poate ar fi fost prudent ca 
acum să nu se arate în faţa acestor persoane care-i doreau 
moartea, dar la toate astea, Pardaillan nici nu se gândea. 

Cu atât mai mult nu se gândea nici la Fausta, care în mod sigur 
era nespus de furioasă pe el, deoarece îi stricase unele proiecte 
care-l condamnau la moarte prin foame sau sete, mai furioasă 
încă după ce-l văzuse zdrobind cu tot felul de mobile banda de 
lachei ce-o asmuţise împotriva lui, fără ca acesta să aibă nici 
cea mai mică zgărietură. Fără să mai punem la socoteală nişte 
nimicuri ca senor de Almaran, zis, Barba Roja şi locotenentul 
său, Centurion, ori Bussi Leclerc şi Chalabre, Montsery, Saint- 
Maline şi chiar cardinalul Montaita, demn nepot al domnului 
Peretti, toţi cei care-i doreau moartea. 

Pardaillan uitase chiar şi pe ducele de Ponte-Maggiore cu care 
se ciocnise oarecum la Paris. Este adevărat că nu ştia de sosirea 
„ducelui la Sevilla, despre duelul acestuia cu Montalta, şi că cei 
doi, ducele şi cardinalul, împăcaţi prin ura comună împotriva lui, 
aşteptau cu nerăbdare vindecarea rănilor care pentru moment îi 
ţineau ţintuiţi, înjurând şi blestemând în paturile lor puse la 
dispoziţie de marele inchizitor. 

Pardaillan nu se gândea decât la un lucru, şi anume că fiul lui 
don Carlos avea nevoie de sprijinul spadei sale. 

Mergea deci fără grabă, având destul timp. Dar în acelaşi timp, 
privirile lui scormoneau împrejurimile iar mâna nu-i părăsea 
garda săbiei. 


Din timp în timp se întorcea cu un aer nepăsător. Dar călugărul 
care-l urmărea pas cu pas părea atât de absorbit de 
îndeletnicirile sale clericale, încât nu putea crede că este un 
spion. 

Nu se găsea decât de vreo cinci minute în stradă când începu să 
adulmece ca un câine de vânătoare care a găsit urma. 

„Oh! gândi el, încep să simt bătălia!" Din acel moment, 
călugărul care-l urmărea fu uitat cu desăvârşire. - 

Amintirea măsurilor luate de Fausta în timpul reuniunii 
conjuraţilor, pe care el o surprinsese, îi reveniră în memorie. 
„Drace! făcu el, devenind într-o clipă serios, credeam că e vorba 
de o bagatelă. Abia acum îmi dau seama că este mai serios 
decât credeam". 

Şi cu un gest pe care obişnuinţa i-l crease, îşi potrivi centura şi 
se asigură că spada îi iese uşor din teacă. în acel moment se 
opri drept în mijlocul drumului. 

„Ei drăcie! zise cu stupoare, asta ce mai este?" 

Asta, era o' spadă lungă. 

Ne amintim că-şi pierduse spada în momentul în care sărise în 
camera cu parchetul trucat. Tot aşa ne amintim că zdrobind 
oamenii lui Centurion asmuţiţi asupra sa de Fausta, culesese 
acea spadă scăpată de unul din ei şi o luase cu sine. 

_ Ori de câte ori un om de acţiune cum era Pardaillan, punea 
mâna pe sabie, îşi încredința pur şi simplu acesteia viaţa. 
îndemânarea şi forţa erau de prisos dacă oţelul se frângea. 
Regulile luptei, departe de fi aşa de severe ca cele de azi, 
considerau că un om dezarmat era un om mort, deoarece 
adversarul era autorizat să lovească fără milă,, fără să i se 
impute nimic. Din acestea, ne putem da seama de grija pe care 
fiecare o purta armei sale, încercată şi întreţinută cu mare 
atenţie. 

Pardaillan, expus mai mult decât oricare altul, purta o grijă 
deosebită armelor sale. Reîntorcându-se la han, a pus deoparte 
spada cucerită, rezervându-şi pe altădată grija de a-i încerca 
lama. Maşinal, a ales o alta din colecţia sa şi a înlocuit-o pe cea 
pierdută. 

Ori, Pardaillan observă abia în stradă că purta în teacă spada pe 
care o luase în ajun şi o pusese deoparte. 

„E straniu, murmură el. Totuşi sunt sigur că am pus-o în cui. 
Cum am putut fi aşa de distrat?" 


Fără să-i pese de trecătorii, de altfel destul de rari, îşi scoase 
spada din teacă o învifti pe toate părţile examinînd-o cu atenţie 
şi în cele din urmă o prinse de mâner şi o făcu să şuiere în aer. 
„Ei ca să vezi! făcu el din ce în ce mai uluit, aş jura că nue 
spada culeasă de mine în casa Faustei. Asta mi se pare mai 
uşoară". 

Reflectă un moment, încercând să-şi amintească: 

„Nu, nu văd nimic. Nimeni nu mi-a intrat în cameră. Şi 

totuşi... e de neînchipuit!..." 

Un moment se gândi să se întoarcă la han să-şi schimbe 

spada, dar o falsă pudoare îl reţinu. îşi cercetă din nou arma. | 
se păru perfectă. Solidă, flexibilă, rezistentă, îi stătea bine în 
mână în ceea ce priveşte garda, destul de lungă, aşa cum o 
preferase, nu-i găsi nici- un defect, nu văzu nimic suspect. 

Băgă spada în teacă şi-şi urmă drumul ridicând din umeri şi 
mîriind printre dinţi: 

— Pe legea mea, cu atâta poveşti despre Inchiziţie, trădători, 
spioni şi asasini, o să ajung un fricos. Spada e bună şi o păstrez, 
la naiba! să nu-mi pierd vremea încercând să o schimb, acum 
când se întâmplă lucruri atât de curioase în jurul meu. 
într-adevăr, în jurul său se întâmplau destule, care pentru 
cineva neavizat ar fi părut obişnuite, nu şi pentru un observator 
atent ca Pardaillan. 

La acea oră, cea mai mare parte a norodului se găsea în piaţa 
Sfântului Francisc, câteva zeci de minute mai rămâniînd până la 
începerea  fiestei. Străzile erau aproape goale şi ceea ce îl 
surprinsese pe cavaler, toate prăvăliile erau închise. Uşile şi 
ferestrele erau ferecate. Părea un oraş abandonat. 

Puteai crede că toţi cei ce nu găsiseră loc în piaţă se 
baricadaseră în propriile locuinţe. Dar de ce? Ce ordin misterios 
făcuse să se închidă ermetic uşi şi ferestre şi toţi locuitorii 
străzilor ce dădeau spre piaţă să se ascundă cu atâta prudenţă? 
Şi iată că, apropiindu-se, văzu câteva companii de soldaţi care 
păzeau străzile strâmte ce dădeau în piaţă. La capătul acestor 
străzi ocupate, erau călăreţi încolonaţi care formau un cordon 
destul de mare în jurul ei. 

Şi totuşi soldaţii lăsau să treacă cu uşurinţă pe- toţi aceia care 
mergeau la fiesta. 

Atunci, ce rol aveau ei acolo? 


Pardaillan voi să fie sigur, şi făcu un tur al pieţei, vizitând toate 
străduţele ce-o înconjurau. Peste tot acelaşi dispozitiv. Mai întâi 
soldaţi care se ascundeau în rândurile caselor unde deveneau 
invizibili. Apoi alte companii care ocupau mijlocul străzilor. Din 
loc în loc, mai departe, călăreţi, şi ceea.ce era mai grav, se 
vedeau şi tunuri. 

Astfel că, un triplu cordon de fier încercuia piaţa, şi era evident 
că în momentul în care trupele se puneau în mişcare, ar fi fost 
imposibil oricui să intre sau să iasă. 

Dar nu era totul. Mai era ceva. Pentru un luptător cum era 
Pardaillan, era evident că acestor manevre se opunea o contra- 
manevră, executată de trupe adverse, care se mişcau sub ochii 
trupelor regale. Şi într-adevăr, în acelaşi timp cu trupele regale 
erau câteva grupe care circulau, parcă urmând un ordin, în 
aparenţă erau paşnici cetăţeni care voiau să urmărească fiesta 
cât mai de aproape. Dar ochiul antrenat al lui Pardaillan 
recunoştea cu uşurinţă în aceşti amatori de corida, luptătorii. 

De acum. totul îi deveni clar. Asista la manevra trupelor 

regale şi vedea şi contra-manevra trupelor conjuraţilor 
cumpăraţi de Fausta. 

Această mulţime de intimaţi, în mijlocul cărora nu se vedea fnici 
o femeie, ceea ce era semnificativ, ocupau aceleaşi străzi ca 

şi trupele regale. în intenţia de a privi mai bine spectacolul, se 
improvizau fel de fel de instalaţii. Capre de lemn, mese, scaune, 
păzi sparte, căruţe răsturnate se îngrămădeau peste tot şi toate 
erau luate în stăpânire de grupurile de curioşi. 

Văzând toate acestea, Pardaillan îşi spuse: | „Din două, una: 
Ori domnul d'Espinosa a aflat de o 'conspiraţie şi atunci lasă 
oamenii Faustei să ocupe poziţii în 

stilul său, în care, după cum văd eu, ei intră ca o turmă de oi, 

ori el nu ştie nimic, şi atunci trupele sale sunt cele care vor 
pierde". 

Astfel stând lucrurile, oricare altul în locul lui Pardaillan s-ar fi 
întors din drum liniştit, deoarece n-ar fi avut nimic de-a face 
într-o dispută care se pregătea între rege şi supuşii săi. Dar 
Pardaillan îşi avea logica sa, care era departe de a altora. După 
ce blestemă îndeajuns, îşi luă aerul său cel mai nemulţumit şi cu 
o bravadă căreia singur îi cunoştea secretul, pătrunse în piaţă 
prin poarta de onoare, făcând să răsune titlul de ambasador, 


invitat personal de Maiestatea Sa, regele Spaniei, şi se îndreptă 
spre locul ce-i fusese rezervat. 

In acel moment apăru şi regele în balconul amenajat ca o 
tribună. O magnifică copertină de catifea roşie cu ciucuri de aur, 
sprijinită pe margini de lăncii de luptă, oprea razele soarelui. 
Regele se aşeză cu aceaşi figură plictisită şi rece care-i era 
proprie. Domnul d'Espinosa, marele inchizitor şi prim-ministru se 
afla în picioare, în spatele fotoliului regal. Ceilalţi gentilomi de 
serviciu luară loc pe estradă, fiecare după rangul său. 

Alături de Espinosa se afla un paj tânăr, pe care nimeni nu-l 
cunoştea, în afara regelui şi a marelui inchizitor, deoarece 
primul îl onoră cu un surâs iar cel de-al doilea îl tolera alături 
de" el când de fapt ar fi trebuit să se plaseze în spatele său. Mai 
mult chiar, un taburet acoperit cu o pernă de catifea, bogat 
brodată, se afla alături de marele inchizitor, şi pe care pajul se 
aşeză cu cel mai natural aer. în aşa fel încât regele nu ar fi avut 
decât să se întoarcă fie spre stânga, fie spre dreapta pentru a se 
putea întreţine cu marele inchizitor sau cu acel paj căruia îi 
acorda unul din cele mai mari onoruri. 

Misteriosul paj nu era altul decât Fausta. 

Fausta, în acea dimineaţă, dăduse lui d'Espinosa faimosul 
pergament care recunoştea pe Filip de Spania ca unic 
moştenitor al coroanei Franţei. Gestul spontan al Faustei 
cîştigase favoarea regelui şi bunăvoința primului ministru. Şi 
totuşi ea nu cedase faimoasa declaraţie a regelui Henric Ill fără 
anumite condiţii. 

Una dintre acestea era aceea de a participa la corida în loja 
regală, şi că va fi astfel aşezată încât să poată vorbi în 
particular, în orice moment, cu regele sau cu primul ministru. O 
altă condiţie, ca un corolar al celei precedente, era ca orice 
mesager care ar fi pronunţat numele Faustei, să fie admis 
imediat în faţa sa, indiferent sub ce costum s-ar fi aflat. 
D'Espinosa o cunoştea îndeajuns pe Fausta pentru a fi sigur că 
nu din pură vanitate punea o astfel de condiţie şi se grăbi să i le 
acorde. 

Oare ţesea vreo intrigă împotriva lui Pardaillan? 

Ori, regele avea un dinte împotriva acestui cavaler care îi 
umilise pe el, regele, şi care nemulţuminidu-se să-i bată supuşii 
în propria anticameră, îndrăznise să-i vorbească în faţa întregii 


curţi într-un mod atât de insolent încât se cerea o pedeapsă 
exemplară. 

Imediat ce regele apăru în balcon, izbucniră ovaţii entuziaste la 
ferestrele şi balcoanele ocupate de marea nobilime. Aceleaşi 
ovaţii spontane izbucniră şi în tribunele ocupate de nobilimea de 
mai mică importanţă. De aici, aclamaţiile se întinseră şi la 
poporul îngrămădit în piaţă. Adevărul ne obligă să spunem că 
acestea erau mai puţin răsunătoare. 

Regele mulţumi cu gesturi largi, şi imediat o tăcere solemnă 
plană asupra mulţimii. 

în mijlocul acestei tăceri îşi făcu apariţia Pardaillan, în mijlocul 
tribunei, căutând să ajungă la locul rezervat. D'Espinosa, sfătuit 
de Fausta care-şi cunoştea adversarul, contase pe îndrăzneala 
acestuia de a se prezenta, şi prin urmare dăduse dispoziţiile 
necesare,. Astfel încât un loc de onoare fusese rezervat 
trimisului Maiestăţii sale, regele de Navarra... 

Şi iată că, Pardaillan, în picioare, în mijlocul tribunei, dominînd 
prin înălţimea sa pe toţi cei din jur, se silea să ajungă la locul 
său. Dar trecerea prin această mulţime de seniori şi nobile 
doamne, toţi plini de ifose, nu se putea face fără o oarecare 
tevatură. 

Drept este că, sigur pe dreptul său şi căutând să împingă 
bravada până la limita extremă, cavalerul se scuza cu o 
curtoazie desăvârşită în faţa doamnelor, dar devenea ţeapăn, 
mustaţa i se zbiîrlea şi arunca priviri furioase bărbaţilor care nu 
se dădeau mai repede la o parte. 

Pe scurt, se făcu destul zgomot în mijlocul acelei tăceri încât 
ochii regelui, ai curtenilor şi ai tuturor celor adunaţi în piaţă se 
îndreptară spre perturbatorul care, fără a-i păsa de etichetă, se 
îndrepta spre locul său ca la asalt. 

O lumină rea sclipi în ochii regelui. Se întoarse spre d'Espinosa 
ca pentru a-l lua drept martor al scandalului. 

Marele Inchizitor răspunse printr-un surâs care voia să spună: 
„Lăsaţi-l s-o facă. în curând va fi rândul nostru." 

Filip aprobă cu un semn din cap şi se reîntoarse în aşa fel încât 
să-i întoarcă spatele lui Pardaillan care tocmai găsise locul. 

Ori, un lucru pe care Pardaillan nu-l cunoştea, era faptul că 
aventura sa cu Barba Roja produsese la curte cât şi în întreg 
oraşul o enormă senzaţie. Nu se vorbea decât despre af, şi dacă 
toţi se minunau de forţa supraomenească a acestui străin care 


parcă în joacă dezarmase una dintre primele lame ale Spaniei, 
supunînd şi pedepsind ca pe un copil neastâmpărat pe bărbatul 
cel mai puternic din regat, tot atât se mirau şi se indignau de 
faptul că acest insolent nu, a fost pedepsit după merit. 

Când Pardaillan ajunse la locul său, aruncă maşina! o privire de 
jur-împrejur şi rămase stupefiat. Nu surprinse decât priviri urâte 
şi atitudini amenințătoare. 

Şi cum bravul cavaler nu era omul să se lase sfidat, chiar din 
priviri, fără a răspunde provocării, în loc să se aşeze, rămase în 
picioare câteva clipe plimbându-şi privirile nimicitoare, având pe 
buze un zâmbet dispreţuitor care-i făcură pe nobilii hidalgo să 
se înverzească de furie, dar eticheta îi reţinea de la orice act 
ostil. 

în acel moment, sub cerul limpede, răsunară, cu glasurile lor 
ascuţite, trompetele. 

Era semnalul aşteptat cu nerăbdare de miile de spectatori. 

Dar dacă acesta se făcuse auzit acum, era datorită unei 
neînţelegeri deplorabile: un gest al regelui fusese greşit 
interpretat. 

Nu e mai puţin adevărat că sunînd în acest moment, când 
Pardaillan se aşeza, trompetele păreau că dau onorul trimisului 
regelui Franţei. 

Cel puţin asta înţelese regele, care, palid de furie, se întoarse 
spre d'Espinosa şi-i dădu un ordin scurt, în urma căruia, ofiţerul 
vinovat de a fi dat semnalul, fu arestat şi pus în lanţuri. 

Eroul nostru era un incorigibil glumeţ, fără a avea aerul că o 
face înadins. De aceea, dădu a înţelege că găseşte firesc acest 
omagiu, şi-şi spuse: 

„Pe viul Dumnezeu! o politeţe trebuie răsplătită cu alta." 

Drept urmare, cu cel mai naiv şi nevinovat surâs, dar în fond 
ochii-i jubilau ca unui om care se distrează grozav, cu un gest 
teatral care-i era propriu, adresă tribunei regale o plecăciune 
exagerată. 

Ca o culme a nenorocului, regele, care tocmai se întorcea 
pentru a da ordinul arestării ofițerului, primi în plin salutul lui 
Pardaillan. Şi cum era un rege foarte scrupulos, trebui, 
muşcându-şi buzele de ciudă, să răspundă cu un surâs grațios, 
numai pentru a nu strica planul marelui inchizitor, plan pe care-l 
cunoştea şi pe care-l aprobase. 


Era mai mult decât sperase Pardaillan, care se aşeză liniştit, 
aruncând priviri satisfăcute în jurul său. Dar, ca şi cum un 
vrăjitor trecuse pe acolo modificând din  străfunduri 
sentimentele intime ale vecinilor săi, nu mai văzu de jur 
împrejur decât priviri şi surâsuri binevoitoare. Având pe buze un 
uşor zâmbet dispreţuitor, gândi că surâsul pe care regele i-l 
acordase constrâns moral, fusese de ajuns pentru a schimba ura 
în admiraţie. 

VI 

PLANUL FAUSTEI 

Am spus că El Torero se găsea în situaţia neplăcută de a-şi 
ridica cortul în apropierea aceluia al lui Barba Roja. Fără 
îndoială, această vecinătate neplăcută se datora 
intervenţiei Faustei, şi iată cum: 

Regele şi marele său inchizitor hotărâseră arestarea lui don 
Cesar şi a lui Pardaillan. Regele-şi urmărea cu ura sa, de mai 
bine de douăzeci de ani, nepotul. Această ură sălbatică, pe care 
douăzeci de ani de aşteptare nu o putuse micşora, era totuşi 
întrecută de ura datorată omului vinovat de a-i fi rănit 
nemărginitul său orgoliu. 

Dacă regele nu asculta decât de ura sa, d'Espinosa, dimpotrivă, 
acţionînd calm, nu era mai puţin de temut. Nu simţea nici ură, 
nici mânie. Dar se temea de Pardaillan. La un om rece şi 
metodic dar hotărât, aşa cum era d'Espinosa, această teamă era 
mai periculoasă şi mai teribilă decât ura. 

Prin intervenţia lui Pardaillan în treburile nepotului regelui, 
d'Espinosa trase concluzia că acesta cunoştea mult mai mult 
decât părea; că din ambiţie personală, devenea însoţitorul şi 
consilierul unui prinţ care ar fi rămas fără nume şi puţin 
important fără concursul lui nesperat. 

Greşeala lui d'Espinosa era aceea că se încăpăţâna să vadă în 
Pardaillan un ambițios. Cavalerismul şi dezinteresul acestuia, 
duse până la extrem, calităţi rare la oamenii din acel timp, îi 
scăpase complet. 

Dacă ar fi înţeles mai bine caracterul adversarului său, şi-ar fi 
dat seama că Pardaillan n-ar fi consimţit niciodată să facă ceea 
ce d'Espinosa bănuia că vrea să întreprindă. în mod sigur, dacă 
El Torero şi-ar fi manifestat intenţia să revendice drepturi 
inexistente, dat fiind condiţiile anormale legate de naşterea sa, 
dacă ar fi avut dorinţa să pară că pretinde, aşa cum îl forţau alţii 


să creadă, atunci Pardaillan i-ar fi întors spatele cu dispreţ. 
Condamnînd un om numai pentru simpla presupunere că vrea 
să facă ceva, pe care sufletul său îi interzicea să facă, 
d'Espinosa comitea el însuşi un act de nedreptate. 

Totuşi, dacă nu reuşise să înţeleagă uriaşa generozitate a lui 
Pardaillan, nu trebuie uitat că d'Espinosa era gentilom. Drept 
urmare, avea încredere în cuvântu! dat şi în loialitatea 
adversarului său. Din acest punct de vedere, îl apreciase just. 
Deci, d'Espinosa şi regele, stăpânul său, căzuseră de acord 
asupra a două puncte: arestarea şi condamnarea la moarte a lui 
Pardaillan şi a lui El Torero. Singura divergență de vederi care 
exista între ei şi care-l privea pe Pardaillan, era modul în care să 
aibă loc acţiunea. Regele ar fi dorit să fie arestat, pur şi simplu, 
omul care nu-i arătase destul respect. Pentru acesta nu era 
nevoie decât de un ofiţer şi cîţiva oameni. Prins, omul ar fi fost 
judecat, condamnat şi- executat. Asta era totul. 

D'Espinosa însă, vedea lucrurile în alt mod." Să îndrăzneşti să nu 
arăţi respectul cuvenit maiestăţii regale, era în ochii săi o crimă 
ce se cerea ispăşită prin supliciile cele mai chinuitoare. Dar ce 
însemnau cele câteva minute de torturi, în comparaţie cu crima? 
Putin lucru, într-adevăr. Cu un om cu o aşa extraordinară forţă 
fizică, adăugată unei puteri sufleteşti ieşită din comun, se poate 
spune că nu însemna nimic. Trebuia o agonie care să dureze zile 
în şir, Mn spaime şi chinuri insuportabile. 

Atunci a intervenit Fausta şi i-a dat ideea pe care d'Espinosa şi-a 
însuşit-o imediat. 

Care ar fi fost pedeapsa imaginată de Fausta, o vom vedea mai 
tîrziu. 

Pentru moment, erau luate toate măsurile pentru a asigura 
arestarea lui Pardaillan şi a lui El Torero. Poate că d'Espinosa, 
mai bine informat decât lăsa să se creadă, dăduse unele 
dispoziţii şi în ceea ce o priveşte pe Fausta, care i-ar fi dat de 
gândit acesteia dacă le-ar fi cunoscut. Poate! 

Fausta era de acord cu regele şi cu d'Espinosa în ceea ce-l 
privea pe Pardaillan numai. Planul pe care marele inchizitor se 
însărcinase să-l ducă la bun sfârşit, era în mare parte planul său. 
Aici se oprea acordul. Fausta era gata să-l pedepsească pe 
Pardaillan, predîndu-l fără scrupule, pentru că se considera 
neputincioasă să-l lovească ea însăşi, dar voia să-l salveze pe 
don Cesar, necesar ambițiilor sale. 


Ori, Fausta se înşela în aprecierea caracterului lui El Torero, aşa 
cum se înşelase şi d'Espinosa în ceea ce-l privea pe Pardaillan. 
Ca şi marele inchizitor, ea construia pe o eroare un plan care, 
chiar dacă i-ar fi reuşit, ar fi fost de prisos. 

Giralda fiind, în ideea sa, obstacolul, suprimarea ei se impunea. 
Fausta îl alese în acest scop pe Barba Roja pentru a-şi realiza 
această parte a planului. De ce Barba Roja? Pentru că ştia 
pasiunea sălbatică a colosului pentru frumoasa ţigăncuşă. 
întotdeauna bine informată asupra celor pe care-i folosea, ea 
ştia că Barba Roja era o brută incapabilă să-şi reziste pasiunilor. 
lubirea sa, violentă, brutală, era mai degrabă dorinţă decât 
pasiune. 

În schimb, ca urmare umilinţei sângeroase suferite din partea lui 
Pardaillan, simţea împotriva acestuia o ură feroce. Dacă 
întâmplarea ar fi făcut să se afle prin apropiere în momentul 
arestării, era omul care să uite imediat iubirea pentru a se 
arunca asupra celui pe care-l ura. 

Ori, sarcina lui Barba Roja fusese stabilită. Lui îi revenea grija de 
a o scăpa pe Fausta' de Giralda, răpind-o. Trebuia, orice ar fi 
fost, să-şi joace rolul hotărât de ea. 

Şi Fausta nu ezitase. Inteligența lui BarbaRoja era cu mult mai 
mică decât îi era forţa. Centurion, dresat de Fausta, reuşise cu 
uşurinţă să-l convingă că Pardaillan se îndrăgostise de 
ţigăncuşă. Şi, cu acea familiaritate grosolană pe care o folosea 
când se aflau între patru ochi, îi spuse în final: 

— Vere, suflă-i fetiţa. Când o să te plictiseşti de ea, i-o vei 
înapoia... puţin deteriorată, evident. Crede-mă, e o răzbunare 
mai interesantă decât o biată lovitură de pumnal. 

Şi Barba Roja se lăsă prins în cursă. 

Pentru o mai mare siguranţă, Fausta îi ordonă să ia parte la 
corida. Regele se lăsă convins cu greu. Nu putea ierta dulăului 
său înfrângerea prea uşoară. Dar d'Espinosa îl lămuri că în acest 
fel se poate demonstra că loviturile lui Pardaillan nu sunt totuşi 
cine ştie ce dacă ele nu-l împiedicau ca la patruzeci şi opt de ore 
să înfrunte taurul. Şi regele se lăsă convins. 

În ceea ce îl privea pe Barba Roja, nu mai putea de bucurie, şi 
cu toate că braţul încă îl supăra, îşi jurase să străpungă cât mai 
frumos taurul, pentru a se arăta demn de favoarea regală care i 
se oferea tocmai în momentul când credea că este căzut în 
dizgrație. 


Prin această ultimă precauţie, Fausta se simţea mai liniştită. 
Barba Roja, după lupta cu taurul se va ocupa de Giralda. O 
întâlnire cu Pardaillan era astfel exclusă. Şi cum Fausta 
prevedea aproape totul, în cazul în care Barba Roja ar fi fost 
rănit de taur şi n-ar fi putut participa la răpirea ţigăncii, sarcina 
îi revenea lui Centurion şi oamenilor săi. 

Pentru că tot facem o expunere a situaţiei părţilor prezente, ni 
se pare just, lăsând pentru moment deoparte puternicele 
personaje să-şi vadă de pregătirile lor, şi să vedem ce li se 
putea opune din partea cealaltă. 

Pe de o parte, era tânără Giralda, complet nestiutoare de 
pericolele ce o pândeau, bucuroasă, de o bucurie naivă, pentru 
locul pe care-l ocupa şi care-i permitea să vadă mai bine pe 
alesul inimii ei. 

Pe de altă parte, tânărul El Torero. Dacă îl încerca teama, era 
numai pentru logodnica sa. Instinctul îl avertizase că aceasta e 
ameninţată. în ceea ce-l priveşte, era liniştit. Aşa cum îi spusese 
şi lui Pardaillan, credea cu fermitate că Fausta exagerase 
pericolele pe care i le arătase. 

Totuşiv putea admite că vreun duşman necunoscut ii dorea 
moartea. în acest caz, răul ce i se putea întâmpla, era să fie 
atacat, probabil cu lovituri de pumnal, de care se putea apăra 
cu uşurinţă. De altfel, nimeni n-ar fi încercat în arenă în timp ce 
se lupta cu taurul. Şi nici în culisele arenei, culise sub cerul 
deschis şi sub ochii mulţimii nimeni nu i-ar fi căutat gilceavă. 
deci, toate poveştile doamnei Fausta nu erau decât... poveşti. 
Dacă ar fi putut să vadă mişcările de trupe, mişcări pe care 
Pardaillan le văzuse, poate că şi-ar mai fi pierdut din liniştea-i 
nepăsătoare. 

în sfârşit, mai era şi Pardaillan. 

Pardaillan, fără partizani, fără aliaţi, fără trupe, fără prieteni, era 
singur, absolut singur. 

Pardaillan, care din nefericire se îndepărtase de gaura prin care 
auzea ce se vorbeşte şi vedea ce se întâmpla în sala subterană 
unde se reuniseră conjuraţii, tocmai în momentul în care Fausta 
îi vorbea lui Centurion despre Giralda. Aşa încât era sigur că pe 
tânără n-o ameninţa nimic. 

în schimb ştia sigur ce se va întâmpla cu El Torero. ştia că 
lucrurile se vor încinge şi că pielea lui va fi în joc. Dar îşi spusese 
că numai moartea l-ar împiedica să-şi ţină promisiunea. 


Şi lucru de neînțeles, nu-i veni ideea că pregătirile ce le văzuse 
puteau să-l privească şi pe el, la fel de bine pe cât îl priveau pe 
El Torero. 

Cu toate că nu se simțea direct ameninţat, îşi dădea seama că 
nu se afla într-o siguranţă perfectă în mijlocul acestei mulţimi de 
nobili, cărora le simţea ostilitatea. 

Şi, simțind în jurul lui cum creşte furia, cum nu vedea decât feţe 
schimonosite şi amenințătoare, se zbirli mai mult ca oricând, 
întreaga-i atitudine devenind o provocare la adresa lui. 

După cum vedem, partida era departe de a fi egală, şi, cum 
gândea şi cavalerul, avea toate şansele să fie frânt de vijelie. 

II 

CORIDA 

În momentul în care Pardaillan luase loc în primul rând al 
tribunei, pe locul pe care d'Espinosa avusese precauția să i-l 
rezerve, sunară şi trompetele. 

Era semnalul aşteptat cu nerăbdare şi care anunţa că regele 
ordona începerea coridei. 

Barba Roja fusese desemnat să înceapă corida. Al doilea urma 
un senior oarecare, de care nu ne vom ocupa, iar al treilea era 
El Torero. 

Barba Roja, încins în armură, călare pe un cal superb, la fel de 
împlătoşat ca şi stăpânul, se găsea în acel moment în arenă, 
înconjurat de vreo zece oameni din suita sa, însărcinaţi să-l 
secondeze. , 

Arena era, în plus, invadată de o mulţime de gentilomi, care 
chiar dacă nu aveau ce face, ţineau cu tot dinadinsul să ia parte 
la parada de început, defilind pe sub privirile frumoaselor şi 
nobilelor doamne ce se găseau la ferestre şi în balcoanele 
caselor din jurul pieţei, ca şi în tribune. 

Barba Roja era înconjurat şi complimentat până peste poate de 
aceştia. Dar el, ţeapăn în şa, cu lancea pregătită, privea cu 
încăpățânare poarta ţarcului de unde va ieşi taurul cu care va 
lupta... 

În afara mulţimii de gentilomi inutili şi ai companionilor lui Barba 
Roja, se mai găseau de asemenea numeroşi oameni însărcinaţi 
fie cu întreţinerea arenei, fie cu transportul răniților, fie cu 
răspândirea nisipului peste bălțile de sânge, cu deschiderea sau 
închiderea porţilor, în sfârşit, cu o mie şi una de mici ocupaţii, 
ale căror necesităţi se puteau ivi pe parcurs. 


Atunci când sunară trompetele, o debandadă generală se 
produse, care avu darul să întărâte şi mai mult veselia miilor de 
spectatori şi care avu onoarea să smulgă un surâs anemic de pe 
buzele regale. Se ştia că imediat după semnal urma să intre 
taurul, şi, la dracu'! nimănui nu-i păsa dacă taurul îi apărea în 
faţă pe nepusă masă. 

Acest scurt intermezzo, nu era decât comedia care preceda 
drama. 

Necombatanţii nici nu reuşiră bine să sară bariera protectoare, 
iar oamenii lui Barba Roja să se ascundă în spatele calului său, 
că deja apăru taurul. 

Era un animal splendid: negru, pătat cu alb, cu părul lucios şi 
bine ţesălat, picioarele scurte şi puternice,'gitul vânjos; capul 
puternic cu ochi negri şi inteligenţi şi coarne lungi şi ascuţite îl 
purta ridicat cu mândrie, într-o atitudine de forţă şi nobleţe. 
leşind din cuşca în care fusese închis mai multe ore în întune'ric, 
se opri brusc, orbit de lumina puternică a soarelui. Văzând 
noblețea aspectului său, strigăte de bravo şi aplauze îl 
întâmpinară şi care avură darul să-l surprindă şi să-l 
zăpăcească. 

Dar se linişti curând şi-şi scutură capul între coarnele căruia se 
afla un buchet de panglici pe care Barba Roja trebuia să-l 
culeagă pentru a fi proclamat învingător; mai puţin dacă ar fi 
preferat să ucidă taurul, şi în acest caz, trofeul îi revenea de 
drept, chiar dacă animalul ar fi murit de mâna unuia dintre 
oamenii săi, indiferent prin ce mijloc. 

Taurul mai scutură de câteva ori capul, ca pentru a azvârli şi 
ultimele rămăşiţe de amorţeală care-l mai apăsau. Apoi, ochii 
săi parcurseră arena. în capătul celălalt descoperi cavalerul 
nemişcat care-l aştepta să înceapă atacul. 

De-ndată ce-l văzu, o statuie de fier, se năpusti spre acesta într- 
un galop dezlănţuit. 

Tocmai asta aştepta şi armura însufleţită, care se grăbi să-i iasă 
în întâmpinare, cu lancea în mână. 

Şi, în timp ce om şi animal, năpustiţi într-o cursă dezordonată 
unul asupra celuilalt, o tăcere de moarte cuprinse mulţimea 
înspăimântată. 

Şocul fu extraordinar. 

Elanul celor două forţe contrarii, făcu fierul lăncii să se înfigă în 
ceafa taurului. 


Barba Roja se înţepeni prin efortul muşchilor săi puternici şi 
încercă să oblige taurul să treacă spre dreapta sa în timp ce-şi 
întorcea calul spre stânga._ Dar taurul împingea puternic cu 
forţa-i colosală, întărâtat de furie şi durere, şi calul, ridicat pe 
copitele din spate, îşi agita violent în aer picioarele din faţă. 

Un moment toţi crezură că va cădea pe spate, strivind călăreţul. 
în acest timp, ajutoarele lui Barba Roja se strecurară în spatele 
animalului, încercând să-i taie jaretul cu ajutorul unor sulițe, al 
căror fier, foarte ascuţit, era în formă de semilună. De aceea 
erau numite media-luna. 

Deodată, nu se ştie prin ce manevră, calul se retrase, căzu pe 
cele patru picioare şi o luă la goană îndreptându-se spre barieră, 
ca şi cum ar fi vrut s-o sară, în timp ce taurul îşi urma cursa, dar 
în sesn contrar. 

Şi atunci oamenii lui Barba Roja o luară la fugă care încotro, 
nimănui nefiindu-i la îndemână să rămână în faţa taurului 
înfuriat. 

Neîntilnind nici un obstacol, nevăzând pe nimeni în faţa sa, 
animalul se opri, se întoarse, şi privi în toate părţile agitându-şi 
întărâtat coada. Rana nu era prea gravă, dar îl înfuria până 
peste poate. Furia-i ajunsese la paroxism, şi era vizibil — 
întreaga sa atitudine arăta acest lucru foarte clar — că va face 
să plătească scump răul ce i se făcuse. Dar, devenind mult mai 
circumspect, rămase pe loc aruncând în jur priviri sângeroase.. 
Având în vedere atitudinea animalului, dat fiind mai ales faptul 
că acesta nu se mai avânta orbeşte, era dar că a doua pasă va fi 
mult mai teribilă ca prima. 

Barba Roja ajunse în goana calului până la barieră unde se opri 
brusc şi se întoarse spre inamic. Aşteptă un scurt răgaz, şi, 
văzând că taurul nu părea dispus să atace, îşi îndemnă calul la 
pas spre acesta, provocându-l şi insultându-l, de parcă bietul 
animal îl putea înţelege. 

— Taurule! strigă din răsputeri, haide! Haide odată! (Anda! 
Anda!) Laşule! Fricosule! 

Taurul în schimb, supraveghea cu multă viclenie cele mai mici 
mişcări ale omului care înainta cu încetineală, gata să ţişnească 
atunci când ar fi trebuit. 

Pe măsură ce se apropia de animal, omul îşi mărea viteza şi în 
aceeaşi măsură şi provocările azvârlite cu o voce de stentor. De 
altfel, asta era potrivit regulilor vremii. Bineînţeles că taurul nu 


avea cum să răspundă. în schimb, spectatorii care erau 
pasionaţi totdeauna de o coridă, participau la dialog strigând: 

— Taur laş! Du-te după el, Barba Roja! Taie-i urechile şi dă-le 
cîinilor tăi! Aceştia erau cei care erau de partea omului. 
Dimpotrivă, ceilalţi care erau pentru taur, strigau: 

— Hai, vino! o să ai o primire pe cinste! O să te facă bucăţi! Nu 
ai curajul să înaintezi! 

Şi Barba Roja tot înainta, nepierzându-şi din ochi periculosul 
adversar şi mărind şi mai mult viteza. Când taurul văzu cal şi 
călăreț în apropiere, lăsă capul în pământ, tinti preţ de o 
secundă, şi, cu o săritură fulgerătoare, ţişni asupra grupului. 
Dar, împotriva oricărei aşteptări, nu fu nici o ciocnire. Ratând 
ţinta, taurul trecu într-o fugă dezordonată pe lîngă cavalerul 
care nu lovise şi care-şi continua fuga în sensul opus. 

Barba Roja nu-şi pierdea din ochi adversarul. Când văzu că 
taurul sare, îşi obligase calul să se întoarcă spre stânga. 
Manevra era îndrăzneață. Pentru a o încerca nu trebuia să fii 
doar un călăreț desăvârşit având pe deasupra şi mult sânge 
rece, dar mai era necesar să fii absolut sigur şi de calul de sub 
tine, şi acest cal să fie dotat cu multă supleţe şi vigoare. 
Această manevră fusese îndeplinită cu deosebită precizie şi cu 
un succes deplin. 

Dacă taurul atacase cu intenţia vădită de a ucide, nu era şi cazul 
călăreţului, care nu căutase decât să apuce buchetul de 
panglici. 

Şi într-adevăr, fie printr-o adevărată îndemânare, fie — mai 
degrabă — datorită norocului, uriaşului îi reuşi pe deplin 
manevra şi se îndepărtă în goana calului, în timp ce flutura în 
vârful lăncii buchetul de panglici, semnul deplin al succesului 
său în prima coridă. 

Mulțimea spectatorilor, electrizaţi de lovitura reuşită magistral, 
izbucniră în urale de bucurie, şi pe bună dreptate deoarece o 
asemenea lovitură se vedea rar şi pentru aceasta trebuia să fii 
dotat cu un curaj deosebit. 

Dar Barba Roja trebuia să-şi facă uitată înfrângerea suferită în 
faţa cavalerului Pardaillan, trebuia să se facă iertat de rege şi 
să-şi consolideze creditul în faţa acestuia. Nu ezitase să se 
expună pentru a ajunge la acest rezultat, şi îndrăzneala-i fu pe 
deplin răsplătită, mai întâi prin succesul acţiunii, şi apoi prin 
faptul că însuşi regele binevoise a-l lăuda în gura mare. 


Smulgând buchetul de panglici dintre coarnele taurului, putea 
foarte bine să pună capăt acţiunii, să salute asistenţa şi să se 
retragă. Era dreptul său. Dar, îmbătat de succes, plin de orgoliu 
în urma laudei regale, voi să facă şi mai mult,-şi, cu toate că 
simţise că braţul i-a slăbit în urma ciocnirii cu animalul, hotărî să 
ducă lupta până la capăt şi să doboare taurul. 

Era o îndrăzneală nebună. Tot ceea ce făcuse până acum, putea 
să pară un joc de copil faţă de ceea ce voia să facă acum. 
Aceasta fu impresia tuturor spectatorilor "văzându-l dispus să 
continue corida. 

Şi într-adevăr, după cum se văzuse, taurul atacase la început 
orbeşte, din instinct. După primele pase, acesta înţelese că se 
înşelase. Fiecare pasă era o lecţie pentru el. 

Nu pierduse nimic din forţa şi curajul de la început, turbarea şi 
furia sa erau neînblinzite, dar cîştigă în viclenia ce-i lipsise până 
acum. 

Prima contră avusese loc nu departe de barieră, aproape în faţa 
lui Pardaillan. Acolo taurul primise prima sa lecţie, fiind lovit de 
fierul lăncii, şi tot acolo revenea mereu. A încerca să-l deplasezi 
din acel loc, era teribil de periculos. 

Pentru a permite stăpânului lor turul de onoare cu buchetul de 
panglici în vârful lăncii, ajutoarele lui Barba Roja încercau să 
distragă atenţia taurului. 

Dar taurul părea că învățase că adevăratul duşman era acea 
enormă masă de fier pe patru picioare, ca şi el, din partea 
acesteia plecase lovitura care-l rănise şi această apariţie trebuia 
pedepsită. 

Şi cum devenise neîncrezător, nu-şi părăsise locul ales. 
Dispreţuia chemările, fentele, atacurile viclene ale oamenilor lui 
Barba Roja. Uneori, sicîit, se arunca asupra celor ce-l hărţuiau 
mai îndeaproape, dar revenea mereu în acelaşi loc, ca şi cum ar 
fi vrut să spună: ăsta-i câmpul de luptă. Aici va trebui să mă 
ucizi sau te voi ucide. 

Barba Roja nu vedea prea departe. După ce făcuse câteva tururi 
ale arenei, se asigură în scări, strânse lancea în pumnul său 
uriaş, şi, văzând că taurul nu-şi părăseşte locul, îşi luă elan şi se 
năpusti asupra lui cu toată viteza. 

Cum mai făcuse odată, animalul îl lăsă să se apropie, şi când i 
se păru că dinstanţa e potrivită, ţişni şi el. 


Şi acum să vedem: în momentul când trebuia să atingă taurul, 
cavalerul îşi strunea calul spre stânga, în aşa fel încât lancea să 
poată ataca înspre dreapta. Deja Barba Roja executase manevra 
de două ori şi de tot atâtea ori taurul căzuse în cursa întinsă de 
om. 

Ori taurul învățase manevra. 

Două lecţii succesive îi fură deajuns, şi acum nu mai putea fi 
păcălit. 

Deci, taurul se năpusti drept asupra lui. Numai că, în momentul 
în care cavalerul schimbă brusc direcţia calului, şi taurul îşi 
schimbă direcţia, întorcându-se rapid spre dreapta... 

Rezultatul acestei manevre neprevăzute a fost dezastruos. 
Coarnele taurului se înfipseră în plin pieptul calului care fu 
ridicat şi proiectat cât colo cu o forţă de neînchipuit. 

Cavalerul care se ridicase în scări aplecându-se înainte pentru a 
da forţă loviturii, cavalerul, lovind în gol, îşi pierdu echilibrul, 
forţa şocului îl smulse din şa, îl aruncă peste gitul calului, peste 
taurul însuşi şi se prăbuşi pe nisipul arenei unde rămase 
nemişcat, fără cunoştinţă. 

Un strigăt de groază se ridică din piepturile spectatorilor. 

Totuşi, taurul se înverşunase împotriva calului. Ajutoarele lui 
Barba Roja încercau să-şi facă datoria, şi în timp ce unii alergau 
în ajutorul stăpânului, ceilalţi încercau să distragă atenţia 
animalului, beat de furie, devenit şi mai feroce simțind sângele, 
deoarece calul, cu toate că avea armură, lovit în pântece îşi 
pierdea măruntaiele printr-o rană uriaşă. 

Să ridici un om de greutatea lui Barba Roja nu era lucru tocmai 
uşor, dar mai ales când acesta se afla în armură. 

Trebuiră deci să renunţe să-l ridice şi începură să-l tirască, cu 
greutate, înspre marginea arenei. Bariera nu era prea departe 
din fericire, şi cei patru oameni care-l ajutau, cu toate că erau 
stânjeniţi de acţiunea taurului asupra bietului cal, ar fi ajuns să-l 
treacă dincolo, la adăpost, dacă taurul n-ar fi avut ideea fixă şi 
dacă nu şi-ar fi urmat-o cu încăpățânare. 

Am spus mai înainte că bestiei îi căşunase pe acea masă de fier, 
şi în special pe cel care îl rănise. 

Şi iată proba: 

Taurul doborâse calul. Fără să-i pese de ce se întâmpla în jurul 
său, fără să cadă în capcanele întinse de oamenii cavalerului 


întins pe jos care încercau să-l îndepărteze de calul muribund, el 
se înverşuna împotriva acestuia cu o furie de nedescris. 

Dar tot lovind şi des'picând una din părţile namilei de fier, adică 
bietul armăsar, el nu putea uita cealaltă parte, cea care-l rânise, 
adică omul prăvălit în nisip. 

Când din cal nu mai rămase decât o grămadă de carne încă 
palpitând, îl lăsă şi se îndreptă spre locul în care căzuse omul. 

Şi ceea ce probă faptul că-şi urma ideea de răzbunare şi chiar o 
pune în execuţie cu o tenacitate într-adevăr surprinzătoare, era 
faptul că orice tentativă a oamenilor lui Barba Roja de a-l abate 
din cale, era sortită eşecului. 

Din timp în timp, taurul se întorcea din drum pentru a-i alunga 
pe cei ce-l siciiau. Dar după ce-i punea pe fugă, nu continua 
urmărirea, şi revenea cu îndirjire asupra rănitului pe care voia 
să-l atingă cu orice preţ. 

Servitorii lui Barba Roja, văzând taurul mai furios ca oricând, 
văzând şi inutilitatea încercărilor tovarăşilor lor, şi simțindu-se 
ameninţaţi ei înşişi, se resemnară, şi, abandoniîndu-şi stăpânul, 
se refugiară peste balustradă. 

Mulțimea izbucni în strigăte de groază. 

Arena se umplu de oameni, curajoşi fără îndoială şi animați de 
cele mai bune intenţii, dar care se agitau fără nici o noimă 
înfuriind şi mai mult animalul. 

Dacă nu se întâmpla un miracol, Barba Roja era pierdut. 

Regele, în loja sa, se întoarse spre d'Espinosa şi-i spuse rece: 

— Cred că este cazul să începeţi să-mi căutaţi un alt om de 
pază. 

Imediat taurul ajunse la omul care încă zăcea în nisip. Singura-i 
şansă era tăria armurii şi neputinţa taurului de a i-o zdrobi. Dacă 
animalul s-ar fi mulţumit doar cu câteva lovituri. Barba Roja 
putea să spere, ca măcar schilodit, infirm poate, să rămână în 
viaţă. Dar dacă bestia ar fi dovedit aceeaşi înverşunare ca în 
cazul calului, nu exista pe lume o armură destul de puternică 
pentru a-l apăra. 

Ciîţiva paşi îl mai despărţeau acum de duşmanul căzut. 

Şi în acest moment, mulţimea excitată de spaimă, fu străbătută 
de un freamăt care nu avea nimic comun cu teroarea care o 
stăpânise până atunci. 

în tribune, la ferestre, în balcoane, oamenii se ridicau în 
picioare, buimăciţi, congestionaţi, încercând să vadă, să vadă 


totul, fără să le pese că-şi stânjenesc vecinii. O aclamaţie 
unanimă, ca un tunet, izbucni în tribune, cuprinse mulţimea 
ridicată în picioare, care se împingea pentru a vedea mai bine şi 
se repercuta până sub arcadele pieţei şi în străzile din jur: 

— Fie bine cuvântat! Laudă lui! bravului gentilom! 

în tribuna regală, aceaşi curiozitate şi speranţă străbătu 
demnitarii care pe moment uitară severa etichetă şi se 
îngrămădiră în spatele regelui pentru a vedea mai bine. 

Până chiar şi regele, lăsându-şi la o parte calmul său şi 
nepăsarea, se ridică în picioare, şi, cu miinile sprijinite pe 
balustradă, se plecă în afara balconului. 

Singură, în mijlocul agitaţiei generale, Fausta rămase rece, 
calmă, cu un surâs enigmatic pe buze. 

Mulțimea voia să vadă. Nobilii din tribune ca şi cei de la ferestre, 
voiau să vadă. Regele şi marele inchizitor voiau să vadă. Toţi, 
dar absolut toţi, voiau să vadă. 

să vadă, ce? 

Asta: 

Un bărbat tocmai sărise în arenă şi singur, în picioare, fără 
armură, şi având drept armă doar un pumnal cu lama lungă şi 
solidă, cu îndrăzneală şi hotărâre, se proptise bine pe picioare 
între Barba Roja şi animal. 

Şi deodată, după freamătul şi aclamaţiile spontane, arena fu 
cuprinsă de o linişte desăvârşită. 

Regele, privindu-l, pe d'Espinosa, îi spuse încet cu un surâs livid: 
— Domnul de Pardaillan! 

în felul în care pronunţase cuvintele de ghicea atât stupoarea 
cât şi bucuria, după care adăugă: 

— Pe viul Dumnezeu! omul ăsta e nebun! cred, domnule mare 
inchizitor că ne vom vedea scăpaţi de acest fanfaron fără a 
mişca un deget, astfel încât, bunul meu văr de Navarra nu va 
putea să ne reproşeze ceva despre lipsa de respect arătată 
trimisului său. 

— Şi eu cred la fel, sire, răspunse d'Espinosa cu calmul său 
obişnuit. 

— Deci, sire, şi voi monseniore, credeţi că domnul de Pardaillan 
va fi pus în încurcătură de această sălbăticiune? interveni 
Fausta. 

— Pe bunul Dumnezeu, doamnă, rânji regele, nu dau o para pe 
pielea lui. 


Fausta dădu din cap, şi cu un accent profetic care-i 
impresionară, atât pe rege cât şi pe marele inchizitor, zise: 

— Cred că domnul de Pardaillan va ucide pur şi simplu fiara. 

— Ce vă face să credeţi asta, doamnă? întrebă neliniştit regele. 
— V-am mai spus-o, sire: Cavalerul Pardaillan nu e un om 
obişnuit, chiar dacă nu poartă coroană. Nu, sire, cavalerul de 
Pardaillan nu va pieri în această înfruntare, şi dacă doriţi să 
scăpaţi de el, va trebui să folosiţi mijloacele arătate de mine. 
Regele îl privi pe d'Espinosa şi nu-i răspunse nimic, dar rămase 
multă vreme gânditor. 

Taurul, văzând că cineva se interpune între el şi victimă, se opri 
deodată în faţa acestui duşman neaşteptat. 

După un scurt moment de ezitare, îşi plecă grumazul, ţinti spre 
adversar, şi ţişni cu o rapiditate uluitoare. 

Pardaillan aşteptă atacul cu calmul lui proverbial pe care-l avea 
în momentele de cumpănă. Se aşezase în profil faţă de atacul 
fiarei, bine înfipt pe picioarele depărtate, cu cotul ridicat, garda 
pumnalului lung şi flexibil, în faţa pieptului, cu capul uşor plecat 
spre dreapta pentru a ţinti mai bine locul unde voia să lovească. 
Taurul, dinspre partea sa, după ce-şi fixase cu grijă lovitura, ţişni 
cu capul plecat şi se înfipse de la sine în pumnal. 

Pardaillan nu făcu decât să-l primească în vârful armei, ferindu- 
şi doar uşor pieptul din calea lui. 

Străpuns, taurul rămase nemişcat. 

Atunci o teamă teribilă străbătu mulţimea spectatorilor. 

Ce se întâmpla? Taurul era rănit? Era numai atins? De ce 
rămânea nemişcat? 

Şi viteazul gentilom care părea o statuie! ce făcea? de ce nu 
lovea din nou? Aştepta ca taurul să-şi revină şi să-l zdrobească? 
Şi tăcerea înspăimântătoare îi strivea pe toţi. 

La drept vorbind, cavalerul nu era mai puţin înţepenit decât 
mulţimea privitorilor. 

Vedea bine că pumnalul se împliîntase până la gardă. Simţea 
taurul tresărind şi cedînd. Dar, drace! cu un adversar de o 
asemenea forţă, cine putea şti? Oare rana era destul de gravă? 
Nu cumva se va trezi din această amorţeală pentru a-l face să 
plătească cu viaţa îndrăzneala sa? 

lată ce-şi spunea Pardaillan... 

Dar nu era el omul să rămână mult timp nehotărât. Decise să se 
convingă, fie ce-o fi. Cu o smucitură, smulse arma care ieşi plină 


de sânge şi se feri în cazul, improbabil de altfel, că bestia ar fi 
putut face ceva. 

În acel moment, taurul, fulgerat, căzu grămadă. 

Atunci mulţimea se destinse. Trăsăturile schimonosite îşi 
recăpătară adevărata fizionomie, gitlejurile strânse se dilatară, 
nervii se destinseră. Se respira din plin de parcă le-ar fi fost frică 
de a nu putea înmagazina destul aer pentru a-şi elibera plămânii 
prea comprimaţi. 

Ca urmare a tuturor acestor reacţii, femeile izbucniră în suspine 
convulsive, alţii, din contră, hohoteau nervos. Era o uşurare 
generală. După care urmă o mirare uriaşă, şi apoi, 

deodată, bucuria izbucni, zgomotoasă şi continuă, cu aclamații 
in delir la adresa viteazului care înfăptuise minunea. 

Pardaillan, cu pumnalul sângerând în mână, rămase să 
contemple cu o privire tristă şi visătoare agonia taurului, care 
printr-o lovitură de maestru al epocii, îşi găsise moartea. 

în acel moment, îl uită pe rege cu ura sa cu tot, uită curtea sa 
de nobili trufaşi care-l privise provocator. Uită pe'Fausta, pe 
Bussi-Leclerc, galben, ai cărui ochi însângeraţi l-ar fi ucis de la 
distanţă dacă ar fi putut, pe d'Espinosa, pe soldaţii săi, pe 
inchizitori şi întreaga lor cohortă de spioni. II uită chiar şi pe El 
Torero şi pericolele ce-l amenințau. 

După ce privi îndelung taurul muribund, murmură cu un accent 
de milă de nedescris: 

Biet animal!... 

Astfel, în curăţenia sufletului său, întreaga sa milă se îndrepta 
spre bestia care l-ar fi zdrobit dacă nu i-o lua înainte. 

Făcând această observaţie, mai degrabă o recunoaştere a 
greşelii sale, ochii-i căzură asupra pumnalului pe care încă-l 
ţinea în mână. îl azvârli violent, departe de el, cu un gest de 
repulsie. 

Atunci observă servitorii lui Barba Roja care-şi purtau stăpânul, 
încă leşinat, spre ieşirea din arenă, şi maşinal, ochii-i fugiră de la 
om la animalul, care şi el era târât afară. 

Trăsăturile sale deveniră din nou melancolice, în timp ce 
gândea: 

„Cine ar putea să-mi spună care din cei doi este mai feroce: 
omul care l-am salvat, sau animalul pe care, prosteşte, l-am 
sacrificat?" 


Şi cum toţi se îndreptau spre el cu inteţia de a-l felicita, se 
îndreptă în grabă, din câteva salturi furioase, lăsându-i pe aceia 
nedumeriţi şi întrebători: nu cumva viteazul gentilom francez 
era puţin nebun? 

Fără să-i pese de ce s-ar fi putut spune sau gândi, Pardaillan 
plecă să se întilnească cu El Torero în cortul acestuia, decis să 
nu-şi mai reocupe locul, dar nevoind totuşi să-l abandoneze pe 
prinţ tocmai în momentul când acesta avea mai multă nevoie de 
ajutorul său. 

în loja regală, ca peste tot de altfel, fazele luptei fuseseră 
urmărite cu un interes pasionat. Dar, dacă peste tot — sau 
aproape — se dorea cu ardoare victoria gentilomului, în loja 
regală se spera, nu cu mai puţină ardoare, moartea lui. Cei mai 
doritori erau în special Fausta, Filip II şi d'Espinosa. 

Totuşi, dacă ultimii doi credeau cu fermitate că Pardaillan, 
neînarmat potrivit adversarului, va muri cu siguranţă, victimă a 
temerităţii sale, sub imperiul superstiţiei care-i spunea că 
Pardaillan este de neînvins, Fausta, dorindu-i moartea, credea 
totuşi nezdruncinat în victoria acestuia împotriva bestiei. 

Când taurul căzu, fără a face caz de prezicerea ei, simplu, 
Fausta spuse: 

— Ei bine, ce v-am spus? 

— Formidabil, făcu regele nu fără admiraţie. 

— Cred, doamnă, zise d'Espinosa cu calmul său obişnuit, cred că 
aveţi dreptate: omul este invulnerabil. Nu-l putem lovi decât 
folosind mijlocul indicat de voi. Nu văd altul. îl voi folosi pe 
acesta, care mi se pare cel mai bun. 

— Aşa e bine, domnule, zise cu gravitate Fausta. Regele, fiind 
omul procedeelor lente şi întortocheate şi al 

aşteptării răbdătoare pe atât cât era de tenace şi în ura sa, 
spuse: 

— Poate că, după toate câte s-au întâmplat, ar fi mai bine să 
mai amânăm executarea proiectului nostru. 

D'Espinosa, căruia de fapt i se adresase, îl privi pe rege drept în 
ochi şi rar, laconic, cu un accent de hotărâre rece şi cu un gest 
tranşant zise: 

— Prea tirziu. 

Fausta respiră uşurată. Un -moment crezuse că marele inchizitor 
va da ascultare dorinţei regelui-. 


Filip, la rândul său, privi drept în faţă pe marele inchizitor, şi 
apoi întoarse nepăsător capul, fără a mai insista. 

Acest gest al regelui, însemna condamnarea lui Pardaillan. 

VIII 

CHICO Îl REÎNTÎLNEŞTE PE PARDAILLAN 

Corida care îşi urma cursul, nu mai este interesantă pentru 
povestirea noastră, aşa încât, îl vom lăsa pe nobilul hidalgo care 
îi urmă lui Barba Roja, să se descurce cum poate, şi noi îl vom 
urma pe . cavalerul Pardaillan. 

Şi acesta ajunse la galeria circulară, galerie ce face înconjurul 
arenei, ca în zilele noastre. 

Mai mult ca în zilele noastre, această galerie era plină de 
oameni: suita seniorilor ce luau parte la corida, o mulţime de 
ajutoare şi muncitori, şi în plus, mulţimea acelora pe care 
intervenţia miraculoasă a francezului i-a entuziasmat şi care s- 
au îndreptat spre el. 

Odată trecută bariera, mulţimea care aclama învingătorul se 
ferea din calea lui, respectuoasă, pentru a-i face loc să treacă, 
astfel încât Pardaillan se găsi în faţa aceluia pe care-l căuta, 
adică în faţa lui El Torerro, care, pe jumătate dezbrăcat şi ţinînd 
cu o mână capa şi cu cealaltă spada, gifiia ca după un efort 
îndelungat. 

Rămas în cortul său unde se echipa cu toată grija cerută de 
importanţa acestei operaţii, don Cesar a fost printre ultimii care 
a aflat de accidentul întâmplat lui Barba Roja. 

Cu toate că avea motive puternice să-l considere pe acesta 
drept unul dintre duşmanii săi, El Torero era mult prea generos 
pentru a ezita într-o asemenea împrejurare. Şi cu toate că era 
pe jumătate îmbrăcat, sări să-şi apuce capa şi spada şi să-i 
alerge în ajutor. 

Gândea să ajungă în arenă din câteva salturi şi spera să ajungă 
la timp pentru a-şi salva duşmanul, atrăgând atenţia taurului 
asupra sa. 

Dar nu luase în consideraţie mulţimea, astfel încât, strâns, 
presat din toate părţile, nu putea să înainteze decât cu mare 
greutate. Şi în acest timp află de fulgerătoarea intervenţie a 
gentilomului francez. 

Nimeni nu pronunţa numele gentilomului, dar El Torero nu se 
putea înşela. Pardaillan era singurul capabil de o asemenea 
faptă şi generozitate. 


Presat din toate părţile, spumegând de furie, gituit de spaimă, 
El- Torero trebui, muşcându-şi buzele să se mulţumească să 
asculte comentariul luptei făcut cu voce tare de cei care 
vedeau, şi repetat din gură în gură de cei ce nu vedeau. 
Formidabilele urale care izbucniră ca urmare a morţii taurului nu 
reuşiră să-l liniştească pe deplin. Ştia din experienţă că, în 
pasiunea lor pentru violenţă, spectatorii aclamau atât 
toreadorul, cât şi, adeseori, taurul, atunci când o acţiune reuşea 
fie de o parte, fie de cealaltă. 

Din fericire, comentariile care urmară, îl liniştiră. Nu avu decât 
să asculte diversele exclamaţii: 

„Taurul a căzut grămadă! O lovitură, o singură lovitură i-a fost 
de-ajuns, senor! Şi doar cu un prăpădit de pumnal! Splendid! 
Minunat! lată un adevărat viteaz! Ce păcat că nu e spaniol! Și 
mai de mirare e faptul că e acelaşi gentilom care i-a administrat 
sărmanului Barba Roja corecţia pe care o ştiţi! Cum, chiar el? 
Aşa e, cum am avut onoarea să vi-o spun, senor. Alaltăieri îl 
pedepsea pe Barba Roja şi astăzi îl salvează. Ce nobil, ce 
generos este!" 

în mai puţin de un minut, El Torero auzi de mai multe ori ceea 
ce făcuse Pardaillan. 

Cu toate acestea, nu era încă liniştit, până când, în urma 
mişcării mulţimii care făcea loc cavalerului, se întîlniră faţă în 
faţă. 

— Hei! iubite prieten! zise cavalerul, cu aerul său zeflemitor, 
unde alergi aşa, pe jumătate dezbrăcat? 

Fericit să-l vadă nevătămat, El Torero, arătând cu mâna 
mulţimea ce-l presa din toate părţile, strigă: 

— Voiam să ajung în arenă, dar am fost prins în mulţime, şi cu 
tot efortul meu, nu m-am mai putut mişca. 

Aruncând o privire asupra mulţimii de curioşi care se găseau în 
faţa sa. Pardaillan şuieră admirativ: 

— Adevărul e,.că nici nu prea era posibil într-o asemenea masă 
de oameni. 

Şi luîndu-l de braţ, îi spuse blind: 

— Fiindcă tot te căutam, nu e nevoie să mergi mai departe. 
Vino, iubite prieten, vom discuta în cortul tău. Nu-mi place, 
adăugă el încruntându-se uşor, să am în jur atâtea urechi 
indiscrete. 


Şi toate acestea le spuse cu o voce destul de tare pentru a fi 
auzit de toţi, şi mai ales pe un ton rece, ce-i era caracteristic 
atunci când era cuprins de nerăbdare, subliniat cu o privire 
imperativă, încât până şi cei mai entuziaşti se îndepărtară cu 
repeziciune. 

Când rămaseră singuri, El Torero exclamă: 

— Oh! cavalere, ce imprudenţă!... M-ai făcut să trec prin nişte 
clipe teribile. 

Şi cavalerul, luîndu-şi mutra cea mai naivă, exclamă mirat: 

— Eu! şi cum asta? 

— Cum? Păi, aruncându-vă cu temeritate, aşa cum a-ţi făcut-o, 
în faţa unui adversar redutabil. Şi întrucât nu cunoaşteţi nimic 
despre obiceiurile taurului, despre felul său de a acţiona, tot aşa 
nu presupuneaţi nici forţa uriaşă ca care natura l-a înzestrat. ŞI 
v-aţi avântat în calea lui numai cu un pumnal. Ştiţi că este un 
miracol că încă mai sunteţi în viaţă? Ştiţi că aveaţi toate şansele 
să nu mai existaţi? 

— poate, mai puţin una, zise liniştit Pardaillan. Şi anume, tocmai 
cea care m-a scos din încurcătură. Şi asta datorită vouă! 

— Cum aşa, datorită mie? exclamă El Torero care nu mai ştia 
dacă Pardaillan glumeşte ori vorbeşte serios. 

Dar cavalerul reluă, pe un ton serios care nu te putea înşela: 

— Fără îndoială. In discuţiile noastre mi-aţi descris foarte bine 
animalul, mi-aţi dezvăluit caracterul lui, obiceiurile, mi-aţi arătat 
atât de bine şiretlicurile sale şi modul de a le combate, mi-aţi 
pictat — aş putea spune — anatomia sa, în sfârşit, mi-aţi indicat 
cu cea mai mare precizie locul unde trebuia să lovesc, aşa încât, 
nu am făcut decât să-mi amintesc lecţiile voastre pentru a-l 
ucide cu o astfel de uşurinţă încât sunt pe cât de mirat, pe atât 
de ruşinat. Onoarea loviturii, dacă onoare o putem numi, vă 
revine în întregime, şi pe bună dreptate. 

Copleşit de logica acestui raţionament debitat cu o seriozitate 
desăvârşită, şi mai mult, cu o sinceritate deplină, El Torero 
exclamă ridicându-şi braţele: 

— Doamne sfinte! Aveţi un mod de a prezenta lucrurile... cu 
totul particular. 

Totul spus cu un ton care-l făcu pe Pardaillan să izbucnească 
într-un hohot de râs sincer, şi pe care El Torero nu putu să nu-l 
urmeze. 


— Dar, cavalere, zise acesta când veselia se mai potoli, vă spun 
că ceea ce este admirabil, minunat, ceea ce face din voi 
învingătorull, pe care voi nu-l recunoaşteţi, este tocmai puterea 
de a vă fi păstrat sângele rece şi de a fi pus în practică, într-un 
mod magistral, puţinele indicaţii pe care am avut fericirea să vi 
le dau. 

— Să fim serioşi. Ştiţică aveţi dreptul să-mi purtaţi oarecare 
ranchiună pentru acea "lovitură pe care o calificaţi drept 
minunată? 

— Să mă ierte Dumnezeu! De ce? 

— Pentru că, fără aceasta, acum, seniorul Barba Roja ar fi fost 
de mult în lumea celor drepţi. 

— Nu văd... 

— Nu mi-aţi spus voi că-i eraţi duşman de moarte? Cred că-mi 
amintesc bine că v-am auzit spunînd că va muri de mâna 
voastră. 

Şi spunînd acestea, Pardaillan scruta cu privirea figura loială a 
tânărului său prieten. 

— Am spus-o, într-adevăr, zise El Torero, şi sper că aşa va 

fi. 

— Ei, vedeţi că am dreptate, zise cu răceală cavalerul. Dar El 
Torero răspunse, făcând un gest de negatie: 

— Când am ieşit pe jumătate îmbrăcat, după cum vedeţi, 
gândeam că vin în ajutorul unei fiinţe umane care se află în 
pericol. Vă jur, cavalere, că încercând acest lucru, pe care voi l- 
aţi reuşit de minune, nu mă gândeam că vin în ajutorul unui 
duşman. 

Ochii lui Pardaillan sclipiră maliţioşi: 

— în aşa fel încât, această lovitură pe care n-aţi fi dat-o pentru 
voi înşivă, decât în ultimul moment, aţi fi folosit-o în favoarea 
duşmanului? 

— Da, binenţeles, zise energic El Torero. Dar parcă şi voi îl 
detestaţi pe Barba Roja? 

Pardaillan lăsă să-i scape un şuierat care putea însemna la fel 
de bine atât o afirmaţie cât şi o negaţie. Apoi răspunse liniştit: 
— Ştiţi la ce mă gândesc? 

— Nu! răspunse El Torero surprins. 

— Ei bine, cred că aveţi norocul că prietenul nostru Cervantes 
nu se află aici. 


Din ce în 'ce mai uluit de aceste întortocheri al imaginaţiei 
prietenului său, cu care încă nu era obişnuit. El Torero făcu ochii 
mari şi întrebă mecanic: 

— De ce? 

— Pentru că, zise cu răceală Pardaillan, ar fi avut ocazia, 
ascultându-vă, să vă numească şi pe voi don Quijotte, cu al 
cărui nume îmi umple urechile mereu. 

Şi cum El Torero ramase mut, adăugă: 

— Spuneţi-mi, de unde aţi auzit că-l urăsc pe Barba Roja? 

— Pe legea mea, am auzit-o în galeria în care mă aflam pe 
jumătate strivit. 

— Ei, iată cum se mistifică uneori adevărul, murmură cavalerul. 
Nu am nici un motiv să-l urăsc pe Barba Roja, dimpotrivă,, el 
avea. 

In acest moment, o mână dădu la o parte perdeaua de la uşa 
cortului, şi-şi făcu apariţia, cu hotărâre un personaj cunoscut. 

— 'Hei! dar e prietenul meu Chico! strigă vesel cavalerul. Dar 
ştii că eşti superb! Drace! ce costum! Priviţi-l, don César, ce 
magnifică vestă de catifea, şi ce mâneci de satin bleu, şi 
pantalonii, ce dantele, şi mantaua asta de mătase bleu dublată 
cu satin alb! Bleu şi alb, pe cuvântul meu, astea sunt culorile 
voastre. Şi pumnalul de la centură. Dragă prietene, dar ştii că ai 
gust? Şi mă întreb dacă eşti chiar tu, Chico, cel pe care-l văd. 
Pardaillan nu glumnea, după cum am putea crede. Omuleţul era 
într-adevăr superb: 

De obicei, dispreţuia toaletele. Era obişnuit cu o îmbrăcăminte 
mai simplă. Şi apoi, pentru a spune drept, când mergea să ceară 
mila sufletelor caritabile, era obligat să îmbrace un costum pe 
măsura rolului. Deoarece nu trebuie să uităm că Chico nu era 
decât un biet cerşetor. De altfel, în acea epocă, a fi cerşetor era 
o meserie ca oricare alta. 

În mod obişnuit, Chico purta zdrenţe. Curate, e drept, după 
lecţia servită de Juana, dar zdrenţele oricât de curate ar fi, tot 
zdrenţe se numesc. Omuleţul nu-şi îmbrăca hainele bune decât 
atunci când se ducea s-o vadă pe Juana. 

Dar acele haine bune nu erau decât nişte vechituri în 
comparaţie cu magnificul costum, strălucitor de riou ce-l purta 
acum. 

El Torero care tocmai terminase să se îmbrace, îl lămuri pe 
Pardaillan: 


— Imaginaţi-vă cavalere, Chico şi-a pus în gând că îmi este 
foarte obligat, când de fapt eu sunt acela care-i datorez mult. Ei 
bine, Chico a venit să-mi ceară să mă secondeze în corida. El a 
făcut toate cheltuielile legate de procurarea costumului pe care- 
| poartă şi care costum este în culorile pe care le arborez eu. Nu- 
mi pot imagina de unde a luat banii necesari. Nu am putut să-l 
refuz, dat fiind atenţiile delicate cu care m-a înconjurat. Ei bine, 
astfel voi fi văzut astăzi în arenă însoţit de un paj care-mi 
„poartă culorile. 

— Ei, da! zise Pardaillan, studiind, fără a avea aerul că o face, 
pe micuţ. Dar e foarte bine! Vă va face o mare cinste, vă asigur. 
Chico era în culmea fericirii auzind laudele, fericire pe care o 
lăsă să se vadă cu nevinovăție. 

— Ei, spuse Chico, am vrut să-mi onorez nobilul stăpân. Şi 
pentru că o spuneţi, înseamnă că voi reuşi. 

— Fără îndoială, pe legea mea. Dar de ce spui nobilul meu 
stăpân când vorbeşti despre don Cesar? Ştii tu că este nobil, 
deoarece el nu ştie! 

— Este, spuse micuțul cu convingere. 

— E probabil, poate chiar sigur. Dar după câte cred eu, ar fi pus 
în încurcătură dacă ar trebui să-şi arate diplomele. 

Poate că Pardaillan avea ceva gânduri ascunse punîndu-i o 
întrebare căreia îi acorda importanţă. Sau poate, cunoscând 
mândria lui Chico, îi plăcea doar să se distreze pe seama 
acestuia. 

Orice ar fi fost, omuleţul răspunse cu vioiciune | 

— Diplomele şi titlurile, ei bine, le are, asta e! 

— Ei na! făcu Pardaillan, surprins la rândul său. Chico ridică 
nepăsător umerii. 

— Nu ştiţi fiindcă sunteţi străin. Don Cesar este ganadero, 
(crescător de tauri). în Spania, această meserie înnobilează. 

— lată, iată. Este adevărat, don Cesar? 

— Fără îndoială! Nu ştiaţi? 

— Nu, pe legea mea. 

— Datorită acestui titlu am onoarea de a apărea în faţa regelui 
în corida de azi. 

— Drace! dar, spuneţi-mi, sunteţi sărac, aşa cum credeam 

eu? 

— Cât se poate de sărac, zise El Torero surâzând. Crescătoria de 
tauri pe care o am, am moştenit-o de la cel care m-a crescut şi 


care o avea, fără îndoială, de la mama mea ori de la tatăl meu. 
Ei bine, această crescătorie nu-mi aduce nici un venit. 

— Hm! ca să vezi... 

Şi profitând de faptul că el El Torero tocmai ieşea pentru a da 
unele ordine oamenilor care-l asistau la corida, se adresă lui 
Chico: 

— Spune-mi, ce-ţi veni să te înrolezi chiar azi în suita lui don 
Cesar? 

— O ştiţi prea bine, zise Chico privindu-l fix pe cavaler. 

— Eu? Să mă ia naiba dacă ştiu ceva. 

Şi Chico, aruncând o privire spre intrarea cortului, îi răspunse în 
şoaptă: 

— Şi. totuşi aţi auzit ce se vorbea în sala subterană. 

— Care-i legătura?... 

— Ştiţi foarte bine că don Cesar e în pericol... prezenţa voastră o 
dovedeşte. 

— Ce! făcu Pardaillan emoţionat de sinceritatea naivă a acestui 
devotament. Ce! din cauza asta te-ai oferit? Pentru a-l apăra te- 
ai înarmat tu cu pumnalul ăsta care-ţi dă un aer de îndrăzneţ? 

Şi îl privi pe micuţ cu o admiraţie duioasă. Chico nu înţelese 
semnificaţia adincă a exclamaţiei lui Pardaillan, şi plecându-şi 
capul cu tristeţe, zise fără amărăciune: 

— Vă înţeleg. Vă spuneţi, probabil, că lipsa mea de putere ca şi 
talia mea mică, nu i-ar aduce decât un ajutor iluzoriu în caz de 
luptă. Se poate şti dinainte? înţepătura unui ţintar ajunge uneori 
să abată din drumul ei mâna ucigaşă. Aş putea fi acel ţintaş, 
asta-i tot. 

— Nu mă gândeam la asta, zise Pardaillan cu gravitate. Departe 
de mine să caut să-ţi micşorez măreţia devotamentului tău 
generos. 

Dar, micuțul meu, ştii că lupta va fi teribilă, înfruntarea va fi 
înspăimântătoare? 

— O ştiu, binenţeles! 

— Oare ştii că ţi-e pielea în joc? 

— Pentru cât valorează ea, nici nu merită să mai vorbim. Şi 
fiindcă voi credeţi că ţin la viaţă, aflaţi că vă înşelaţi, adăugă 
omuleţul trist. 

— Chico, zise cu sinceritate Pardaillan, vei fi fiind tu mic de 
înălţime, dar ai o inimă uriaşă. 


— Ce frumos o spuneţi! Şi pentru că o spuneţi, sunt sigur că o şi 
credeţi. De când v-am cunoscut, am început să am unele 
gânduri care înainte nici nu-mi treceau prin minte, şi care m-au 
mirat mult. Şi totuşi aşa este. Nu ştiu cine sunteţi, ce vreţi, unde 
mergeţi, de unde veniţi. Dar când v-am văzut, de atunci, nu mai 
sunt acelaşi. Un cuvânt al vostru mă tulbură, şi, pentru a vă 
merita un compliment, aş trece fără teamă şi prin foc. 

Adinc impresionat de accentul sfâşietor al tânărului, 
Pardaillan, murmură: „Biet omuleţ." 

Şi cu voce tare, mângiietoare: 

— Ai dreptate, Chico, înţeleg foarte bine tot ce spui, şi ghicesc 
ce ai vrea să spui încă. 

Şi schimbând tonul, cu o supărare prefăcută: 

— Unde te-ai ascuns ieri, Chico? Ai fost căutat peste tot, şi 
degeaba. 

— Şi cine m-a cătat? Voi? 

— Nu, nu eu, pe coarnele diavolului! O anumită micuță hangiţă 
pe care o cunoşti foarte bine. 

— Juana! zise Chico roşind. 

— Tu ai spus-o. Omuleţul dădu din cap. 

— Ce vrei să spui cu asta? îl certă Pardaillan. Te îndoieşti cumva 
de cuvântul meu? 

După o scurtă ezitare, Chico răspunse: 

— Nu, şi totuşi... 

— Totuşi? întrebă Pardaillan surâzând răutăcios. 

— Păi cu o zi înainte m-a gonit... mi-e greu să cred... 

— Că a trimis să te'caute a doua zi? Asta dovedeşte că nu eşti 
decât un neghiob, Chico. Nu cunoşti femeile. 

— Nu râdeţi de mine? Juana a trimis după mine? zise omuleţul 
fericit. 

— Şi eu care, mă omor să te conving... 

— Atunci?... 

— Atunci, după corida, poţi să te duci s-o vezi. Vei fi bine primit, 
ţi-o promit... asta dacă scapi teafăr din încurcătură. 

— Voi scăpa, cum nu! strigă micuțul radios. 

— Numai dacă nu preferi să scapi chiar acum... încercă la noroc 
cavalerul. 

— Cum asta? întrebă cu naivitate Chico. 

— Plecând înaintea coridei 


— Să-l abandonez pe don Cesar pericolului? Cred că n-aţi spus-o 
serios. Fie ce-o fi, eu rămân! 

— Minunat! dar acum, tăcere, iată-l pe El Torero. 

— Dacă binevoiţi a mă urma, cavalere, zise El Torero, fără a 
intra în cort, se apropie momentul. 

— La ordinele voastre, don Cesar. 

în timp ce El Torero se îndrepta spre arenă, în loja regală se 
întâmplă un incident pe care trebuie să-l povestim. 

Fausta obținuse dreptul ca orice persoană care spunea că vine 
pentru ea, să fie primită imediat. 

în momentul în care El Torero, însoţit de Pardaillan şi de suita sa 
ce se compunea din doi oameni plus Chico, aşteptau în galeria 
circulară intrarea în arenă, un curier plin de praf se prezentă la 
loja regală cerând să fie primit de prinţesa Fausta. 

Introdus imediat, curierul, până să deschidă gura, arătă cu o 
privire discretă spre rege, care-l privea curios. 

Fausta, înțelegând semnificaţia privirii, spuse simplu: 

— Vorbiti, conte, Maiestatea Sa vă permite. Curierul se înclină 
adînc în faţa regelui şi spuse: 

— Doamnă, am sosit de la Roma în cea mai mare grabă. 
D'Espinosa şi regele îşi ciuliră urechile. 

— Ce noutăţi sunt? întrebă nepăsătoare Fausta. 

— Papa Sixt V e mort, doamnă, zise liniştit curierul căruia Fausta 
îi dăduse titlul de conte. 

Această noutate, aruncată brusc, produse efectul unui trăznet. 
Cu toată stăpânirea sa de sine extraordinarră, Fausta tresări. 
Regele sări în picioare şi spuse cu însufleţire: 

— Ce-aţi spus, domnule? 

— Am spus.că Sfinţia Sa, papa Sixt-Quintul nu mai este, repetă 
contele înclinîndu-se. 

— Şi eu încă n-am fost înştiinţat, zise furios d'Espinosa. Regele 
aprobă furia primului ministru ca un semn care nu 

prevestea nimic bun pentru mesagerul spaniol, oricare ar fi fost 
el. 

Fausta surâse uşor. 

—  Complimentele mele, doamnă, spuse regele pe un ton 
îngheţat, poliţia voastră e mai bine organizată ca a mea. 

— Asta din cauză că poliţia mea nu e compusă din preoţi, zise 
cu îndrăzneala-i binecunoscută Fausta. 

— Asta vrea să spună că... mormăi Filip. 


— Asta vrea să spună că, dacă oamenii bisericii sunt superiori în 
ceea ce priveşte elaborarea unui plan, punerea lui în 

aplicare, ţeserea unei intrigi în cele mai mici amănunte, nu poţi 
cere de la ei efortul fizic pe care-l necesită asemenea călătorii şi 
care-i este la îndemână oricărui călăreț încercat. 

— E drept, zise regele îmblînzit. 

— Maiestatea Voastră, adăugă Fausta pentru a mângiia amorul 
propriu rănit al regelui, Maiestatea Voastră va vedea că 
mesagerul vostru a depus tot efortul. în câteva ore va fi aici. 

— Oare cunoaşteţi, domnule, zise regele, fără a-i răspunde 
Faustei, cunoaşteţi care sunt posibilii succesori ai Sfântului 
Părinte? 

După cum putem vedea, pe rege nu-l interesau motivele morţii 
lui Sixt V. Sixt Quintul era un duşman care dispăruse. Şi încă ce 
duşman! 

— Esenţialul pentru rege era că scăpase de bătrânul şi teribilul 
rival. 

Noul Papă va fi un duşman al politicii Spaniei, ca defunctul papă, 
ori un aliat? lată ce era important. 

Curierul Faustei era ţeapăn şi foarte palid. Se vedea bine că 
făcea un efort supraomenesc pentru a rămâne în picioare. 
întrebării regelui îi răspunse: 

— Se vorbeşte de Eminenţa Sa, cardinalul de Cremona, Nicdlas 
Sfondrato. 

— Aha, acesta! exclamă satisfăcut regele. 

— Se vorbeşte de cardinalul Santi-Quatro, Jean Fachinetti. 
Regele făcu o mutră dezamăgită, ce vorbea de la sine. 

— Se mai vorbeşte, de asemenea, de cardinalul Saint-Marcel 
Castagna. 

Dezamăgirea regelui se accentua. 

— Dar alegerea noului papă va depinde în mare parte de 
nepotul defunctului, cardinalul Montalta. Este sigur că, întrunit, 
conclavul va urma instrucţiunile cardinalullui Montalta. 

— Aha! făcu regele cu un aer visător, mulţumindu-i cu un gest. 
— Mergeţi, conte, zise cu blindeţe Fausta, mergeţi şi odihniţi-vă, 
aveţi nevoie. 

Contele ascultă invitaţia cu bucurie vizibilă, şi nu aşteptă să-i fie 
repetată. 


— Acest cardinal, de Montalta, de care depinde în mare măsură 
alegerea noului papă, nu face parte din prietenii voştri, 
doamnă? zise regele după ce curierul se retrase. 

— Aşa este, răspunse Fausta cu un surâs enigmatic. 

— Ca şi nepotul cardinalului de Cremona, Nicolas Sfondrato, 
acel duce de Ponte-Maggiore? 

— Ducele de Pante-Maggiore face şi | parte dintre prietenii mei, 
răspunse Fausta cu un surâs tot mai accentuat. 

— Nu cumva v-a însoţit aici, în Spania? 

— Cred că da, sire. 

Regele nu mai spuse nimic, dar privirea sa se fixă o secundă 
asupra lui d'Espinosa, care-i răspunse cu un imperceptibil semn 
al capului. 

Fausta surprinse şi privirea unuia, şi semnul celuilalt, înţelese ce 
era de înţeles, şi gândi: 

„D'Espinosa mă va scăpa de aceştia doi. Fără să ştie şi fără să 
vrea îmi va face un mare serviciu, căci aceşti doi amorezi mă 
împiedicau mai mult decât credeam." 

Şi gândurile-i fugiră spre Sixt-Quintul, care nu mai era: 

„Bătrânul luptător a murit, în cele din urmă. Nu cumva e mai 
bine să mă întorc acolo? De ce nu aş relua opera începută? 
Acum. Când Sixt-Quintul nu mai este, cine mi-ar rezista?" 

Şi privirea i se fixă asupra regelui, care rămăsese gânditor. 

„Nu, îşi spuse ea, s-a sfârşit cu visul papesei Fausta. Sfârşit! 
pentru moment. Ceea ce vreau să fac aici, nu este mai puţin 
măreț ca ceea ce aş fi vrut să fac acolo. Şi cine ştie dacă astfel 
nu aş putea ajunge mai uşor la coroana pontificală? Şi apoi, 
trebuie prevăzut totul: dacă par a renunţa la vechile ambiţii, mă 
vor lăsa liniştită. Bunurile mele, Statele mele, asupra cărora 
bătrânul pusese mâna, îmi vor fi redate. în caz de nevoie, m-aş 
putea întoarce în Italia, unde aş fi o suverană, nu o proscrisă. Şi 
fiul meu, fiul lui Pardaillan! Voi putea, în sfârşit, să-mi caut 
copilul fără teamă că voi atrage asupra lui atenţia ucigătoare a 
duşmanului meu de moarte. Comoara mea pe care am ascuns- 
O, şi de care nu ştie decât Myfthis, a scăpat lăcomiei celui ce nu 
mai este. Fiul meu, cel puţin, va fi bogat." 

Şi cu un fel de mirare: 

„Ce-mi veni oare, de simt această dorinţă de a revedea şi 
îmbrăţişa micuța făptură nevinovată? Să fie bucuria de a o şti la 
adăpost de orice pericol?... 


în momentul în care îşi punea această întrebare, se făcu auzit 
glasul lui d'Espinosa: 

— Şi ce gândiţi să faceţi voi, doamnă? 

Oricât de înalt ar fi fost plasat d'Espinosa ca prinţ al bisericii şi 
mare inchizitor al Spaniei, dezinvoltura cu care-şi permitea să o 
întrebe asupra proiectelor sale, nu-i plăcu. Dar, nedorind să se 
supere în prezenţa regelui, deveni cât mai rece cu putinţă şi 
întrebă la rândul ei: 

— Cu privire la ce? 

— In problema noului papă. 

— Ah făcu Fausta cu un aer total nepăsător, şi de ce m-ar 
interesa această succesiune? 

D'Espinosa o fixă, în timp ce-i vorbea rar, cu o insistenţă care 
era plină de ameninţări: 

— Oare nu cumva voi, doamnă, aţi încercat o tentativă, al 

cărui insucces v-a condamnat la moarte? N-aţi fost voi, timp de 
luni îndelungate, prizoniera celui ce v-a învins, şi despre a cărui 
moarte tocmai aţi fost anunţată? Nu găsiţi potrivit momentul 
pentru a vă relua planul abandonat atunci? 

— Vă înţeleg, cardinale, dar liniştiţi-vă.. Acele proiecte nu mă 
mai atrag. Am renunţat la ele. Succesorul papei Sixt nu mă va 
vedea ridicându-mă în calea lui. 

— în aşa fel, doamnă, încât această moarte nu schimbă nimic 
din convenţia noastră. Nu aveţi intenţia să vă înapoiaţi în Italia, 
la Roma? 

Nu, cardinale, rămân aici. Şi întorcându-se spre rege, care părea 
că urmăreşte corida, dar care în realitate asculta cu atenţie: 

— Cel puţin dacă regele nu mă goneşte. Filip o privi cu un aer 
mirat. 

Fără a-i lăsa timp să răspundă, d'Espinosa răspunse pentru 

el: 

— Regele nu vă va goni doamnă. Nu sunteţi voi steaua cea mai 
de preţ a curţii sale? în aşa fel, încât, îndrăznesc să vă asigur, 
Maiestatea Sa vă va păstra pe lîngă Ea 'cât mai mult posibil. 

Cea mai sensibilă ureche nu ar fi sesizat nici ironia, nici 
ameninţarea din aceste cuvinte rostite cu o galanterie rafinată 
în aparenţă. 

Dar Fausta nu se lăsă înşelată, şi urmărind cu o privire rece 
silueta-i înaltă în faţa căreia toţi se înclinau, gândi, cu un surâs 
pe buze: 


„Hai, dă ordinul să fiu reţinută la Sevilla până când papa va fi 
ales după gustul tău. Fără să ştii, îmi faci jocul, aşa cum mi-l faci 
debarasându-mă de Montalta şi de Sfondrato." 

Regele, avertizat de privirea lui d'Espinosa, ripostă cu 
amabilitate: 

— Dar cum, doamnă! Gândiţi să ne părăsiţi? 

— Dimpotrivă, sire, tocmai îmi manifestam dorinţa de a-mi 
prelungi rămânerea la curtea Spaniei, şi am adăugat, numai 
dacă Maiestatea Sa nu mă goneşte. 

— Să vă gonesc, doamnă? Pe Sfânta Treime! nici să nu vă 
gândiţi! Domnul cardinal chiar vă spunea acum câteva clipe că 
nu ne putem lipsi de voi. Fie că o vreţi, fie că nu, sunteţi 
prizoniera noastră. Liniştiţi-vă, totuşi, vom face tot ce este 
posibil, ca această captivitate să vă fie cât mai plăcută. 

— Maiestatea Voastră mă copleşeşte! zise cu seriozitate Fausta, 
şi în gând adăugă: 

„Prizonieră, fie! Dacă totul merge după planurile mele, în curând 
tu vei fi prizonierul meu." 

în acest timp se termină şi cea de-a doua corida fără nici un 
incident remarcabil, şi mulţimea de servitori pregăteau arena 
pentru cea de-a treia, la care participa El Torero. 

De fapt, aceasta era evenimentul zilei. 

Şi în mulţimea care o urmărea, existau două categorii de 
privitori: cei pentru care corida constituia o adevărată 
sărbătoare şi care-i pasiona în cel mai înalt grad, şi apoi aceia 
care aşteptau să se întâmple ceva, fie că erau afiliaţi la, 
societatea secretă al cărui şef era ducele de Castrana, 'fie că 
fuseseră cumpăraţi cu aur de Fausta. Toţi aceştia din urmă 
aşteptau un semnal care i-ar fi transformat din simpli spectatori 
ce erau, în actorii principali ai dramei. Aceştia, când ar fi urmat 
să se pună în mişcare, ar fi antrenat pe toţi aceia care nu ştiau 
nimic, dar care, admiratori entuziaşti ai lui El Torero, nu ar fi 
permis, fără proteste puternice, să se atingă cineva de idolul lor. 
În rândul nobilimii, cîţiva erau aceia care .cunoşteau totul — tot 
ceea ce regele consimţise să spună, bineînţeles — toţi ceilalţi 
ştiau că este vorba ca El Torero să fie arestat, şi că la curte 
exista teama că această arestare ar putea să provoace o 
răscoală populară. 


Şi în cele din urmă, în afara nobilimii şi a poporului, mai erau şi 
trupele masate de d'Espinosa în incinta pieţii şi pe străzile 
adiacente. 

Şi soldaţii, cărora aşteptarea li se părea interminabilă, erau 
nerăbdători să înceapă corida, deoarece ştiau că este limita 
aşteptării lor. 

Toate acestea explică faptul că, în timp ce arena era 
reamenajată, o tăcere grea, sinistră, plutea peste spectatori. Era 
calmul dinaintea furtunii. 

Filip Il era departe de a fi un sentimental. Mila, îndurarea, 
acestea nu existau pentru el decât în cuvinte, nu şi în 
sentimente. Şi asta îl făcea atât de temut. Nu avea decât o 
calitate: credinţa arzătoare, sinceră. Şi credinţa sa nu era numai 
religioasă. El credea, de asemenea, şi în mărirea rasei şi în 
superioritatea dinastiei sale. 

Ei bine, această tăcere apăsătoare care se instalase deodată, 
după uralele voioase dinainte, era atât de impresionantă încât îl 
impresionară chiar şi pe rege. 

Filip lăsă ca privirea sa rece să alunece asupra ferestrelor unde 
se vedeau chipuri curioase. Acolo, nimeni nu era în pericol. 
Privirea-i alunecă în jos şi se opri asupra tribunelor. 

Şi Filip se întrebă: 

„Cîţi dintre ei, din toţi aceşti tineri viteji, vor mai rămâne în 
viaţă, ei care sunt atât de plini de forţă şi de viaţă, toţi aflaţi în 
neastâmpărul aşteptării? Cîţi?..." 

Şi ochii săi întîrziară asupra tribunelor. 

Pe urmă, coborând şi mai mult, privind mai departe, dincolo 

de barierele protectoare, de palisade şi de funii, de gărzi, 
archebuzieri, de soldaţi, privi spre locurile unde se afla mulţimea 
de burghezi şi de oameni de rând. Acolo, fiecare spectator putea 
deveni o victimă care ar fi plătit cu viaţa curiozitatea sa. 

Şi regele Filip, străin faţă de milă, nu-şi putu stăpâni un fior, şi 
cu spiritul tulburat îşi puse întrebarea: 

„Oare este drept să sacrific atâtea vieţi? Am dreptul să trimit la 
moarte atiţia oameni?" 

Şi ceva ce aducea a sentiment uman, care îl surprinse şi pe el, 
cel ce se credea puternic, deasupra oamenilor, îi şterse din 
priviri răceala pe care până atunci o afişase. 

Şi tocmai în acest moment se auzi o voce ce-i şoptea la ureche: 


— Tocmai am terminat de dat ordinele necesare. Nu va putea să 
ne scape. Cât de curând vor fi în puterea noastră, şi totul se va 
termina. 

Regele tresări violent şi se întoarse. 

în picioare, în spatele său, marele inchizitor d'Espinosa îl 
acoperea cu purpura costumului său de cardinal, ca o pată de 
sânge ce se întindea asupra sa. 

Şi. „ca şi cum prezenţa acestei umbre însângerate plutind 
deasupra sa ar fi fost deajuns să-i schimbe gândurile, lui, 
regelui, care în acel moment era gata să renunţe la planul său, 
regele reveni la vechea obsesie. 

— Nu credeţi, domnule, că după noutăţile ce ne-au parvenit, ar 
trebui ca planurile noastre să fie amânate? trebuie gândit bine 
la ce ne-ar folosi moartea acestui tânăr. Nu l-am putea exila, să- 
| trimitem în Franţa sau în altă parte cu opreliştea de a a mai 
călca în Statele noastre, sub pedeapsa cu moartea? 

D'Espinosa era departe de a se aştepta la această schimbare. 
Totuşi nu tresări şi nu-şi manifestă nici surprinderea, nici 
nemulţumirea. Fără îndoială, era obişnuit să lupte împotriva 
orgoliosului său stăpân pentru a-l face să creadă că deciziile 
sale erau propriile lui idei, luate de fapt de marele inchizitor. 

— Dacă ar fi vorba numai de acest tânăr, nu-am putea debarasa 
uşor de el, după cum aţi spus. Dar mai este vorba şi de 
cavalerul de Pardaillan, sire. 

Fausta tresărise. Ce acces de generozitate îl încercase pe rege? 
îl va graţia şi pe Pardaillan? La rândul său îl privi pe rege ca şi 
cum ar fi voit ca prin puterea sa să-l ajute pe d'Espinosa. 

Dar Filip nu se gândise să-şi îndrepte bunăvoința şi asupra 
cavalerului, încât răspunse: 

— în ceea ce îl priveşte, vi-l las. Oricum, cred că s-ar putea 
amâna execuţia sa. 

La care, cu asprime, d'Espinosa zise: 

— Domnul de Pardaillan şi-a aşteptat destul pedeapsa 

pentru insolenţa sa. Această pedeapsă nu mai trebuie să 
întîrzie. Orice crimă împotriva  Maiestăţii Voastre trebuie 
pedepsită cu viaţa. 

Regele dădu din cap. Nu părea convins pe deplin. Şi atunci 
d'Espinosa, aruncând o privire grea spre Fausta, continuă: 

— Şi asta nu e totul, sire. Doamna prinţesă Fausta v-ar putea 
spune că nu exagerez şi că nu inventez nimic. 


— Eu? făcu Fausta surprinsă. Cu ce v-ar fi utilă mărturia mea? 

— Doar o ştiţi, doamnă. Nişte trădători, nişte nebuni care s-au 
adunat pentru a se ridica împotriva regelui lor, să răscoale ţara, 
să dezlănţuie războiul civil şi să-l pună pe tron pe tânărul de a 
cărui soartă tocmai v-aţi înduioşat, sire. 

— Pe sângele lui Cristos! cardinale, cântăreşte-ţi cuvintele! 
Capul vă este în joc, domnule! zise regele aproape strigând. 

— O ştiu, răspunse d'Espinosa cu răceală. 

— Şi ce spuneaţi? Repetaţi! scrişni Filip. 

— Spun, zise îndirjit d'Espinosa, că a fost pus la cale un complot 
împotriva coroanei poate chiar împotriva vieţii regelui. Spun că 
acest complot trebuie să aibă loc dintr-o clipă în alta, chiar aici. 
Spun că trebuie să aibă loc o pedeapsă exemplară, teribilă, de 
care să se vorbească mult timp. Spun că toate măsurile pe care 
le-am luat sunt pentru a înăbuşi acest complot. Şi pentru asta, 
apelez la mărturia prinţesei Fausta, aici de faţă. 

Oricât de stăpână pe ea ar fi fost Fausta, nu se putu împiedica 
să nu arunce în jurul ei W o privire, ca înecatul care caută o 
salvare. 

„D'Espinosa'ştie totul... gândi ea. Cum? Nu are importanţă. 
Poate că printre conjuraţi a fost un trădător, care pentru un titlu, 
sau pentru aur, nu a ezitat să ne trădeze. Voi fi arestată. Sunt 
pierdută, fără îndoială. De ce nu mi-am adus cu mine cei trei 
francezi? Cel puţin nu aş'fi murit fără luptă!" 

Toate aceste gânduri îi trecură prin minte cu viteza fulgerului. 
Totuşi, faţa-i rămase calmă şi surâzătoare. Şi regele, bănuitor, 
se întoarse spre ea spunînd: 

— Aţi auzit, doamnă? Vorbiţi! Vă cer, vorbiţi! Explicaţi-vă! Ea-şi 
săltă cu mândrie fruntea, şi privindu-l pe d'Espinosa în 

ochi, spuse: 

— Tot ceea ce spune domnul cardinal este expresia purului 
adevăr. 

Cu o voce dură, regele întrebă: 

— Cum se face, că ştiind acestea doamnă, nu aţi crezut de 
cuviinţă să ne înştiinţaţi? 

Fausta ar fi împins bravada până la punctul care i-ar fi fost fatal. 
Deja această femeie extraordinară, al cărui curaj se 

manifestase în multe împrejurări, pusese mâna pe pumnalul de 
la cingătoare. Deja măsurase distanţa care separa balconul de 
caldarâm şi calculase că un salt, executat cu măiestrie, o poate 


salva de la o arestare imediată, deja deschidea gura pentru 
bravada supremă şi îşi încorda muşchii pentru saltul calculat, 
când, marele inchizitor, cu o voce răspicată, declară: 

— Am apelat la mărturia prinţesei, fiind sigur că îmi va confirma 
spusele. Dar nu am spus că o suspectam, nici că ar fi fost 
amestecată în complot, un complot prostesc, destinat unui eşec 
sigur (şi apăsă pe aceste ultime cuvinte). Dacă prinţesa n-a 
vorbit, este pentru că nu o putea face fără a-şi dezice onoarea. 
Mai mult, ea cunoştea că eu ştiu totul şi a gândit, pe bună 
dreptate, că-mi voi face datoria. 

Cuvintele care i-ar fi grăbit sfârşitul, nu mai ieşiră din gura 
Faustei, picioarele i se destinseră şi mâna i se ridică de pe 
pumnal, în timp ce, cu un semn al capului, aproba spusele 
cardinalului, la care gândea: 

„De ce d'Espinosa mă salvează? A vrut doar să mă avertizeze? 
Trebuie să ştiu, şi o voi şti”. 

Liniştit de spusele lui d'Espinosa, regele catadixi să se scuze în 
acest fel: 

— Scuzaţi-mi vioiciunea, doamnă dar cele spuse de marele 
inchizitor au fost aşa de extraordinare, de neconceput, că mă 
îndoiam de toate şi de toţi. 

Fausta se mulţumi să primească scuzele regale cu un semn al 
capului de o supremă indiferenţă. în ceea ce-l priveşte pe 
d'Espinosa, acesta reluă cu o voce puternică: 

— Şi acum, sire, când v-am dezvăluit adevărul, acum când v-am 
arătat ce complotează aceşti bravi de a căror soartă v-aţi 
milostivit, acum ar trebui, conformându-mă voinţei regelui, să 
anulez ordinele date, să le las libertatea de a acţiona. 

Şi, fără a aştepta răspuns, se îndreptă cu paşi mari spre ieşire. . 
— Opriţi-vă, cardinale! strigă regele. 

D'Espinosa aştepta tocmai acest ordin; era sigur că stăpânul său 
îl va da. Fără grabă, fără bucurie, fără a părea triumfător, se 
întoarse liniştit, cu un tact admirabil, fără să arate nici grabă, 
nici încetineală, şi, foarte calm, ca totdeauna, ca şi cum nimic 
nu s-ar fi întâmplat, îşi reluă locul în fotoliul din spatele regelui. 
— Domnule cardinal, zise Filip cu voce tare pentru a se face 
auzit de toţi cei din jur, sunteţi un bun slujitor şi niciodată nu 
vom uita serviciul pe care ni l-aţi făcut astăzi. 

D'Espinosa se îclină adînc. Obţinuse reparația pe care o aştepta. 


— Să înceapă corida acestui El Torero, atât de lăudat, adăugă 
regele. Sunt curios dacă individul merită reputaţia pe care şi-a 
făcut-o în Andaluzia. 

X 

TRIUMFUL Lui CHICO 

El Torero era în arenă. în mâna stângă avea capa de satin roşu; 
în mâna dreaptă îşi ţinea spada de paradă. 

Capa era o capă specială, de dimensiuni reduse. în ceea ce 
priveşte spada, până în această zi nu o folosise niciodată, şi 
care, în ciuda aparenţelor, era o armă minunată, flexibilă şi 
rezistentă, ieşită din atelierele unuia din cei mai buni armurieri 
din Toledo. 

în apropierea sa se aflau cele două ajutoare şi Chico. 

Toţi patru se aflau în apropierea porţii prin care intraseră, şi El 
Torero stătea de vorbă cu Pardaillan, care-şi manifestase dorinţa 
să asiste la corida din acel loc, pentru ca în caz de pericol să 
poată interveni. 

în apropierea acestei intrări, culoarul era năpădit de o mare 
mulţime de oameni care păreau a face parte din cei angajaţi cu 
această ocazie. 

Nici Pardaillan, nici El Torero nu acordară nici cea mai mică 
atenţie acestora, care, fără îndoială, acolo trebuiau să se 
găsească. 

Sosind momentul începerii, El Torero strânse mâna cavalerului 
şi păşi spre centrul arenei, cu faţa spre uşa din spatele căreia 
trebuia să apară taurul. Cele două ajutoare ale sale, şi pajul său 
(Chico), care nu mai trebuiau să părăsească din acel moment 
toreadorul, se aşezară în spatele lui. 

De cum îşi luară locul în arenă, şi cum taurul putea să iasă dintr- 
o clipă în alta, toţi cei ce se mai găseau încă la faţa locului se 
grăbiră să părăsească arena, spre amuzamentul tribunelor. 
Curtenii ştiau că El Torero este condamnat. Şi atunci când 
silueta sa elegantă se detaşă, singură, în mijlocul arenei, în loc 
să-l primească cu strigăte încurajatoare, să-l îndemne la luptă, 
cum făceau de obicei, o tăcere de moarte cuprinse arena. 
Tăcerea care se întindea în rândurile nobililor, zăpăci la început 
oamenii de rând. Dar apoi, dragostea lor pentru El Torero fu mai 
tare; şi apoi mai era şi indignarea de a-l vedea aşa de rău primit, 
şi, mai mult, dorinţa de a-i răzbuna, în felul lui, de ceea ce ei 


considerau un ultragiu la adresa lor, lipsa de respect faţă de El 
Torero. 

Acesta, nemişcat în mijlocul arenei, simţi ostilitatea surdă dintr- 
o parte, ca şi iritarea ce venea din partea celorlalţi. Avu un 
surâs dispreţuitor, dar orice s-ar spune, această primire, cu care 
nu era obişnuit, i se păru penibilă. 

Ca şi cum ar fi ghicit ce e în sufletul lui, poporul se linişti, şi mai 
întâi se făcu auzită o rumoare surdă care din ce în ce se întărea, 
se împrăştia din aproape în aproape, ca în final să izbucnească 
în tunete de aclamații delirante. Acesta a fost răspunsul maselor 
la tăcerea nobililor. 

întărit de această manifestaţie de simpatie, El Torero întoarse 
spatele tribunelor şi lojei regale şi salută cu o mişcare elegantă 
a spadei pe cei care-i dovedeau atâta simpatie. După care, 
întorcâdu-se cu faţa spre loja regală, cu un gest larg îl salută pe 
rege, care, ca un păstrător rigid al etichetei, se văzu obligat să-i 
reîntoarcă salutul celui care, poate, peste câteva momente 
urma să moară. Şi o făcu cu atât mai rece, cu cât sesizase 
afrontul adus de El Torero care salutase mai întâi poporul, şi 
apoi pe el, regele. 

Gestul lui El Torero, premeditat cu răceală, care demonstrase 
din partea lui o rară îndrăzneală, nu fu înţeles decât de rege şi 
de curtenii săi, care, firesc, făcură să se audă un murmur de 
dezaprobare. Aceasta fu de ajuns mulţimii, care-şi înteţi 
aclamaţiile. Şi-i fu de ajuns şi lui Pardaillan care, găsind ocazia 
pentru încă o bravadă, strigă în mijlocul atenţiei generale: 

— Bravo, don Cesar! 

Şi El Torero răspunse acestei aprobări, preţioase pentru el, cu 
un surâs semnificativ. 

Micul incident care ar fi trecut neobservat în zilele noastre, avea 
în acele zile o importanţă considerabilă. Nimeni nu era mai 
orgolios ca un gentilom spaniol. 

Regele fiind primul dintre gentilomi, sfidarea sa ori insultarea 
regelui, ar fi însemnat insultarea tuturor gentilomilor. Era o 
mare crimă ce se cerea pedepsită pe loc. 

Ori, acest aventurier, acest El Torero, care nu avea măcar un 
nume, a cărei nobleţe nu ţinea decât de profesia sa de 
ganadero, care pe atunci înnobila, acest mizerabil şi-a permis 
să-l umilească pe rege. Şi această mulţime de bădărani care se 
afla pe treapta cea mai de jos şi-a permis să-l sprijine şi să-i 


sublinieze cu uralele lor insolente, obrăznicia. Şi în fine, 
aventurierul francez îi vine în ajutor. 

Pe Sfântă Fecioară! pe Sfântă Treime! pe sângele lui Cristos! 
asta era de neiertat şi trebuia spălat în sânge. Dacă o diversiune 
nu se producea încă, deoarece curtenii, îmbulzindu-se cu spada 
în mână, gata să atace poporul, şi răzmeriţa care urma să aibă 
loc, nu intra în vederile lui d'Espinosa, dacă această diversiune 
încă nu se produsese, asta se datorase numai prezenţei lui 
Chico, fără ca acesta s-o ştie. 

în lipsa oricărui alt merit, talia sa minusculă era cunoscută 

de toată Sevilla. Dar dacă, sub zdrenţele sale, frumuseţea 
naturală şi armonia perfectă a formelor sale miniaturale 
atrăsese atenţia unei artiste desăvârşite ca Fausta, care 
declarase că este frumos, vă închipuiţi cu uşurinţă ce efect 
puteau să producă farmecele sale subliniate de somptuozitatea 
costumului ce-l îmbrăca acum, şi pe care-l purta cu o eleganţă şi 
o uşurinţă desăvârşită. Trebuia să fie remarcat. Şi era. 

Spusese cu naivitate că vrea să-şi onoreze stăpânul.-Şi o făcu, 
într-adevăr. Şi ceea ce era peste poate, fu aceea că reuşi să 
cucerească aprecierea unui public zeflemitor şi sceptic, care nu 
aprecia decât forţa şi vitejia. 

Pentru a îndepărta furtuna care era gata să izbucnească, a fost 
de ajuns doar o voce, care, de nu se ştie de unde, strigă: 

— Dar este Chico! 

Şi toţi ochii se îndreptară spre el. Şi nobilii sau oamenii de rând, 
aflaţi pe punctul de a se încaieră, îşi uitară duşmăniile, şi, uniţi 
în sentimentul de admiraţie a ceea ce este frumos, se înţeleseră 
în unanimitatea admiraţiei lor. 

Primul impuls fiind dat de vocea necunoscută, regele binevoi să 
suridă la graţioasa apariţie a tânărului şi exclamaţii admirative 
izbucniră din toate părţile. Nobilele doamne care se extaziau, nu 
erau nici ultimele, nici mai puţin înflăcărate. Şi cuvintele ce se 
desprindeau cel mai des de pe buzele lor, erau aceleaşi: 

— Ce păpuşă! ce păpuşă micuță! Păpuşă adorabilă! Niciodată 
Chico n-ar fi visat la un asemenea succes. 

Niciodată nu sperase la o asemenea sărbătoare. Căci, în ciuda 
celor douăzeci de ani ai- săi, era totuşi, din acest punct de 
vedere, un copil. în mintea lui, un singur gând, mereu acelaşi, 
trecea cu încăpățânare: 


„Oh! dacă micuța mea stăpână ar fi fost aici! Dacă ar fi văzut şi 
auzit totul!" 

Şi totuşi, micuța Juana se afla acolo; pierdută în mulţime îl 
vedea pe Chico, chiar dacă acesta n-o putea remarca. 

Era acolo şi vedea şi auzea tot ce se spunea, toate 
complimentele care cădeau cu nemiluita asupra prea timidului 
său amorez. Şi vedea frumoasele buze ale nobilelor doamne 
care se extaziau. Şi mai vedea foarte bine ceea ce nu vedea 
naivul Chico, adică ocheadele languroase pe care aceleaşi 
frumoase doamne nu îndrăzneau să le arunce de-a dreptul 
asupra victimei lor. 

împodobită ca o madonă, ea îl întîlnise pe Pardaillan, care, fără 
a părea că observă îmbujorarea şi încurcătura sa, de altfel 
destul de vizibile, o luase de mână şi o introdusese în mica 
încăpere care-i aparţinea numai ei, şi în care rămaseră singuri. 
Ce-i spusese Pardaillan micuţei Juana care era destul de 
emoţionată? Poate numai urmarea evenimentelor ne-o va aduce 
la cunoştinţă. Destul că, pentru început, putem spune că 
această conversaţie a fost destul de lungă şi că mica Juana, 
atunci când ieşi din încăpere, avea ochii roşii. 

Discuţia sa cu Pardaillan nu-i schimbă intenţia să asiste la 
corida. Aşa că, la momentul potrivit, îi ceru bătrânei Barbara să 
o însoţească. Şi aceasta izbucni imediat: 

— Să mergi la corida, dumneata, o domnişoară! Pe Sfântă 
Barbara, patroana mea, se poate să-mi audă urechile o cerere 
aşa de necuviincioasă. Spune-mi, este locul unde să meargă o 
tânără fată care se respectă? 

Fără să se supere, Juana îşi menţinu cererea, adăugând că, 
deoarece nu avea dreptul la unul din locurile rezervate, va 
trebui să se amestece în mulţime, şi că, dacă Barbara refuză să 
o însoţească, se va duce singură. La care matroana nu ezită să 
bombănească: 

— Să se ducă singură printre oamenii ăia. Şi la ce mai sunt buni 
servitorii încă în putere, slavă Domnului! capabili să facă să fie 
respectate tinerele lor stăpâne şi la nevoie, chiar să le apere. 
Sunt oare eu aşa de bătrână şi neputincioasă încât nu aş putea 
să vă apăr? Pe bunul Dumnezeu! ori merg cu dumneata, ori nici 
nu pleci de acasă. Şi dacă cineva nu-ți va arăta respectul 
cuvenit, lasă atunci pe Barbara, pe care dumneata o consideri 
prea bătrână pentru a te însoţi. 


în felul acesta ajunse tânăra, însoţită de bătrâna ei doică, să se 
amestece în mulţime. Juana, mai puţin norocoasă decât Giralda, 
nu reuşise să pătrundă până în primele rânduri. Nu avea nici un 
scăunel ca să se aşeze, nici o bancă pe care să se urce, ea, care 
era aşa de micuță. Nu putea să vadă nimic. Nu cunoştea nimic 
din peripeţiile celorlalte coride decât din comentariile celor din 
jur, dar se afla acolo. 

în acest fel văzuse, dacă putem spune aşa, temerara intervenţie 
a lui Pardaillan, şi inima-i bătu puternic. Dar, la amintirea 
cuvintelor pe care acesta i le spusese chiar în această 
dimineaţă, îşi înclină cu tristeţe capul ca pentru a spune: 

„Să nu ne mai gândim la asta." 

Şi atunci când vocea necunoscută strigă: „Dar este Chico!" 
inima începu să-i bată ca şi pentru Pardaillan. De ce? Nu ştia. Ar 
fi vrut să vadă. Dar degeaba se ridică în vârful picioarelor, 
degeaba sărea, nu reuşea să-l vadă pe omuleţ. 

Şi totuşi auzea aclamaţiile adresate lui Chico. Lui Chico! Dacă i- 
ar fi spus cineva acest lucru cu câteva minute mai înainte, nu l- 
ar fi crezut. 

Şi atunci voi să-l vadă pe Chico cu orice preţ. Pe acest Chico ce 
se vădea aşa de frumos, viteaz, aşa de îndrăzneţ, în superbul şi 
luxosul său costum — cel puţin aşa-l descriau atâtea nobile 
doamne — încât i se părea că nu e vorba de Chico al ei, păpuşa 
ei vie pe care o învârtea după bunul său plac. îi părea că este 
vorba de altcineva, că este vorba de o greşeală. Şi nervoasă, 
neliniştită, supărată, fără să ştie de ce şi cum, gata să 
izbucnească în hohote de râs sau de plins, strigă: 

— Dar saltă-mă -odată, ca să pot vedea şi eu!,.. 

Cu o voce aşa de schimbată şi pe un ton atât de violent, încât 
bătrâna ei doică, uimită, uită pentru prima oară în viaţa ei să 
mai bombăne, o prinse în braţe, ci cu o forţă pe care nu o puteai 
bănui, întărită poate şi de nelinişte, deoarece îşi dădea seama în 
mod confuz că un lucru anormal şi extraordinar se întâmpla în 
sufletul tinerei, o ridică şi o menţinu deasupra mulţimii, aşezată 
pe umărul ei robust. 

Şi astfel Juana reuşi să-l vadă pe micul Chico în toată 
splendoarea sa. îl privi cu toată atenţia de parcă n-ar fi fost 
acelaşi Chico cu care crescuse împreună, acelaşi Chico, căruia ei 
îi făcea plăcere, inconştient, să-l facă să sufere, considerându-l 
ca pe un lucru al ei, ca pe o jucărie cu care-ţi poţi permite orice. 


Şi totuşi, era acelaşi. Nu avea nimic schimbat, dacă nu punem la 
socoteală costumul şi aerul său îndrăzneţ şi decis pe care nu-l 
mai văzuse la el. Dacă Chico era acelaşi, înseamnă că ceva se 
schimbase în ea, şi nici măcar nu bănuia. Poate!... 

Dar mica Juana nu-şi dădea seama, şi cum cuvântul păpuşă se 
auzea de pe toate buzele frumoaselor doamne, fără să mai audă 
ce mai zic acestea, cu o privire mânioasă şi sfidătoare la adresa 
acestora, atât de nobile şi totuşi atât de neruşinate, strigă 
furioasă: 

— Ea mea păpuşa asta! Numai a mea! 

Şi cum obişnuia să tropăie din picioare în momentele sale de 
mânie, micuţele-i picioruşe, atât de cochet încălţate, atîrnînd în 
gol, începură să bată în cadență pântecul bătrânei doice, care 
neştiind ce-i venise, şi totuşi  nelăsând-o jos, începu 
să .bombăne: 

— Hei! Hei! stăpână! pentru Dumnezeu, ce ai? ce-ţi veni? 
Calmează-te, copilul meu, sau vrei să-i spargi pântecul bătrânei 
tale doici? 

Dar copilul nu o auzea. Şi cum aceasta îi strigase mânioasă: „la- 
mă în braţe!", tot atât de mânioasă îi strigă acum: 

— Dar lasă-mă odată jos! Nu mai vreau să le văd pe 
neruşinatele astea! Simt că înnebunesc! 

Şi bătrâna, cu gura căscată, aiurită, hotărâtă, nu putu decât să 
asculte mecanic, fără să scoată un cuvânt, într-atât de mare-i 
era surprinderea, şi un moment o privi pe Juana cu o nelinişte 
vizibilă, deoarece i se părea că nu este în toate minţile. 

Pentru a pune capac la toate, şi pentru a o aiuri şi mai rău pe 
bătrână, doar ce puse picioarele pe pământ că îşi înşfăca doica 
de mână şi începu s-o tîrască în urma ei, zicând, cu vocea 
întretăiată de suspine: 

— Vino! să plecăm de aici! Să plecăm! Nu mai vreau să rămân 
un minut aici! Nu mai vreau să văd, nici să aud. 

Şi cu o inconştienţă care aproape o dobori pe bătrâna Barbara, 
adăugă: 

— Blestemată să fie ideea pe care ai avut-o să mă aduci la 
corida! 

Şi astfel, mica Juana nu văzu finalul coridei. Astfel că, fără 
îndoială, scăpă din învălmăşeala care ar fi urmat şi în care şi-ar 
fi riscat viaţa; astfel scăpă de la moartea care plutea asupra 
mulţimii de curioşi. 


TRĂIASCĂ REGELE CARLOS 

Şi taurului i se dădu drumul. 

La început, ca aproape totdeauna, orbit de lumina strălucitoare 
care urma brusc întunericului din care ieşea, se opri nehotărât, 
sorbind aerul, lovindu-şi coastele cu coada şi agitându-şi capul. 
El Torero îi lăsă timpul să-şi revină, apoi făcu cîţiva paşi în 
întâmpinarea sa, întărâtându-l cu vorbe şi agitând capa 
desfăşurată. 

Taurul nu aşteptă altă invitaţie. Această bucată de satin roşu îi 
atrase imediat privirile şi se repezi, cu capul în jos, drept spre 
ea. A fost un moment de nespusă nelinişte în rândul celor ce nu- 
i doreau moartea. Pardaillan însuşi, emoţionat de tragica 
măreție a acestei lupte inegale, urmărea cu pasiune fazele 
paselor ce se succedau. 

El Torero, care părea înfipt în pământ, aştepta şocul, fără să se 
mişte, fără să se facă un gest. în momentul în care taurul ar fi 
urmat să-l ia în coarne, deplasă capa spre dreapta. Minune, 
taurul urmări bucata de satin pe care o lovi. în trecere se frecă,, 
de El Torero. 

în secunda următoare, spectatorii cu sufletul la gură, îl văzură 
pe don Cesar care, cu capa răsucită în jurul mijlocului, se 
retrăgea foarte liniştit. 

Un tunet de aclamații salută această lovitură îndrăzneață, 
executată cu sânge rece şi cu o stăpânire de sine de necrezut. 
Chiar şi curtenii, uitară totul şi aplaudară. însuşi regele nu putu 
să-şi reţină un gest de încântare. 

Taurul, stupefiat că nu lovise decât în gol, se aruncă din nou 
asupra omului. Acesta, ţinînd capa întinsă, îi întoarse spatele şi 
începu să meargă liniştit înaintea lui. 

Animalul lovi furios în dreapta, dar nu întîlni decât stofa. Se 
întoarse şi lovi în stânga. El Torero, cu o serie de mişcări ale 
corpului, evita loviturile şi-i oferea drept ţintă numai capa. Apoi 
începu să meargă în semicerc, şi taurul urma tangenta acestor 
semicercuri fără a reuşi să atingă altceva decât momeala ce i se 
arăta. 

Aclamaţiile deveniră delirante. 

Amatorii coridelor moderne să nu suridă dispreţuitor şi să 

nu murmure. Acest El Torero minunat, nu săvârşea, la urma 
urmei, decât ceea ce, în zilele noastre, până şi ultimul toreador 
ar fi în stare să facă. 


Dar să ne amintim că toate acestea se întâmplau cu trei secole 
înainte, şi regulile tauromachiei moderne nu fuseseră inventate 
încă. 

în orice caz, pasele lui El Torero, necunoscute în acea vreme, 
regăsite câteva secole mai tirziu, aveau farmecul noutăţii şi 
puteau, pe bună dreptate să stirnească entuziasmul mulţimii. 
Taurul, surprins să vadă că nici o lovitură de-a sa nu reuşea, se 
opri un moment, părând a reflecta. Apoi îşi ciuli urechile, scurmă 
furios nisipul cu copita şi se dădu- înapoi pentru a-şi lua avânt. 
El Torero desfăşură capa, puţin în faţă şi în afara liniei corpului. 
Şi în acelaşi timp, se aşeză chiar în faţa taurului, cât mai 
aproape de el, şi înaintând un picior, provocă animalul. 

în momentul în care taurul, după ce fixase ţinta plecându-şi 
capul, se pregătea să lovească, El Torero cobori brusc capa, 
făcând-o să descrie un semicerc. în acelaşi timp, se găsea în 
afara loviturii oferindu-i loc de trecere! printr-o simplă flexiune a 
bustului, fără a-şi mişca picioarele. 

Şi taurul, urmărind capa, trecu doar atingându-l uşor. El Torero 
făcu atunci o jumătate de întoarcere, găsindu-se din nou în faţa 
animalului. 

Numai că, de această dată, ţinea în vârful spadei sale buchetul 
de panglici pe care-l culesese la trecerea taurului. 

Şi atunci, mulţimea mută de teamă, lăsă să i se vadă bucuria, şi 
privind-o, ai fi putut crede că fusese cuprinsă deodată de 
nebunie. Unii strigau, alţii aplaudau, aici se auzeau hohote de 
râs, dincolo suspine convulsive. 

Toate aceste manifestări diverse şi violente, erau rezultatul 
reacției ce se produsese. Şi anume, tot timpul cât El Torero, 
după ce îi provocase furia, aşteptând atacul animalului fără să 
dea un pas înapoi, spaima-i cuprinse pe spectatori într-atât, 
încât puteai crede că viaţa se concentrase toată în ochii lor 
neliniştiţi, injectaţi, care urmăreau pasionaţi mişcările violente 
ale brutei, care ea singură ataca, în timp ce omul, bravând-o, 
evita loviturile în ultima clipă. 

în loja regală, oricât de puternică i-ar fi fost ura împotriva 
aceluia care-i reamintea de dezonoarea lui de soţ, regele, în tot 
acest timp, îşi trăda emoția prin contractarea maxilarelor şi 
printr-o paloare neobişnuită. 

Fausta, sub nepăsarea ei aparentă, nu putea să nu tremure la 
gândul că un pas greşit, o secundă de neatenţie, putea să aducă 


moartea tânărului în care ea îşi pusese atâtea speranţe şi 
ambiţii. 

Singur d'Espinosa rămase la fel de calm. N-ar fi drept să nu 
spunem că, în timpul lungilor clipe în care omul aştepta şi 
suporta atacurile furioase ale brutei, toţi nobilii care ştiau că El 
Torero este condamnat la moarte, înălţau rugi pentru viaţa lui, 
pentru a scăpa atacurilor furioase ale taurului. 

Şi apoi, deodată, acest acces de nebunie de care fu cuprinsă 
mulţimea, se transformă în admiraţie frenetică, într-un 
entuziasm debordant, delirant, de nedescris. 

Dar nu era sfârşitul. 

El Torero culesese trofeul. Era învingător şi se putea retrage. 
Dar se ştie că, dacă el ucidea taurul, se considera obligat să-l 
scoată din arenă, el singur, cu propriile-i mijloace. 

încă nu fusese spus totul. Printr-o mulţime de pase, de o mare 
varietate, trebuia să încolţească taurul în faţa porţii de ieşire. 
Pentru asta, el însuşi trebuia să se aşeze înaintea acestei porţi şi 
să convingă animalul să se mai arunce o ultimă oară asupra lui. 
Când primea, fără a da înapoi, un singur pas, atacurile brutei 
păcălită de capă, se afla în mijlocul arenei. Avea posibilitatea de 
a se retrage, era o speranţă. Aici, în faţa porţii, orice retragere 
era imposibilă. Nu putea să fenteze decât la stânga ori la 
dreapta. Dacă cel însărcinat cu deschiderea porţii prin care, dus 
de elan, trebuia să iasă taurul, ar fi întîrziat o secundă, ar fi fost 
un om mort. Era momentul cel mai critic al coridei. 

Mulțimea cunoştea asta. Se respira adînc, se refăceau forţele în 
vederea suportării emoţiilor puternice ale finalului coridei. 

Odată scos taurul din arenă, El Torero avea dreptul să depună 
trofeul la picioarele doamnei pe care o alegea; nu înainte. Aşa 
hotărâse el însuşi. 

Această satisfacţie, cîştigată cu greu, de această dată îi va fi 
refuzată, deoarece era momentul ales pentru arestarea sa. 

Şi astfel că, în timp ce-şi risca viaţa cu o vitejie nepăsătoare, 
numai pentru satisfacția îndeplinirii până la capăt a sarcinii ce 
şi-o asumase, de a scoate taurul din arenă, în acest timp trupele 
lui  d'Espinosa primeau ultimele dispoziții în vederea 
evenimentului ce urma să aibă loc. 

Galeria circulară era din nou plină. Şi nu de mulţimea 
gentilomilor de această dată, ci de numeroşi soldaţi, înarmaţi cu 


archebuze menite a ţine la respect răsculații, dacă ar fi fost să 
fie o răscoală. 

Toate trupele se masaseră în partea opusă tribunelor, adică 
acolo unde se afla mulţimea orăşenilor. Se înţelege de la sine că 
tribunele fiind ocupate de invitaţi nobili, cu grijă aleşi, şi asupra 
cărora marele inchizitor nu avea nici o bănuială putând conta pe 
ei, nu era necesar să fie supravegheate. Bineînţeles că erau 
păzite de cei ce le ocupau în acest moment, şi care puteau 
deveni la nevoie combatanți. 

Tot efortul era îndreptat, în mod logic, spre locul în care putea 
izbucni revolta, şi acolo, ofiţeri şi soldaţi se îngrămădeau 
călcându-se pe picioare, aşteptând în tăcere semnalul convenit 
pentru a pătrunde în arena devenită astfel câmp de luptă. 

Dacă ar fi avut loc o revoltă, mulţimea s-ar fi lovit în primul rând 
de soldaţii înarmaţi şi protejaţi de căşti şi platoşe, fără a-i socoti 
pe cei ce ocupaseră străzile adiacente şi principalele case din 
piaţă, însărcinaţi s-o atace pe la spate. Prin acest dispozitiv, 
mulţimea era prinsă între două focuri. 

Oamenii însărcinaţi cu arestarea, nu aveau, decât să ducă 
condamnatul spre tribune, unde nu se găseau decât aliaţi. 
Aceste mişcări de trupe se efectuau chiar în momentul în care, 
El Torero, fără să ştie, îl favoriza prin atragerea atenţiei generale 
asupra sa, atenţie concentrată asupra paselor îndrăzneţe pe 
care le executa pentru a aduce în faţa porţii de ieşire taurul 
obosit de acum. 

Pardaillan se afla în partea tribunelor, adică în partea opusă 
aceleia în care trupele luau poziţie. Văzu foarte bine mişcarea şi 
schiţă un surâs zeflemitor. 

La începutul coridei lui El Torero, nu era decât un număr mic de 
muncitori şi ajutoare care fuseseră angajaţi pentru diversele 
nevoi ale spectacolului, şi cărora cavalerul nu le dăduse prea 
mare importanţă. Dar cu cât trecea timpul şi .corida se apropia 
de sfârşit, fu frapat de metamorfoza care părea că-i transformă 
pe aceşti muncitori. 

Erau cu toţii cam cincisprezece, şi până atunci se purtaseră, 
conform condiţiei lor, cu modestie, ocupați de uneltele lor, gata, 
se părea, să acţioneze în caz de nevoie. Şi iată că acum, se 
transformau arătând figuri energice, hotărâte, şi se arătau în 
atitudini care trădau o condiţie superioară celei pe care o 
afişaseră până atunci. 


Deodată, gentilomi apăruţi nu se ştie de unde, aproape că 
invadară acea parte a galeriei, masându-se în apropierea porţii, 
amestecându-se cu falşii muncitori cu care păreau că se înţeleg 
de minune. 

Curând, poarta se găsea păzită de aproape cincizeci de oameni 
care păreau a asculta de un ordin ocult. 

Şi deodată, Pardaillan auzi zgomotul înăbuşit al mai multor 
fierăstraie, şi văzu că unii dintre aceşti ciudaţi muncitori erau 
ocupați să taie stilpii barierelor.- 

înţelese că oamenii, considerând poarta prea îngustă, făceau o 
breşă în palisade, în timp ce ceilalţi încercau să mascheze 
această activitate. 

Privi cu atenţie pe cei ce-l înconjurau, şi cu acea memorie ce-i 
era caracteristică, recunoscu câteva figuri pe care le zărise la 
reuniunea pe care o prezidase Fausta. Atunci înţelese totul. 
Dumnezeule! gândi cu satisfacţie, iată garda de onoare pe care 
Fausta a destinat-o viitorului rege al Spaniei, sau eu mă înşel. 
Haida de, micul meu prinţ va fi bine păzit, şi cred că se va 
descurca de minune în cursa în care s-a aruncat inconştient. 
Oamenii ăştia, la momentul, potrivit, vor dărîma palisadele pe 
care tocmai le taie, şi în acelaşi timp, îl vor înconjura pe cel pe 
care au misiunea să-l salveze. Totul merge bine.'s 

Totul mergea bine pentru El Torero. Pardaillan ar fi trebuit să se 
întrebe dacă şi pentru el totul mergea la fel. Dar nu se gândi la 
asta. 

Contrar multor oameni care-şi acordă o importanţă pe care nu o 
au, eroul nostru era poate singurul care nu-şi cunoştea valoarea 
reală. Aşa era el făcut.! 

„Totul merge bine" îşi spuse el, gândindu-se la El Torero, şi 
gândind astfel, nu se mai interesă de ce se întâmplă în jurul său, 
pentru a admira minunatele pase, executate cu îndrăzneală şi 
sânge rece de don Cesar, ajuns în momentul critic al coridei, 
adică în momentul în care se afla lipit de poarta de ieşire, în faţa 
căreia reuşise să atragă taurul, care, din clipă în clipă urma să 
se arunce pentru ultima oară asupra lui, ca să devină prizonierul 
strâmtului ţarc amenajat special. 

Cel puţin dacă El Torero evita lovitura şi nu plătea cu viaţa în 
ultimul moment îndelungata-i temeritate. 

Era într-adevăr sfârşitul. Câteva minute, şi se va cunoaşte totul. 
Omul va ieşi învingător în lunga sa luptă, sau va muri. 


Privirile tuturor erau îndreptate asupra lor. Nu mai puţin a lui 
Pardaillan. 

Şi deodată, avertizat de o misterioasă intuiţie, se întoarse şi zări 
la cîţiva paşi de el pe Bussi-Leclerc, care, cu un surâs urât, îl 
privea ca pe o pradă uşoară. 

„Pe bunul Dumnezeu, murmură Pardaillan, ce bine că ochii 
acestui Leclerc nu sunt două pistoale; altfel, bietul de mine aş fi 
căzut trăsnit." 

Dar evenimentele, oricât de mici ar fi fost în aparenţă, căpătau 
în ochii lui Pardaillan o semnificaţie pe care încerca să o 
găsească pe loc. 

„De fapt, îşi spuse el, de ce Bussi-Leclerc şi-a părăsit fereastra 
pentru a ajunge aici? Nu este, aşa cred, doar pentru a mă privi. 
Oare să vină să-mi ceară revanşa după care aleargă de atâta 
timp?" 

Monologând astfel, cu o privire îl scrută pe Bussi-Leclerc, şi de la 
spadasin privirea-i lunecă spre cei ce-l înconjurau, şi atunci 
tresări. 

„lată deci, murmură el cu un surâs ironic, acest brav Bussi- 
Leclerc a venit în fruntea unei companii întregi... Asta-i dă lui 
atâta siguranţă." 

Aproape imediat, cu o mică încruntare, îşi spuse: 

„Cum se face că Bussi-Leclerc se află în fruntea unei companii 
de soldaţi spanioli? Nu cumva vine să mă aresteze?" 

Şi în acelaşi timp, cu un gest maşinal îşi potrivi centura şi se 
asigură că spada îi iese uşor din teacă, fiind gata pentru orice. 
După cum se vede, îi trebuise destul timp pentru a observa că şi 
el, ca şi El Torero, erau în aceaşi încurcătură. De acum, mintea-i 
lucra cu febrilitate şi se aştepta la orice. 

în acelaşi timp izbucniră tunete de .urale şi de aclamații, 
salutând victoria lui El Torero. 

Taurul se lăsase 'păcălit pentru ultima oară de capa 
miraculoasă, şi acum se găsea închis în boxa amenajată special, 
în spatele porţii care se închisese şi care-i interzicea revenirea în 
arenă. 

El Torero se întoarse spre mulţimea care-l saluta cu aclamații 
delirante, o salută cu spada, şi se îndreptă spre locul în care, 
încă de la începutul coridei, o zărise pe Giralda, pentru a-i aduce 
omagiul trofeului cucerit. 


în acel moment, bariera căzu, împinsă cu violenţă tocmai în 
apropierea lui Pardaillan, şi cei cincizeci de oameni, gentilomii şi 
falşii muncitori, care nu aşteptau decât acest moment, invadară 
arena, ca şi când ar fi fost mânaţi de entuziasm, dar de fapt 
pentru a-l proteja cu corpurile lor. 

Şi tot în acel moment, soldaţii masaţi în galeria circulară, îşi 
părăseau locurile şi se masau în-coloane lungi, cu fitilul aprins la 
archebuză, gata să deschidă focul asupra mulţimii surprinse de 
desfăşurarea evenimentelor. 

Acum, un ofiţer, în fruntea a douăzeci de soldaţi, se îndreptă 
spre El Torero. 

Dar acesta, copleşit de cei ce-l înconjurau, cu toată rezistenţa 
înverşunată ce o depunea, deoarece nu înţelegea ce se 
întâmpla, era antrenat în direcţia opusă celei în care voia să 
meargă. 

Astfel încât, ofiţerul care se gândise că va avea de-a face cu un 
singur om pe care aveau ordinul să-l aresteze, ofiţerul, care 
găsise că este ridicol să meargă cu douăzeci de oameni pentru a 
aresta unul singur, începu să înţeleagă că misiunea sa nu este 
chiar atât de uşoară cum i se păruse la început, şi de-abia acum 
se găsi în ridicola situaţie de a alerga după un grup compact, de 
două ori mai numeros decât oamenii săi, şi care, întorcându-i 
spatele, nu păreau dispuşi să se lase. 

Văzând că cel care trebuia să fie arestat îi scăpa printre degete, 
ofiţerul, palid de furie, neştiind la ce experienţă să recurgă 
pentru a-şi îndeplini misiunea, convins că toată lumea trebuie să 
aibă, aşa cum avea el, respect faţă de autoritatea pe care o 
reprezintă, ofiţerul începu să strige cu o voce de stentor: 

— în numele regelui!... Opriţi-vă! 

Spunînd asta, crezu că nu-i rămâne decât să întindă mâna 
pentru a-şi apuca prizonierul. 

Din nefericire pentru el, indivizii din faţa sa nu aveau simţul 
respectului faţă" de autorităţi, astfel că nu se opriră deloc. 

Mai mult, la cererea brutală a ofițerului, care acum îşi smulgea 
mustaţa de furie, ei răspunseră cu un strigăt neaşteptat care-l 
atinse ca o palmă violentă pe regele ce asista nepăsător la 
scenă: 

— Trăiască don Carlos! 

Acest strigăt, la care nimeni nu se aştepta, căzu asupra 
oamenilor regelui ca o măciucă. 


Şi ca şi câm acest strigăt n-ar fi fost decât semnalul, în aceeaşi 
clipă mii de voci strigară, precizând: 

— Trăiască regele Carlos! Trăiască regele nostru! 

Şi cum neştiutorii se priveau înspăimântați şi surprinşi, ca şi 
nobilii care ştiau, vestea că vor să-l aresteze pe El Torero se 
răspândi ca o dîră de pulbere, zburând din gură în gură. Dar 
Carlos, cine era acest rege Carlos care era aclamat? Şi li se 
explică: Carlos era însuşi El Torero. 

Da, El Torero, idolul Andaluziei, era fiul regelui Filip, care-l 
urmărea cu ura sa. Şi atunci, un ultim efort şi ar fi avut un rege 
mai uman, un rege care, trăind şi suferind în mijlocul oamenilor 
va şti să înţeleagă nevoile, să cunoască mizeria şi va şti să-i 
compătimească, mai mult, să-i ajute. 

Toate acestea, pe care noi le explicăm atât de greoi, mulţimea o 
află aproape instantaneu. Şi ca să le dăm dreptate, majoritatea 
oamenilor nu auzeau şi nu înțelegeau decât un lucru: voiau să-l 
aresteze pe El Torero, idolul lor! 

Că era fiu de rege, că voiau să facă din el rege, puţin le păsa lor. 
Pentru ei era El Torero. 

Aha! voiau să-l aresteze! Ei bine, pe sângele lui Cristos! Vor 
vedea că andaluzii nu erau oamenii care să lase de bunăvoie ca 
idolul să le fie răpit. - 

Previziunile ducelui de Castrana se dovedeau întemeiate. Toţi 
aceşti oameni, burghezi, oameni de rând, cabaleros, veniţi să 
privească corida, neştiind ce se urzeşte, deveniră furioşi, se 
schimbară în luptători, gata să-şi verse sângele pentru a-l apăra 
pe El Torero. 

Ca prin minune — aduse de cine? distribuite de cine? cui îi păsa! 
ce le trebuia să ştie! — începură să circule arme şi cei ce nu 
aveau nimic asupra lor, fără a-şi da seama, se treziră în miini, 
care cu cuțite, care cu pumnale, care cu o spadă, chiar cu 
pistoale încărcate. 

Şi în acelaşi timp, ca un ciclon, se aruncară peste barierele 
sfărâmate împotriva trupelor nepăsătoare. 

Un ofiţer în vârstă, comandant al unei părţi a trupelor regale. 
avu un moment de milă în faţa luptei inegale care se pregătea, 
şi strigă cu voce tunătoare: 

— Nimeni să nu mişte, sau comand focul! 

în faţa momentului de ezitare al mulţimii, o voce hotărâtă din 
mulţime se făcu auzită: 


— Trageţi! Şi după aia nici nu veţi mai avea timp să vă încărcaţi 
archebuzele! 

Şi o altă voce urlă: 

— înainte! Şi înaintară. 

Bătrânul ofiţer îşi îndeplini ameninţarea. 

O descărcare înspăimântătoare, care făcu să tremure geamurile 
în ramele lor de plumb, seceră primele rânduri, culcându-le 
însângerate la pământ. 

Dacă ofiţerii şi-ar fi luat măsura de a eşalona focul, în aşa fel 
încât trupele lor să aibă timpul să-şi încarce archebuzele — 
operaţie destul de lungă — în timp ce ceilalţi ar fi tras în 
continuare, masacrul s-ar fi transformat în măcel, având. în 
vedere rândurile strânse ale mulţimii şi faptul că nu erau 
protejaţi de cuirase . 

Dar ofiţerii nu se gândiseră la asta. Sau chiar dacă se gândiseră, 
soldaţii n-au înţeles şi n-au executat ordinul. Descărcarea a fost 
generală, pe toată linia. Şi ceea ce prevăzuse vocea 
necunoscută, se împlinea: având archebuzele descărcate, 
soldaţii trebuiră să facă faţă pericolului cu arme albe. 

Partida devenea oarecum egală, în sensul că, dacă soldaţii erau 
protejaţi de platoşe, în schimb erau covârşiţi de superioritatea 
numărului atacatorilor. 

Şi lupta corp la corp începu, înverşunată, şi de o parte şi de alta 

în acest timp, El Torero era târât de partizanii săi, târât 
împotriva protestelor sale, mustrărilor sale, amenințărilor, 
împotriva apărării sale disperate. 

Erau cincizeci când l-au înconjurat şi l-au răpit. în mai puţin de 
un minut deveniseră cinci sute. Răsăreau de peste tot. 

Să-l sustragi pe regele Carlos — cum îl numeau aceştia — celor 
douăzeci de oameni veniţi să-l aresteze, era nimica toată. Mai 
trebuiau să treacă şi peste gentilomii care nu ar fi ezitat să le 
taie calea. Fausta, lămurită de ducele de Castrana, care 
cunoştea bine câmpul de luptă pe care urma să evolueze, 
Fausta organizase minuţios această răpire. Căci, la urma urmei, 
era o adevărată răpire ce se întâmpla acolo. 

Drumul ce trebuia urmat fusese hotărât dinainte. Şi trebuia să 
fie, şi era, urmat cu sfinţenie. 

Trebuiau să-l ducă pe El Torero nu spre vreo ieşire, unde s-ar fi 
putut găsi în faţa trupelor sau a gentilomilor, ci spre 


culisele arenei. Aceste culise, după cum am mai spus-o, se aflau 
chiar în piaţă. 

D'Espinosa, care calculase totul, nu putuse să prevadă că El 
Torero va fi dus tocmai acolo, fiindcă acolo nu era nici o ieşire. 
Toate străzile fuseseră blocate de trupe, astfel încât neglijase să 
ocupe şi aceste culise. Pe acest fapt contase şi Fausta, şi atunci 
le ocupase ea. Pretutindeni se aflau oamenii ei. El Torero a fost 
trecut din mână în mână până când a ajuns în faţa unei case 
care aparţinea unuia dintre conjuraţi. 

împotriva voinţei sale, îl duseră în casă şi până să-şi dea seama, 
se trezi afară, într-o străduţă strâmtă, în spatele numeroaselor 
trupe care păzeau această străduţă cu misiunea de a împiedica 
pe oricine ar fi vrut să treacă. 

Ca de obicei, trupele păzeau ceea ce se afla în faţa lor şi nu se 
ocupau de ce s-ar fi întâmplat în spate. 

Odată trecut primul obstacol, din loc în loc se găseau oameni ai 
Faustei, la locuri sigure, astfel încât, El Torero fu condus rapid în 
afara oraşului şi închis pentru mai multă siguranţă, într-o casă 
care semăna a închisoare. 

De ce El Torero încercase să scape din mîinile celor ce-l salvau, 
şi le opusese o rezistenţă disperată? 

Deoarece gândul lui era la Giralda. 

În tot acest timp, el nu se gândise decât la ea. Restul nici nu 
existase pentru el. Zbătându-se în mîinile celor ce-l purtau, în 
mintea lui nu răsuna decât: 

„Ce se va întâmpla cu ea? în înfricoşătorul scandal în care sunt 
târât, care va fi soarta ei?" 

Ceea ce i se întâmplase Giraldei, o vom arăta în câteva cuvinte. 
Când trupele regale se masaseră în faţa mulţimii pe care o 
ţineau sub ameninţarea archebuzelor, Giralda, aflată în primul 
rând, se găsea cea mai expusă, şi în afara unui noroc 
providenţial, ar fi căzut la prima descărcare a armelor. 

Foarte mirată, dar nu înspăimântată, deoarece nu-şi dădea 
seama de gravitația situaţiei, se ridică instinctiv, strigând: 

— Dar ce se întâmplă? 

Unul dintre cavalerii care o conduseseră până la acest loc 
privilegiat, răspunse ascultând desigur de unele instrucţiuni 
prealabile: 

— Vor să-l aresteze pe El Torero. Oricum, această operaţiune, va 
întâmpina destule greutăţi fiindcă sunt mii de admiratori decişi 


să-l apere. Dacă mă credeţi, domnişoară, nu trebuie să mai 
rămâneţi aici. în curând va începe să plouă cu lovituri, din care 
multe vor fi cu siguranţă periculoase. 

Din toate acestea, Giralda nu înţelese decât un lucru: voiau să-l 
aresteze pe El Torero. 

— Să-l aresteze pe don Cesar! strigă ea. De ce ? Ce crimă a 
comis? 

Şi ascultând numai de dragostea sa, fără a se mai gândi, voi să 
se repeadă în ajutorul iubitului său, să-l protejeze cu propriul ei 
Corp. 

Dar toţi cei ce o înconjurau, inclusiv cei doi soldaţi, se aflau 
acolo numai pentru ea. 

Toţi bărbaţii aceia erau oamenii lui Centurion, aduşi pentru 
această acţiune. 

Giralda nu putu să facă nici un pas. Pe de o parte, cei doi soldaţi 
se aşezară în faţa ei spre a-i bara calea, pe de altă parte, acelaşi 
cavaler o prinse de mână şi-i spuse pe un ton care încerca să-l 
facă curtenitor: 

— Nu vă mişcaţi, domnişoară. Veţi muri degeaba. 

— Lasă-mă! strigă Giralda zbătându-se. 

Şi cu o inspiraţie de moment, începu să strige cu toată forţa: 

— Săriţi! Vor s-o răpească pe Giralda... logodnica lui El Torero. 
Această chemare nu era pe placul celor însărcinaţi s-o răpească. 
Giralda, strigându-şi numele, la fel de cunoscut ca şi al lui El 
Torero, Giralda, spunînd că este logodnica acestuia în atare 
împrejurare, avea şansa de a face mulţimea să-i vină în ajutor, 
împotriva oamenilor lui Centurion. 

Galantul cavaler, care era sergentul lui Centurion şi care în 
această calitate comanda în lipsa lui, înţelese pericolul. La 
rândul lui avu şi el inspiraţia, şi, lăsând-o imediat, îi spuse: 

— Departe de mine să o răpesc pe Giralda, perla Andaluziei. 
Dar, seniorita, la fel de adevărat pe cât de adevărat este că sunt 
gentilom şi că don Gaspar Barrigân este numele meu, vă 
îndreptaţi spre o moarte inutilă alergând acolo. Urcaţi-vă pe 
scăunel. Vedeţi partizanii lui El Torero care îl răpesc de sub 
nasul soldaţilor însărcinaţi cu arestarea lui? 

— Salvat! exclamă Giralda, care ascultase mecanic de don 
Gaspar Barrig6n, pentru că acesta-i era numele. 

Şi sărind pe pământ, adăugă:. 

— Trebuie să-l întîlnesc imediat. 


— Vedeţi, seniorita, se grăbi să spună Barrigón, fără mine nu 
veţi putea trece prin această mulţime! 

Giralda avu un gest de nerăbdare la adresa nepoftitului. Dar, 
văzând că eforturile sale nu aveau succes în faţa impasibilităţii 
celor ce o înconjurau, simţi cum o cuprinde disperarea. 

— Urmaţi-mă domnişoară, insistă Gaspar. Vă jur că nu aveţi 
motive să vă temeţi de mine. Sunt un admirator pasionat al lui 
El Torero şi sunt fericit să o ajut pe aceea care îl iubeşte. 

Părea sincer; în faţa îmbrâncelilor oamenilor lui, li se deschidea 
calea cu uşurinţă. Tânăra nu voia mai mult. Ea îl 

urma pe acela care a ducea la iubitul ei. 

Câteva momente mai tîrziu, se aflau departe de mulţime, într- 
una din micile străduţe ce mărgineau piaţa. Fără a se gândi 
măcar să mulţumească celui ce-i croise drum, voi să o ia la fugă. 
Atunci se văzu înconjurată de vreo douăzeci de spadasini care, 
în loc să-i permită trecerea, se strânseră în jurul ei. Voi să strige, 
să cheme în ajutor, dar vocea-i fu acoperită de împuşcăturile de 
archebuză care răsunară ca un tunet tocmai atunci. 

înainte de a putea opune rezistenţă, era înhăţată, aruncată pe 
grumazul unui cal, două miini puternice o imobilizară, în timp ce 
vocea zeflemitoare a călăreţului murmura: 

— E inutil să rezişti, porumbiţa mea. De data asta nu-mi vei mai 
scăpa! 

Ea-şi ridică ochii în care se citea o tristeţe care ar fi putut 
înduioşa pe oricare altul şi-l privi pe cel care-i vorbea pe acest 
ton grosolan şi ameninţător totodată, şi-l recunoscu pe 
Centurion. Se simţi pierdută. 

Cursa, ţesută cu grijă şi executată cu îndemânare, îi apăru în 
toată oroarea sa, şi se întrebă, prea tîrziu însă, cum'a putut să 
fie atât de oarbă şi să nu aibă nici o bănuială la vederea atâtor 
mutre, bune de spânzurătoare. 

Este adevărat că, la bucuria triumfului iubitului ei Cesar, nici 
măcar nu se gândise să-i privească, şi numai Dumnezeu ştie cât 
de mult regreta acum. 

Şi atunci, ca o biată pasăre rănită care-şi stringe aripile şi se 
lasă, tremurătoare, mânii care o ţine, tremurând de oroare şi de 
spaimă, închise ochii şi leşină. 

Văzând-o nemişcată şi palidă, cu mîinile căzute, ca un corp fără 
viaţă, Centurion înţelese şi, cinic şi satisfăcut, comandă: 

— La drum! 


Şi se aşeză cu preţioasa povară în centrul pâlcului, care porni în 
mare grabă. 


SABIA Lui PARDAILLAN 

Am povestit la timpul şi locul potrivit, cum Bussi-Leclerc a eşuat 
în tentativa sa de asasinare a cavalerului Pardaillan. Am explicat 
în urma căror lupte şi sfişieri lăuntrice, Bussi, care era viteaz, se 
coborâse până la această sarcină, pe care în conştiinţa sa o 
condamna într-un limbaj atât de violent, care n-ar fi fost tolerat 
altuia. 

După ce încercase degeaba să-şi ia revanşa, voind să 
dezarmeze la rândul său pe cel pentru care simţea o ură tot mai 
crescândă, începuse să-şi spună că ori moartea lui, ori a lui 
Pardaillan putea să-i spele dezonoarea. Şi cu o subtilitate cel 
puţin ciudată, neputând să-l ucidă în duel, se resemnase la 
asasinat, Şi am văzut cum se terminase aventura. 

Toată noaptea, acea noapte pe care Pardaillan o petrecuse în 
subteranele casei Des Cypres, toată acea noapte Bussi o 
petrecuse într-un dute-vino, ca un urs, în camera lui, 
reamintindu-şi fără încetare umilitoarea aventură, aruncându-şi 
acuzaţiile cele mai felurite şi mai violente. 

La ivirea zorilor, luase o hotărâre pe care cu voce tare, cu o 
voce tremurătoare, care nu mai avea nimic omenesc în ea, o 
făcu auzită: 

„Pe pântecele mamei! pentru că acest blestemat de Pardaillan, 
ocrotit de toţi dracii din iadul de unde a ieşit şi el, este de 
neînvins, pentru că eu, Bussi-Leclerc, sunt şi voi rămâne atâta 
timp cât el va trăi, un dezonorat, dezonorat într-atât încât nu voi 
mai avea curajul să ies cu fruntea sus în stradă, pentru că "el 
este aşa şi nu altfel şi eu nu-i pot face nimic, nu-mi rămâne să- 
mi spăl onoarea decât într-un singur fel: să mor chiar eu.'Dar 
pentru că infernalul Pardaillan mă iartă de fiecare dată, cum 
spune el, nu-mi rămâne decât să mă omor eu însumi!" 

Luînd această hotărâre extremă, îşi regăsi calmul şi sângele 
rece. îşi înmuie fruntea înfierbântată în apă rece, şi, hotărât şi 
stăpân pe el însuşi,' începu să scrie un fel de testament în care, 
după ce-şi lăsase diferitele bunuri în favoarea câtorva prieteni, 
îşi explica sinuciderea în felul în care i se păruse potrivit să-i 
reabiliteze memoria. 


Redactarea acestui act îl duse, fără ca el să-şi dea seama, până 
către ora unu după amiază. 

Aranjindu-şi astfel afacerile, sigur că nu uitase nimic, Bussi- 
Leclerc îşi alese din colecţia sa de arme o spadă care i se părea 
a fi cea mai bună, îi sprijini garda de perete, îi propti vârful în 
propriul piept, în dreptul inimii şi îşi luă elan pentru a se înfinge 
mai uşor în ea. 

în momentul în care era gata să facă gestul, cineva îi bătu 
puternic în uşă. 

„Cine dracu' vine acum? mormăi furios. Pe Dumnezeu! O fi 
vreunul din cei trei pe care i-am trimis Faustei." 

Ca şi cum ar fi fost auzit, de dincolo de uşă se auzi: 

— Hei! Domnule Bussi-Leclerc! Deschide-ţi, ce dracu'! Vin din 
partea prinţesei Fausta. 

„la te uită! gândi Bussi, nu este nici vocea lui Montsery, nici a lui 
Chalabre, nici a lui Saint-Maline." Şi visător, fără să se mişte 
încă: "Fausta!..." 

Necunoscutul începu să bată în uşă făcând un zgomot gata să 
scoale şi morţii, şi să strige în gura mare: 

— Deschideţi domnule! E vorba de afaceri importante şi foarte 
urgente. 

„De altfel, gândi Bussi, ce risc? odată expediat scandalagiul 
ăsta, îmi pot termina în linişte ce mi-am pus în gând. Să vedem 
ce vrea Fausta." 

Deschise, şi pe uşă intră Centurion. 

Pentru ce venise Centurion? Ce-i propusese lui Bussi-Leclerc? Ce 
se convenise între ei? 

Se poate crede că propunerile pe care fostul bacalaureat i le 
făcuse spadasinului au fost de natură să-i schimbe acestuia din 
urmă intenţiile sinucigaşe, deoarece îl vom întîlni a doua zi pe 
Bussi-Leclerc la corida regală. 

Trebuie totuşi, să adăugăm că propunerile sau sfaturile lui 
Centurion erau destul de suspecte, pentru că Bussi-Leclerc, care 
se coborâse până la asasinat, începu să se supere şi merse până 
la a-l ameninţa pe Centurion că-l aruncă pe fereastră pentru a-i 
pedepsi îndrăzneala de a-i face propuneri nedemne de un 
gentilom. 

Putem crede că familiarul factotum al Faustei găsise, până la 
urmă cuvintele convingătoare, sau că ura îl orbea pe fostul 
guvernator al Bastiliei într-atât încât îl făcu să accepte cele mai 


mari infamii, deoarece, în cele din urmă, se despărţiră prieteni, 
şi Bussi nu se mai sinucise. 

Deci, fără îndoială ca urmare a întîlnirii misterioase pe care 
tocmai am arătat-o, îl găsim pe Bussi-Leclerc în galeria circulară 
a arenei, pândindu-l pe Pardaillan, în fruntea unei companii de 
soldaţi spanioli. 

Când bariera căzuse ca urmare a acţiunii oamenilor aflaţi în 
solda Faustei, Pardaillan, fără grabă, deoarece pericolul nu i se 
părea imediat, se aşeză în aşa fel încât să-i urmeze, 
supraveghind în continuare, cu coada ochiului, pe fostul 
profesor de scrimă. 

Văzând că Pardaillan încearcă să intre în arenă, Bussi-Leclerc 
făcu repede cîţiva paşi pentru a-l întâmpina, cu dorinţa evidentă 
de a-i tăia calea. 

Trebuie spus că era urmat îndeaproape de soldaţii care-l priveau 
ca pe un şef. 

în oricare împrejurare şi în faţa oricui altcuiva, Pardaillan şi-ar fi 
continuat drumul fără şovăire, cu atât mai mult cu cât forţele ce 
i se opuneau erau destul de mari pentru a-l face chiar şi pe el 
prudent. 

Dar, de această dată, se găsea în faţa unui duşman pe carenuo 
dată îl învinsese, şi căruia ştia cât de dureroase i-au fost aceste 
înfrângeri în amorul propriu de spadasin reputat. 

. Cu logica sa specială, Pardaillan credea că acest duşman avea, 
până la un anumit punct, dreptul de a-şi lua revanşa, pe care el, 
Pardaillan, nu avea dreptul să i-o refuze. 

Ori, acest duşman părea că doreşte să se folosească de dreptul 
său, pentru că-i strigă pe un ton provocator: 

— Hei! domnule de Pardaillan, nu fugiţi. Vreau să vă spun două 
vorbe. 

Numai acestea au fost deajuns pentru a-l reţine pe cavaler. 

Dar mai era şi alt motiv, care singur era mai important decât 
toate celelalte, anume: Bussi, în mod evident condus de intenţii 
rele, se afla în fruntea a o sută de soldaţi. Să evite întîlnirea în 
asemenea condiţii, ar fi fost o fugă ruşinoasă, o laşitate de care 
nu era capabil. 

Să adăugăm că oricât de jos decăzuse Bussi-Leclerc în ochii lui 
Pardaillan ca urmare a atentatului din ajun, avea naivitatea să-l 
creadă incapabil de o trădare. 


Toate aceste motive făcură ca Pardaillan, în loc să-i urmeze pe 
salvatorii lui El Torero, rămăsese pe loc, şi, rece, zbirlit, cu atât 
mai furios cu cât observase cu coada ochiului o altă companie 
ieşind din galerie şi care se aranja în linie de luptă de cealaltă 
parte a barierei. Prin această manevră neprevăzută, se găsea 
prins între două trupe de forţe egale. 

Pardaillan avu siguranţa că a căzut într-o cursă, din care nu i se 
părea posibilă scăparea fără a se întâmpla o minune. 

Dar, cu toate că-şi dădea seama de înfiorătorul pericol pe care-l 
risca, s-ar fi lăsat ucis pe loc decât să pară că dă înapoi în faţa 
provocării pe care o ghicea iminentă. 

La chemarea lui Bussi-Leclerc, cu o voce tunătoare care 
acoperise tumultul dezlănţuit şi care fusese auzită de toţi, 
Pardaillan răspunse cu răceală, care la el arăta o emoție 
puternică: 

— Ei! dar... nu mă înşel! Este chiar domnul Leclerc! Leclerc care 
se pretinde maestru în fapte de arme dar care este mai puţin 
chiar decât un biet poliţist... un şcolar mediocru! Leclerc, care a 
profitat cu vitejie de moartea lui Bussi d'Amboise pentru a-i fura 
numele şi a-l dezonora adăugându-l pe acela de Leclerc. 
Impertinenţă care ar fi meritat câteva bastoane pe spinare, care 
nu ar fi lipsit să-i fie aplicate de servitorii adevăratului Bussi 
dacă ar mai fi trăit! 

Abordîndu-l pe Pardaillan în asemenea împrejurări anormale, 
după tentativa recentă de asasinat şi ruşinoasa-i fugă, Bussi- 
Leclerc se aştepta, desigur, să fie primit de o salvă de injurii, 
cum se foloseau din belşug într-o epocă unde totul se făcea cuo 
exagerare fără margini. Totuşi, nu se aştepta să fie atins aşa de 
adînc. Acest demon de Pardaillan, în faţa atâtor gentilomi, 
ofiţeri, soldaţi, care, fără îndoială, acum râdeau de el pe ascuns, 
îl lovea cu cruzime, din primul moment, în ceea ce avea el mai 
sensibil: vanitatea de maestru invincibil! 

Credincios promisiunii ce şi-o făcuse, primi cuvintele cavalerului 
cu un surâs pe care-l credea dispreţuitor, dar care nu era decât 
o grimasă. Surâdea, dar era galben. 

Totuşi, apostrofarea lui Pardaillan cerea un răspuns pe măsură, 
şi Bussi, turbând de furie, nu găsi nimic care să-l mulţumească. 
Se limită să scrişnească: 

— Da, eu sunt. 


— Jean Leclerc, reluă vocea neîndurătoare a lui Pardaillan, 
spada aia lungă ce-ţi bate pulpele, este tot aşa de lungă ca 
aceea pe care tu însuţi ai aruncat-o când ai încercat atunci să 
mă asasinezi? 

Bunele intenţii ale kii Bussi-Leclerc începură să se destrame sub 
sarcasmul cu care-l strivea acela pe care l-ar fi străpuns pe loc. 
Trăgându-şi sabia lungă despre care tocmai fusese vorba, şi 
făcând-o să şuiere, zbieră cu ochii scoşi din orbite: 

— Fanfaron mizerabil! 

Cu un dispreţ suprem, Pardaillan ridică din umeri şi continuă: 

— M-ai întrebat adineauri, cred, unde alergam... Pe legea mea, 
Jean Leclerc, cred că dacă aş fi vrut să te prind, atunci când 
alergai din faţa săbiei mele, n-ar fi trebuit să alerg, ci să zbor 
mai repede ca uraganul! Cred că, într-adevăr, eşti un maestru: 
un maestru al fugii! 

Spunind toate acestea, Pardaillan supraveghea cu coada 
ochiului mişcările pe care trupele le făceau în jurul său. 

Şi într-adevăr, în timp ce Bussi-Leclerc încerca să primească cu 
nepăsare dureroasele împunsături pe care i le producea 
cavalerul, soldaţii luau poziţie. 

leşeau de peste tot. Te întrebai unde se ascunseseră până 
atunci. 

Pardaillan se afla în galeria circulară, nu mai largă de doi metri. 
La stânga se afla bariera, sfărâmată parţial. Dincolo de barieră 
era arena. In faţa lui, culoarul care înconjura arena. 

Mergând el acolo, drept înainte, ar fi ajuns la locul rezervat 
poporului. In spatele său era acelaşi coridor, mărginit de 
tribunele nobililor. în fine, la dreapta se deschidea un alt coridor 
care dădea în locul unde se înălţau corturile toreadorilor. 

Ori, în timp ce-l copleşea pe Bussi-Leclerc cu sarcasmul său, 
observă că în arenă, în stânga sa, se mai masaseră încă două 
companii. 

Aproape patru sute de oameni îl aşteptau. 

Cu toate că în galerie păreau mai puţini decât în arenă. Asta se 
datora faptului că trupelor, lipsindu-le un front larg pentru a se 
desfăşura, se masau în adincime. 

Să încerci să-ţi croieşti drum, străpungând douăzeci sau treizeci 
de rânduri, era o încercare himerică, deasupra oricăror forţe 
umane, chiar şi ale lui Pardaillan. 


în fine, în dreapta sa, unde ar fi putut, ca şi în arenă, să 
găsească destul spaţiu, nu pentru a încerca apărarea, imposibilă 
de altfel, dar să încerce o retragere trecând printre corturi, 
bariere şi alte zeci de obiecte diverse care i-ar fi înlesnit 
retragerea, în această parte n-ar fi găsit un spaţiu mai larg de 
doi metri care să nu fie ocupat. 

în mai puţin timp decât am explicat noi, încercuirea era 
completă, şi Pardaillan se trezi în mijlocul a peste o mie de 
oameni înarmaţi. 

Observase din timp mişcările, şi dacă Bussi-Leclerc nu s-ar fi 
opus, provocându-l, e de presupus că nu s-ar fi lăsat țintuit 
astfel. Ar fi încercat o lovitură nebunească, cum încercase de 
atâtea ori în viaţa lui aventuroasă, înainte ca încercuirea să fie 
completă. 

Pardaillan, deci, din momentul în care Bussi îl reţinuse, a hotărât 
să-i ţină piept, orice s-ar fi întâmplat. El nu se credea, după cum 
am mai spus., direct ameninţat. Dar impresia i se schimbase, 
când, tot înţepându-l pe Bussi-Leclerc, observase atent ce se 
petrece în jurul său. Era clar pe el î! vânau. 

Niciodată nu se găsise într-o asemenea situaţie fără ieşire, şi 
revenindu-şi, înflăcărat, teribil, judecă situaţia cu sângele rece 
care nu-l părăsea niciodată, şi gândi: 

„Aşadar, aici e sfârşitul! aici îmi voi lăsa oasele! asta mă 
avantajează! Ce nevoie aveam să mă las arestat pentru a-i 
răspunde acestui nemernic pe care l-aş fi găsit oricând! Aş fi 
putut să mă retrag foarte bine. Nu-mi rămâne decât să-mi vând 
pielea cât mai scump, că de scăpat, nici chiar diavolul nu mă 
poate scăpa." 

în acest timp, izbucni furia poporului. Soldaţii, după ce-şi 
descărcaseră archebuzele, erau luaţi cu asalt de mulţimea 
înfuriată. Arena era invadată şi sângele curgea în valuri. 

Şi de o parte, şi de cealaltă, se dădeau lovituri furioase, însoţite 
de înjurături, vociferări, exclamaţii. în acest timp, El Torero, 
cauză involuntară a măcelului, era răpit de oamenii Faustei. 

a Bussi-Leclerc îndrăznise şi se aşezase în faţa lui Pardaillan. În 
spatele lui, cercul se strânse şi mai mult, aşa încât nu mai 
rămăsese liberă decât o mică suprafaţă. 

Deodată, o voce pe care Pardaillan o recunoscu, zise cu un 
accent grav: 


— Ei bine, Pardaillan, crezi că mai poţi scăpa? Priveşte în jur. 
Sute de oameni înarmaţi te înconjoară. Toate acestea sunt 
opera mea. De data asta nici o putere, omenească sau infernală, 
nu mi te mai poate smulge! 

— Pe Dumnezeu! doamnă, bombăni Pardaillan, l-am întîlnit pe 
ăsta — şi cu un gest de dispreţ zdrobitor îl arătă pe Bussi, livid 
de furie l-am văzut pe ăsta care altădată era temnicer, apoi 
asasin, şi care, gândind că nu decăzuse destul, s-a făcut zbir şi 
ajutor de călău; i-am văzut pe ăştia — şi-i arătă pe ofiţerii şi 
soldaţii care tremurau de furia afrontului — pe ăştia care nu 
sunt soldaţi. Soldaţii nu s-ar fi adunat cu sutele pentru a ucide 
sau aresta un singur om. Am văzut întinzându-se capcana, 
organizându-se asasinatul, am văzut reptilele, şacalii, toate 
animalele respingătoare adunindu-se în jurul meu, şi îmi 
spuneam că pentru a întregi'colecţia, nu lipseşte decât hiena. Și 
iată că ai apărut! 

Nepăsătoare, Fausta asculta violentul discurs fără ca măcar să-l 
audă. Nu catadixea să discute. La ce bun? 

Şi, întorcându-se spre un ofiţer ce-şi rodea mustaţa de ruşinea 
rolului pe care trebuia să-l joace, pe un ton de supremă 
autoritate şi arătându-l 'pe Pardaillan cu mâna, îi ordonă: 

— Arestaţi acest om! 

Ofiţerul tocmai se îndrepta spre el, când Bussi-Leclerc strigă: 

— Un moment, la dracu'! 

Această intervenţie neaşteptată a lui Bussi-Leclerc nu fusese 
prevăzută de Fausta care se întoarse spre el şi-i spuse fără a-şi 
ascunde nemulţumirea: 

— V-aţi pierdut capul, domnule? 

— Ei! doamnă, făcu Bussi, domnul Pardaillan, care se laudă că 
m-a dezarmat şi m-a pus pe fugă, îmi datorează o revanşă, ce 
dracu'! N-am venit decât pentru asta! 

Fausta îl privi cu o mirare sinceră. îl credea lovit de nebunie. 
Instinctiv îşi cobori vocea şi-l întrebă pe un uşor ton de milă: 

— Vreţi să muriţi? 

Bussi-Leclerc scutură capul cu o încăpățânare sălbatică, şi cu o 
siguranţă care o surprinse pe Fausta, zise: 

— Liniştiţi-vă, doamnă. Domnul de Pardaillan nu mă va ucide. Vă 
asigur. 

Fausta crezu că inventase sau imaginase vreo lovitură secretă, 
aşa cum se întâmpla de obicei, şi că sigur de triumful său, voia 


să-l demonstreze în faţa tuturor acelora, martori la victoria lui, 
care să-i reabiliteze reputaţia ştirbită. Părea aşa de sigur pe el, 
încât avu o bănuială, pe care o traduse astfel: 

— îmi închipui că nu-l vei ucide? 

— Sigur că nu, doamnă. N-aş vrea nici pentru tot aurul din lume 
să-l fac scăpat chinurilor ce-i sunt rezervate. Nu-l voi ucide, fiţi 
liniştită. 

Tăcu un moment ca să lase timp ca vorbele sale să-şi facă 
efectul, şi cu mai multă siguranţă, afectând nepăsarea, adăugă: 
— Mă voi mulţumi doar să-l dezarmez. 

Pe moment, Fausta rămase perplexă. Se întreba dacă să-i 
permită acest lucru. Plătise destul până acum pentru a afla că 
nimic nu putea fi sigur dinainte cu Pardaillan. 

Se hotărî să reînnoiască ordinul arestării celui pe care-l 
considera ca şi prizonier. 

Bussi-Leclerc îi citi în ochi hotărârea, şi cu o voce tremurând de 
furie reţinută îi spuse: 

— Doamnă, am făcut cât am putut de bine tot ceea ce mi-aţi 
cerut, şi eu singur ştiu cât m-a costat. Vă rog să mă lăsaţi să-mi 
fac şi eu treburile, aşa cum consider... sau nu mai răspund de 
nimic. 

Toate astea spuse pe un ton ameninţător, încât Fausta înţelese 
că acum e periculos să-l contrazică. 

— Fie, spuse ea, acţionaţi aşa cum credeţi. Bussi-Leclerc se 
înclină, şi spuse cu răceală: 

— Îndepărtaţi-vă, doamnă, şi nu vă fie teamă. Nu va scăpa 
soartei ce-l aşteaptă. 

Şi, întorcându-se spre Pardaillan care, cu un surâs dispreţuitor 
pe buze, ascultase liniştit sfârşitul discuţiei, îi strigă: 

— Ei! domnule de Pardaillan, nu credeţi că a sosit momentul 
când şcolarul mediocru ce sunt, ar putea primi o lecţie al cărui 
secret sunteţi singurul ce-l cunoaşteţi? Vedeţi toţi aceşti bravi 
care vă înconjoară? Unde veţi găsi martori mai numeroşi şi mai 
bine calificaţi să asiste la înfrângerea umilitoare ce mi-o 
pregătiţi? 

Pardaillan ştia că, orice s-ar fi spus, Bussi-Leclerc era un viteaz. 
Dar ce se întâmplase că acesta îndrăznea să-l provoace la luptă 
în faţa soldaţilor care ar fi fost martorii înfrângerii sale? Căci nu 
se putea înşela asupra faptului că va învinge. 

Avu intuiţia că această siguranţă ascundea o trădare. 


Aruncă o privire în jurul său pentru a se asigura că nu va fi 
atacat pe la spate. 

Dar nu, soldaţii aşteptau ţepeni să li se dea ordine, iar ofiţerii 
păreau că ascultă de Bussi. îşi scutură capul ca pentru a goni 
gândurile ce-l năpădeau, şi cu vocea lui muşcătoare, zise: 

— Şi dacă v-aş spune că, dat fiind condiţiile, mu vă accept 
provocarea? 

— în acest caz, voi spune că v-aţi lăudat atunci când aţi pretins 
că m-aţi dezarmat. Voi spune — continuă Bussi încingându-se — 
că domnul de Pardaillan este un fanfaron, un lăudăros, un 
mincinos. Şi dacă trebuie neapărat, pentru a vă hotărî să vă 
bateţi, voi utiliza ultimul mijloc de care dispun şi vă voi croi cu 
spada în faţa tuturor. 

Şi spunînd toate acestea, Bussi-Leclerc făcu un pas înainte ca 
pentru a-şi pune ameninţarea în practică. 

Şi în gestul lui, în provocarea lui, adresată unui om, virtual 
prizonier, era ceva josnic, ceva sinistru, care smulse murmure 
dezaprobatoare de pe buzele ofiţerilor. 

Dar Bussi-Leclerc, mânat de furie, nu remarcă acest murmur. 

în ce-l priveşte, Pardaillan ridică mâna, şi acest simplu gest fu 
destul pentru ca Bussi să nu-l sfârşească pe al său. Cu o voce 
albă care făcu să-i treacă un fior prin ceafă: 

— Consider lovitura primită, zise rece Pardaillan. 

Şi făcând doi paşi înainte, proptindu-şi arătătorul în pieptul lui 
Bussi, îi spuse cu un calm înfricoşător: 

— Jean Leclerc, te ştiam josnic şi mizerabil, dar nu te ştiam laş. 
Acum tabloul e complet. Gestul pe care tocmai l-ai schiţat, îl vei 
plăti cu sânge. Ţine-te bine, Jean Leclerc, te voi ucide! 

Spunînd acestea, se retrase şi-şi scoase sabia. 

Atunci privirile-i căzură pe arma ce o ţinea în mână. Era sabia 
care nu-i aparţinea, arma pe care o ridicase în timpul luptei cu 
Centurion şi oamenii săi, sabia care i se păruse suspectă încât 
se întrebase dacă nu e mai bine să se întoarcă şi să o schimbe. 
Şi iată că, văzându-se cu această armă, bănuielile-i reveniră, şi 
o vagă nelinişte îl cuprinse. | se părea că Bussi-Leclerc îl privea 
ciudat, de parcă ar şti ceva. 

Rând pe rând, privi când la spadă, când la Bussi-Leclerc, ca şi 
când ar fi vrut să-i citească în adîncul sufletului. Şi figura 
neliniştită a spadasinului nu prevestea nimic bun, aşa încât 
reveni la arma sa. 


Apucă din nou lama şi o răsuci pe toate părţile, făcând-o să 
şuiere. Făcuse deja această mişcare în stradă. Nici de această 
dată nu i se păru nimic suspect. 

Şi totuşi i se păru că ceva, ceva ce se afla în lamă, dar pe care 
nu-l putea descoperi din lipsă de timp, nu este în regulă. 
Bussi-Leclerc, cu o voce ce i se păru falsă, bombăni zeflemitor: 
— Doamne, ce de pregătiri! Nu mai isprăvim niciodată. ŞI 
imediat se puse în gardă, zicând cu o voce detaşată: 

— Vă aştept, domnule! 

Cu cât se arătase mai furios până atunci, cu atât părea acum 
mai stăpân pe sine. 

Pardaillan scutură din cap, ca şi când ar fi spus: „Zarurile au fost 
aruncate!" - 

Şi privind în ochii adversarului, cu dinţii strânşi, încrucişa spada, 
murmurând: „Haide!" 

| se păru, poate că greşea, că în momentul când se aşeza în 
gardă, citeşte în ochii lui Bussi-Leclerc o lucire triumfătoare iar 
de pe buze îi scăpă un suspin de uşurare. 

„La dracu'! gândi el, aş da o sută de pistoli să aflu ce a urzit 
scereratul ăsta!" 

Şi sub această impresie, în loc să atace cu îndirjirea obişnuită, 
făcu câteva pase prudente. 

Angajamentul nu a fost prea lung. 

Imediat, Pardaillan lăsă deoparte prudenta şi începu să atace cu 
furie. 

Bussi-Leclerc se mulţumi să pareze câteva lovituri şi deodată 
strigă puternic: 

— Atenţie! Pardaillan, te dezarmez! 

De-abia îşi termină vorbele şi ripostă succesiv cu câteva lovituri 
puternice ale lamei, ca şi când ar fi vrut să o rupă, nu să o lege 
de a adversarului. Pardaillan, de altfel, îl lăsă să o facă, sperând 
că îşi va trăda jocul. 

Imediat ce dădu aceste lovituri ciudate, ce nu aveau nimic 
comun cu scrima, Bussi-Leclerc îşi strecură sabia pe sub lama 
lui Pardaillan, şi, cu un gest sec şi violent, îşi ridică sabia cu 
toată forţa. 

Şi atunci, Fausta, stupefiată, ofiţerii şi soldaţii încântați, văzură 
următoarele: 


Lama lui Pardaillan, smulsă cu o lovitură de o forţă irezistibilă, 
urmând impulsul dat de sabia lui Bussi, se ridică în aer, descrie 
o curbă largă şi căzu în arenă. 

— Dezarmat, urlă Bussi-Leclerc. Suntem egali. 

Şi în acelaşi timp, credincios promisiunii făcute Faustei, aceea 
de a-l lăsa în viaţă pentru călău, fandă vizând mâna lui 
Pardaillan, voind să aibă şi gloria de a-l fi atins, dădu lovitura şi 
se retrase rapid ca şi când i-ar fi fost teamă că, chiar şi 
dezarmat, Pardaillan să nu-i pună viaţa în primejdie. 

Strălucea, exulta, bravul spadasin. Triumfase pe toată linia. Aici, 
în faţa atâtor spectatori, avusese gloria să-l dezarmeze şi să-l 
atingă pe invincibilul Pardaillan. 

Am spus că lama lui Pardaillan căzuse în arenă. 

Şi într-adevăr, se înşelau cei ce-l credeau pe cuvânt pe Bussi- 
Leclerc când acesta afirma că-şi dezarmase adversarul. 

Numai lama fusese smulsă, lama, care în prealabil fusese tăiată 
şi ascunsă cu grijă tăietura, dar mânerul rămăsese în mâna 
cavalerului. 

Altfel spus, nu-şi dezarmase adversarul, şi biata comedie pe 
care o juca, era invenţia lui Centurion, care văzuse mijlocul de a 
obţine de la Bussi ceea ce Fausta îi ceruse, şi care-şi răzbuna 
totodată şi umilirea publică la care fusese supus. 

Bussi-Leclerc putea triumfa după cum voia, deoarece de la 
distanţă nu se vedea mânerul rămas în mâna lui Pardaillan, şi, 
cum toată lumea putuse să vadă lama zburând în aer, îndoiala 
nu mai era posibilă: invicibilul, teribilul francez îşi găsise naşul. 
Pentru a-şi sublinia victoria, Bussi-Leclerc mai dădu o lovitură, 
care rănindu-l pe cavaler la un deget, făcuse să ţişnească 
sângele, şi cu toate că rana era o simplă zgârietură, câteva 
picături de sânge pătau în roşu mâna lui Pardaillan. 

Din nefericire pentru Bussi, lucrurile luau altă curbură faţă de 
spectatorii care, plasați în primul rând, văzuseră totul, în detaliu. 
Aceştia putuseră să vadă bucata de spadă rămasă în mâna 
cavalerului şi-şi dădură seama că dezarmarea nu se datora 
îndemânării lui Bussi, ci unui accident nefericit... Şi după ce se 
mai gândiră, accidentul li se păru suspect. 

în ceea ce-l priveşte pe Pardaillan, acesta fu pe moment 
înspăimântat văzându-şi lama dispărută în aer. El însuşi crezuse 
cu naivitate într-un accident. 


Niciodată nu-i venise ideea că o înverşunare înveninată ar putea 
alunga simţul onoarei şi chiar simplul bun simţ al unui om 
reputat drept viteaz şi inteligent, până la acest punct de jos, 
încât să ţeasă o intrigă atât de laşă, atât de complicată şi de 
neghioabă, căci ce spera el abuzând de această comedie 
grosolană? 

Dar, în faţa strigătului de triumf al lui Bussi, trebui să admită că 
o asemenea perfidie era posibilă. Şi cu toate că aceasta i se 
păru aşa de penibilă, de grotească, fără voia lui izbucni într-un 
hohot de râs formidabil, furios, de neoprit. 

Şi Bussi-Leclerc, oricât ar fi fost de viteaz, simţi un frison 
străbătându-l din cap până-n tălpi, şi, tot vârându-se printre 
rândurile strânse ale soldaţilor spanioli, începu să regrete faptul 
de a fi urmărit cu scrupulozitate sfaturile perfide ale lui 
Centurion. 

Şi în timp ce râsul se dezlănţuia din ce în ce mai violent, 
cavalerul simţea că este cuprins de o furie turbată, cum rareori 
simţise, el, care reuşea să-şi păstreze sângele rece în cele mai 
critice momente ale vieţii sale. 

„Ei cum! se poate ca un om să decadă până într-un asemenea 
punct numai pentru că amorul său propriu a fost puţin 
zgândărit? Pe Pilat! nu l-am cunoscut cum trebuie pe acest 
Bussi-Leclerc! Pe toţi dracii! trebuie ca sceleratul ăsta să fie 
pedepsit pe loc, şi-l voi strânge de git cu miinile mele, dacă nu 
mai am arme. Sau nu, fiindcă rănile amorului propriu sunt 
singurele care au contat pentru acest ticălos, îi voi administra 
una de care-şi va aminti câte zile o avea!" 

Livid, zbirlit, înfricoşător, cu acel râs dezlănţuit pe care nimeni, 
se părea, nu va reuşi să i-l oprească, cu gesturi bruşte, 
sacadate, inconştiente, câtva timp avu aparenţa unui nebun 
furios. 

Această impresie nu fu împărtăşită decât de puţinii care se 
găseau în preajmă şi care avuseseră posibilitatea să o audă pe 
Fausta spunînd, cu o voce pe care speranţa şi bucuria o făceau 
să tremure: 

— Oh! oare chiar a înnebunit? Deja!... 

Şi o altă voce, nepăsătoare — aceea a lui d'Espinosa — 
răspundea: 

— Sarcina noastră s-a terminat chiar înainte de a începe, în criza 
sa nervoasă împinsă până la frenezie, Pardaillan nu-i 


vedea. Erau destul de departe şi vorbeau încet, şi totuşi auzi 
clar cuvintele. Şi-şi spuse în fine, făcând eforturi disperate să se 
calmeze: 

„Ei na, chiar am aerul unui nebun? Poate chiar sunt. Simt că-mi 
explodează capul. S-ar părea că nebunia mea, dacă persistă, ar 
fi pe placul drăgălaşei Fausta şi a demnului ei prieten, 
d'Espinosa." 

Şi cu un efort de voinţă supraomenesc, reuşi să se stăpânească 
şi să-şi găsească parţial luciditatea. 

în acel moment, păşi drept spre Bussi-Leclerc, împins 'de ideea 
ce-l stăpânea: să-l facă pe ticălos să plătească. 

Şi, lucru ciudat, din momentul în care se angaja în acţiune, 
restul dispăru şi-i reveni calmul. 

D'Espinosa, care îl supraveghea pe Pardaillan, văzându-l cum se 
îndreaptă spre Bussi-Leclerc, cu pasul aspru, ameninţător, 
având o atitudine care nu măi lăsa nici o îndoială asupra 
intenţiilor sale, surâse şi zise cu răceală: 

— Cred că, oricât de dezarmat ar fi, cavalerul de Pardaillan îl va. 
face pe bietul Bussi-Leclerc să treacă prin clipe grele. Ce păcat 
că un asemenea om extraordinar este împotriva noastră. Ce n- 
am fi putut întreprinde dacă era de-al nostru. 

Fausta aprobă cu gravitate, cu un gest ce semnifica: „nu este 
vina noastră dacă nu e de-al nostru." Apoi îl urmări curioasă pe 
Pardaillan cum se îndreaptă spre Bussi-Leclerc, care se retrăgea 
mereu, aruncând priviri înspăimântate spre Fausta şi strigând: 
— Ce mai aşteptaţi, opriţi-l! 

Dar ea părea că nici nu-l vede pe spadasin, şi,,întorcându-se 
spre d'Espinosa, cu un surâs subţire şi cu o privire rece, îi spuse: 
— Drept este că n-aş da o para pe viaţa domnului Bussi-Leclerc. 
— Dacă doriţi, prinţesă, putem să-l oprim, pe domnul de 
Pardaillan fără a-i lăsa timpul să ducă la sfârşit ceea'ce doreşte. 
— De ce? întrebă Fausta cu o indiferenţă dispreţuitoare. Pentru 
satisfacția lui personală a acţionat Bussi-Leclerc ca un trădător. 
Să se descurce. Vrem să-l ucidem pe Pardaillan, dar ştim să 
onorăm meritele şi valoarea lui excepţională. Recunoaştem că 
este demn de respectul nostru. 

D'Espinosa avu şi el un gest de indiferenţă care semnifica faptul 
că nici lui nu-i păsa de Bussi. 

Acesta, obligat să se retragă în faţa cavalerului, ajunse în cele 
din urmă în poziţia în care nu mai avu unde să dea înapoi, oprit 


de masa compactă a trupelor care priveau scena. Fără să vrea, 
trebuia să-şi înfrunte adversarul. 

De ce-i era teamă? Pe drept cuvânt, nu ştia. 

Dacă ar fi fost vorba de o luptă, chiar dacă ar fi fost să moară, 
nu ar fi ezitat nici un moment şi nu i-ar fi fost teamă. Era într- 
adevăr un viteaz. 

Dar Bussi-Leclerc nu era omul viclean şi ascuns, aşa cum apărea 
acum, după ultima sa ispravă. Pentru a ajunge aici, la acest gest 
care-l dezonora chiar în proprii săi ochi, fusese nevoie de un 
concurs de împrejurări. Fusese nevoie ca ispititorul să apară în 
momentul precis în care el se afla într-o stare de spirit vecină cu 
nebunia, pentru a-l face să accepte propunerea infamantă. Ori, 
nu putem uita că Bussi tocmai voia să se sinucidă când 
intervenise Centurion, 

Acum, când ireparabilul fusese comis, lui Bussi îi era ruşine de 
ce făcuse. Credea că citeşte pe feţele tuturor dezaprobarea şi 
era conştient că se degradase şi că merită să fie tratat aşa. 
Spaima îi venea mai ales din faptul că, văzându-l pe Pardaillan 
neînarmat, acesta părea hotărât să-l pedepsească. Ce insulte 
mortale îi va mai adresa aici, în faţa tuturor acestor oameni? 
lată ce-l preocupa cel mai mult. 

Nu putea să se mai retragă. Arunca de jur-împrejur priviri 
însângerate, căutând instinctiv un loc în care să se ascundă, 
nevoind să se lase pradă pedepsei ruşinoase — ah! mai ales 
asta, nu! — şi nefiind hotărât să-şi folosească spada pentru a 
scăpa de pumnul aceluia pe care-l trădase. 

Pardaillan, văzând că acesta nu se mai putea retrage, se opri la 
doi paşi de el. Era acum tot atât de rece pe cât de furios se 
arătase mai înainte. Mai făcu un pas şi-şi ridică încet mâna. 
Apoi, dîndu-şi seama, o cobori brusc, spunînd cu o voce calmă 
care-l împunse pe spadasin: 

— Nu, pe Dumnezeu! nu vreau să-mi murdăresc mâna lovind 
mutra acestui ticălos! 

Şi cu aceeaşi încetineală suverană, dispreţuitoare, cu gesturi 
măsurate, ca şi cum ar fi avut tot timpul în faţa sa, ca şi cum 
nici o putere din lume n-ar fi putut să-l sustragă pedepsei 
meritate pe mizerabilul care-l privea cu ochi înspăimântați, îşi 
luă mănuşile pe care le ţinea la centură, şi le trase pe miini cu 
un gest hotărât. 


Atunci Bussi înţelese ce vrea să facă. Dacă Pardaillan l-ar fi - 
apucat de git, s-ar fi lăsat sugrumat fără să pună mâna pe sabie. 
Era şi acesta un mod de a scăpa de dezonoare. Dar asta,... 
gestul acesta, mai de temut decât moartea, nu, nu, nu-l putea 
îndura. 

Cu o revoltă supremă şi cu un gest fulgerător, urlînd cu o voce 
care nu mai avea nimic omenesc: 

— Crapă atunci ca un cîine! fiindcă tu o vrei!... ridică mâna 
pentru a lovi. 

Dar era scris să nu scape de soarta sa. 

La fel de rapid ca şi el, Pardaillan, care nu-l pierdea o clipă din 
ochi, îi prinse încheietura cu o mână, şi cu cealaltă apucă lama 
de mijloc. Şi în timp ce-i zdrobea încheietura prin puterea 
muşchilor săi de oţel, cu un gest brusc, smulse arma din 
degetele chircite de durere ale spadasinului. 

Şi asta mai rapid decât fulgerul. în mai.puţin timp decât ne-a 
fost necesar s-o spunem, rolurile se schimbaseră, şi acum, 
Pardaillan se afla cu sabia în mână în faţa unui Bussi dezarmat. 
Oricare altul în locul cavalerului ar fi profitat de forţa pe care i-o 
dădea arma pentru a încerca să iasă din cursă sau cel puţin să- 
şi vândă scump viaţa. Dar după cum se ştie, Pardaillan nu era ca 
oricare. El se hotărâse să-i dea lui Bussi o lecţie pe care o 
merita, îşi trasase deja o sarcină şi o urma neabătut, fără să-i 
pese de rest. 

Văzându-se încă odată dezarmat, dar altfel decât fusese până 
atunci, Bussi-Leclerc îşi încrucişa braţele, şi regăsindu-şi bravura 
obişnuită, cu o voce pe care se forţa s-o facă zeflemitoare, - 
scrişni: 

-e- Ucide-mă! Ucide-mă odată! 

Furios, Pardaillan făcu un semn cu capul: NU! şi cu o voce 
puternică, clară, îi strigă: 

— Jean Leclerc, am vrut să te aduc la suprema laşitate, să tragi 
spada împotriva unui om neînarmat. Şi.ai ajuns până aici, pentru 
că ai suflet de puşlama. Sabia asta, cu care ameninţai că mă 
croieşti, nu eşti demn să o porţi. 

Şi cu un gest violent, frânse pe genunchi lama şi o aruncă la 
picioarele unui Bussi-Leclerc livid, spumegând. 

Această acţiune îi păru lui d'Espinosa o vitejie atât de mare, 
încât îi smulse de pe buze un murmur admirativ: 

— Orgoliu! orgoliu! Acest om este numai orgoliu! 


— Nu, zise încetişor Fausta, care înţelesese. Este un nebun care 
nu mai judecă. 

Amândoi se înşelau. 

Pardaillan reluă cu vocea sa tunătoare: 

— Jean Leclerc, mai devreme ţi-am spus că palma pe care ai voit 
să mi-o dai o consider primită. Aş fi putut să te sugrum, eşti o 
jucărie pentru mine. îţi ofer viaţa, Leclerc. Dar pentru a nu se 
spune că în viaţa mea nu am înapoiat orice lovitură primită, 
acea palmă pe care ai avut intenţia să mi-o dai, ţi-o înapoiez!... 
Şi spunînd aceste cuvinte, îl apucă pe Bussi de centură, îl trase 
spre el cu toată împotrivirea disperată a acestuia, şi mâna sa 
înmănuşată, larg desfăcută, îl pocni peste obraz cu toată forţa 
încât mizerabilul se rostogoli cîţiva paşi, zăpăcit de violenţa 
loviturii, pe jumătate leşinat de ruşine şi de furie decât de 
durere. 

Această execuţie sumară odată terminată, Pardaillan se scutură 
ca unul care şi-a isprăvit sarcina, şi cu vârful degetelor, cu un 
aer de profund dezgust, îşi scoase mănuşile şi le aruncă de 
parcă ar fi fost nişte gunoaie respingătoare. 

Toate acestea fiind făcute, cu aceeaşi nepăsare imperturbabilă 
care nu-l părăsise pe tot parcursul întregii scene, se întoarse 
spre Fausta şi d'Espinosa, şi cu surâsul cel mai nevinovat, se 
îndreptă spre ei. 

Dar, fără îndoială, privirea sa spunea destule, deoarece 
d'Espinosa, care nu se temea că va avea de suportat ceea ce 
tocmai suferise Bussi, ce se îndepărta urlîndu-şi disperarea, se 
grăbi să dea ordinul aşteptat de ofiţeri şi de trupe. 

La acest semnal, soldaţii se puseră în mişcare din toate părţile, 
şi strânseră rândurile în jurul cavalerului, ca un cerc de fier. 
De-acum îi era imposibil să se mai apropie de grupul în mijlocul 
căruia se găsea Fausta şi marele inchizitor. Renunţă la urmărire 
pentru a face faţă noului pericol. înţelegea că dacă manevra 
trupelor se prelungea şi dacă presiunea lor persista la fel de 
metodică şi încăpăţânată cum se arăta, risca să fie sufocat fără 
a putea schiţa măcar un gest de apărare. îşi spuse cu mânie: 
„Ah! dacă aş fi avut măcar sabia pe care am rupt-o prosteşte." 
Dar o făcuse, conducându-se după propria sa logică. Şi într- 
adevăr, nu pusese mâna pe acea sabie decât pentru a-şi da 
satisfacția de a o arunca, ruptă, la picioarele mizerabilului. 

Şi cu toate acestea, în ciuda regretelor sale, ţinea sub 


observaţie toate mişcările celor ce-l asaltau, cu aceeaşi 
luciditate rece care-l făcea să ia decizii rapide. 

Văzându-se presat îndeaproape, se hotărî să mai lărgească 
rândurile, şi pentru a o face, îşi proiectă pumnii cu o regularitate 
de automat şi cu o precizie mecanică, cu o forţă pe care i-o 
dădea disperarea de a se vedea înfrânt, răsucindu-se în aşa fel 
încât să lovească orice i-ar fi stat în cale. 

Şi fiecare din loviturile sale erau urmate de zgomotul surd al 
figurii violent zdrobite, de un geamăt, uneori de o înjurătură sau 
-de un strigăt înăbuşit. La fiecare lovitură, cădea câte un om, 
ridicat de cei din spate, trecut din mână în mână şi dus în 
spatele cercului de fier. 

în acest timp, răzmeriţa dezlănţuită urma ca un torent nestăvilit. 
Peste tot, în arenă, în tribune, pe caldarimul pieţii, pe străzile 
învecinate, soldaţii se aflau în luptă cu masele dezlănţuite, 
conduse de oamenii ducelui de Castrana. 

Peste tot, zgomotul fierului lovit de fier, focuri de armă, 
gifiiturile luptelor corp la corp, vaietele răniților, şi, ici-colo, 
acoperind tumultul, se auzeau urale puternice: 

— Carlos! Carlos! Trăiască regele Carlos! 

Pardaillan îşi dădu seama că i se permite să facă uz de forţă fără 
a i se întoarce loviturile. Cuvintele lui Bussi-Leclerc şi ale Faustei 
îi reveniră în memorie, şi, continuîndu-şi teribila lucrare, gândea: 
„Mă vor viu... îmi imaginez că Fausta şi domnul ei aliat, 
d'Espinosa, nu vor ca moartea să mă ferească de torturile pe 
care mi le-au pregătit!" 

De-acum începea să-şi simtă braţele obosite, braţe pe care le 
folosea în loc de măciucă. Se gândea în continuare: 

„Şi totuşi ăştia au de gând să se lase zdrobiţi până când o să 
obosesc? Trebuie ca până la urmă să răspundă şi ei loviturilor 
mele." 

Judeca cu un calm admirabil în aceste împrejurări aşa de dificile, 
şi ceea ce i se păru că i se potriveşte cel mai bine, ar fi fost o 
lovitură mortală care l-ar fi ferit de supliciul ce i se pregătea. 

Şi nu se înşela prea mult. Soldaţii, într-adevăr, începuseră să se 
enerveze.  Loviturilor metodice date de Pardaillan, ei le 
răspundeau cu lovituri date de ici de colo. Ar fi avut parte, fără 
îndoială, de lovitura mortală pe care o dorea dacă o voce 
poruncitoare n-ar fi oprit tentativele timide, ordonînd: 

să nu îndrăzniţi, caraghioşilor!... Prindeţi-l viu! 


Şi blestemând, oamenii o ascultară. Dar cum orice început are şi 
un sfârşit, cum şi răbdarea îşi are limitele ei, fără a mai aştepta 
ordinele care întîrziau, executară o ultimă manevră: cei mai 
apropiaţi săriră, toţi odată asupra cavalerului care se văzu 
copleşit de numărul mare. 

încercă o ultimă rezistenţă, sperând poate să găsească individul 
care, uitând ordinele, l-ar fi ucis. Dar, fie din respect pentru 
ordine, fie din conştiinţa superiorității lor, nimeni nu o făcu. 
Timp îndelungat.ţinu piept atacatorilor, ca un mistreţ care se 
apără de haita care-l copleşeşte. Hainele-i atirnau în zdrenţe, 
sângele îi curgea pe miini şi figura îi era înspăimântătoare. Dar 
nu erau decât zgârieturi neînsemnate. Era văzut adeseori 
ridicând ciorchini de soldaţi agăţaţi de braţele şi de umerii săi. Şi 
apoi, la capătul forţelor, zdrobit de numărul atacatorilor care 
creştea necontenit, sfârşi prin a cădea răpus. 

Era sfârşitul. Era prins. 

Dar, cu braţele şi picioarele legate, el părea şi mai de temut, şi 
mai înfricoşător, încât, oricât de strâns ar fi fost legat, fără să 
mai poată face un gest, zece oameni îl ţineau, în timp ce restul îl 
păzeau îndeaproape. 

Şi totuşi stătea în picioare. Privirile sale reci şi ascuţite se opriră 
asupra Faustei care privea nepăsătoare la această luptă 
gigantică a unui om cu sute de duşmani. 

Când ea îşi dădu seama că era prizonier, legat din cap până în 
picioare, redus la neputinţă, se apropie încet de el, îndepărtă cu 
dispreţ pe cei care-i acopereau vederea prizonierului şi se opri în 
faţa lui, atât de aproape încât era gata să-l atingă. După care îl 
privi în tăcere. 

în sfârşit, triumfa! Era la bunul ei plac! 

Văzând-o apropiindu-se, Pardaillan crezu că venea să se bucure 
de triumful său. Cu toate legăturile ce-i chinuiau corpul, 
strângându-i pieptul până la sufocare, cu toată apăsarea 
violentă a celor ce-l păzeau, se îndreptă, gândind: 

„Doamna papesă vrea să-şi savureze victoria... Frumoasă 
victorie!... O capcană, o înşelătorie, o armată pusă pe picior de 
război cu laşitate pentru a prinde un om!" 

Şi scuturând puternic ciorchinele .uman agăţat de umerii săi, se 
îndreptă, îşi ridică capul, şi o fixă cu o insistenţă agresivă, cu o 
sclipire zeflemitoare în pupile, sfidînd-o prin toată atitudinea sa 
şi aşteptând să-i dea ocazia unei replici muşcătoare. 


Dar Fausta tăcea. 

în atitudinea ei nu era nimic provocator, nici urmă de triumf 
insolent, şi în ochii săi, pe care se aştepta să-i vadă strălucind 
de bucuria învingătorului, Pardaillan nu citi decât nehotărâre şi 
tristeţe. 

Se pare că Fausta era puternic tulburată pentru a lăsa să se 
citească pe faţa sa sentimentele ce o frământau. 

Ceea ce i se întâmpla, îi depăşea toate previziunile, în mod 
sincer, gândise că ura a ucis dragostea. Şi iată că, în 

momentul în care omul era la bunul ei plac, îşi dădea seama cu 
înfiorare ca ceea ce ea crezuse că este ură, era de fapt 
dragoste. Şi în sufletul ei, gândea: 

„Şi totuşi îl iubesc. Ceea ce credeam că este ură, nu era decât 
ciuda de a mă vedea dispreţuită... fiindcă el nu mă iubeşte... Și 
nu mă va iubi niciodată!... Şi acum, când eu însumi l-am prins, 
acum, când eu însumi i-am pregătit cele mai înfiorătoare 
chinuri, îmi dau seama că, dacă ar spune un cuvânt, dacă mi-ar 
adresa un surâs, mai puţin chiar, o privire care să nu fie 
indiferentă, l-aş ucide cu mîinile mele pe marele inchizitor care 
mă pândeşte şi aş muri împreună cu el, dacă n-aş putea să-l 
eliberez. Ce să fac?" 

Şi astfel rămase timp îndelungat, descumpănită, nehotărâtă 
pentru prima oară în viaţa ei în faţa unei hotărâri ce trebuia să o 
ia. 

Puțin câte puţin, gândurile i se liniştiră şi faţa i se înăspri. Se 
dădu cîțiva paşi înapoi ca pentru a arăta că îl abandonează 
soartei, şi cu o voce dulce, îndepărtată şi voalată, spuse simplu: 
— Adio, Pardaillan! 

Acesta a fost încă un moment de mirare pentru el, el care se 
aştepta la alte cuvinte. 

Dar nu era omul care să se lase descumpănit numai dintr-atâta. 
— Nu adio, râse el, la revedere. Negând din cap, ea repetă: 

— Adio! 

— Vă înţeleg, doamnă, dar, la dracu'! nu pot fi ucis chiar aşa de 
uşor. Probabil că ştiţi mai demult! 

Cu încăpățânare, ea făcu acelaşi gest de „nu" cu capul, şi repetă 
din nou: 

— Adio! Nu mă mai vei revedea. 

O idee înfiorătoare îi trecu prin minte lui Pardaillan. 


„Oh! gândi el tremurând, a spus: Nu mă mai vei revedea. 
Neputând să mă ucidă, nu cumva nefericita creatură a urzit 
planul să mă orbească? Pe infernul care a născut-o, ar fi prea 
hidos!" 

Cu aceeaşi voce, ea continuă: 

— Sau poate că nu mă exprim bine, poate că mă vei vedea, 
Pardaillan, dar nu mă vei recunoaşte. 

„Ei drace! gândi cavalerul. Ce înseamnă această nouă enigmă? 
O voi vedea: deci am şansa să trăiesc şi să nu fiu orb aşa cum 
am crezut adineauri. Bine! Sunt ceva mai favorizat deci! 
credeam... Dar nu o voi recunoaşte. Ce vrea să spună acel „Tu 
nu mă vei recunoaşte?" Ce ameninţare se ascunde sub aceste 
cuvinte? în fine, vom vedea." 

Şi cu voce tare, cu cel mai frumos surâs: 

— Ar trebui să fiţi într-adevăr de nerecunoscut! Poate veţi 
deveni o femeie ca toate celelalte... cu puţină inimă şi bunătate. 
Dacă ar fi aşa, mărturisesc că veţi fi atât de schimbată că aş 
putea să nu vă recunosc. 

Fausta îl privi câteva secunde, drept în ochi. Şi el îi susţinu 
privirea cu acea nevinovăție şireată care-i era proprie. Oare 
înţelesese că, în faţa lui, nu avea ultimul cuvânt? Era obosită de 
lupta ce se dăduse în sufletul ei? Oricum, se mulţumi să facă un 
semn cu capul, şi se întoarse spre d'Espinosa, care asistase, mut 
şi nepăsător. 

— Conduceţi prizonierul la mănăstirea San Pablo, ordonă marele 
inchizitor. 

— La revedere, prinţesă! strigă Pardaillan, care era dus de 
însoțitorii săi. 

XIII 

Mănăstirea San Pablo se afla în apropierea pieţei Sfântului 
Francisc, intrarea ei fiind chiar în piaţă. 

În mod obişnuit, Pardaillan, ca şi însoțitorii săi, s-ar fi considerat 
ajunşi. Acum, nu trebuie să uităm că în piaţă se desfăşurau 
lupte, şi un om metodic ca dEspinosa nu putea comite 
imprudenţa de a traversa piaţa împreună cu prizonierul, acum, 
în aceste condiţii. 

Pardaillan era înconjurat de două companii de archebuzieri, şi 
asta nu că ar fi inspirat teamă, fiind legat din cap până în 
picioare, dar tocmai pentru că trebuia să străbată un spaţiu în 
care se dădeau lupte grele. în învălmăşeală s-ar fi putut ca 


prizonierul să fie lovit mortal, şi după câte ştim, d'Espinosa voia 
să-l aibă viu. Se mai putea — ceea ce ar fi fost şi mai supărător 
— să fie eliberat de răsculații care l-ar fi crezut unul de-ai lor. 
Deci era necesară o escortă cât mai mare. 

Ca o culme a precauţiilor, comandantul escortei şi-a condus 
trupa prin toate străduţele, evitând cu grijă pe acelea unde se 
mai vedeau încăierări. Una peste alta, datorită şi prizonierului, 
care, legat de sus şi până în jos, nu putea merge, decât cu paşi 
foarte mici, le trebui peste o oră să ajungă la destinaţie, timp 
care altă dată nu ar fi fost decât de câteva minute. 

în ceea ce priveşte răscoala, se poate spune că s-a transformat 
repede într-o încăierare reprimată cu o cruzime nemiloasă pe 
care Filip II ştia să o arate când era nevoie. 

Aceasta se datora unei mari greşeli a Faustei, şeful ocult al 
acestui plan grandios care eşua în mod jalnic într-o baie de 
sânge. 

În faţa ezitărilor lui El Torero, acela care, pentru ea era prinţul 
Carlos, a comis greşeala de neiertat să modifice planul. 

Era sigură că prinţul se va Intoarce la ea, convins s-o ia de soţie 
şi să împartă cu ea tronul, atâta timp cât i-l oferea. Se credea 
sigură pe ea. Şi atunci avu ideea nefericită care duse la 
prăbuşirea planurilor ei, să modifice primele sale intenţii. , 

La ce i-ar fi folosit victoria totală asupra lui Filip II dacă prinţul 
nu ar fi acceptat propunerile sale? Ea gândea că prinţul n-ar fi 
împins nebunia până acolo încât să refuze. Oricum, era posibil. 
Şi atunci, ce s-ar fi întâmplat? 

Trebuia să-i demonstreze prinţului, în primul rând, de. ce puteri 
dispune, înainte de a se angaja în fondul problemei. Nu încape 
îndoială că, din momentul în care s-ar fi convins, ar fi devenit 
mult mai supus. Şi atunci ea va avea timp să treacă cu toată 
siguranţa la acţiunea definitivă. 

Planul, odată modificat a fost executat în mod desăvârşit. El 
Torero a fost răpit de partizanii săi fără ca trupele regale să 
poată interveni şi răzmeriţa se dezlănţui în toată grozăvia ei. 
Scopul propus de Fausta, odată atins, capii răscoalei, care 
dispuneau de curieri,dădură ordinul de retragere şi se eclipsară 
rând pe rând, urmaţi de oamenii lor. 

în faţa trupelor regale nu mai rămase decât gloata care habar 
nu avea de dedesubturile afacerii. 


De-abia atunci începu masacrul, fiindcă bieţii oameni nu erau 
înarmaţi decât cu arme slabe care nu puteau face faţă armelor 
de foc ale soldaţilor, şi în loc de platoşe, aveau pieptul gol. 
Totuşi rezistaseră şi se lăsară mascaraţi. Erau fanaticii lui El 
Torero. Ei nu ştiau cine e acest prinţ Carlos care era aclamat. Nu 
ştiau decât un lucru: voiau să-l aresteze pe El Torero, şi, pe 
Cristos crucificat, asta nu se va întâmpla. 

Oricum, totul are un sfârşit. Curând, ici colo, începu să se facă 
auzit zvonul că El Torero scăpase din ghearele regelui şi se află 
undeva, departe, teafăr şi nevătămat. Cum? Cine-l salvase? Nu 
contează. Aflară, şi din acel moment devenea inutilă vărsarea 
de sânge. 

în curând nu mai rămaseră în piaţă şi pe străzile din jur decât 
trupele regale triumfătoare şi morţii şi răniții care erau culeşi în 
grabă. 

în acest timp, Pardaillan şi escorta sa ajunseră la mănăstirea 
San Pablo. în momentul trecerii porţilor închisorii sale, îl zări în 
primele rânduri, pe cine? Pe micul Chico în persoană. Dar în ce 
hal, Dumnezeule! 

Vai! ce frumos fusese costumul lui, dar asta cu câteva ore în 
urmă, acel costum care-l avantaja în ochii doamnelor, şi care 
avantaj o supărase atât de mult pe mica Juana. 

Dar acum? Fără toca împodobită cu pene, fără manta, şi apoi, 
totul atîrna pe el în zdrenţe, murdare, pătate de sânge. 

Adevărul ne obligă să spunem că lui Chico nu-i păsa de 
amănuntele toaletei sale. în zdrenţe său în costum nou, le purta 
şi pe unele şi pe celălalt cu aceeaşi mândrie şi dezinvoltură. 

Şi apoi, dacă el, Chico, arăta aşa de rău, ce să mai spunem de 
seniorul francez, marele său prieten, care şi el era la fel de bine 
aranjat. 

Cum s-a putut strecura Chico până aici? în mod sigur fusese 
ajutat de talia sa mică. Dar de ce se afla aici? Evident, pentru el, 
pentru Pardaillan. Acesta nici nu se îndoi de acest fapt. 

Micuţul nu spunea nimic, dar privirea sa, ţintuită în ochii 
prizonierului, vorbea în locul lui. Şi această privire trăda o 
durere sinceră, o afecţiune aşa puternică şi un devotament 
absolut, încât acest mare sentimental care era cavalerul de 
Pardaillan, se simţi emoţionat şi reconfortat şi-i zâmbi cu atâta 
duioşie micului său prieten încât avu darul să-l tulbure profund. 


în primul moment, Pardaillan fu gata să-i vorbească micuţului.- 
Dar se gândi că în aceste împrejurări, l-ar compromite. 

După obiceiul său de a se uita pe sine, gândindu-se la alţii, ar fi 
vrut să afle ce se întâmplase cu celălalt prieten al său, don 
Cesar, asupra căruia promisese că va veghea, şi pentru care se 
expusese cu atâta imprudenţă. îi aruncă aşadar micuţului o 
privire grăitoare. 

Chico nu era prost. Se simţise răsplătit de zâmbetul lui 
Pardaillan şi înţelese perfect de ce acesta nu-i vorbeşte şi se 
făcea că nu-l cunoaşte. 

înţelese de altfel şi întrebarea din privirile lui Pardaillan: „Don 
Cesar a scăpat?" 

Şi cu acelaşi lumbaj mut al privirilor îi răspunse şi fu înţeles. 
Cum capul era singura parte a corpului pe care şi-o putea mişca 
cu uşurinţă, nefiind legată, Pardillan îşi arătă multumirea printr- 
un gest al capului şi mai făcu cîţiva paşi. 

Văzu atunci cum Chico, favorizat de talia sa, se strecura printre 
soldaţi, care de altfel erau indiferenți faţă de el, şi se ţinea cu 
încăpăţânarea în urma sa, ca şi când ar fi vrut să-i comunice 
ceva. 

Remarcă tot atunci că micuțul strângea în pumnul crispat 
mânerul spadei şi că arunca asupra oamenilor din escortă nişte 
priviri fioroase. Nu putu să nu gândească: 

„Ah! viteaz omuleţ! Dacă ar avea tot atâta forţă câtă vitejie şi 
voinţă are, i-ar fi spulberat pe toţi soldaţii!" 

în cele din urmă, alaiul ajunse în faţa porţilor mănăstirii. Porţi 
monumentale, masive, grele, amenințătoare datorită piroanelor 
care o întăreau şi numeroaselor broaşte care o asigurau. 
Trebuiră să aştepte ca enormele zăvoare să fie trase şi uriaşele 
broaşte să fie deschise, operaţie care dură destul timp. 

Profitând de această pauză, Chico, care probabil o prevăzuse, se 
apropiase de prizonier şi începu să-i vorbească din priviri şi cu o 
mimică grăitoare, încât Pardaillan înţelegea totul. 

„Voi veni în fiecare zi," spuneau gesturile micuţului. 

Şi ochii lui Pardaillan întrebau: 

„De ce?" 

O ridicare din umeri, ochii înălţaţi spre cer, mîinile ridicate 

spre cap şi coborâte încet, însemnau: 

„Parcă poţi să ştii! Poate că doriţi să comunicaţi ceva." 

Şi Pardaillan îi răspunse: 


„Fie! Accept devotamentul tău". , 

Şi-i mulţumi cu un surâs. 

Acum poarta era deschisă. înainte de a se închide în urma sa — 
poate pentru totdeauna — îşi întoarse capul şi adresă un ultim 
adio lui Chico, a cărui fizionomie inteligentă îi spunea: 

„Nu disperaţi! Fiţi pregătit la orice. Nu vă părăsesc!" 

Şi Pardaillan dispăru sub arcadele întunecoase; soldaţii ieşiră şi 
se îndepărtară repede, şi Chico rămase curând singur pe strada 
golită de orice suflare, neputându-se hotări să se îndepărteze de 
poarta care-l despărţea de singurul om care-i arătase prietenie, 
şi ale cărui cuvinte calde trezise în el atâtea simţăminte, 
necunoscute până atunci. 

Soarele apunea la orizont. Curând se va face noapte; nu mai 
avea ce spera. Chico suspină adînc şi se îndepărtă încet, cu 
tristeţe şi regrete amare. 

Nu-şi dădu seama de tăcerea grea care aproape strivea oraşul. 
Nu putu să remarce că, în afara patrulelor care străbăteau 
străzile, nu era nici un trecător, deşi altă dată străzile erau pline 
la ora aceasta. 

Nu remarcă nici prăvăliile ferecate, porţile zăvorâte, obloanele 
închise. Nu văzu nimic. Mergea încet, gânditor, şi, uneori scotea 
de la piept un pergament pe care, după ce-l privea câteva clipe 
cu atenţie, îl punea la loc, ca şi cum i-ar fi fost teamă să nu-l 
piardă. 

Acest pergament, căruia micuțul părea că-i acordă o atenţie ' 
deosebită, nu era altceva decât permisul de liberă trecere pe 
care Centurion îl obținuse de la Barba Roja şi pe care-l vânduse 
Faustei. 

Ne amintim că Fausta coborâse în subterana trucată a casei Des 
Cypres pentru a arde capsula destinată otrăvirii regelui. 
Căutând în sân pentru a scoate sticluta ce conţinea otrava 
pregătită pentru Pardaillan, îi căzuse acest pergament fără să 
observe. 

Câteva minute mai tirziu, Pardaillan găsise permisul, şi, 
neputând să-l citească datorită întunericului, îl băgase la 
centură. Ori, tîirându-se pe dalele de piatră pentru a-l spiona pe 
Chico, cavalerul pierduse şi el, la rândul său pergamentul, şi tot 
fără să observe. 

întorcându-se la han, nu se mai gândise la acea bucată de hirtie, 
căreia îi ignora valoarea. Micuţul, care o găsise, şi care ştia să 


citească, având şi lumină în ascunzătoarea sa, îşi dădu seama 
de valoarea documentului, şi-l puse de-o parte cu grijă. Intenţia 
sa era de a-l înapoia seniorului francez care-l pierduse şi 

care, fără îndoială, ştia mai bine decât el cum să folosească 
acest pergament. Evenimentele care au urmat cu atâta 
rapiditate, l-au împiedicat să o mai facă. 

Acesta era deci acel permis de liberă trecere, pe care l-am văzut 
noi pe Chico că-l cerceta în stradă. Cum voia să-l folosească? Pe 
drept cuvânt, nu ştia. Căuta. în mod confuz, poate-şi dădea 
seama că l-ar putea folosi spre binele lui Pardaillan. Dar cum? 
Asta se chinuia să afle. 

Un singur lucru îl neliniştea: ca acest "pergament să nu fie atât 
de valoros pe cât credea el. Am spus că ştia să citească şi să 
scrie. Prin asta se înţelege faptul că putea, destul de greu, să 
citească şi să zgârie pe hirtie cuvintele cele mai obişnuite; asta 
era tot. 

Deci, neîncrezător în ştiinţa sa, se întrebă dacă documentul era 
chiar aşa de valoros. Ah! dacă ar fi fost atât de învăţat ca mica 
Juana! Şi imediat hotărî să arate pergamentul prietenei sale care 
i-ar fi spus adevărata lui valoare. Hotărând asta, se îndreptă 
grăbit spre han. 

Luaţi seama că Juana îl gonise, şi că acum frumosul lui costum îi 
atîrna în zdrenţe. Două motive, care în alte condiţii l-ar fi reţinut. 
Şi într-adevăr, ce primire i se va face dacă îndrăznea să apară în 
faţa ei fără să fi fost chemat? Şi mai ales în această stare. Nu se 
gândi nici un moment. 

Găsi hanul aproape golit de clienţi, dar asta nu-l surprinse prea 
mult, având în vedere evenimentele sângeroase din timpul zilei. 
Cele câteva persoane aflate întâmplător acolo, erau doar nişte 
soldaţi care nu intraseră decât pentru a goli. un pahar, după 
care ieşiră destul de repede. 

Mica Juana se afla în ungherul său de lîngă bucătărie. îşi 
păstrase, bineînţeles, toaleta cu care fusese la corida, şi astfel 
împodobită, era cât se poate de seducătoare, gata să 
zăpăcească şi un sfânt, proaspăt ca un trandafir, şi în costumul 
ei bogat şi elegant, o puteai crede o marchiză deghizată. 
Văzând-o atât de frumoasă în costumul ei de sărbătoare, inima 
bietului Chico bătu mai să-i spargă pieptul, ochii-i străluciră de 
plăcere şi se înroşi puternic. 


Dar, hotărât să se ocupe numai de lucruri serioase, să se 
gândească numai la prietenul său, ajunse tocmai la ce nu 
prevăzuse: faptul că se prezenta în faţa Juanei cu o siguranţă ce 
nu-i era în fire. 

Nu îndrăznim să jurăm că micuța Juana nu contase puţin pe 
această vizită a timidului ei îndrăgostit. 

Ea gândise că, odată corida terminată, el nu va rezista dorinţei 
de a veni să fie admirat, şi pentru aceasta aranjase dinainte 
primirea ce i-o va face. 

E de înţeles atunci că noua atitudine a lui Chico o miră la culme. 
Totuşi, cum era nu numai femeie, dar şi cochetă, „ştiu să-şi 
ascundă impresiile, cu toate că nu bănuia nimic din ce se 
întâmpla cu ea, şi cu aerul cel mai agresiv, cu tonul cel mai 
răstit, i se adresă: 

— Cum îndrăzneşti să mai apari aici, după ce te-am gonit? Şi în 
ce stare încă, Sfântă Fecioară! Nu ţi-e ruşine să apari aşa în faţa 
mea? 

Pentru prima oară în viaţa sa, Chico primi această ieşire violentă 
cu indiferenţă, ceea ce avu darul să-i mărească mânia Juanei. 
Dar el nu roşi, nu plecă capul, nu se scuză. O privi liniştit, drept 
în faţă, şi, ca şi cum n-ar fi auzit, îi spuse simplu şi cu bunătate: 
— Trebuie să-ţi spun ceva serios. 

Mica Juana rămase ca trăznită. Păpuşa ei se schimbase. De unde 
această linişte şi această îndrăzneală? Adevărul este că Chico 
habar n-avea de îndrăzneala sa. El se gândea numai la 
Pardaillan, şi totul se ştergea în faţa acestui gând. Ceea ce ea 
credea îndrăzneală, nu era decât o concentrare a atenţiei sale în 
altă direcţie. 

— Dar eşti plin de sânge! Te-ai bătut? 

— Nu ştii ce s-a întâmplat în oraş? 

— Cum să nu ştiu? Se spune că a fost o răscoală, totul este în 
flăcări, sunt morţi cu miile... 

Şi neliniştea fiind mai puternică decât ea, îl întrebă cu o voce 
căreia el nu-i ghici accentul de tandreţe: 

— Eşti rănit? 

— Nu. Am fost stropit cu sânge în învălmăşeală. Poate că am 
câteva zgârieturi, dar asta nu înseamnă nimic. Sângele ăsta nu- 
mi aparţine. Este al unui nefericit care a murit în faţa mea. 

— Deci acolo te-ai aranjat aşa. Ce nevoie aveai, păgânule, să te 
bagi în învălmăşeală? 


— Trebuia. 

— De ce trebuia? Şi când mă gândesc că şi. eu am fost la corida. 
Aş fi putut să-mi găsesc sfârşitul dacă aş fi stat până la 

' capăt 

De data asta a fost rândul lui să fie neliniștit: 

— Ai fost la corida? 

— Ei da! Din fericire Sfânta Fecioară m-a apărat, fără îndoială, 
fiindcă o indispoziţie a Barbarei, care mă însoțea, m-a făcut să 
părăsesc piaţa după ce domnul de Pardaillan a ucis cu atâta 
siguranţă taurul. Miine mă voi duce să aprind o lumânare la 
capela Notre-Dame la Vierge! 

După cum se vede, mintea. Pentru nimic în lume nu i-ar fi dat 
satisfacţie spunînd că l-a văzut în toată splendoarea sa, şi că 
numai vederea lui a făcut-o să părăsească piaţa. 

Dar el nu înţelese decât un singur lucru: din fericire, ea a 

putut să părăsească piaţa înaintea începerii revoltei, aşa încât 
reuşise să se înapoieze teafără. 

— Nu ştii nimic, zise el cu un aer misterios. Au vrut să-l 
asasineze pe El Torero. Pentru el s-au bătut. Din fericire 
partizanii săi l-au răpit, şi acum, bine ascuns, nu mai poate fi 
găsit de duşmanii săi. 

— Sfântă Fecioară! Ce tot spui? făcu ea, deodată interesată. 

— Şi încă nu-i totul. Rebeliunea de care ai auzit vorbindu-se era 
pentru don Cesar. Se spune că este fiul regelui; se pare că el 
este copilul legitim.şi voiau să-l pună pe tron în locul tatălui său, 
regele Filip II, aclamându-l sub numele de regele Carlos. 

Era foarte mândru de toate aceste cunoştinţe ale sale, mândru 
mai ales pentru faptul că îl cunoscuse îndeaproape pe omul ce 
se pretindea fiul regelui. 

Juana, uitând de falsa mânie şi reala dezamăgire, exclamă: 

— Don Cesar, fiul regelui! Ei bine, nu mă miră. Totdeauna am 
gândit că trebuie să fie dintr-o familie sus-pusă. Şi spui că el 
este infantele legitim? Atunci cine a îndrăznit să atenteze la 
viaţa sa? 

— Regele... tatăl său, zise Chico, coborându-şi vocea. 

— Tatăl său? E oare posibil? făcu ea neîncrezătoare. Nu ştia, 
fără îndoială. 

— Dimpotrivă, ştia foarte bine. Pentru asta dorea să-l ucidă. Nu 
ştie nimeni asta, dar eu o ştiu.' Şi mai ştiu şi alte lucruri, nu te 
îndoi de asta. 


— Dar de ce? E oribil asta, un tată să-şi ucidă fiul! Ei vezi! Asta 
este ceea ce se numeşte „rațiune de stat"! O 

ştiu şi pe ăsta. 

Fără voia ei, aruncă o privire admirativă omuleţului. Era totuşi 
adevărat. Ştia o mulţime de lucruri pe care nimeni nici măcar nu 
le bănuia. Cum de reuşise? 

El reluă cu seriozitate: 

— Eram pajul lui dori Cesar la corida. Nu ai de unde să ştii 
fiindcă deja plecaseşi când am intrat în arenă. 

Din contră, o ştia foarte bine. îl şi văzuse, chiar. Nu avea 
importanţă, făcu pe surprinsa. Şi el continuă: 

— înţelegi că trebuia să ştiu unde-l duceau. L-am urmărit. Acolo 
m-am aranjat în halul ăsta. 

Şi suspinînd cu regret: 

— Aveam un costum aşa de frumos... nou nouţ. Dacă m-ai fi 
văzut! Uite în ce hal e acum. 

Da, da, vedea destul de bine. Şi chiar înţelegea. Nu se mai 
punea problema să-l certe. îşi făcuse datoria, urmându-şi 
stăpânul; asta era bine. 

— Şi încă nu e totul, reluă trist micuțul. Mai am încă o veste... o 
veste proastă, Juana. 

_ Vorbeşte... Mă faci să tremur. 

_ L-au arestat pe domnul de Pardaillan. 

Era convins că se va prăbuşi la auzul veştii. Dar, deloc, primi 
„lovitura" cu un calm ce-l nedumeri. Văzând că tace, îi spuse 
blînd: 

— Eşti necăjită? 

— Da, spuse ea simplu. 

— încă îl mai iubeşti? 

Privindu-l cu o mirare ce de această dată nu mai era mimată. 

— Da, zise, dar nu cum crezi tu. 

— Oh! făcu el surprins, dar mi-ai spus... 

— îl iubesc pe domnul de Pardaillan, îl întrerupse ea, ca pe un 
bun şi viteaz gentilom, îl iubesc ca pe un frate mai mare, dar -u 
mai mult. Nu uita asta Chico. Nu uita niciodată. 

— la te uită! făcu el strălucind de bucurie, şi eu care credeam... 
— larăşi! zise ea cu un început de nerăbdare. De câte ori trebuie 
să-ţi. spun ca să înţelegi? 

Şi el începu să ridă din toată inima. Ar fi fost pe deplin fericit 
dacă l-ar fi ştiut pe Pardaillan în afara pericolului. Spuse: 


— Oh! înţeleg. Atunci, dacă-l iubeşti pe domnul de Pardaillan ca 
pe un frate mai mare, vrei să mă ajuţi să-l scot din închisoare? 
— Din toată inima, zise ea spontan. 

— Bine! ăsta-i principalul. 

— Dar de ce l-au arestat? Cum? 

— De ce? nu ştiu. Cum? asta ştiu fiindcă eram acolo şi am văzut 
totul. L-am urmărit şi pe el până la închisoarea unde l-au dus. L- 
au închis în mănăstirea San Pablo. 

— L-ai urmărit? De ce? 

— Să ştiu unde-l duc, iată de ce. Pentru ca să încerc să-l 
eliberez. 

— Vrei să-l eliberezi? Tu? Deci îl iubeşti? 

— Da, îl iubesc. Domnul de Pardaillan este pentru mine mai mult 
decât Dumnezeu. Mi-aş da sângele, picătură cu picătură pentru 
a-l scoate de acolo. Nu ştii, Juana, ce fel de om este. Dacă l-ai fi 
văzut!... Ştii de cîţi a fost nevoie ca să-l aresteze? De sute de 
oameni. Se aflau peste tot, şi toţi erau împotriva lui. Chiar şi 
domnul d'Espinosa, chiar şi prinţesa aceea străină, pe care am 
recunoscut-o, chiar dacă se îmbrăcase bărbăteşte. Erau Poate o 
mie pentru a aresta un singur om. Şi mai era şi dezarmat. Şi pe 
cîţi nu a zdrobit cu pumnul. Dacă ai fi văzut!... 

lată-l acum pe Chico, atât de puţin vorbăreţ de obicei, vorbind, 
vorbind fără încetare, entuziasmându-se în timp ce vorbea. Şi 
nu vorbea despre ea, despre ea, singura care până acum îi 
fusese idol. Astfel încât, mica Juana mergea din surpriză în 
surpriză. 

Puteai crede că nici nu mai exista pentru el. Era cea mai mare 
ticăloşie, cea mai mare trădare, ce mai, era sfirşitul. Cui să te 
mai încredinţezi, Sfântă Fecioară, după asemenea trădare! 
Pentru a-i înfrânge indiferența, îşi puse la bătaie tot arsenalul 
complicat al micilor sale şiretlicuri copilăreşti de cochetă 
nevinovată, recurgând la atâtea stratageme care altă dată îi 
reuşiseră de minune. 

Cu un gest maşinal îşi scoase floarea ce o avea prinsă în păr. 
începu să se joace cu ea, distrată, o duse la buze ca şi când ar fi 
mirosit-o, ca până la urmă să o lase să cadă... ca din nebăgare 
de seamă. Şi el nici măcar nu se mişcă. Ce naivitate, pe moment 
a crezut că nu a observat-o, şi fără a avea aerul că o face 
intenţionat, o împinse cu piciorul mai la vedere. Şi el, care 
altădată ar fi implorat favoarea să o ridice, sau pe care ar fi 


ridicat-o după mii de precauţii şi ar fi ascuns-o la piept, o lăsă 
acolo unde căzuse. Bineînţeles că nu voia să o ridice, 
necredinciosul! Ce umilinţă! 

Chico avea un cult special pentru piciorul ca de copil al micii 
sale stăpâne. îi făcea plăcere să se ghemuiască în faţa ei, să i le 
ia în miini, şi în timp ce ea flecărea şi el asculta cu seriozitate, i 
le mângiia uşor, cu gesturi line, şi, uitându-şi uneori de el, i le 
săruta. 

Ea îl lăsa să facă toate acestea. Uneori, cu şiretenie nevinovată, 
îi stimula timiditatea naturală, aducându-l, fără ca el să-şi dea 
seama până la această manifestare de adoraţie specială. 

Astfel încât, fără să vrea şi fără să ştie, ea a fost aceea care i-a 
insuflat această preferinţă, poate neobişnuită ar crede unii, 
preferinţă pe care i-a cultivat-o şi întreţinut-o până la a face din 
ea o pasiune. 

într-adevăr, era o cochetă înnăscută. Dar n-ar fi fost o adevărată 
andaluză dacă n-ar fi avut, deasupra oricărei cochetării, şi 
mândria piciorului său, într-adevăr foarte mic şi foarte frumos 
Văzând că toate micile sale viclenii dau greş, recurse la mijlocul 
suprem, pe care-l credea infailibil, şi picioarele sale mici şi fine, 
mulate în ciorapi de mătase brodată, aşa cum purtau nobilele 
doamne, micile sale picioare care se găseau în largul lor în nişte 
pantofi de satin minusculi, începură să se agite, ca pentru a 
atrage asupra lor atenţia recalcitrantului., Şi cum el nu părea să 
bage de seamă, se hotărî să împingă, puţin câte puţin, taburetul 
pe care-şi odihnea picioarele. 

Acesta era destul de mare şi de greu, din lemn masiv. Nu avea 
importanţă, reuşise, şi acum picioarele, lipsite de un punct de 
sprijin, deoarece fotoliul era destul de înalt, îi atîrnau. Spera ca 
astfel Chico să înlocuiască taburetul. 

în oricare altă împrejurare, micuțul s-ar fi grăbit să profite 

de ocazie. Dar acum, având lucruri serioase în minte, rezistă 
eroic tentaţiei. 

Şi Chico, atât de puţin vorbăreţ până acum, nu înceta să se 
minuneze pe seama domnului de Pardaillan, marele său prieten, 
părând că aceea care până atunci fusese singurul său ţel în 
viaţă, nici nu mai exista. 

Ori, cum era vorba de salvarea lui Pardaillan, Juana nu mai ştia 
dacă trebuie să se indigneze de purtarea lui Chico, sau să se 
arate încântată. Să-l felicite ori să-l acopere cu reproşuri. 


Şi într-adevăr, cu tot calmul aparent cu care ea primise vestea 
arestării cavalerului, dacă Chico ar fi fost mai puţin preocupat, i- 
ar fi remarcat paloarea bruscă şi strălucirea ochilor. 

Asta însemna că-l mai iubea pe Pardaillan? Poate, dar numai în 
fundul sufletului său să-i mai fi păstrat un grăunte de tandrete. 
Ceea ce este sigur, e faptul că, în urma conversaţiei misterioase 
pe care o avusese cu Pardaillan în cursul dimineţii, renunţase la 
această iubire romantică. 

Cu sinceritate, sub influenţa sfaturilor frăţeşti ale cavalerului, ea 
se întorsese la Chico, sperând să găsească cu el acea fericire pe 
care o ştia de negăsit, imposibilă, cu altul. 

Şi ceea ce este mai puţin sigur, este faptul că», lăsând la o parte 
orice sentiment de iubire, nu putea rămâne indiferentă la soarta 
lui Pardaillan. Spusese cuvântul exact când îi declarase lui Chico 
că îl iubeşte pe Pardaillan ca pe un frate mai mare. 

în această situaţie, ca şi Chico, şi ea ar fi încercat totul, şi-ar fi 
dat chiar şi viaţa pentru a-l ajuta. 

Pentru Chico, discuţiile cu Pardaillan îi risipise definitiv gelozia 
furioasă ce făcuse din el complicele Faustei. Ştia că Juana nu va 
fi niciodată decât micuța prietenă a cavalerului. Dacă ar fi avut 
cea mai mică îndoială în .această privinţă, cuvintele Juanei i-ar fi 
spulberat-o; îl considera un frate mai mare. 

Dar, din nefericire pentru el, influenţat fără îndoială de ceea ce 
fusese obişnuit să audă pe seama sa, trăind mereu singur, îşi 
exagera peste măsură inferioritatea fizică. . Tot ceea ce-i 
spusese Pardaillan despre acest subiect, încă nu-l convinsese. 
Rămânea convins cu încăpățânare: niciodată, nici o femeie, 
chiar aşa micuță ca Juana, nu s-ar fi căsătorit cu el. 

Având această idee bine înfiptă în minte, pentru a îndrăzni să-şi 
declare dragostea, ar fi trebuit să fie pe moarte; sau ca Juana 
însăşi, inversând rolurile, să-i declare dragostea, ceea ce nu s-ar 
fi întâmplat niciodată, nu-i aşa? Ştia că Juana nu-l iubea decât ca 
pe un frate. Cel pe care-l iubea, orice s-ar spune, era Pardaillan. 


Şi în timp ce el ştia că Juana nu ar fi fost niciodată a lui, şi Juana 
trebuia să ştie că n-ar fi fost niciodată a lui Pardaillan. Gândea 
că nu este momentul să-i producă o durere prea mare 
spunîndu-i ceea ce nu îndrăznise să-i spună până atunci. De aici 
şi rezerva excesivă pe care Juana o credea răceală sau 
indiferenţă. 


Pe de altă parte, credea că modul în care-şi putea arăta 
dragostea, era acela de a se arăta preocupat numai de 
Pardaillan, fără îndoială, subiectul preocupărilor ei. Şi cum 
asupra acestui punct era îndemnat de prietenia pe care i-o 
nutrea, nu îi fusese greu să joace rolul pe care şi-l hotărâse. 

în ceea ce o priveşte pe Juana, conştientă de distanţa ce o 
separa de Pardaillan, adusă la realitate de cuvintele acestuia, 
blînde dar ferme, luminată de logica fără cusur, înţelese că 
trebuie să renunţe la visele sale. Dragostea ei pentru cavaler nu 
prinsese acele rădăcini care nu mai puteau fi smulse fără 
durere. Se resemnase. 

Prin forţa lucrurilor, trebuia să se întoarcă la Chico. Cu atât mai 
mult, cu cât Pardaillan, pe care ea îl admira, prin câteva 
confidenţe discrete şi cu tactul pe care i-l dădea bunătatea 
inimii sale, ştiuse să-i insufle un sentiment de respect faţă de 
micuţ, sentiment pe care până atunci nu-l avusese. 

Pardaillan, pe care-l respecta şi admira, îi vorbise numai de bine 
despre Chico. Şi ea ştia că un om ca acesta nu ar fi lăudat un 
om care nu ar fi meritat. De aici rezultă că, dacă Pardaillan îi 
cîştigase respectul, afacerile amoroase ale micuţului, mulţumită 
lui, făcuseră un progres considerabil. 

în realitate, ea îl iubea pe Chico chiar mai mult decât credea. 
Dar dragostea sa nu era aşa de puternică pentru a o face să-şi 
calce în picioare pudoarea şi să-i vorbească ea prima despre 
acest lucru. 

Dar cu un timid aşa desăvârşit ca Chico, nu avea încotro. Dacă 
el parcursese o parte a drumului, dacă o legănase cu acele 
cuvinte mângiietoare pe care le găsea mereu, dacă avea pentru 
ea numai mângiieri caste care totuşi o tulburau, poate că ar fi 
fost posibil să reuşească s-o facă să-şi piardă cumpătul şi să-i 
declare dragostea. 

Dar iată că, din nefericire, Chico se încăpăţâna, cu toate 
avansurile ei, să rămână într-o rezervă care ei îi părea răceală. . 
Acum, când ea ar fi vrut să-i vorbească despre ei doi, el nu 
vorbea decât despre Pardaillan. Era exasperant. Dacă nu s-ar fi 
stăpânit, l-ar fi bătut. 

La urma urmei, în mod naiv, fără răutate şi fără nici un calcul 
făcut dinainte, poate că Chico găsise, fără să caute, mijlocul cel 
mai bun de a forţa inima celei care, fără îndoială, îl iubea tot 
atât de mult pe cât era şi ea iubită. 


Văzând că micile-i viclenii nu dau roade, Juana se resemna să nu 
iasă din subiectul de conversaţie pe care i-l impunea Chico, 
sperând să reia cu mai mult succes eforturile întrerupte, pentru 
a-l face să-i declare dragostea. 

— Doamne sfinte! zise ea cu puţină amărăciune în glas, ce 
frumos vorbeşti! Ce ţi-a făcut de-i eşti atât de devotat? 

— Mi-a spus nişte lucruri... Nişte lucruri pe care nimeni nu mi le- 
a mai spus, răspunse enigmatic micuțul. Dar nu chiar şi tu te-ai 
hotărât să-l salvezi de la chinurile ce-l aşteaptă? 

— Bineînţeles, din toată inima. Ţi-am spus-o., 

— Trebuie să ştii că în felul ăsta înseamnă să ne băgăm într-o 
afacere de stat. Cel mai mic rău ce ar putea să ni se întâmple ar 
fi să fim spânzurați, scurt şi cuprinzător. Dar cred că înainte de 
asta ne vom bucura şi de plăcerile torturii. 

Spunea toate acestea cu un calm extraordinar. De ce le spunea? 
Să o înfricoşeze? Să o facă să renunţe? Oricum, era hotărât să 
nu o amestece şi pe ea, pericolul era prea mare. Şi-ar fi riscat 
bucuros viaţa, ar fi suportat şi torturile pentru a-şi salva 
prietenul. Dar să o ştie şi pe ea în pericol? să o vadă murind din 
cauza lui? Haida-de! Asta în nici un caz! 

Tot ceea ce dorea de la ea, era să afle cât valora pergamentul. 
Şi la urma urmei, i se părea drept ca ea să cunoască întreg 
sacrificiul pe care el îl accepta. Nu avea decât douăzeci de ani şi 
avea destule motive să ţină încă la viaţă. Şi dacă renunţa la 
această viaţă, măcar să ştie şi ea că o făcuse de bunăvoie. 
Auzindu-l vorbind de spânzurătoare şi de torturi, simţi cum o 
trece un fior pe care nu şi-l putu stăpâni. 

Dar poate că şi ea, ca şi Chico, avea un suflet viteaz, Sau, poate 
la fel de bine, aventura aceasta periculoasă o prinsese într-un 
moment în care starea ei sufletească era tocmai bună pentru a 
întreprinde această acţiune. 

în realitate, dragostea pătrunsese în inima ei neştiutoare sub 
forma celor doi bărbaţi care erau două antiteze vii: Pardaillan 
care, prin moral dacă nu şi prin fizic, îi apărea ca un uriaş, şi 
Chico, care cu fizicul şi moralul său, era o miniatură de om deo 
infinită graţiozitate. 

Mult timp ezitase între cei doi bărbaţi, atrasă de forţa unuia 
aproape tot atât de mult ca şi de slăbiciuunea celuilalt. Adusă cu 
picioarele pe pământ de unul, spre profitul celuilalt, se hotărâse 


în alegerea ei, ca acum, când alesese, să fie ameninţată să-i 
piardă pe amândoi odată. 

Primul, care nu o dorise, era condamnat de o putere, cea mai de 
temut dintre toate: închiziţia. Acela pe care ea îl alesese, se 
dedica inutil salvării primului. Tot universul ei se rezuma la 
aceşti doi bărbaţi. Dacă ei ar muri, ce ar mai face ea cu viaţa? 
Micuţul nu-şi dăduse seama, luînd hotărârea pe care o luase, 
care-i va fi soarta aruncându-se în această aventură. 

Cum nu era prost, gândea cu o logică pe care mulţi i-ar fi 
invidiat-o. De altfel, în existenţa lui de singuratic pe care o 
ducea de mulţi ani, se obişnuise să gândească îndelung, fără să 
vorbească, şi să acţioneze numai în cunoştinţă de cauză. 

Pentru el problema era simplă: meditase îndelung la ea... Va 
începe lupta împotriva celei mai formidabile puteri ce exista. 
Bineînţeles că el, sărac, slab, cu o inteligenţă mediocră — el o 
spunea — neavând nici un ajutor, va fi înfrânt, fără îndoială. Ori, 
pierzând partida, îşi pierdea şi capul. Nu era greu de înţeles 
asta! 

Totul se rezuma la următoarele: făcea să-şi rişte capul având 
doar o şansă infimă? Da sau nu? El hotărâse că da! 

Şi dacă Chico nu era conştient de cinismul său, Juana în schimb, 
îl remarcase. | se dezvăluia într-o lumină în care nu-l cunoscuse 
până atunci. 

jucăria pe care, tiran cu piciorul mic, se obişnuise să i învârtă 
după bunul ei plac, dispăruse. Dispăruse şi copilul pe care ei îi 
plăcea să-l copleşească cu protecţia sa. Rămăsese adevăratul 
bărbat, capabil să-i fie stăpân. 

' Nu se mai îndoia că n-ar fi reuşit să salveze încă odată pe acela 
pe care îl numea marele său prieten. Şi cu cât Chico creştea în 
ochii ei, cu atât simţea că o cuprinde teama. Ea, care până 
atunci i se crezuse superioară, ea, care-l dominase mereu, ea, 
acum, îşi pleca fruntea cu umilinţă sinceră, constrânsă de 
chinurile îndoielii şi se întreba dacă este demnă de el. 

Acum ea era aceea care tremura şi roşea, ai căror ochi rugători 
păreau că cer un cuvânt de dragoste, o mângiiere; ea se arăta 
acum dulce, supusă şi resemnată; el, care în aparenţă se arăta 
indiferent, foarte calm, stăpân pe sine, şi care dădea dovadă de 
o energie extraordinară într-un corp aşa de mic, simţea o 
dorinţă nebună să i se arunce la picioare şi să-i sărute mîinile 
albe şi fine ca de patriciană. 


Şi astfel că, la avertismentul sincer pe care i-l dăduse, bine 
intenţionat de altfel, ea, cu o privire plină de tandreţe şi cu. un 
surâs pe cât de supus tot atât de provocator, răspunse fără să 
ezite: 

— Pentru că rişti tortura, vreau să fiu alături de tine. 

Spunînd aceste cuvinte, roşi. în mintea ei, i se păruse că a spus 
cât se poate de clar: „Te iubesc atât de mult,' încât sunt gata să 
suport până şi tortura, dacă e să fim împreună." 

Din nefericire, era scris ca neînţelegerea să persiste între ei şi 
să-i despartă. Chico tradusese: „îl iubesc pe domnul de 
Pardaillan într-atât, încât risc şi tortura pentru el." îşi simţi inima 
strângându-se, dar se forţă să nu lase să se vadă nimic din 
durerea sa, în timp ce-şi spunea: 

„încă îl iubeşte, şi cu o iubire mai mult decât frăţească, orice ar 
zice. Asta e, voi încerca până şi imposibilul şi mare lucru dacă 
nu-mi las pielea pe acolo." 

Şi, cu voce tare, o voce care tremura puţin, cu blîndeţe, reluă 
propriile ei cuvinte: 

— Ce ţi-a făcut de-i eşti atât de devotată? 

Avu un licăr de triumf în ochi. Chico era gelos, deci încă o iubea. 
A fost o proastă să-şi facă atâta sânge rău! Şi ,Cu un surâs 
maliţios, crezând că-l va face în cele din urmă să-şi declare 
dragostea, se alintă: 

— Mi-a spus nişte lucruri... nişte lucruri pe care nimeni altul nu 
mi le-a spus înaintea lui. 

La rândul ei, repeta aceleaşi .cuvinte pe care Chico i le spusese, 
şi le spunea în joacă, crezând că face o glumă şi că-i măreşte 
gelozia. 

Dar omuleţul înţelese altceva. 

Pardaillan îi spusese şi îi repetase: 

„Nu o iubesc şi nu o voi iubi niciodată pe Juana ta. Inima mea a 
murit de mult timp." 

încă mai auzea tonul dureros cu care fuseseră rostite aceste 
cuvinte. Nici nu se îndoia de adevărul lor. Nu se temea de nimic 
din partea lui Pardaillan, instinctul îi spunea că seniorul francez 
este cinstea şi loialitatea întruchipată. Pardaillan adăugase: 
„Juana ta nu mă iubeşte, nu m-a iubit niciodată." 

Şi acum era cuprins de îndoieli. Atâta timp cât marele său 
prieten vorbea despre sine însuşi, putea să se încreadă în 
cuvintele lui. Dar când vorbea despre alţii, se putea înşela. 


Potrivit cuvintelor Juanei, credea că Pardaillan îi vorbise făcând- 
o să înţeleagă că nu are ce aştepta de la el. Şi totuşi, Juana nu 
dădea înapoi în faţa amenințării înspăimântătoare a torturii, şi 
cerea cu un calm surâzător să participe la salvarea celui pe care 
încă îl iubea. Pentru el era simplu: Juana îl iubea fără speranţă şi 
până la moarte pe domnul de Pardaillan, cum şi el o iubea pe 
Juana până la moarte şi fără speranţă. Şi atunci, de ce să mai 
trăiască? Hotărârea-i deveni de nezdruncinat. Se va condamna 
pe sine însuşi. 

Niciodată Juana nu va aparţine lui Pardaillan, fiindcă acesta nu 
voia. Şi ea o ştia, deoarece prefera moartea. în acest caz i se 
părea o josnicie din partea sa să-şi mărturisească iubirea. 

Şi neînţelegerea dintre ei doi sfârşi prin a-i separa. 

Chico se mulţumi să primească spusele ei cu un semn din cap, 
şi, scoțând din sân pergamentul găsit, îi spuse cu indiferenţă 
sub care încerca să-şi ascundă adevăratele simţăminte: 

— Tu, care eşti aşa de învățată, uită-te la pergamentul acesta şi 
spune-mi ce înseamnă şi cât valorează. 

Mica Juana simţi cum lacrimile-i inundă ochii. Sperase că-l va 
face.să-i declare dragostea, şi când colo, se" arăta chiar mai 
rece decât la începutul discuţiei. 

Reţinîndu-şi lacrimile care stăteau gata să izbucnească, luă cu 
tristeţe pergamentul şi-l studie, forţându-se să-i imite răceala. 
— Dar, zise ea după o examinare rapidă, nu văd nimic aici decât 
două sigilii şi două semnături sub o seamă de formule 
neterminate. 

— .Dar cunoşti semnăturile, sigiliile, Juana? 

—  Sigiliul şi semnătura regelui, sigiliul şi semnătura marelui 
închizitor. 

— Eşti sigură? 

— Fără îndoială! Cred că încă mai ştiu să citesc: „Noi, Filip, prin 
voia lui Dumnezeu, rege... cerem şi ordonăm... oricărui 
reprezentant al autorităţilor religioase, civile, militare..." Şi mai 
jos: „Inigo d'Espinosa, cardinal, arhiepiscop, mare inchizitor de 
stat." Nu ai mai văzut până acum aceste sigilii în josul 
ordonanţelor? Sunt aceleaşi. Nu încape nici o îndoială. 

— Asta gândeam şi eu. Acesta este ceea ce se numeşte un 
permis în alb. Se completează spaţiile goale după dorinţă, 
dedesubt sunt semnăturile... şi toată lumea trebuie să se 
supună ordinelor celui care posedă acest pergament. 


— Unde l-ai găsit? 

— Nu contează. Principalul este că îl am. Ştiu ceea ce voiam. 
Acum te părăsesc. Nu trebuie să spui nimănui că ai văzut acest 
pergament asupra mea. 

— De ce? Ce vrei să faci? 

— Ce vreau să fac? încă nu ştiu. Caut. Imposibil să nu găsesc 
ceva. De Ce? Pentru că socotesc să mă folosesc de acest permis 
în alb pentru a-l salva pe domnul de Pardaillan. înţelegi Juana, 
dacă s-ar afla că acest permis nu-mi aparţine şi că a fost 
completat în mod arbitrar, asta ar însemna moartea mea, ceea 
ce nu ar conta .prea mult, dar de asemenea ar însemna şi 
pierderea domnului de Pardaillan, ceea ce este mult mai 
important. lată de ce te implor să păstrezi secretul absolut. Este 
vorba de salvarea aceluia pe care o dorim amândoi. 

încercă să facă totul pentru a o convinge că trebuie să tacă dacă 
îl iubeşte pe Pardaillan. Nici nu-şi dădea seama că cel mai bun 
motiv fusese acela când a spus;„Asta ar însemna moartea mea" 
şi nu mai avea nevoie să adauge nimic. 

Juana tresări. Cu gitul strâns de emotie, murmură împreunînd 
mîinile într-un gest rugător: 

— Poţi fi liniştit... m-aş lăsa mai degrabă omorâtă decât să spun 
ceva. 

încetişor, fără ciudă, şi cu un surâs palid, spuse: 

— Oh! ştiu. Vei păstra secretul. 

Şi obosit, zdrobit de efortul ce-l făcea să se stăpânească, se 
înclină în faţa ei, murmurând: 

— Adio, Juana! 

Şi fără să mai adauge un cuvânt, fără un gest, se îndreptă spre 
uşă. Atunci inima ei se frânse. Cum, pleca aşa, fără un cuvânt 
de prietenie, după un adio sec şi rece, un adio sinistru din care 
se înţelegea că nu-l va mai vedea? Palidă şi gata să leşine, se 
ridică cu un efort pe taburet, şi, cu sufletul răvăşit, de pe buzele- 
i fremătătoare îi scăpă un nume ca un apel disperat: 

— Chico! 

Acest nume, astfel rostit, era o mărturisire. 

Mişcat până-n străfunduri, se întoarse brusc. Ea îi întindea 
mîinile. Aproape îşi pierduse controlul gesturilor. Dacă Chico i-ar 
fi sărutat mîinile, cum l-af mai fi îmbrăţişat. Ar fi fost 
deznodământul fericit al acestei fantastice idile. 


Dar, sub aparenţa sa fragilă, omuleţul ascundea o voinţă de fier; 
la chemarea ei, se opri şi făcu doi paşi spre ea. Dar nu merse 
mai departe. Nu spuse un cuvânt, nu făcu un gest, şi impasibil, 
aşteptă ca ea să se explice. 

Trecându-şi mâna peste fruntea înfierbântată, cu ochii scăldaţi 
în lacrimi, ea se bâlbii: 

— Pleci?... Mă părăseşti? Aşa... Nu-mi spui nimic? 

Şi ochii ei vorbeau în timp ce-i punea toate aceste întrebări. 
Trebuie să fii orb şi nebun ca Chico să nu vezi şi să nu înţelegi. 
Brusc, el îşi lovi fruntea ca unul care-şi aminteşte de ceva: 

— Şi Giralda? strigă el. 

Dintr-odată simţi cum o cuprinde mânia. Ce? nici un cuvânt, nici 
un gest? Mereu aceeaşi indiferenţă rece? Se gândea la toţi, în 
afara ei. Era prea mult. Braţele-i, până atunci întinse spre el, îi 
căzură, ochii îi deveniră duri, o cută amară îi marcă buzele şi-i 
spuse agresiv: 

— Te interesezi de ea?... Şi ea ţi-a spus lucruri pe care nimeni 
nu ţi le-a mai spus? 

Privind-o cu un aer mirat, îi spuse cu gravitate: 

— Este logodnica lui don Cesar! Nu sunt eu pajul lui El Torero? 

Şi ea înţelese sensul cuvintelor. îi fu ruşine de accesul său de 
gelozie şi îşi plecă fruntea, roşind. 

— E adevărat, bolborosi ea. 

— Nu ai văzut-o? continuă el s-o întrebe. A fost la corida Don 
Cesar a fost răpit în momentul în care .se îndrepta spre ea 
pentru a-i depune la picioare buchetul de panglici. Trebuie că a 
fost prinsă în îngrămădeală. Dacă nu i s-a întâmplat ceva mai 
rău? 

— Poate că a reuşit să se salveze! Fără îndoială că o voi vedea 
la noapte. .Va veni precis aici pentru a se interesa de logodnicul 
ei. 

Omuleţul dădu din cap gânditor: 

— Nu va veni, spuse el. 

— De unde ştii? 

— Am văzut-o înconjurată de indivizi suspecți. Cred că am 
recunoscut printre ei pe mutra aia bună de spânzurat, don 
Gaspar Barrigon. 

— Cine-i ăsta, don Gaspar Barrigon? 


— Sergentul lui Centurion. Cred că Giralda a fost victima unei - 
răpiri, cum s-a mai întâmplat odată. Centurion e încăpățânat, 
bănuiesc că deasupra lui este Barba Roja. 

— în orice caz, zise Juana, dacă revine, poţi fi liniştit. O voi 
ascunde aici şi voi veghea asupra ei. E aşa de bună, de 
iubitoare, de frumoasă. 

Din momentul în care nu mai era vorba de gelozie, Juana ştia să 
dea fiecăruia ce merita. 

Chico aprobă cu gravitate şi spuse: 

— Ştiu unde este închis domnul de Pardaillan; am văzut unde a 
fost dus don Cesar. Trebuie să aflu acum ce s-a întâmplat cu 
Giralda; şi dacă ea a fost răpită, după cum cred, trebuie să aflu 
unde a fost închisă. Poate că miine don Cesar va ieşi şi va trebui 
să-i dau veşti. Nu mai am de pierdut o clipă. Asta-i tot ce aveai 
să-mi spui, Juana? 

După o secundă de ezitare, răspunse slab: 

— Da! 

— în cazul acesta, adio Juana. 

— De ce adio? strigă ea. E a doua oară când pronunţi acest 
cuvânt care-mi strânge inima. De ce nu, la revedere? Asta 
înseamnă că nu am să te mai revăd? 

— Ba da. 

Ea îl privi fix. | se păru că-i ascunde ceva. Surâsul şi cuvintele îi 
sunau fals. 

— Când? insistă ea cu aceeaşi privire fixă. Evaziv, îi răspunse: 

— încă nu ştiu. Depinde de evenimente. Poate miine, poate în 
câteva zile. 

Şi cum el părea preocupat de alţii şi nu de ea, crezu că face bine 
spunînd: 

— Nu ne-am înţeles că trebuie să te ajut la eliberarea 
cavalerului de Pardaillan?... Trebuie să-mi spui, când va veni 
momentul, cum te pot ajuta. ' 

Şi el înţelese că ceea ce o frământa, era eliberarea cavalerului. 
Dar era hotărât să nu se folosească de ea. Pentru nimic în lume 
nu ar fi amestecat-o într-o aventură care se vedea atât de 
periculoasă. Mai degrabă s-ar fi omorât. 

Totuşi, cum ea nu trebuia să-i ghicească intenţiile, îi răspunse cu 
o siguranţă care o linişti: 

— Sigur că da! Dar pentru ca să-ţi spun cum mă poţi ajuta, 
trebuie mai întâi ca eu să ştiu ce am -de făcut. îţi jur că 


acum nu ştiu nimic. Caut. Şi apoi, trebuie să o găsesc pe 
Giralda. Asta poate dura. Imediat ce-mi voi face planul, te voi 
anunţa. îţi promit. 

Cu câtă siguranţă vorbea! Cine i-ar fi spus că acest micuţ, atât 
de gingaş, are un cap aşa de bine organizat, că ştia să acţioneze 
cu atâta hotărâre, ar fi surprins-o. Oarbă, de trei ori oarbă, cum 
nu l-a cunoscut de atâta timp! 

Cu blîndeţe şi cu o privire plină de dragoste, îi spuse: 

— Du-te Luis, şi Dumnezeu să te păzească. 

Simţi o puternică emoție. Luis, era numele său. Foarte rar — 
aproape niciodată — ea nu-i spusese pe nume. Şi ce accent, 
dulce ca o mângiiere, pusese în acest cuvânt. Toată inima şi-o 
pusese în acest cuvânt biata Juana. 

Un moment, el avu impresia vagă că amândoi se înşeală. Un 
cuvânt, unul singur, dacă ar fi fost spus acum, ar fi împrăştiat 
neînțelegerile care-i separau. 

Ea îl privi cu ochi limpezi, şi toată atitudinea ei era un cântec de 
dragoste. Dar el nu văzu şi nu înţelese. Cum mai făcuse deja, se 
înclină şi-i spuse, insistând asupra cuvântului: 

— La revedere, Juana! 

Şi cum schiţa gestul de a se retrage: 

— Nu mă săruţi înainte de a pleca? 

Acest strigăt îi scăpă fără voie. Fusese mai puternic decât ea. Și- 
i întinse mîinile, în urma acestei mărturisiri. 

De data aceasta nu se mai putea înşela şi nici să mai dea înapoi, 
aşa încât, Chico se plecă şi-i sărută uşor vârful degetelor, apoi 
se întoarse şi ieşi ca din puşcă. 

Mult timp rămase în picioare, privind spre uşa pe care ieşise. 

Se gândea: 

„De-abia mi-a sărutat vârful degetelor. Altă dată mi-ar fi căzut la 
picioare şi mi le-ar fi sărutat. Astăzi s-a aplecat ca un curtean 
care cunoaşte obiceiurile. Nu mă iubeşte... şi nu mă va iubi 
niciodată". 

Se lăsă să cadă în fotoliu, îşi prinse capul în miini şi începu să 
plingă încetişor, îndelung, scuturată de suspine, ca un copil 
pedepsit. 

XIV 

FAUSTA 

Pardaillan se aşteptase să fie aruncat în cine ştie ce hrubă. Se 
înşela. Camera în care îl conduseseră cei patru călugări uriaşi 


însărcinaţi cu supravegherea sa, era luminoasă, curată, 
spațioasă, mobilată confortabil cu un pat bun, un fotoliu mare, 
un dulap pentru haine, o masă, şi prevăzută cu toate obiectele 
necesare unei toalete complete. 

Fără barele groase de fier de la fereastră, fără cele două 
zăvoare de afară, care ferecau o uşă masivă, străpunsă de o 
vizetă, s-ar fi putut crede în continuare în camera sa de la hanul 
Turnului. 

Călugării temniceri, după ce-i desfăcură legăturile, se retraseră 
comunicându-i că-i vor servi masa în curând. 

Bineînţeles că prima grijă a lui Pardaillan a fost să-şi dea seama 
de cum îi este dispusă închisoarea, şi se convinse curând că 
orice încercare de a evada pe uşă sau pe fereastră, este 
imposibilă. Cum era acoperit de praf şi sânge, amână pe mai 
tîrziu orice cercetare şi se grăbi să se curețe, operaţie mai mult 
decât necesară. Aceasta îi permise să constate cu satisfacţie că, 
în afara câtorva zgârieturi, nu avea alte răni. 

Masa ce-i fu servită era pe cât de îmbelşugată, pe atât de bine 
pregătită, însoţită de cele mai bune vinuri de Franţa şi Spania. 
Ca un fin cunoscător ce era, cavalerul se înfruptă cu o poftă ce 
nu-l părăsea indiferent de situaţie. Dar, tot golind platourile şi 
bând înghiţituri mari, reflecta adînc. 

Mai întâi remarcă faptul că toate felurile de mâncare erau tăiate 
în bucăţi mici, neavând la dispoziţie pentru a se servi decât o 
furculiţă mică şi flexibilă. Nici un cuţit, nici o furculiţă, nimic ce i- 
ar fi putut sluji drept armă. 

Această precauţie extremă, gesturile prevenitoare cu care era 
înconjurat, blindeţea cu care era tratat, i se părură suspecte, şi 
simţi o nelinişte stranie cuprinzându-l. 

Imediat după ce termină masa, îşi simţi capul greu şi fu cuprins 
de o dorinţă irezistibilă de a dormi. 

Se aruncă îmbrăcat pe pat şi murmură în timp ce căsca: 

„E ciudat. Ce este pofta asta de somn? Drace! şi totuşi n-am 
băut fără măsură! Oboseala, fără îndoială..." 

Când se sculă a doua zi de dimineaţă, cu capul încă mai greu 
decât atunci când se culcase, cu miinile şi picioarele durându-l, 
constată cu uimire că se află dezbrăcat şi acoperit cu cearşafuri. 
„Oh! îşi spuse, chiar aşa m-am îmbătat? Totuşi sunt sigur că nu 
m-am dezbrăcat!" 


Sări din pat şi simţi cum îl lasă picioarele. îl încerca o oboseală 
cum nu mai simţise niciodată până atunci, chiar şi după cele 
mai grele zile. 

Se tîrî înspre ligheanul de aramă destinat toaletei sale, vărsă o 
cană mare de apă rece şi-şi băgă capul în apă. După care merse 
la fereastră şi o deschise Se simţea deja mai bine. Gânaurile-i 
deveniseră mai lucide, şi, în timp ce se îmbrăca, murmură: 

„la te uită! surâse el, mi-au înlocuit costumul pe care tot ei mi l- 
au sfâşiat, cu unul nou nouţ, pe legea mea!" 

Exammă şi pipăi feluritele piese ale costumului, ca un adevărat 
cunoscător. 

„Țesătură fină, catifea frumoasă, de nuanţă închisă, simplu şi 
solid, Se pare că îmi cunosc gusturile," murmură el. 

Instinctiv, îşi căută din priviri şi cizmele pe care le găsi la 
picioarele patului. Le înhaţă şi începu să le cerceteze, aşa cum 
procedase şi cu hainele. 

„Aha! deci asta-i cheia misterului! făcu el izbucnind în râs. 
Pentru asta m-au narcotizat." 

Erau chiar cizmele lui, pe care, considerându-le în stare bună, 
nu i le mai schimbaseră, dar le lustruiseră. Numai că le 
scoseseră pintenii, nişte tije lungi şi ascuţite de oţel. 

într-un moment critic, înfricoşător, al vieţii sale aventuroase, pe 
când era închis împreună cu tatăl său într-un fel de presă de fier 
unde trebuiau să fie striviţi, cavalerul îşi scosese, pintenii, 
asemănători cu aceştia, şi dăduse unul tatălui său, hotărâți să 
se sinucidă pentru a scăpa de chinurile ce urmau. De atunci, în 
amintirea acelei clipe, nu-i mai schimbase. Ori, tocmai aceşti 
pinteni, care la nevoie puteau înlocui un pumnal, îi fuseseră luaţi 
în timpul nopţii. 

îmbrăcându-se, Pardaillan gândi: 

„Ce vor de la mine? Le-a fost teamă că mă voi servi de aceştia 
pentru a-mi lovi temnicerii? Sau mai degrabă au vrut să mă 
pună în imposibilitatea de a-mi lua viaţa şi de a scăpa chinurilor 
ce mă aşteaptă?... Ce chinuri?... 

Şi cu un surâs înfricoşător: 

— Ah! Fausta! Fausta! câte socoteli nu avem de încheiat noi... 
dacă ies viu de aici!" Şi deodată: 

„Şi punga mea?... mi-au luat-o odată cu costumul cel sfâşiat... 
Drace! Domnul d'Espinosa mă pune să-i plătesc costumul ce mi- 
| dă!" 


în acelaşi timp îşi zări punga, pusă cu ostentaţie pe masă. O 
înşfacă, şi, băgând-o satisfăcut în buzunar, murmură: 

„Haida-de, m-am grăbit să-i acuz... Dar, la dracu'! nu mai 
îndrăznesc nici să beau, nici să mănînc de teamă să nu-mi bage 
cine ştie ce în mâncare, care să mă facă să adorm din nou." 
Reflectă un moment, şi: 

„Nu! făcu el surâzând, au obţinut ceea ce au dorit. Presupun că 
nu vor încerca să mă drogheze iar. Să aşteptăm şi vom vedea." 
După cum prevăzuse, mâncă şi bău fără să simtă nimic rău, fără 
ca vre-un somnifer să-i fie amestecat în alimente. 

Trei zile se scurseră astfel, fără să vadă pe altcineva decât pe 
călugării care-l serveau şi-l păzeau, fără a-i adresa vreun 
cuvânt. 

Ar fi vrut să-i întrebe, să ştie, să se informeze. Călugării se 
mărgineau să-l salute profund, cu gravitate şi să se retragă fără 
a răspunde întrebărilor. 

în dimineaţa celei de-a treia zi, începu să meargă nervos, într-un 
du-te vino prin cameră, căutând şi combinind o mulţime de 
planuri, pe care le îndepărta pe măsură ce le găsea cusururi. 
Lăsase fereastra deschisă larg, cum făcea de altfel'în fiecare zi, 
trecând mereu prin faţa acesteia. 

Deodată auzi un zgomot înăbuşit. Se întoarse repede şi zări un 
proiectil, nu mai mare decât pumul lui, care tocmai fusese 
aruncat pe fereastra deschisă. înainte de a ridica proiectilul, se 
repezi spre fereastră, şi zări o siluetă cunoscută, care-i făcu un 
gest fugar, în timp ce traversa repede grădina. 

„Chico! îşi spuse Pardaillan. Ah! micuțul viteaz!... Dar cum 
dracu' a putut să ajungă până aici?' 

Se aplecă şi culese proiectilul, nu înainte de a se asigura că nu 
era spionat prin vizeta uşii, care în aparenţă era închisă. 

Se duse la fereastră, întorcând astfel spatele uşii, şi contemplă 
obiectul ce tocmai îi fusese aruncat. Era un pachet, confecţionat 
din lînă, înfăşurată în jurul unui corp dur. îl desfăcu rapid şi găsi 
o foaie înfăşurată în jurul unei pietre. Desfăcu foaia şi citi: 

„Nu mâncaţi nimic nu beţi nimic din ceea ce vă vor servi. Vor să 
vă otrăvească. în trei zile voi reuşi să vă scap. Dacă dau greş, 
aveţi tot timpul să luaţi otrava cu care vor să vă ucidă. Aşteptaţi 
trei zile. Curaj. Speraţi." 

„Trei zile, fără să beau şi să mănînc, gândi Pardaillan făcând o 
grimasă, Drace! în cazul ăsta nu ştiu dacă nu e mai bine să iau 


chiar acum otrava... Dar, dacă Chico reuşeşte?... Hm!... Ce să 
fac? Ei! la urma urmei, nu o să mor pentru trei zile de post 
negru, în vreme ce otrava e sigură... mai ales că nu e vorba de 
trei zile, ci de două, având în vedere că mi-au rămas resturile de 
ieri. Şi pentru că ieri am mâncat fără să păţesc nimic, cred că nu 
sunt otrăvite. Aşa că pot mânca." 

Hotărând astfel, luă resturile şi le împărţi în două, atacând 
vitejeşte prima parte. După ce nu mai rămase nici o firimitură 
din ea, luă ce mai rămăsese şi ascunse totul în dulapul pentru 
haine. Şi aşteptă. 

Părea calm în aparenţă, dar efortul ce-l făcea pentru a se 
stăpâni, îi îmbrobonă fruntea de sudoare. Şi dacă, putea el să 
ştie, dacă în timpul nopţii, profitând de somnul' său, nu-i 
amestecaseră în aceste resturi otrava care trebuia să-l doboare, 
după cum spunea biletul lui Chico. 

Între timp i se servi prânzul. Călugării care i-l aduseseră, părură 
miraţi de lipsa resturilor, dar îşi ziseră că, probabil cuprins de o 
foame subită, cavalerul le devorase, deoarece acum nu mai 
manifesta nici o dorinţă de a se atinge de prânzul adus. Lăsară 
deci masa servită şi se retraseră fără să deschidă gura. 

Sigur acum că nu poate fi otrăvit — pe moment, cel puţin — 
începu să gândească. 

Pe drept cuvânt, se miră puţin de faptul că Fausta şi d'Espinosa 
nu găsiseră încă un supliciu mai lung şi mai rafinat. Dar, la urma 
urmei, ştia el ce fel de otravă urmau să-i administreze? Ştia el 
dacă această otravă teribilă nu l-ar fi făcut să sufere în câteva 
minute chinurile pe care nu le-a cunoscut încă nici o tortură? Şi 
apoi? Nu se putea îndoi, îl văzuse cu proprii săi ochi pe Chico 
traversând grădina pe furiş. Deci biletul era de la el, aşadar 
avertismentul era exact, şi făcuse bine că-l urmase. 

Sosirea neaşteptată a marelui inchizitor îi întrerupse şirul 
gândurilor. 

În fine! gândi Pardaillan, voi afla şi eu câte ceva." 

D'Espinosa avea aceeaşi faţă calmă, indiferentă am putea 
spune. în atitudinea sa corectă, nici o umbră de sfidare, nici cea 
mai mică urmă de satisfacţie. Se putea crede că un gentilom 
vine în vizită de curtoazie la alt gentilom. 

Imediat ce Pardaillan fusese dus de oamenii săi, d'Espinosa se 
dusese direct la Turnul de Aur. Acolo, după cum ştim, se aflau 
cardinalul Montalta şi ducele de Ponte-Maggiore, împăcaţi în ura 


lor comună împotriva lui Pardaillan, şi unde, răniţi, erau îngrijiţi 
din ordinul lui d'Espinosa de un călugăr medic. 

DEspinosa hotărâse să-i trimită la Roma şi să se servească de 
influenţa lor pentru a manevra decizia conclavului, în scopul de 
a face să fie ales un papă pe gustul său. Fără îndoială că avea 
mijloace pentru a-i face ascultători, deoarece, după câteva 
încercări de rezistență, cardinalul şi ducele, învinşi, se 
resemnară şi ascultară. Totuşi, Ponte-Maggiore, care nu era 
prelat şi nu ar fi sperat nimic pentru sine în urma acestei 
alegeri, se arătă mai îndărătnic decât Montalta, care, ca prinţ al 
bisericii era eligibil şi spera să fie ales în locul unchiului său, Sixt 
V. 

D'Espinosa simţi că, pentru a înfrânge definitiv rezistenţa celor 
doi, torturați de gelozie, trebuia să le dovedească că pot 

părăsi liniştiţi pe Fausta, fără nici o ameninţare din partea lui 
Pardaillan. Şi nu ezitase nici o secundă. 

încă slăbiţi de rănile abia cicatrizate, îi condusese la mănăstirea 
San Pablo şi-i introdusese în camera lui Pardaillan care dormea 
sub efectul narcoticului. Şi atunci le împărtăşise ce avea să 
păţească Pardaillan. 

Erau siguri că de acum înainte, Pardaillan nu mai există. în ceea 
ce o privea pe Fausta, odată misiunea lor îndeplinită, se puteau 
întoarce liniştiţi s-o întiîlnească, şi, eliberaţi de grija cavalerului, 
nu aveau decât să se supravegheze reciproc, mânaţi de gelozia 
lor, unul împotriva celuilalt. 

— Domnule de Pardaillan, zise blind d'Espinosa, ca şi cum s-ar fi 
scuzat, sunt disperat de violenţa la care am fost constrâns 
împotriva voastră. 

— Domnule cardinal, răspunse politicos cavalerul, disperarea 
voastră mă emoţionează într-atât, încât nu mă pot exprima. 

— Fiţi de acord, domnule, că am făcut totul pentru a evita 
această supărătoare acţiune extremă. 

— Mărturisesc bucuros că m-aţi avertizat cu loialitate. Cu toate 
că, pe drept cuvânt, caut degeaba această loialitate în modul în 
care am fost răpit. 

— Aceasta trebuie să vă dovedească, spuse cu gravitate 
d'Espinosa, importanţa pe care o acord siguranţei persoanei 
voastre şi înalta stimă ce o am faţă de forţa şi de vitejia voastră. 
— Onoarea nu e mică, sunt convins, făcu Pardaillan cu cel mai 
grațios surâs. Există cel puţin avantajul de a mă asigura din plin 


asupra viitorului ţării mele. Niciodată stăpânul vostru nu va 
domni la noi. Trebuie să renunţe la acest vis. 

— De ce, domnule? 

— Dar, surâse Pardaillan cu aerul său cel mai nevinovat, mi se 
pare că dacă trebuie o mie de spanioli să aresteze un francez, 
atunci trebuie să fiţi de acord că pot fi liniştit. Niciodată 
Maiestatea Sa, Filip de Spania nu va avea destule trupe pentru a 
cuceri şi cea mai mică bucăţică de pământ francez. 

— Uitaţi, domnule, că toţi francezii la un loc nu-l egalează pe 
domnul de Pardaillan. 

— Cuvinte preţioase, venind de la un om ca voi, răspunse 
Pardaillan înclinîndu-se. Dar atenţie, domnule, cu asemenea 
cuvinte mă faceţi să păcătuiesc prin orgoliu! 

— Dacă este aşa, eu fiind preot după cum ştiţi, vă voi acorda 
iertarea. Dar dacă am venit aici, a fost pentru a mă asigura că 
nu vă lipseşte nimic, şi că toată această săptămână de detenţie 
nu v-a privat de onorurile la care aveţi dreptul. 

— Mii de mulţumiri, domnule. Sunt tratat cum nu se poate mai 
bine, într-o asemenea măsură încât atunci când vă voi părăsi 

_ căci va trebui să vă părăsesc — voi încerca o adevărată 
durere. Dar, pentru că sunteţi atât de amabil cu mine, scoateti- 
mă vă rog din incertitudinea în care mă aflu ca urmare a 
cuvintelor voastre. 

— Vorbiţi, domnule de Pardaillan. 

— Ei bine, spuneţi că am petrecut o săptămână de detenţie, în 
ce zi suntem azi? 

— Sîmbătă, domnule, nu ştiaţi? zise d'Espinosa aproape 
surprins. 

— lertaţi-mă că insist, domnule. Sunteţi sigur că azi e sîmbătă? 
D'Espinosa îl privea din ce în ce mai mirat şi cu o nelinişte pe 
care nu încerca să o ascundă. în loc să răspundă, duse la buze 
un fluier de argint. La sunetul lui, cei doi călugări apărură 
imediat. 

— Ce zi e astăzi? întrebă d'Espinosa. 

— Sîmbătă, monseniore, răspunse călugării în cor. D'Espinosa 
făcu un gest şi cei doi se retraseră fără un cuvânt. 

— Vedeţi, zise atunci d'Espinosa întorcându-se spre Pardaillan, 
care gândea: 

„înseamnă că am dormit două zile şi două nopţi. Ciudat! Ce 
soartă îmi pregătesc?" 


Văzându-l că tace, d'Espinosa reluă cu o solicitudine care-i trăda 
atenţia susţinută cu care-l privise: 

— Oare chiar atât de impresionat aţi fost încât aţi pierdut 
noţiunea timpului? De câte zile credeaţi că vă aflaţi aici? 

— Numai de trei zile, zise Pardaillan privindu-l scrutător. 

— Sunteţi bolnav? întrebă d'Espinosa care părea sincer. Şi 
remarcând prinzul încă intact: 

— Să mă ierte Dumnezeu! dar nu v-aţi atins nici de mâncare. 
Oare acest meniu nu vă place? Vinurile nu sunt pe gustul 
vostru? Comandaţi ceea ce vă face plăcere. Călugării care vă 
servesc au primit ordine să vă satisfacă toate dorinţele, oricare 
ar fi ele... 

_—lertare, domnule, grija şi bunătatea cu care mă copleşiţi mă 
zăpăcesc. 

Dacă se afla o urmă de ironie în spusele sale, aceasta fusese 
atât de bine ascunsă, încât d'Espinosa nu ghici nimic. 

__— Ah, văd despre ce este vorba, zise el cu un aer părintesc, vă 
lipseşte mişcarea. Da, evident, un om de acţiune ca voi nu se 
acomodează cu acest regim sedentar, o plimbare în aer liber vă 
va face bine. V-ar plăcea să faceţi cu mine un tur al grădinii? 

— Mi-ar fi cu atât mai agreabilă, cu cât plăcerea plimbării ar fi 
dublată de onoarea companiei voastre. 

— Atunci, veniţi. 

Din nou d'Espinosa făcu auzită chemarea fluierului, şi din 

nou apărură cei doi călugări pe pragul uşii. 

— Domnule cavaler, zise d'Espinosa îndepărtându-i pe cei doi cu 
o mişcare, trec înaintea voastră pentru a vă arăta drumul. 

— Făceţi-o, domnule. 

Şi trecu prin faţa celor doi călugări care nici măcar nu clipiră. 
Numai că, imediat ce Pardaillan şi d'Espinosa ieşiră pe coridor, 
cei doi călugări, împreună cu alţi doi ce se aflau afară, îi urmară 
în tăcere, ţinîndu-se la cîţiva paşi în urma lor, oprindu-se când 
se opreau ei, reluîndu-şi mersul când aceştia porneau din nou. 
Astfel încât Pardaillan, care acceptase plimbarea în speranţa 
găsirii unei ocazii de evadare, trebui să  recunoa'scă 
imposibilitatea unei asemenea acţiuni, date fiind condiţiile. 

Şi, chiar dacă ar fi putut să scape de marele inchizitor, cum ar fi 
putut să se descurce în acest labirint de coridoare, când largi şi 
luminoase, când strâmte şi întunecate, şi unde mai pui că erau 
străbătute în toate direcţiile de numeroşi călugări. Pe urmă, cum 


ar fi putut să se caţere pe zidurile înalte care înconjurau din 
toate părţile curţile şi grădinile mănăstirii? 

Găsi de cuviinţă să nu încerce nimic acum. Dar, mergând mereu 
alături de d'Espinosa care nu mai contenea cu explicaţiile 
asupra ocupaţiilor domnilor călugări, atenţia lui era trează, gata 
să profite de orice ocazie ivită. 

Pardaillan îşi spunea că d'Espinosa nu este omul care să-l scoată 
la plimbare numai de dragul lui. Gândea, şi nu fără temei, că 
marele inchizitor avea o idee pe care nu va întirzia să i-o 
împărtăşească. 

Dar d'Espinosa continua să-i vorbească de fel de fel de lucruri. 
însoţit de cavaler, urcă vreo zece trepte şi pătrunseră într-o 
galerie. Aceasta se prelungea pe toată întinderea clădirii. Pe 
pragul galeriei se văzură întâmpinați de peste zece călugări, 
care păreau că-i aşteaptă. Pardaillan observă că aveau staturi 
de Goliat. 

„Ei bine! gândi el cu un surâs, ne apropiem de sfârşit. Dar, pe 
toţi dracii, s-ar părea că domnul d'Espinosa vrea să mă 
impresioneze cu aceşti călugări, pregătiţi mai degrabă să poarte 
o cnirasă decât rasa lor." 

Galeria, după cum remarcase Pardaillan, era străbătută în toate 
direcţiile de numeroşi călugări care păreau că supraveghează 
mai degrabă uşile. 

în faţa primei uşi întilnite, d'Espinosa se opri. 

— Domnule cavaler, spuse el cu o voce incoloră, personal nu am 
nici un motiv să vă urăsc. Mă credeţi? 

— Domnule, fiindcă îmi faceţi onoarea să mi-o spuneţi, nu văd 
de ce nu v-aş crede, zise cu răceală Pardaillan. 

D'Espinosa aprobă cu gravitate şi reluă: 

— Dar sunt însărcinat cu funcţii puternice, teribile, şi când mă 
aflu în exercitarea acestor funcţii, omul care sunt, trebuie să 
cedeze locul marelui inchizitor, adică unei fiinţe de excepţie, 
care nu cunoaşte nici o milă, implacabil în ducerea la bun sfârşit 
a datoriilor cu care este însărcinat. în acest moment, marele 
inchizitor vă vorbeşte. 

— Ei, la naiba! domnule, ceea ce aveţi să-mi spuneţi este chiar 
atât de dificil? De ce vă temeţi? Sunt singur, dezarmat, la 
discreţia voastră. Mare inchizitor sau nu, goliţi-vă sacul. 

— Aţi insultat pe Maiestatea Sa regală. Sunteţi condamnat. 
Trebuie să muriţi. 


— Ei, asta da! lată ce înseamnă să vorbeşti direct, categoric. De 
ce n-aţi spus-o mai devreme? Sunt condamnat şi trebuie să mor. 
Rămâne de văzut în ce fel mă veţi asasina. 

cu aceeaşi impasibilitate, d'Espinosa îi explică: 

— Pedeapsa trebuie să fie pe măsura crimei. Crima pe care aţi 
comis-o este una din cele mai de neiertat. Deci, pedeapsa 
trebuie să fie teribilă. De asemenea, trebuie să fie în proporţie 
cu forţa morală şi fizică a vinovatului. Nu vă veţi mira deci dacă 
pedeapsa ce vi se va administra va fi în mod excepţional 
riguroasă. Moartea în sine, nu înseamnă nimic. 

— E un fel de a spune! Ceea ce înseamnă că aţi născocit pentru 
mine câteva suplicii nemaiîntilnite. 

Pardaillan spunea aceste cuvinte cu calmul său de gheaţă care-i 
ascundea emoţiile pe care le simţea în acest moment, emoţii 
ajunse la paroxism şi care-l făceau să pregătească una din 
nebuniile pe care le încercase de-a lungul vieţii sale 
aventuroase. D'Espinosa, oricât de fin observator ar fi fost, se 
lăsă păcălit. Nu-i văzu decât acea atitudine pe care e-o admira 
ca un cunoscător, şi nu bănui că ar putea ascunde ceva 
ameninţător pentru el. îi răspunse deci fără nici o ironie: 

— De la prima privire am recunoscut la voi o mare inteligenţă. 
„Deci nu mă miră că înţelegeţi chiar şi din jumătăţile de cuvânt. 
în ceea ce priveşte supliciul de care vorbiţi,-trebuie să 
mărturisesc că am fost ajutat şi de sfaturile doamnei prințese 
Fausta, care, nu. ştiu din ce motive, vă doreşte moartea. 

— Da, o ştiu, mormăi Pardaillan cu o voce albă.. Sper totuşi, ca 
înainte de a muri, să am bucuria de a-i spune vreo două cuvinte. 
Dar voi, domnule, ştiţi că sunteţi o reptilă periculoasă? Ştiţi că 
am o poftă nebună să vă strâng de git? 

Şi în timp ce-i vorbea, mâna i se aşeză pe umărul lui d'Espinosa. 
Marele inchizitor nici nu clipi. Nu făcu nici o mişcare pentru a-i 
scăpa. Nu-şi plecă ochii în faţa privirii cavalerului, şi, fără să-şi 
piardă liniştea, ca şi cum nu el ar fi fost în cauză, îi spuse 
simplu: 

— O ştiu, dar nu veţi face nimic. Sunteţi omul care ştie că nu m- 
aş expune furiei voastre fără a-mi lua unele măsuri. 

Pardaillan aruncă o privire în jurul său şi văzu că cercul 
călugărilor se strânse şi mai mult în jurul lor. înţelese că nu avea 
timpul pentru a-şi pune ameninţarea în practică. Ar fi fost 
imediat covârşit de numărul acestora. îşi scutură furios capul, şi, 


fără să-i dea drumul, apăsând şi mai mult umărul duşmanului 
său, îi spuse cu o voce şuierătoare: 

— Vă înţeleg. Aştia vor năvăli peste mine. dar totuşi, pot risca. 
Şi pe urmă, cine ştie dacă... 

— Nu, îl întrerupse d'Espinosa fără să-şi piardă calmul, ceea ce 
speraţi nu se va întâmpla. înainte de a mă lovi, veţi fi imobilizat 
de aceşti călugări. Ştiţi ce veţi cîştiga în urma tentativei 
disperate pe care o veţi încerca? Voi fi constrâns să vă pun în 
lanţuri. 

Cu un efort supraomenesc, Pardaillan reuşi să se stăpânească. 
Călugării ce-i înconjurau nu făcuseră nici o mişcare. Cu ochii 
îndreptaţi spre marele inchizitor, aşteptau semnul care să-i facă 
să acţioneze. 

Cu o străfulgerare de luciditate. Pardaillan întrevăzu totul; 
înţelese consecinţele ireparabile care ar fi urmat gestului său şi 
că era la bunul plac al temutului său adversar. Cu mîinile libere, 
mai putea spera, înlănţuit, totul era terminat. 

Trebuia deci să-şi păstreze libertatea de mişcare cu orice preţ. 
încet, ca şi cum ar fi regretat, slăbi strânsoarea şi mormăi: 

— Fie, aveţi dreptate. 

Ca şi cum ar fi considerat incidentul închis definitiv, d'Espinosa 
se întoarse spre uşa în faţa căreia se oprise, şi uşa se deschise 
imediat. în acelaşi moment, călugării se îndepărtară, mărind 
cercul, ca şi cum înţeleseseră că intervenţia lor nu mai era 
necesară. Dar continuau să supravegheze cel mai mic gest al 
marelui inchizitor, fără a-şi pierde din vedere prizonierul. 

Uşa care se deschisese era intrarea într-o celulă strâmtă. Nu se 
afla acolo nici o mobilă, şi singura lumină care pătrundea era 
aceea care intra pe uşa deschisă. 

Pereţii celulei erau daţi cu var, podeaua era acoperită cu dale 
albe şi de jur împrejur se aflau mici şanţuri destinate probabil 
scurgerii apelor. Dar de unde apă? 

Ici-colo, pe pereţi se vedeau pete cafenii, suspecte. Şi pe dale se 
vedeau din loc în loc aceleaşi pete. Era rece şi sinistru. La urma 
urmei, ce era această celulă? O carceră? Un mormânt? Ce?... 

Şi totuşi, acest loc care-ţi strecura groaza în suflet, era locuit 
Ochii înspăimântați ai lui Pardaillan văzură în mijlocul încăperii, 
cu faţa la uşa ce tocmai se deschisese, un om o epavă umană — 
strâns legat de un fel de scaun de lemn ale cărui picioare erau 
înfipte în sol cu ajutorul unor crampoane de fier. 


Picioarele omului erau legate de picioarele scaunului; bustul îi 
era menţinut drept, legat cu numeroase funii de spătar; capul, 
prins de un stâlp de fier, nu putea fi mişcat; aproape sub bărbie, 
o traversă grea de lemn, străbătută de două găuri, îi presau 
pieptul, iar prin cele două găuri, mîinile prizonierului atîrnau 
moi. 

Alături de prizonier, un călugăr.robust, cu rasa ridicată până. la 
centură şi cu mânecile suflecate, mânuia cu labele-i enorme, 
nişte instrumente minuscule, ciudate, pe care le privea cu 
atenţie, părând că nu se sinchiseşte de victima înlănţuită, care, 
cu trăsăturile contractate de oroare şi teamă, îl privea cu o 
lucire de nebunie. 

Călugărul asculta desigur de ordinele primite mai înainte, 
deoarece nu dădu nici o importanţă noilor veniţi şi-şi începu 
munca imediat ce termină de aranjat instrumentele. 

Apucă degetul gros de la mâna condamnatului cu un cleştişor. 
Imediat, cu toate funiile ce-l legau, omul avu o zguduire 
puternică, mai să le rupă; în acelaşi timp, un urlet prelung, 
lugubru, înfricoşător îi scăpă de pe buzele schimonosite. 
Călugărul, impasibil, îşi scutură unealta. Ceva alb şi roşu căzu 
pe dale, în timp ce din vârful degetului condamnatului, picături 
mari de sânge cădeau pe podea: călugărul îi smulsese unghia. 
Metodic, fără să se grăbească, călugărul — călău îi apucă 
arătătorul. Torturatul se încovoie ca un vierme, o expresie de 
suferinţă cumplită i se întinse pe faţă; acelaşi urlet care nu mai 
avea nimic omenesc se făcu din nou auzit, urmat de aceleaşi 
picături mari de sânge care stropeau podeaua. Cu acelaşi gest 
indiferent, călugărul aruncă unghia de care mai atîrnau fâşii de 
carne. 

La al treilea deget, omul leşină. Atunci, călăul se opri şi luă 
dintr-o trusă pe care o adusese cu sine în vederea acestor 
cazuri, diferite prafuri, dar nu pentru a-i îngriji rănile, ci pentru 
a-l aduce în simţiri, cu aceeaşi nepăsare cu care executase şi 
tortura. 

Când nenorocitul, sub acţiunea remediilor ce-i fuseseră 
administrate, îşi reveni, călugărul reîncepu tortura. 

Pardaillan, livid, cu unghiile înfipte în carne pentru a nu-şi striga 
oroarea şi dezgustul, se întreba dacă nu cumva este prada unui 
coşmar. 


După ce şi cea de-a cincea unghie căzu, urletele torturatului se 
schimbară în răgete înăbugşite, şi călăul, mereu liniştit, insensibil 
şi metodic, se pregătea să treacă la cealaltă mână. 

— Oribil! oribil! murmură cavalerul, poate fără a-şi da seama de 
ce spune. 

Cu răceală, d'Espinosa răspunse: 

— Şi asta nu-i nimic!... Să mergem. 

leşind din celulă, Pardaillan se simţi scuturat de un tremur 
nervos. 

— Crima acestuia, spuse d'Espinosa cu o voce liniştită, nu este 
nimic faţă de crima ce aţi îndrăznit să comiteţi. 

Pardaillan înţelese sensul ascuns al acestor cuvinte. Ele 
semnificau faptul că supliciile ce-i vor fi aplicate, depăşeau ceea 
ce văzuse. Se încorda pentru a îndepărta teama ce i se strecura 
în suflet. 

îşi dădea seama că această teamă îi venea mai ales de la ce 
văzuse, şi-şi spunea că dacă d'Espinosa se încăpăţâna să-l facă 
să vadă şi alte orori, asta i-ar fi produs o depresiune morală pe 
care n-ar. fi putut s-o depăşească. 

După douăzeci de paşi, altă uşă, altă oprire. Pardaillan tresări. 
Ca şi prima, şi această uşă se deschise de la sine şi lăsă să se 
vadă o celulă asemănătoare primei, ocupată de un călugăr- 
călău şi un condamnat. Şi acesta ca şi primul, se afla aşezat pe 
un scaun de lemn. Numai că acesta avea braţele legate în cruce 
şi pieptul gol nu era apărat de nimic ce ar fi putut să-l deranjeze 
pe călău. 

Folosind un instrument cu lama fină, ascuţită, făcu o incizie pe 
toată lăţimea pieptului şi începu să-l jupoaie de viu. Ca şi la 
precedentul, se făcură auzite urlete înfricoşătoare, urmate de 
răgete înăbuşite şi, pe măsură ce operaţia avansa, torturatul îşi 
pierdea din ce în ce forţele. 

Călăul, cu o îndemânare remarcabilă, cu un fel de delicateţe 
înfricoşătoare, trăgea pielea ce se desprindea, o lăsa în jos, 
desprindea cu scalpelul carnea palpitândă, punea în evidenţă 
venele, arterele, nervii. 

Şi, din timp în timp, cu o mişcare sinistră prin indiferența ei, lua 
câte un pumn de sare fină şi o presăra pe carnea însângerată. 
Atunci urletele creşteau, străpungând creierul lui Pardaillan de 
parcă ar fi fost lame înroşite în foc. 


Din această grămadă de carne, care fusese un piept uman, se 
scurgeau fire de sânge, căzând pe dalele ce se înroşeau şi se 
pierdeau în şanţurile pe care cavalerul le văzuse şi în prima 
celulă şi cărora acum le înţelegea rostul. 

— Să mergem, rosti d'Espinosa pe acelaşi ton indiferent. ŞI 
repetă din nou: 

— Crima acestuia, nu este nimic pe lingă cea comisă de voi. 
După ce ieşiră, uşa nu se închise în urma lor, încât Pardaillan 
continua să fie urmărit de urletele de durere care umpleau 
galeria. 

„Pe toţi dracii. îşi strigă el în sine, voi fi obligat să privesc toate 
aceste grozăvii? Pe Pilat! mizerabilul vrea să mă vadă nebun!" 
Cuvântul îl izbi ca un trăsnet. 

O lumină orbitoare-i străbătu creierul, şi, ca şi cum acest cuvânt 
ar fi sfâşiat vălul ce-i întuneca gândurile, deodată îşi aminti 
cuvintele schimbate de Fausta şi d'Espinosa în timpul luptei cu 
Bussi-Leclerc şi înţelese misteriosul adio al Faustei: „Poate mă 
vei vedea, dar nu mă vei recunoaşte." Şi îşi strigă în gând: 

„Oh! mizerabilii ăştia au urzit cu premeditare să mă arunce în 
ghearele nebuniei! Şi asta numai Fausta a născocit-o! Ei! 
Acuma-mi amintesc, eu însumi, bătându-mi joc de ea, am 
sfătuit-o să mă lovească în tot ce am mai de preţ, în inteligenţă. 
Diabolica făptură nu a uitat... Credeam că o cunosc, dar iată, 
trebuie să mărturisesc, nu am crezut-o capabilă de aşa ceva. 
Ah, scelerata!" 

Ghicind, sau crezând că ghiceşte la ce serveşte înfiorătorul 
spectacol la care-l supunea d'Espinosa, suflă zgomotos ca unul 
care-şi leapădă o greutate apăsătoare, îşi întări inima pentru a o 
face insensibilă, comandă nervilor să se stăpânească, şi, calm în 
aparenţă, îşi urmă sinistrul ghid, hotărât să vadă şi să audă 
totul. 

A treia uşă, a treia oprire. Aici se afla un nenorocit care era ars 
cu fiare înroşite. Călugărul-călău, cu aceeaşi insensibilitate ca a 
celorlalţi doi, se apleca asupra unui vas aflat pe foc, lua câte o 
lingură din lichidul aflat acolo şi-l turna încet în găurile pe care 
fiarele înroşite le făceau în carne. Ceea ce turna, nu era decât 
un amestec de ulei, plumb şi cositor topit. Nenorocitul care 
suporta înfiorătorul supliciu scotea nişte urlete îngrozitoare, şi 
cu o voce demenţială — poate chiar înnebunise — repeta: 
„încă!... încă!..." 


' Strigătele acestuia se amestecau cu acelea ale celui care era 
jupuit de viu. 

Sub privirea rece şi cercetătoare a lui d'Espinosa, Pardaillan 
încerca să se ţină tare pentru a nu-şi trăda sentimentele. Şi, în 
ochii lui d'Espinosa putea trece drept un om calm, perfect, 
stăpân pe el însuşi. Dar, pentru unul care l-ar fi cunoscut, 
fixitatea stranie a privirilor, culoarea pământie a obrajilor, o 
imperceptibilă crispare a buzelor pe care şi le muşca până la 
sânge, ar fi fost semnele unei emoţii care-l strangula şi al unui 
efort supraomenesc pentru a o stăpâni. 

încă o dată d'Espinosa îşi pronunţă glacialul „Să mergem" şi încă 
o dată adăugă pentru Pardaillan că acest om se făcuse vinovat 
de o crimă cu mult mai mică decât a acestuia. 

Şi înfricoşătoarea, halucinanta plimbare se prelungi de-a lungul 
interminabilei galerii. 

După omul ars cu fier roşu, fu rândul celui căruia i se zdrobeau 
membrele cu lovituri de bită, apoi cel căruia i se 

scoteau ochii, a celui căruia i se smulgea limba, trecu apoi pe la 
supliciul apei, şi atâtea altele. 

Numai o uşă nu se deschise. Un călugăr deschise o vizetă şi 
Pardaillan văzu o jumătate de duzină de pisici, devenite 
hidrofobe prin lipsa îndelungată de apă, aruncându-se asupra 
unui om, complet dezbrăcat, şi sfâşindu-l în bucăţi cu ghearele. 
Tot ceea ce imaginaţia cea mai bolnavă ar fi putut născoci în 
materie de torturi, dintre cele mai rafinate şi mai neauzite, trecu 
prin faţa ochilor cavalerului, rămaşi larg deschişi. 

Şi, la fiecare dintre uşi, d'Espinosa repeta invariabilul: „Să 
mergem", totdeauna urmat de comparaţia crimei nenorocitului 
ce agoniza, cu crima şi mai mare comisă de Pardaillan. 

În cele din urmă ajunseră la capătul galeriei. Pardaillan se crezu, 
în sfârşit, eliberat de înfricoşătorul coşmar pe care-l trăia de mai 
bine de o oră. Cu toate eforturile sale, cu tot stoicismul, îşi 
simţea mintea clătinîndu-i-se. Şi mila pe care o simţea pentru 
nenorocitele victime, cărora nu le cunoştea crimele, îl făcea să 
uite scopul pentru care îi erau arătate: să-i amintească lui, că 
tot ce vedea acolo, oribil şi înfricoşător, nu era nimic în 
comparaţie cu ce-l aştepta. 

Prânzul Lui Tantal 


La capătul galeriei era o scară cu câteva trepte, iar la dreapta 
galeriei, aceasta se continua cu un zid foarte înalt. Scara cobora 
într-o grădiniţă. Zidul separa grădiniţa de marea grădină. 

Când se află afară, sub căldura soarelui strălucitor, Pardaillan 
respiră adînc. | se părea că tocmai ieşise dintr-un loc fără aer şi 
lumină. Şi, lăsând să cadă asupra lui d'Espinosa o privire grea 
de ameninţări, gândi: 

„Nu ştiu ce unelteşte împotriva mea popa asta blestemat, dar, 
pe toţi dracii, era timpul să se sfârşească odată chinurile la care 
m-a supus." 

Pentru a-şi linişti ochii, încă plini de viziunile înfricoşătoare, voi 
să privească florile care îmbălsămau aerul cu parfumul lor. Dar 
atunci, tresări şi murmură: 

„Ah! ce fel de grădină e asta?" 

Ceea ce-i smulse această remarcă era aşezarea specială a 
grădiniţei. Şi iată: 

De la scara pe care tocmai o coborâse, până la un corp de 
clădiri compus numai din parter, şi într-o stare destul de 
proastă, grădiniţa putea să aibă în lărgime între zece şi 
doisprezece metri. 

In lungime, plecând de la zidul care continua galeria şi o separa 
de marea grădină, până la un alt corp de clădiri, compus tot 
numai din parter, măsura cam treizeci de metri. Astfel încât, 
grădina era mărginită de trei clădiri, socotind şi clădirea cea mai 
importantă unde se afla galeria, şi un zid înalt. 

Dar nu asta îl mira pe Pardaillan. Ceea ce-l surprinse era faptul 
că grădiniţa era tăiată în mijloc şi pe toată lungimea ei de un 
parapet deasupra căruia se afla un grilaj înalt al cărui bare erau 
foarte puternice şi foarte apropiate una de alta. 

Alte bare, la fel de puternice şi tot atât de apropiate, plecau din 
acoperişul unuia dintre corpurile de clădiri şi se încastrau în 
barele verticale. Ceea ce rezulta era o cuşcă uriaşă. 

Câteva plante agăţătoare, încolăcindu-se de barele verticale şi 
care se urcaseră până sus, formau un zid de verdeață, mascând 
parţial ceea ce se petrecea acolo. 

Conducându-l pe Pardaillan, supravegheat îndeaproape de 
escorta sa de călugări temniceri, d'Espinosa o luă la stânga, 
drept spre construcţia care ocupa lărgimea grădiniţei. 

Şi, lucru straniu, care-l îngheţă pe Pardaillan. Cum se făcură 
auziţi paşii lor pe pietrişul aleii, auziră un fel de galopadă 


furioasă de cealaltă parte a cortinei de verdeață ce marca 
cuşca. Şi apoi o rumoare, ca un fel de busculadă, un zgomot de 
crengi agitate, şi, ici-colo, printre bare, zări feţe omeneşti, 
palide, descărnate, cu ochi lucitori sau întunecaţi. Un plinset 
sfişietor, monoton, se ridică: 

—  Foame!.. Foame!... Mâncare!... Mâncare!... Şi aproape 
imediat, o voce aspră strigă: 

— Aşteptaţi, câinilor, vă fac eu să vă întoarceţi la coteţ. Şi apoi, 
pleznetul sec al unui bici, urmat de zgomotul curelei 

lovind un corp. Un urlet de durere se făcu auzit, şi o fugă 
dezlănţuită. Aceeaşi voce aspră însoțea fiecare lovitură de bici: 
— La coteţ! la coteţ! 

lată ce întrevăzu Pardaillan într-o străfulgerare. Aruncând o 
privire temătoare asupra fantasticei cuşti, gândi: 

„Oare ce surpriză îmi mai rezervă acest maestru al călăilor?" 
D'Espinosa se opri în faţa clădirii. Unul din călugări se desprinse 
din grup şi veni să deschidă lacătele unui oblon masiv, de lemn. 
Odată deschis, oblonul lăsă să se vadă o deschizătură apărată 
de bare groase, încrucişate. 

Această deschidere dădea înspre un fel de grotă. Pe pământul 
noroios al grotei, în mijlocul unei murdării înspăimântătoare, pe 
jumătate dezbrăcat, era ghemuit un om. Orbit de lumina bruscă 
ce urma întunericului profund în care zăcuse, rămase nemişcat 
câteva secunde, clipind puternic. Deodată se ridică, sfişie aerul 
cu un urlet lugubru şi sări asupra barelor, căutând să-i înhaţe pe 
cei ce-l priveau. 

Văzând că nu reuşeşte, începu să muşte barele de fier, fără a 
conteni urletele. Atunci, din plafon, căzu asupra nenorocitului o 
trombă de apă. Acesta scăpă barele din miini, se aruncă înapoi 
şi începu să alerge în toate părţile, căutând să scape de 
avalanşa lichidă care-l urma peste tot. 

Curând, urletele se transformară în plinsete confuze, şi apoi 
nefericitul, sufocat, căzu în mijlocul grotei. 

Brusc, ploaia înspăimântătoare se opri. Atunci se deschise o uşă 
şi un călugăr înarmat cu un bici intră şi aşteptă răbdător ca 
omul, pe jumătate sufocat, să-şi vină în fire. 

În momentul în care nenorocitul deschise ochii, zări călugărul 
care-l supraveghea. Fără îndoială că ştia ce urmează, aşa încât, 
până ce călugărul să facă o mişcare, sări în picioare şi începu să 
alerge în jurul grotei, necontenind urletele. Calm, fără grabă, 


ţinîndu-şi cu o mână rasa care ar fi putut să se murdărească de 
noroi, călugărul intră şi el în joc. Numai că, la fiecare pas ce-l 
făcea, ridica biciul şi-l lăsa să cadă cu putere pe 

umerii omului care sărea fără folos, dar nu încerca să-l atace pe 
călăul său. 

Aveai impresia unui îmblinzitor care pedepseşte o fiară 
amenințătoare, dar care nu are curajul să se arunce, cu colții şi 
cu ghearele, asupra acestuia. 

Destul de repede, victima, epuizată de torentele de apă, căzu 
din nou la pământ. Neînduplecat, călugărul continuă biciuirea 
până când acesta leşină. Atunci îşi băgă biciul la centură, lăsă 
poalele rasei şi ieşi, tot atât de liniştit cum intrase. 

în timp ce călugărul lăsa în jos oblonul şi-l încuia d'Espinosa îi 
explică indiferent: 

— Acesta-i un supliciu mai teribil, poate, decât toate pe care le- 
aţi văzut. Omul pe care l-aţi văzut, era pe timpul său duce şi 
Grande de Spania. Crima comisă de el merita o pedeapsă pe 
măsură. Omul a fost răpit discret şi condus aici... ca şi voi. A fost 
făcut să bea o licoare preparată de un călugăr al mănăstirii. 
Această băutură acţionează asupra creierului pe care-l tulbură. 
După un timp, cel care a avut nenorocirea să înghită o doză 
suficientă, simte cum minţile i se întunecă. Atunci supunem 
condamnatul la un regim special. 

Mai întâi îl închidem într-o carceră pe care nu v-am arătat-o, 
deoarece acum e goală. La capătul câtorva zile, condamnatul 
este aproape nebun. Unii ies de acolo complet nebuni şi 
inofensivi. Alţii, dimpotrivă, au uneori accese de luciditate şi 
sunt periculoşi. Atunci îi băgăm în grota-carceră pe care aţi 
văzut-o, şi după ce au suportat câteva săptămâni tratamentul 
bietului duce, totul e sfârşit. Sunt nebuni irecuperabili. Atunci 
nu-şi mai cunosc decât gardianul lor, şi putem, fără teamă, să le 
mai îndulcim soarta lăsându-i să trăiască în comun şi în aer 
liber, în cuşca pe care o vedeţi. 

Dînd aceste explicaţii cu acelaşi calm înfricoşător, d'Espinosa îl 
conducea pe Pardaillan înspre cuşca de fier. 

Călugării făcură o gaură în frunziş şi Pardaillan putu să vadă. Se 
aflau acolo cam douăzeci de nenorociţi, de-abia acoperiţi cu 
zdrenţe jalnice, slabi ca nişte schelete, palizi, cu bărbile şi părul 
vilvoi. Unii stăteau ghemuiţi pe pământ, la soare. Alţii se 


învârteau prin cuşcă precum nişte animale. Unii rideau, alţii 
plîngeau. 

De cum îi zăriră pe vizitatori, toţi, fără excepţie, năvăliră asupra 
barelor. Dar nu ameninţători, ca ducele, ci rugători, cu mîinile 
împreunate şi, pe buzele lor crispate, se făceau auzite cuvintele: 
„Foame! Mâncare!" Unul dintre călugări luă dintr-un colţ un coş 
pregătit dinainte şi-i goli conţinutul printre bare. 

Pardaillan, plin de dezgust şi de oroare, văzu ce conţinea coşul: 
gunoaie. Şi ce-i mai oribil, era faptul că toţi aceşti nebuni, lăsaţi 
să moară cu încetul de foame, se aruncară asupra acestor 
gunoaie pe care începură să se bată, miriind, şi care cum apuca 
o bucată de indiferent ce, fugea cu prada, de frică să nu i-o ia 
altul. 

„Oribil"! repetă încă odată în sinea sa Pardaillan, care nu-şi lua 
privirile de la acest sinistru spectacol. 

— Toţi aceşti oameni pe care-i vedeţi, erau tineri, frumoşi, 
bogaţi, viteji şi inteligenţi. Toţi aparţineau înaltei nobilimi. lată 
ce a făcut din ei băutura inventată de cuviosul nostru călugăr, şi 
bineînţeles şi regimul la care au fost supuşi. Ce spuneţi de acest 
supliciu, cavalere? 

Fixîndu-l pe d'Espinosa cu un aer de ironie şi nepăsare care-i 
masca gândurile, Pardaillan îi răspunse pe un ton detaşat care-l 
încântă pe marele inchizitor: 

N-aş vrea să par curios, dar îmi puteţi spune, domnule, cu ce 
rimează toată această paradă dezgustătoare? 

Un surâs palid înflori pe buzele lui d'Espinosa. 

— Am vrut, zise el, să fiţi pătruns de această idee, că, 
iremediabil condamnat, tot ceea aţi văzut, nu este nimic pe 
lîngă ceea ce vă aşteaptă. Am făcut pentru voi ce n-aş fi făcut 
pentru nimeni altul. E un semn de stimă pe care îl datorez 
caracterului vostru cutezător, pe care-l admir mai mult decât 
orice, credeţi-mă. 

— Foarte bine, domnule. Mă consider avertizat. Şi acum, 
ordonaţi să mă conducă în celula mea... sau oriunde... Numai 
dacă nu aţi sfârşit cu spectacolele de acest fel. 

— Asta e totul... pentru moment, zise d'Espinosa impasibil. ŞI 
întorcându-se spre călugări: 

— Deoarece o doreşte, conduceţi-l pe domnul cavaler de 
Pardaillan în camera sa. Şi nu uitaţi că doresc să fie tratat cu tot 
respectul cuvenit. 


Şi întorcându-se spre Pardaillan, adăugă cu un aer grijuliu: 

— Mergeţi, domnule de Pardaillan, şi mai ales, mâncaţi. Mâncaţi 
şi beţi... Nu mai faceţi ca în dimineaţa asta când n-aţi pus nimic 
în gură. Dieta nu-i indicată unui om în situaţia voastră. Dacă 
ceea ce vi se serveşte nu e pe placul vostru, comandaţi tot ce 
doriţi. Nimic nu vi se va refuza. Dar, pentru Dumnezeu, mâncaţi! 
| 

— Domnule, spuse politicos Pardaillan fără a-şi arăta mirarea 
cauzată de insistența afectuoasă, voi face tot ce voi putea. Dar, 
vedeţi, am un stomac foarte capricios. El este cel care comandă, 
şi trebuie să mă supun lui. 

— Să sperăm, zise cu gravitate d'Espinosa, că stomacul vostru 
se va arăta mai bine dispus decât în această dimineaţă. 

— Nu prea îndrăznesc să sper, zise Pardaillan şi se îndepărtă, 
urmat de escorta sa de călugări-temniceri. 

ân, câteva momente. mai tîrziu, se află în camera sa, 

Pardaillan începu să o străbată în sus şi în jos, agitat. ? „vai! îşi 
spuse el, ce animal veninos! Cum de am rezistat tentaţiei de a-l 
sugruma cu mîinile mele?" 

Şi, cu un surâs care l-ar fi făcut să tremure pe marele inchizitor 
dacă l-ar fi văzut: 

„Ei da! bine a spus: era păzit îndeaproape. N-aş fi avut timpul s- 
o fac. Şi ce aş fi cîştigat? Să fiu pus în lanţuri. Dar acum am 
mîinile libere. Cine ştie dacă nu se va mai ivi o altă ocazie. 
Atunci..." 

Şi surâsu-i deveni mai ascuţit. 

Obosit de toată agitația, se lăsă în fotoliu şi începu să reflecteze, 
trecându-şi prin minte toate scenele văzute, până în cele mai 
mici detalii, amintindu-şi cele mai mici gesturi, cuvintele cele 
mai neimportante în aparenţă, încercând să ajungă la adevăr 
prin observaţiile şi deducţiile sale. 

Doi călugări îi aduseră cina. Cu ochii lucind de poftă, aşezară cu 
dragoste proviziile pe masă, aliniară respectuos sticle de forme 
diverse, şi în loc să se retragă, cum făceau de obicei, rămaseră 
în contemplare în faţa mesei, părând că aşteaptă ca Pardaillan 
să facă onorurile mesei. Văzând că nu se decide, unul din cei doi 
îndrăzni: 

— Domnul cavaler nu vrea să mănînce? învingându-şi  repulsia 
ce i-'o inspirau cei doi paznici, 

Pardaillan răspunse: 


— Imediat, poate... încă nu mi-e foame. 

şi Cei doi schimbară o privire furişe pe care cavalerul o 
surprinse. 

— Domnul cavaler doreşte să-i pregătim altceva? insistă 
călugărul. 

— Nu, părinte, nu doresc decât un lucru... 

— Care? întrebă acesta nerăbdător. 

— Să mă lăsaţi singur, răspunse rece Pardaillan. 

Cei doi mai schimbară o privire furişe pe care Pardaillan o 
surprinse din nou. Mai contemplară pentru ultima oară platourile 
ce acopereau masa şi ieşiră înăbuşindu-şi un suspin adînc. 

Cum rămase singur Pardaillan se asigură dintr-o privire că 
viziera era închisă. Apropiindu-se de masă, contemplă platourile 
numeroase şi diverse. Luă câteva la noroc şi le mirosi cu 
atenţie. 

„Nu simt nimic deosebit, îşi spuse. în schimb, Dumnezeule! simt 
că mor de foame şi sete!" 

Luă o sticlă. 

„închisă ermetic! îşi spuse. Dar poţi să ştii... 
mirosi, aşa cum făcuse şi cu platourile. 
„Nimic, nu simt nimic!" 

Şi încet, cu regret, o puse la loc. 

„Nu bea şi nu mânca nimic timp de trei zile" spunea biletul lui 
Chico. Otravă fulgerătoare... La dracu'! pot aştepta". 

întoarse spatele mesei pentru a rezista tentaţiei şi se îndreptă 
spre dulapul în care-şi ascunsese resturile. Cu o grimasă, 
mormăi: 

„Cam slăbuţ!" 

Hotărât, luă o bucată de pateu şi o duse la gură. Dar nu-şi 
isprăvi gestul. 

„Cine-mi spune, gândi el, că nu au intrat şi aici în timpul 
plimbării mele cu marele inchizitor? Cine-mi spune că aceste 
resturi, inofensive ieri seara, sunt la fel acum?" 

Puse la loc bucata şi închise dulapul. îşi trase fotoliul în dreptul 
ferestrei şi se aşeză cu spatele la masa plină de tentaţii, în 
acelaşi» timp, pentru a-şi face curaj să reziste, murmură: 

„Nu mai am de aşteptat decât două zile şi jumătate. Ce naiba! 
două zile trec repede!" 

Şi, cu. un puternic efort de voinţă, reuşi să scape de aceasta 
obsesie şi încercă să-şi amintească tot ce-i spusese d'Espinosa. 


MA: 


ii scoase dopul şi o 


MI Câteva frânturi de frază îi reveneau cu încăpățânare „| s-a dat 
să bea o licoare.,. Băutura aceasta acţionează asupra creierului 
pe care-l tulbură... Simte cum i se întunecă inteligenţa... Totuşi, 
nu este încă nebunia..." 

Şi un detaliu pe care am omis să vi-l semnalăm, îi revenea cu 
încăpățânare în amintiri: în timpul primului prânz servit în 
această cameră, la acel prânz când fusese narcotizat şi dormise 
câteva zile, remarcase pe masă o sticlă plină cu vin vechi de 
Saumur, pentru care avea o adevărată slăbiciune, şi o pusese 
deoparte, rezervându-o pentru desert. Ori, la sfârşitul prânzului, 
când voise să atace sticla, s-a simţit cuprins brusc de slăbiciune. 
Probabil că narcoticul începuse să-şi facă efectul. Dar a trecut 
repede. Cu toate astea, avu darul să-i deştepte unele bănuieli, 
înainte de a goli paharul pe care tocmai îl umpluse, îl duse la 
nas şi-l mirosi îndelung. 

Examenul părându-i insuficient, muie un deget şi lăsă să-i cadă 
câteva picături pe limbă, degustându-le ca un cunoscător ce 
era. Rezultatul acestei degustări îl făcu să lase paharul pe masă, 
fără să-l mai atingă. îşi terminase prânzul. Nu-i mai era nici » 
foame nici .sete. 

Deodată avu o inspiraţie. Se sculă şi goli paharul şi tot 
conţinutul sticlei care i se părea suspect, în ligheanul care mai 
avea încă apă murdară, înroşită de sânge, în care se spălase. 
Apoi reveni la masă, punînd sticla şi paharul la locul lor. Câteva 
momente mai tirziu, cu capul greu, cuprins de un somn 
irezistibil, adormi. 


De ce acţionase aşa? N-ar fi ştiut să spună. De ce acest 
amănunt, aproape uitat, îi revenea în memorie? De ce lega 
acest incident de cuvintele pe care d'Espinosa le pronunţase? 
De ce dialogul Faustei cu marele inchizitor, când vorbeau de 
nebunia sa, acest dialog pe care şi-l reamintise în „galeria 
supliciilor", de ce acest dialog şi-l reamintea din nou? 

Ce concluzii putea trage din incidentul cu sticla de vin, cuvintele 
lui d'Espinosa, cuvintele Faustei şi cuşca «cu nebuni? Nu putea 
şti. Dar, încet, încet, adormi în fotoliu, şi în somnul său agitat, 
având pe buze un surâs maliţios, bolborosea cuvinte fără sens, 
printre care, cel mai adesea se auzea: NEBUNIE. 

Spre seară, călugării, consternaţi să vadă că nu se atinsese nici 
de cină, îi serviră un supeu mult mai bine asezonat decât 


mesele anterioare. Cu toată insistența lor, Pardaillan refuză 
mâncarea. 

Călugării trebuiră să se retragă, fără a reuşi să-l convingă să 
mănînce, şi atunci cavalerul se urcă în pat pentru a rezista 
tentaţiei. Dădu dovadă de o putere de voinţă ieşită din comun, 
deoarece foamea îl chinuia îngrozitor. Poate ar fi simţit-o mai 
puţin dacă nu s-ar fi gândit la ea. 

Dar călugării reveneau cu încăpățânare cu alte şi alte platouri. 
Sub pretextul că poate mai tirziu se va servi, îi lăsau masa 
încărcată de bunătăţi. Ori dacă Pardaillan reuşea să se 
stăpânească, o privire căzută asupra mesei încărcate era de- 
ajuns să-i trezească foamea. 

A doua zi, supliciul se reînnoi. într-adevăr, călugării îi serviră 
atât micul dejun cât şi prânzul, o gustare, cina şi supeul. 

De cinci ori în aceeaşi zi a trebuit să reziste eroic. 

în a treia zi, Pardaillan, cu gitul uscat, simțind că picioarele nu-l 
mai ascultă, îşi spunea pentru a-şi face curaj: 

„Nu mai este decât o zi. Pe Pilat! o să treacă cum au trecut şi 
celelalte! Şi pe urmă?... Ei bine, vom vedea! Fie ce-;o fi". 

Căuta tot timpul'un mijloc de a evada, dar nu găsea nimic. 
Acum, poate ca urmare a slăbiciunii pe care o simţea şi care îl 
lipsea de o parte a forţelor sale, începuse să-şi pună multe 
speranţe în Chico, în posibilităţile lui de a-l salva. îşi petrecea 
cea mai mare parte a timpului, aşteptând să zărească silueta 
acestuia, sperând să primească un nou bilet. Dar Chico nu 
dădea nici un semn. 

în acea zi, cei doi gardieni se arătară mult mai afectaţi de 
încăpăţânarea lui în ceea ce priveşte refuzul hranei. Până în ziua 
vizitei lui d'Espinosa, ei păstraseră o tăcere totală, încât puteau 
fi crezuţi doi muţi. După vizita şefului lor suprem, deveniră pe 
atât de vorbăreţi, pe cât de muţi fuseseră până atunci. Şi cum 
marea lor grijă era bunăstarea prizonierului dat în grija lor, nu 
vorbeau decât despre mâncare şi băutură. 

Unul. îi recomanda un anume platou despre care îi spunea până 
şi reţeta, celălalt lăuda un desert; unul îl soma pe cavaler să 
guste felul pe care i-l prezentase, celălalt îl contrazicea, jurând 
pe Sfânta Fecioară că, gustând acea mâncare, nu ar fi însemnat 
decât o otrăvire sigură. 

Aceste certuri, în faţa unui om care se lăsa în mod lent să moară 
de foame, avea ceva hidos şi grotesc. 


Pardaillan ar fi putut să-i facă pe aceşti doi călugări să tacă, 
dîndu-i afară, şi ar fi fost ascultat, dar cum era sigur că aceştia 
jucau un rol precis, de a-l face să măniînce mâncarea otrăvită, îi 
lăsa în pace. Era convins că dacă i-ar fi gonit, la prima 
reîntoarcere l-ar fi hărțuit şi mai mult, astfel încât se resemna. 
Dar Pardaillan se înşela. Cei doi călugări nu aveau nici un rol. 
Erau sinceri. Aceştia doi, cu o gândire mărginită, nu-şi datorau 
misiunea încredinţată decât forţei lor herculeene. 

Li se ordonase să-l păzească pe Pardaillan şi să-i îndeplinească 
toate dorinţele, mai puţin aceea de a-i deschide uşa. 

Li se recomandase, mai ales, să-l facă să măniînce cât de cât. 
Aşa încât, ei încercau să se achite de sarcina primită. 

Cum erau cunoscuţi drept lacomi şi fără să facă fasoane când 
era vorba să golească o sticlă cu vin, li se interzisese, sub 
ameninţarea unor pedepse din cele mai grele, să accepte orice 
din partea prizonierului, fie chiar şi o picătură de apă. 


în sfârşit — şi asta arată că d'Espinosa nu lăsa nimic la 
întâmplare şi ştia să tragă foloase de pe urma slăbiciunilor celor 
care-l serveau — li se spusese că dacă reuşeau să convingă 


prizonierul să guste măcar din unul din numeroasele platouri, să 
înghită chiar şi o picătură de vin, restul le-ar fi revenit lor. 

, Dar Pardaillan nu ştia nimic. Totuşi, uneori, pentru a avea 
sufletul liniştit, îmbia călugării, fie cu un platou, fie cu un pahar 
cu vin, spunîndu-le: 

— "Uite, părinte, vă declaraţi fericiţi să mă vedeţi mâncând... Ei 
bine, gustaţi măcar o îmbucătură şi vă jur că pe urmă voi mânca 
şi eu; luaţi numai o înghiţitură din acest vin minunat, şi apoi eu 
voi goli toată sticla. 

— Ne este imposibil să vă satisfacem, ziceau cei doi călugări cu 
un aer trist. 

— De ce? întreba Pardaillan. 

— Vai! Mie şi fratelui meu ni s-a interzis să acceptăm orice din 
partea domniei tale. 

— Sub ameninţarea biciului, adăuga celălalt. 

— A biciului şi a altor pedepse. 

— Să nu mai discutăm, atunci, le-o reteza Pardaillan. Şi în sinea 
lui îşi spunea: 

„Nemernicii, ştiu că mâncarea e otrăvită." 

în a treia zi, fratele Bautista şi fratele Zacarias (aşa îi chema pe 
cei doi temniceri) se arătară cu mult mai afectaţi ca până acum, 


afectaţi şi furioşi; afectaţi, deoarece vederea atâtor platouri îi 
făcea să sufere, înfuriaţi, deoarece erau convinşi că refuzul, 
cavalerului era numaipentru a-i face pe ei să piardă. Şi iată că, 
la ora cinei, cei doi călugări se prezentară în faţa lui Pardaillan. 
Numai că, în loc să aranjeze masa în cameră fratele Bautista, 
care părea la fel de bucuros ca şi Zacarias, îl anunţă: 

— Dacă domnul cavaler binevoieşte să vină în sufragerie, îi vom 
servi o cină pe cinste. 

Pe moment, Pardaillan fu zăpăcit de aşa o veste. Ce însemna 
asta? Ce capcană putea ascunde? 

Văzându-le figurile radioase şi surâsurile ce le schimbau între ei, 
crezu că se urzeşte un plan împotriva sa, aşa încât le răspunse 
sec: 

— Părinte, v-am spus odată pentru totdeauna că nu vreau să 
mănînc. Nu-mi veţi servi deci nici o cină, deoarece nu voi ieşi din 
cameră. 

Spunînd acestea, se aruncă în fotoliu şi le întoarse spatele. Cei 
doi călugări se priviră consternaţi. 

— Totuşi, fratele Bautista care era mai îndrăzneţ, şi părând mai 
dispus să-şi asume riscul, făcu o tentativă disperată, pe un ton 
ce nu admitea replică: 

— Şi totuşi, trebuie să veniţi. 

Pardaillan,-mirat de un asemenea ton, aproape ameninţător, 
tresări, şi cu un surâs răutăcios, întrebă batjocoritor: 

— Trebuie?... De ce? 

— Asta-i ordinul, zise cu blîndeţe fratele Zacarias. 

— Şi dacă refuz? 

— Vom fi obligaţi să vă luăm pe sus. 

Pardaillan făcu doi paşi înainte. Cu toate că nu mâncase de două 
zile, se simţea în stare să-i pună la respect pe cei doi. Când, 
deodată, îi veni o idee: 

„Neghiob ce sunt. Cine ştie dacă nu voi găsi ocazia de ao 
şterge." 

Rezultatul acestui gând a fost că, în loc să-i lovească aşa cum 
avea de gând, le răspunse cu un zâmbet grațios: 

— Fie! voi merge de bunăvoie pentru a vă cruța osteneala de a 
mă duce pe sus. 

Cei doi făcură mutre foarte fericite. 

— Ce bine, domnule cavaler, zise bucuros fratele Bautista, iată- 
vă într-adevăr rezonabil. Şi pe sfântul Baptiste, venerabilul meu 


patron, nU veţi avea nimic de regretat vizitând sufrageria 
noastră. 

— Haida-de, părinte, fac asta numai fiindcă aşa sună ordinul. 
Dar vă previn: şi de această dată, ca şi până acum, nu 

mă veţi convinge să mănînc nimic. 

Cei doi făcură o figură nefericită. Schimbară între ei priviri 
neliniştite, în timp ce fruntea li se umbrea. ' — Asta e! zise 
fratele Bautista, să mergem. Vom vedea dacă aveţi curajul să vă 
ţineţi cuvântul în faţa ospăţului ce vi s-a pregătit. 

Pe culoar îi întâmpină o escortă de şase călugări voinici care-l 
înconjurară pe cavaler şi-l. conduseră până la uşa sufrageriei 
care se afla pe acelaşi culoar. 

în timp ce escorta rămase afară, Pardaillan intră urmat de cei 
doi gardieni obişnuiţi. în spatele său auzi scrişnind zăvoarele. 
Aruncă în jur o privire cercetătoare care cuprinse şi cele mai 
mici amănunte, şi rămase încântat de ceea ce văzu. 

Sala, uriaşă şi de formă pătrată, avea tavanul înalt. Tavanul, 
podeaua, lemnăria care o acoperea în întregime, din esenţele 
cele mai rare, erau adevărate opere de artă de mozaic şi 
sculptură. Patru tapiserii flamande împodobeau doi pereţi şi 
reprezentau cele patru anotimpuri. Dar dacă decorul fiecărei 
tapiserii varia, potrivit anotimpului ce-l reprezenta, fondul 
subiectului rămânea acelaşi. Era o abundență de fructe, de 
mâncăruri, sticle, ca şi de personaje, bărbaţi şi femei care se 
înfruptau din plin. 

Un cămin monumental ocupa cam două treimi din "cel de-al 
treilea perete, Interiorul acestui cămin era decorat cu arbuşti, cu 
plante rare, cu flori cu un parfum dulce, aranjat în coşuri, de jur- 
împrejurul unei fântâni arteziene de marmură," al cărui jet de 
apă cădea într-o ploaie fină, cu un murmur mângiietor şi care 
împrospăta aerul parfumat. Două ferestre cu draperii de catifea, 
erau închise ermetic; zece fotolii, uriaşe, se înşirau de-a lungul 
pereţilor. Cu toate că afară era ziuă, în cele patru colţuri ale 
sălii, patru candelabre uriaşe, încărcate cu lumânări parfumate, 
ardeau uşor şi volutele de fum răspândeau în aer acel parfum ce 
se făcea simţit. 

lată ce văzu Pardaillan dintr-o aruncătură a privirilor. - 

Totul în această sală părea că fusese înălţat în cinstea lăcomiei. 
Totul părea conceput să-l facă să urmeze pilda personajelor 
tapiseriilor, adică să se îndoape pe săturate. 


în centrul sălii era aranjată o masă, în jurul căreia ar fi putut lua 
loc cu uşurinţă douăzeci de persoane. O faţă de masă, de o 
albeaţă sclipitoare şi de o fineţe desăvârşită o acoperea; şervete 
dintr-o broderie delicată, servicii de argint masiv, cristaluri 
ferecate în metale preţioase, veselă de aur şi argint, şi cascade 
de flori. lată decorul ce încadra nenumăratele platouri, fructele 
exotice,  gustările, patiseriile, compoturile şi jeleurile, un 
escadron de sticle de toate formele şi mărimile, aranjate cu grijă 
în faţa butelcilor pântecoase şi pline de un praf venerabil. 

La mijlocul acestei mese, încărcată cu provizii ce ar fi putut 
îndestula douăzeci de persoane înzestrate cu cea mai mare 
poftă de mâncare, era aranjat un singur tacâm. Şi în faţa acestui 
tacâm un singur fotoliu uriaş, părea că-şi întinde braţele pentru 
a cuprinde pe fericitul gurmand, pentru care se făcuse toată 
această risipă gastronomică. 

lată ce-i arătară lui Pardaillan fratele Zacarias şi fratele Bautista. 
Ochii lor strălucitori, gura ce li se rotunjise, nările lor care 
adulmecau nu parfumul florilor ci mirosul platourilor, aerul lor de 
falsă modestie, toată atitudinea lor arăta -că această 
capodoperă era rodul strădaniei lor, şi parcă implorau un 
compliment din partea cavalerului. 

— Admirabil! zise acesta cu simplitate, foarte convins. 

— Nu-i aşa? îi răspunse, strălucind de bucurie şi fericire fratele 
Bautista. Şi ce aţi mai avea de spus după ce veţi gusta aceste 
delicioase feluri? Şi cei doi călugări se priviră triumfători. 

Dar, vai! bucuria le-a fost scurtă, deoarece Pardaillan adăugă 
imediat: 

— Minunat! Dar v-aţi străduit degeaba, fiindcă nu voi servi 
nimic. 

Consternarea celor doi nu avu margini. Totuşi nu se considerară 
înfrânți dinainte. 

— Asta-i o blasfemie, zise sever fratele Bautista. Aşezaţi-vă mai 
bine în acest fotoliu care vă aşteaptă. 

— Dar nu vreau să mănînc... Nu înţelegeţi? 

— Asta-i ordinul! zise blînd fratele Zacarias. Pardaillan îi aruncă 
o privire. 

— Aţi mai spus-o, zise cu un ton răutăcios. Nu vreţi să schimbaţi 
formula? 

— Păi dacă aşa sună ordinul! repetă naiv fratele Zacarias. 


— Aşezaţi-vă, domnule, imploră Bautista, faceţi-o din dragoste 
pentru noi... Vom fi dezonoraţi dacă rezistaţi eforturilor noastre. 

Oare să fi avut Pardaillan milă de disperarea lor sinceră? Oare 
să fi înţeles că orice rezistenţă în faţa ordinelor primite de cei 
doi, era zadarnică? Nu ştim, dar, cu aerul său zeflemitor, 
consimţi: 

— Ei bine, fie. Din dragoste pentru voi, mă voi aşeza... Dar ar 
trebui să fiţi prea iscusiţi pentru a mă convinge să mănînc. 

Şi se aşeză, cu un aer care ar fi trebuit să le dea de gândit celor 
doi călugări, dacă ar fi fost mai buni fizionomişti, sau dacă şi-ar 
fi cunoscut mai bine prizonierul. 

— Haideţi! zise Pardaillan, care simţea cum îl cuprinde mânia, 
haideţi, faceţi-vă meseria de călăi. 

Cei doi călugări se priviră miraţi. Nu înțelegeau nimic. Imediat 
ce Pardaillan se aşeză în fotoliu, o orchestră ascunsă în spatele 
căminului se făcu auzită. Arii, pe rând tandre şi 

languroase, vesele şi săltăreţe, i se ofereau auzului său. ŞI 
sunetele instrumentelor cu coarde, cărora li se alăturau acelea 
mai înalte ale flauturilor, ajungeau până la el, îndepărtate, 
evocându-i visuri melancolice sau vesele. 

Acest scenariu, savant întocmit, muzica îndepărtată, parfumurile 
pătrunzătoare, splendoarea mesei, aroma mâncărurildr şi a 
vinurilor, era mai mult decât ar fi trebuit pentru a zăpăci până şi 
mintea celui mai hotărât şi lucid individ. Cu toată stăpânirea sa 
de sine, Pardaillan era palid din cauza efortului uriaş ce-l făcea. 

Chiar îi era frică de otrava cu care era ameninţat? 

Nu, nu de otravă îi era frică. Ameninţat prin cuvinte cu 
subânţeles de suplicii mult mai oribile, este uşor de înţeles că, 
între o tortură, savant dozată, care ar fi putut dura zile întregi 
poate, şi o otravă fulgerătoare, nu ar fi ales. Oricare altul în locul 
său ar fi ales otrava. 

Dar nu moartea îl înspăimânta. Moartea, i se părea, în aceste 
condiţii, o eliberare. De când singura lui dragoste murise, îi 
murise şi ura, aşa încât Pardaillan nu mai ţinea la viaţă. 

Şi atunci? 

Motivul era acesta: avându-şi propriile idei, Pardaillan îşi spunea 
că, acceptând din partea regelui Henric o sarcină de încredere, 
nu avea dreptul să moară până când nu şi-o va fi împlinit. 

Logica sa era riguroasă. Numai că, pentru a o pune în practică, 
trebuia să fii dotat cu o energie pe măsură, cu o doză mare de 


curaj, de voinţă şi sânge rece, aşa cum numai Pardaillan putea 
avea. 

Pe toate acestea le judecase şi le hotărâse în singurătatea 
celulei sale. 

Şi altceva mai hotărâse, şi e bine să-l facem cunoscut, era faptul 
că îşi asuma otrăvirea începând cu a patra zi de la primirea 
biletului lui Chico. 

De ce a patra zi? Era aşa de sigur pe omuleţul acela? 

Chico, în ochii săi, devenea o carte importantă. Pentru moment, 
era la fel de bună ca oricare alta. Bună sau rea, încă nu ştia. 
Asta va depinde de cărţile adversarului. 

îşi fixase termenul de patru zile numai fiindcă îşi spunea că 
resursele omeneşti au şi ele o limită, şi că dacă. ar fi vrut să 
profite de evenimentele favorabile ce s-ar fi produs, trebuia în 
mod obligatoriu să-şi împrospăteze forţele slăbite după un aşa 
îndelungat "post. 

Bineînţeles că ameninţarea otrăvii rămânea aceeaşi, dar ce 
putea face? De sfârşit trebuia s-o sfârşească într-un fel; Era un 
risc şi o ştia prea bine. 

Şi apoi, nimic nu dovedea că în faţa încăpăţânării sale, 
d'Espinosa nu va renunţa la otravă pentru a alege altceva. 

După ce-şi convinseră prizonierul să se aşeze la masă, Bautista 
şi Zacarias erau convinşi că ceea ce fusese mai greu se făcuse, 
şi că de această dată, cavalerul nu va mai putea rezista 
tentaţiilor. 

Cu mii de precauţiuni, luară fiecare câte o sticlă şi umplură, unul 
cu vin de Beaune, pe care anii ce trecuseră .peste el îl colorase 
din roşu aprins în roz pal, celălalt, un Xeres care, în cristalul 
limpede, părea aur topit, umplură fiecare câte o cupă. 
îndeplinind această operaţie, cu tot devotamentul ce-l datorau, 
limbile lor atîrnau ca la cîinii pofticioşi. După ce umplură cele 
două cupe, le ridicară cu solemnitate, de parcă ar fi fost sfânta 
împărtăşanie, şi le prezentară fiecare. 

— lată cea mai fină catifea, zie mieros Bautista, făcând cu 
ochiul. 

—  Adevărată mătase, adăugă Zacarias, nu mai puţin 
convingător. 

— Demnii mei fraţi, zise liniştit Pardaillan, cel mai bine ar fi să 
încetaţi să mai jucaţi comedia asta. 


— Comedie? protestă Bautista, dar, fratele meu, nu e nici o 
comedie. 

— E un ordin, cum bine spunea fratele Zacarias. Da?..: în cazul 
ăsta, haideţi, hărţuiţi-mă... Dar v-am prevenit: nu mă voi atinge 
de nimic. 

In cazul ăsta, strigă Bautista care, oricât de mărginit ar fi fost, 
nu-i lipsea totuşi o oarecare orientare, alegeţi chiar domnia 
voastră. 

Spunînd acestea, puse cu delicateţe cupa pe masă, şi-i arătă 
sticlele aliniate. 

— La dracu'! făcu Pardaillan sicîit, păstraţi-vă poşirca, nu vreau 
s-o gust. 

— Poşircă? se sufocă demnul călugăr, indignat, poşircă?... ŞI 
înhăţând din nou cupa, o ridică cu religiozitate, contemplînd-o 
cu dragoste şi respect, şi agitând-o cu un gest de anatemă, 
strigă: 

— Blasfemie!... profanare!... 

— Hei! părinte, zise Pardaillan cu un ton răutăcios, dacă acolo 
este soarele, de ce nu guşti o rază? îmi iau angajamentul să 
golesc, după tine, tot soarele ce mai rămâne în sticlă. Ce zici? 
Descurajaţi, cei doi călugări depuseră cupele pe masă cu un 
suspin de regret: 

— Imposibil, se plînse unul. 

— Ne este interzis, suspină celălalt. 

— La dracu'! rânji Pardaillan. 

Văzând că vinul nu-l poate hotărî, cei doi se îndreptară spre 
mâncăruri, şi, rând pe rând îi oferiră fie supe, fie gustări, peşti, 
languste, fripturi, vânat, fructe, prăjituri. Nu _ uitară nimic 
deoarece sperau să-l tenteze cu ceva, Pardaillan nu le 
răspundea la toate acestea decât cu un gest de refuz. - Şi tot 
acest chin dură mai mult de o oră. Sudoarea curgea pe el în 
valuri. La fel ca şi pe cei doi călugări, numai că, din motive 
diferite. în sfârşit, după ce şi ultimul platou avu aceeaşi soartă, 
Bautista, nemaiştiind cărui sfânt să se roage, exclamă plingăreţ: 
— Pe Sfântul Duh! aţi hotărât să muriţi de foame? 

— Ei bine, nu spun nu! răspunse zeflemitor Pardaillan. Cei doi se 
dădură bătuţi. 

Şi din această luptă teribilă, Pardaillan ieşi învingător, dar 
zdrobit, distrus, şi cum ajunse în odaia sa, se prăbuşi în fotoliu. 


O zi de eforturi fizice dintre cele mai grele nu l-ar fi epuizat mai 
puţin decât efortul moral la care fusese obligat. 

Nu trebuie uitat că se afla în cea de-a treia zi de post şi se găsea 
într-o stare de slăbiciune de înţeles. 

Febra pusese stăpânire pe el, şi setea, înfricoşătoarea sete, îi 
strângea gitul şi-i tumefia buzele uscate. 

Auzea tot felul de zgomote, care cu timpul deveneau 
exasperante, şi ceea ce era mai grav, îşi pierdea tot mai des 
conştiinţa, care apoi îi dădea o stare de prostraţie. înfundat în 
fotoliul său, se gândea la cei doi călugări: 

„Sceleraţii, mai să mă omoare cu zile!... Aşa clipe grele nu am 
mai trăit!... Nu mi-au iertat nici cel mai mic platou. Cum de-am 
putut rezista? Cum de-am putut rezista cu toată foamea? fiindcă 
mi-e foame, pe toţi dracii!... şi sete... Ah! pe legea mea! am 
făcut tot ce am putut! Fie ce-o fi, mîine o să mănînc." 

A doua zi, la ora micului dejun, cei doi călugări nu mai apărură. 
— Ei drăcie! Exclamă Pardaillan dezamăgit. Oare nu cumva am 
aşteptat prea mult? Nu cumva domnul d'Espinosa s-a hotărât să 
renunţe la otravă şi să mă lase să mor de foame? 

Aşteptă fără prea multe regrete micul dejun, care, fiind o masă 
frugală, nu i-ar fi satisfăcut pofta de mâncare după un post aşa 
de îndelungat. 

Dar iată că nici la ora prânzului cei doi călugări nu-şi făcură 
apariţia. 

De data asta Pardaillan începu să se îngrijoreze. 

„Nu e posibil să fie o scăpare, gândea el, agitându-se prin 
cameră. Trebuie să fie ceva la mijloc... Dar ce?... D'Espinosa să 
fi aflat oare că astăzi eram hotărât să risc?... Oare Chico a făcut 
vreo imprudenţă?... S-a lăsat prins?... Dacă aş putea afla..." 

Şi se îndreptă spre uşă. Dar în momentul în care voia să bată în 
vizieră, se opri nehotărât. 

„Nu, îşi spuse el îndepărtându-se, nu vreau să-i fac să creadă că 
sunt nerăbdător să mănînc... orice ar fi... să mai aşteptăm..." 
Trecu şi ora gustării. Sosi ora cinei. Călugării tot nu apăreau. Tot 
aşa sosi şi trecu şi ora supeului. 

„La dracu'! făcu Pardaillan furios, vreau să ştiu ce se întâmpla." 
Se îndreptă hotărât spre uşă şi bătu cu putere în vizieră. 
Aceasta se deschise imediat. 

— Aveţi nevoie de ceva? întrebă o voce dulceagă, care nu era a 
niciunuia dintre paznicii săi obişnuiţi. 


— Vreau să mănînc, zise brutal Pardaillan. .Numai dacă nu v-aţi 
hotărât să mă lăsaţi să mor de foame. Dacă-iaşa, măcar 
spuneţi-o. 

— Vreţi să mâncaţi? întrebă surprinsă vocea. Şi ce vă împiedică? 
Nu aveţi tot ce vă trebuie în cameră? 

— Nu am nimic, pe toţi dracii! De asta vă întreb dacă nu cumva 
vreţi să mă lăsaţi să mor de foame! 

să vă lăsăm să muriţi de foame, pe toţi sfinţii! Chiar credeţi? 
Fraţii Zacarias şi Bautista, presupun că v-au adus masa? 

— Nu mi-au adus nimic, strigă Pardaillan, care se întreba dacă 
nu cumva îşi bat joc de el, nici o bucată de piine şi nici o 
picătură de apă. 

— Ah! Dumnezeule!... zăpăciţii ăştia v-au uitat. Şi vocea părea 
sincer surprinsă. 

— La urma urmei, strigă Pardaillan, cum se face că nici nu i-am 
văzut astăzi? 

— Au cerut şi au obţinut permisiunea să iasă din mănăstire, dar 
numai pentru o zi. Am crezut că au avut prevederea să vă 
aprovizioneze cu tot ceea ce era necesar. Ah! dacă monseniorul 
ar afla neglijenţa lor... N-aş vrea să fiu în pielea lor. Dar de ce aţi 
aşteptat până acum, domnule? De ce nu aţi spus-o chiar la 
prânz! V-am fi servit imediat... în vreme ce acum... 

— Ei bine? zise Pardaillan. 

— Toată lumea doarme în mănăstire, părintele sufragiu la fel ca 
toţi ceilalţi. Imposibil să vă aduc ceva. Ce nenorocire. 

— La naiba! zise Pardaillan liniştindu-se, o zi mai mult sau mai 
puţin, nu o să mor. în fine, să nu mai vorbim. O să aştept până 
mîine... dacă n-au hotărât să mă'lase să mor de foame. 

A doua zi la ora micului dejun, nici urmă, de călugări. ŞI 
Pardaillan se întreba dacă, după ce l-au copleşit cu toate 
atenţiile, după ce-i prezentaseră toate acele platouri grozave, 
atunci când era hotărât să nu măniînce, nu cumva acum îl 
făceau să le ducă dorul? în fine, la ora prânzului, cei doi gardieni 
apărură, şi cu figuri lugubre, anunţară că „prânzul domnului 
cavaler e servit". 

Pardaillan începuse să-şi iasă din fire, încât ei repetară anunţul, 
crezând că nu fuseseră auziţi. Surâzând la vederea celor două 
mutre ' spăşite, bombăni: 

— Cum se face că, ştiind că veţi lipsi toată ziua, nu aţi avut grijă 
să mă aprovizionaţi? 


— Dar... totdeauna ne-aţi refuzat, zise cu naivitate Bautista. 

— Şi ăsta-i un motiv?... leri aş fi vrut să mănînc. 

— într-adevăr? 

— Dacă v-o spun. 

— Şi astăzi? întrebă plin de speranţe Zacarias. 

— Şi astăzi ca şi ieri, mor de foame şi sete!... 

— Pe sfântul Dumnezeu! strigă Bautista fericit, ce plăcere ne 
faceţi! Haideţi repede, domnule. Şi-l conduseră la sufragerie. 
Fără să mai aştepte altă invitaţie, Pardaillan se aşeză la masa 
încărcată cu bunătăţi, în timp ce călugărul Zacarias îi spunea: 

— Acum să vă văd! 

— Adevărul este, mărturisi Pardaillan, că tot ceea ce se află aici 
poate satisface şi pe cel mai mare mâncău. 

Se aşeză hotărât în faţa unicului tacâm, şi ca şi mai înainte cu 
două zile, orchestra invizibilă se făcu auzită, în timp ce călugării 
se grăbeau să-l servească. 

Pardaillan, calm, atacă gustările. Şi văzându-l aşa de calm, 
nimeni nu ar fi putut bănui drama pe care o trăia. 

La fiecare îmbucătură, aceeaşi întrebare îi revenea obsedant: 
„De data asta, va fi ultima!" 

Şi de fiecare dată când trecea la alt platou, îşi spunea: 

„Nu a fost până acum... poate că de această dată." 

La începutul prânzului gustase cu îndoială din fiecare fel, 
analizând cu  minuţiozitate fiecare  îmbucătură, fiecare 
înghiţitură de vin. Apoi, această întîrziere începu să-l enerveze, 
şi- felul său nepăsător prevala. începu să măniînce şi să bea 
vârtos, fără să-i mai fie teamă de nimic. 

Cât despre călugări, aceştia îşi doreau să le rămână şi lor ceva 
din prânzul atacat cu atâta străşnicie. 

Prânzul fiind sfârşit, Pardaillan se întoarse în camera sa, şi 
aşezându-se în fotoliu, îşi spuse: 

„Ei bine, iată-mă sătul... şi încă mai trăiesc. Biletul spunea ceva 
despre o otravă fulgerătoare... Da, dar poate că şi-au schimbat 
intenţiile... poate au pus o otravă mai lentă... Să aşteptăm." 
Rămase nemişcat în fotoliul său câteva ore. După cum arăta 
expresia feţei sale, aştepta, şi în acelaşi timp reflecta. După 
scurgerea acelor ore, se sculă şi începu să se plimbe prin 
cameră, cu un surâs pe buze. 

„încep să cred că nu era nici o otravă în mâncare. Poate că 
d'Espinosa şi-a schimbat planurile, după cum am presupus... sau 


totul nu a fost decât o comedie. Poate. Să mai aşteptăm. lată că 
ora gustării a trecut şi paznicii mei încă nu au apărut." 
într-adevăr, paznicii nu se făcură văzuţi nici la ora cinei, nici 

la ora supeului, dar cum mâncase din belşug, lui Pardaillan nu-i 
mai era foame. Oricum, voia să-şi limpezească o idee ce-i 
venise, aşa încât se apropie de uşă şi bătu în vizieră. De data 
asta îi răspunse fratele Zacarias. 

— Ei, domnul meu părinte, zise Pardaillan cu un ton repezit, a 
trecut şi ora cinei şi ora supeului... deci nu mi se mai servesc 
mirificele festinuri?... 

— S-a sfârşit cu astea, fratele meu, zise trist călugărul. S-a 
sfârşit, din păcate! 

— Ah! făcu Pardaillan cu o slipire în ochi. Dar de ce acest „din 
păcate"? Chiar ţii la mine? 

Cu o sinceritate ce ar fi putut să fie crezută cinism dacă n-ar fi 
fost inconştienţă, călugărul răspunse: 

—Nu, fratele meu. Numai că, se pare că aţi comis o greşeală, şi 
pentru ispăşirea ei, superiorii noştri au hotărât să nu vă mai 
hrănească un timp oarecare. Şi cum eu şi fratele Bautista 
aveam dreptul la resturile mesei domniei voastre, pe care acum 
le regretăm, iată de ce această pedeapsă ne loveşte atât pe noi 
cât şi pe domnia voastră. 

— înţeleg, zise Pardaillan cu un ton de compasiune. Deci voi 
aveaţi dreptul să împărţiţi resturile meselor mele? 

| — Bineînţeles!... Şi erau atât de grozave, încât nu ne putem 
împiedica să nu le regretăm... Atâtea bucate grozave pierdute, 
cel puţin pentru noi, fiindcă din ele se înfruptau ceilalţi fraţi. 

— De ce ceilalţi şi nu voi? Nu mi se pare drept. 

m — Monseniorul d'Espinosa ţinea cu orice preţ să fiţi tratat: 
cu tot respectul şi să faceţi onorurile meselor ce vă serveam. 
Pentru a ne pedepsi de refuzul vostru, de care, eram 
răspunzători, eram lipsiţi de acele minuni culinare, care ne-ar fi 
revenit pe drept dacă domnia voastră ar fi gustat măcar. 

— De ce nu mi-aţi spus? Dacă m-aţi fi avertizat, aş fi gustat, 
doar pentru a vă face plăcere. 

— Vai! din păcate şi asta fusese prevăzut. Ni s-a interzis cu 
desăvârşire să vă prevenim. 

— îmi pare rău, zise Pardaillan care, obţinînd de la călugăr „ceea 
ce voia să ştie, îl părăsi. 


Când văzu închizându-se, izbucni într-un hohot de râs tăcut şi 
murmură: 

„Bine jucat, pe legea mea! M-am lăsat păcălit ca un prost!... 
"Fie, dar să tragem învăţăminte." 

A doua zi se sculă la ora obişnuită. Descoperise o deschizătură 
mai mică în fereastră. Acolo îşi aşeza fotoliul şi, adăpostit de 
spătarul înalt al fotoliului, era aproape sigur că nu mai poate fi 
spionat prin viziera uşii. 

Acolo se refugie şi de acesta dată, rămânînd nemişcat ore în şir, 
părând că somnolează, dar de fapt reflectând profund. Şi, fără 
îndoială, i se păru că întrevede scopul misterios urmărit de 
marele inchizitor, deoarece, din timp în timp, o lumină 
maliţioasă îi străbătea ochii şi un surâs răutăcios îi flutura pe 
buze. Ştia că este condamnat la foame pentru câteva zile, după 
cum îl prevenise în ajun fratele Zacarias; deci, gândea că 
paznicii săi nu vor mai intra în cameră. Nu se înşela. Dimineaţa 
trecu fără să i se aducă nimic. Pe la ora unu după amiază, se 
sculă clătinîndu-se şi se îndreptă spre dulap de unde scoase un 
pachet mic pe care-l ascunse cu grijă sub haină, după care se 
aşeză în uriaşul fotoliu în care aproape dispăru. 

Ce făcea acolo? Nu avem de unde să ştim. Dar îşi mişca 
maxilarele ca şi cum ar fi mestecat. încerca în acest fel să-şi 
înşele foamea? 

Timp de trei zile îl lăsară nemâncat şi fără nici o picătură de apă. 
Devenise de o slăbiciune teribilă, părând a se ţine cu greutate 
pe picioare, şi-i trebuiau eforturi îndelungate pentrua-şi trage 
fotoliul în colţul favorit, deoarece, lucru ciudat, se încăpăţâna să 
se refugieze mereu acolo. 

Se împlineau treisprezece zile de când fusese închis în 
mănăstire, şi devenise de nerecunoscut: palid, slăbit, barba 
acoperindu-i obrajii, cu ochii aprinşi de febră, nu mai era decât o 
umbră. Cea mai mare parte a timpului şi-o petrecea în fotoliu, în 
care rămânea ore în şir. 

A patra zi, dimineaţă, paznicii îi aduseră o bucată de piine 
neagră şi o cană de apă, recomandîndu-i să-şi împartă proviziile, 
deoarece nu va fi hrănit decât după alte două zile. 

Nici nu păru că aude. Dar probabil că auzise şi înţelese, 
deoarece peste două ore, pîinea se micşorase la jumătate, şi 
apa din cană scăzuse tot cu atât. Se pare că era supravegheat 


îndeaproape, deoarece puţin după asta, cei doi călugări apărură 
şi-i cerură să-i urmeze. 

PODEAUA MIŞCATOARE 

Cele câteva îmbucături îl mai întremaseră, căci se sculă fără 
prea mare dificultate. Dar ceea ce îi miră pe gardieni, era faptul 
că părea a nu înţelege prea bine spusele lor. W 

Văzând toate astea, Bautista îl sprijini de un braţ, în timp ce 
Zacarias îl sprijinea de celălalt, şi astfel îl duseră încetişor. 
Traversară câteva culoare şi coborâră două etaje. Se deschise o 
uşă, călugării îl împinseră şi el ascultă docil, intrând în camera 
ce-i fusese rezervată. îi lăsară pe pământ ceea ce mai rămăsese 
din pîinea şi din apa pe care avuseră precauţia să le ia cu ei, şi 
se retraseră tăcuţi. Bautista se duse direct la superiorul 
mănăstirii. 

— Ei bine? întrebă acesta laconic. 

S-a făcut, răspunse nu mai puţin laconic fratele Bautista. 

— Nici o dificultate? 

— Nici una, prea sfinte părinte. De altfel, nu ştiu dacă este 
efectul postului îndelungat, dar pare să nu fie conştient de el. 
Ah! nu mai este aceeaşi persoană vioaie care era când a intrat 
aici! 

— Chiar aşa a ajuns? Fii atent, fratele meu, asta e de o 
importanţă majoră. 

— Prea sfinte părinte, cred sincer că, dacă i se mai prelungeşte 
postul acesta aspru cu încă trei zile, îşi va pierde minţile... dacă 
nu va muri de foame. 

— îl vom trimite pe fratele medic să verifice pentru a nu exista 
nici cea mai mică îndoială. Eşti sigur că a băut întreaga sticlă de 
Saumur pe care ţi-am recomandat s-o pui cât mai la vedere în 
ziua intrării sale în mănăstire? 

— Absolut... N-a mai rămas nici măcar o picătură. Fratele 
Zacarias şi cu mine ne-am asigurat de asta. 

Starețul avu un surâs sinistru: 

„Dacă aşa stau lucrurile, într-adevăr a ajuns la capăt. N-are 
importanţă, pentru mai multă siguranţă voi trimite medicul." Şi 
cu voce tare: 

— Haide frate, du-te! 

Celula în care tocmai fusese introdus Pardaillan, avea cam trei 
metri în lungime şi aproape tot atât în lăţime. Era complet 
întunecată. Nu exista nici o mobilă, nici un scaun, nici chiar un 


braţ de paie, şi cavalerul, care nu mai avea nici un pic de forţă, 
se ghemui pe pământ, cu spatele sprijinit de zidul celulei. 

Cât timp rămăsese astfel ghemuit? Ore sau minute? N-ar fi ştiut 
să spună, deoarece părea că pierduse conştiinţa existenţei sale. 
Probabil că timpul fusese destul de lung, deoarece i se făcuse 
foame, şi cu un gest, termină bucata de piine şi aproape toată 
apa. 

La toate aceste torturi, se mai adăuga acum alta: căldura. O 
căldură care creştea fără încetare, părând să coboare din 
tavanul 

celulei sale. Sub efectul acesteia, aerul se făcea din ce în ce mai 
rar şi respiraţia îi devenea tot mai grea. 

Era lac de sudoare şi gifiia. Şi, pe deasupra, o tăcere de 
mormânt şi un întuneric compact până într-atât, încât dacă n-ar 
fi ţinut în mână cana din care, din când în când sorbea, n-ar mai 
fi găsit-o. 

Şi iată că, în mijlocul acestei călduri insuportabile, tavanul păru 
că se deschide, un val de lumină inundă celula şi-l orbi cu 
strălucirea sa puternică. 

Părea că deasupra capului său se aprinsese brusc un soare ale 
cărui raze strălucitoare îi ardeau ochii. în acelaşi timp, ca un 
fenomen ciudat, căldura scăzu, urmând o răcoare plăcută. Dar 
răcoarea se accentua atât de repede în frig, încât, de unde până 
atunci fusese lac de sudoare, acum dirdiia în colţul său. 

Cu frigul pătrunzător care succedase căldurii toride, un alt 
fenomen se producea: emanaţii distrugătoare îi invadară celula, 
şi un miros pestilenţial îl sufocă. 

Pardaillan, asfixiat, pe jumătate leşinat poate de sufocare, se 
prăbuşise pe pământ. Delira, şi un gifiit înăbuşit îi ieşea 
încontinuu de pe buzele îngheţate, alternînd uneori cu gemete 
sau cu horcăituri. 

Şi aşa se scurseră multe ore fără ca el să-şi dea seama. 
Deodată, strălucirea acelui soare slăbi. Carcera era şi acum 
luminată, dar era o lumină suportabilă. în acelaşi timp, un 
curent de aer mătură toate mirosurile ce infestau carcera, şi 
aerul deveni respirabil. Câteva valuri de căldură îndulciră 
atmosfera, în timp ce alte valuri de parfum îndepărtau şi 
ultimele rămăşiţe ale miasmelor ce ar fi putut rămâne 
răspândite prin aer. 


Foarte repede, carcera, în care fusese cât pe aci s-o sfârşească, 
rând pe rând când de căldură, când de frig, de asfixie sau de 
congestie, carcera, în care puţin nu lipsise să nu orbească din 
cauza acelui soare, deveni locuibilă. Simţi imediat binefacerile 
acestor schimbări. Delirul se schimbă într-un fel de amorţeală 
care nu avea nimic dureros, horcăiturile încetară şi respiraţia 
deveni normală. Puțin câte puţin, dispăru şi amorţeala. îşi regăsi 
nu acea admirabilă inteligenţă care-l făcea superior celor ce-l 
înconjurau, ci un vag embrion de conştiinţă; 

Era puţin. Şi totuşi era o ameliorare notabilă faţă de starea în 
care se aflase până atunci. 

Am spus că se rostogolise pe pământ. Ar fi trebuit să spunem că 
se rostogolise pe manta. 

într-adevăr, cu toată căldura — se afla în plină vară — ca 
urmare a unei toane, la un moment dat, se înfăşurase în 
mantaua de care nu mai voise să se despartă. Această toană îi 
venise în ziua faimosului şi unicului ospăț dat în cinstea sa în 
sufragerie, şi pe care îl onorase. în timpul acelui ospăț îşi 
păstrase mantaua şi de atunci nu o mai părăsise nici ziua nici 
noaptea. 

Demnii frați Bautista şi Zacarias remarcaseră această 
ciudățenie, dar nu-i dădură nici o importanță. 

Deci, Pardaillan se rostogolise pe propria manta. Se sculă cu 
greutate. Probabil că ideea'fixă îi trecuse, deoarece o_ scoase, o 
împături cu grijă, şi cum în camera sa nu era nici un scaun, se 
aşeză pe ea, sprijinindu-se de zid. Aruncă o privire în jur. Nu mai 
era acea privire vie şi cercetătoare, dar nici nu mai citeai în ea 
licărele de nebunie pe care le avusese puţin mai înainte. Văzu în 
apropiere o piine întreagă şi un ulcior plin cu apă. Se pare că 
supliciul durase o zi sau două, din moment ce-i reînnoiseră 
proviziile fără ca el să observe. Apucă piinea uscată şi tare, şi 
aproape că o devoră. Apoi goli aproape trei sferturi din ulciorul 
cu apă. 

Slabul prânz îi mai dădu puţine forţe. Aceste forţe aduseră o 
nouă ameliorare în starea sa mentală. Avu mai clar conştiinţa 
situaţiei sale. Se sprijini mai comod de perete şi începu să 
privească atent în jurul său, cu acea privire mirată a unuia care 
nu recunoaşte locul în care se află. 

în acel moment, în partea sa stângă, percepu un zgomot sec, ca 
acela făcut de un resort care se destinde. Privi într-acolo. O 


lamă, de lăţimea unei palme, lungă de aproape un metru, 
tăioasă ca un brici, cu vârful ca un ac, asemănătoare unei 
coase, tocmai ţişnise din zid alături de el, la înălţimea pieptului. 
Tăişul, aflat orizontal şi îndreptat spre el, îl atinse în treacăt; 
cîţiva milimetri spre dreapta şi ar fi fost de-ajuns: lama l-ar fi 
străpuns dintr-o parte în alta. 

Pardaillan, cel cu inima tare cum fusese până nu demult, ar fi 
privit această apariţie periculoasă cu mirare, poate — şi încă nu 
e sigur — oricum, fără să arate nici cea mai mică emoție. Dar, 
vai! Acel Pardaillan nu mai era. Torturile pe care le îndurase zile 
în şir, aproape două săptămâni, câteva droguri infernale care 
reuşiseră să-l facă să le ia, făcuse din el o epavă. Poate că nu 
era încă nebun, dar nici mult nu mai rămăsese. 

Din bărbatul puternic, sănătos, viguros care era, foamea, setea, 
supliciile oribile la care fusese supus, făcuseră din el un om slab, 
fără energie, fără voinţă. Şi asta n-ar fi fost nimic. Ceea ce era 
mai înfiorător este că drogul, fără a se mulţumi să-i distrugă 
inteligenţa de aventurier îndrăzneţ, întreprinzător, cutezător şi 
viteaz, făcuse din el un ins fricos pe care un nimic îl 
mspăimânta, asemănător unui laş. Viteazul Pardaillan sfârşind în 
Pielea unui laş!... Ce triumf pentru Fausta! 

Văzând această coasă care-l atinsese, încât era un miracol că nu 
l-a străpuns, noul Pardaillan fu străbătut de un fior; tremura, 

dar nu se gândea să se îndepărteze. în acelaşi timp, în partea 
cealaltă auzi acelaşi zgomot, precursor al unei noi apariţii. La 
acest sunet se strânse, se ghemui cu o expresie de teroare, şi 
un urlet prelung, lugubru, ca acela al unui cîine când simte 
moartea, izbucni de pe buzele lui crispate. O nouă lamă ţişnise 
în partea sa dreaptă; şi, ca şi prima, puţin lipsise să nu-l 
străpungă. 

Câtva timp rămase imobil între cele două lame, asemănătoare 
cu două braţe enorme ale unei fantastice şi amenințătoare 
foarfeci, gata să se închidă şi să-l sfârtece. Şi imediat, chiar 
deasupra capului, apăru a treia lamă cu tăişul în jos, părând 
gata să-l despice de sus în jos. 

Prin ce miracol această a treia lamă nu-l atinse? Vechiul 
Pardaillan şi-ar fi pus întrebarea aceasta încă de la apariţia 
primei lame. Noul Pardaillan se mulţumi să urle încă mai 
puternic de această dată. Numai că, acum împins fără îndoială 
de instinctul de conservare, se îndepărtă repede de zidul 


infernal. Şi cele două lame orizontale se strânseră aşa de 
repede, încât în mişcarea lor îi tăiară vestonul. Avu totuşi 
norocul că nu-l tăiară şi pe el. 

leşind din poziţia în care se aflase, se mulţumi să se pună în 
afara pericolului, şi ghemuit în mijlocul celulei, continuînd să 
geamă, privea fascinat la cele trei lame, cu un aer prostit. 

Cele două lame orizontale, plasate pe aceeaşi linie, se lipiră una 
de alta. Pe urmă se despărţiră, şi atunci cobori cea verticală, 
pentru a se retrage de îndată ce lamele orizontale începeau să 
se apropie. Aceste mişcări ale celor trei lame alternau cu o 
rapiditate uluitoare, cu o precizie matematică. Şi de fiecare dată 
când se închideau sau se deschideau, se auzea un zgomot sec, 
ca un băț lovind o tobă. Astfel încât, cu acea rapiditate pe care o 
dobândise mişcarea, zgomotele umpleau celula cu un zbiîrniit 
continuu. 

După ce mişcarea celor trei lame se regulariza, alături apărură 
alte trei lame care se puseră în mişcare. Zbiîrniitul deveni mai 
puternic. în sfârşit, o a treia serie apăru şi începu să acţioneze. 
Şi atunci, de la un capăt al altuia al peretelui diabolic, Pardaillan 
nu mai văzu decât fulgerările oţelului căzând şi ridicându-se cu 
o iuţeală deosebită. Nu se putea apropia de acest perete, sub 
pericolul de a fi sfârtecat. Şi uruitul deveni asurzitor. 

Pardaillan, în afara pericolului ameninţător, nu-şi putea lua 
privirile de la acest spectacol fascinant. 

Deodată tresări. Simţea podeaua mişcându-se sub el. Mai întâi 
crezu că s-a înşelat. 

Frica — căci avea o frică nebună să nu moară sfârtecat de 
lamele înfricoşătoare, îi era frică, lui, lui Pardaillan! — frica, deci, 
îi dădu o clipă de luciditate care-i permise să observe şi să 
gândească. 

Dar, cum privea lamele în mişcare, îşi dădu repede seama că, 
din nefericire, nu se înşelase. într-adevăr, podeaua se înclina în 
direcţia peretelui cu pricina, unde era 'maşina. de tocat. 

Acest nume dăduse el, spotan, din instinct, îngrozitoarei 
invenţii. Se înclinase într-atât, încât sub fiecare din aceste 
grupuri de lame, mai avu loc să apară încă unul. Această nouă 
maşină încă nu funcţiona. Era imobilă şi părea că. pândeşte, rea 
şi amenințătoare. Mişcarea de înclinare continua cu o 
regularitate înspăimântătoare. 


Şi atunci Pardaillan observă ceea ce încă nu văzuse, şi anume, 
faptul că podeaua celulei sale părea să fie o placă enormă de 
oţel, netedă, lunecoasă, fără nici cea mai mică denivelare de 
care s-ar fi putut agăța. Simţi cum alunecă uşor dar irezistibil, şi 
înţelese că se rostogolea spre acea maşină infernală care-l va 
sfârteca. 

în acele momente, teama de a muri care-l urmărea, teroarea 
fără nume care-i sfârteca creierul, toate acestea desăvârşiră 
opera distrugătoare, urmărită cu o tenacitate feroce de două 
săptămâni încoace prin toate torturile morale, îndelung şi cu 
răceală gândite, adunate cu o artă diabolică şi destinată să facă 
să se întunece acea minte, atât de solidă şi sclipitoare. 

Scopul urmărit de Fausta şi dEspinosa era atins, Pardaillan nu 
mai era. 

Era un biet nebun care, acum buimăcit, cu părul zbirlit, 
spumegând, îşi urla disperarea şi frica» Şi acest nebun, a cărui 
voce încerca să acopere zgomotul înfiorător al maşinii de tocat, 
striga din toate puterile, care deja începeau să-l lase: 

— Opriţi!... Opriţi!... Nu vreau să mor!... Nu vreaul!... 

Dar, de bunăseamă că nu-l auzea nimeni. Sau poate că voinţa 
nestrămutată a marelui inchizitor hotărâse să împingă 
experienţa până la capăt. 

Deoarece podeaua continua să se încline cu o regularitate 
înspăimântătoare, şi alte mecanisme identice apărură, urmând 
aceleaşi mişcări şi umplind celula cu zgomotul lor sinistru. 
Instinctul de conservare, acum mai puternic în lipsa judecatei 
poate pentru totdeauna pierdute, făcu pe Pardaillan să 
descopere unica şansă de a-şi salva viaţa la care ţinea acum 
atât de mult. Şi iată care era această şansă: 

Podeaua mobilă era menţinută într-o parte de nişte balamale 
puternice. Aceste balamale nu erau fixate de peretele care 
susţinea podeaua. Se aflau chiar sub podea. Ceea ce înseamnă 
că, în partea opusă pantei, se afla o grindă puternică de metal. 
Dacă această grindă ar fi avut cîţiva centimetri în lăţime, 
Pardaillan ar fi putut, la nevoie, să se aşeze pe ea şi să aştepte 
cât i-ar fi fost necesar să-şi refacă forţele. Din nefericire, grinda 
era prea îngustă. Dar, dacă nu era posibil să te aşezi pe ea, 
puteai cel puţin să te agăţi de ea şi să te menţii, culcat pe 
pântece şi sprijinindu-te cu degetele. Nebunul — nu ştim ce alt 
nume să-i dăm — văzu toate acestea. 


Era şi asta o modalitate de a prelungi supliciul cu câteva 
secunde. Era evident că nu putea să se menţină prea mult în 
această poziţie, şi chiar admițând că mişcarea de înclinare s-ar 
fi oprit, panta era destul de abruptă pentru a face căderea 
inevitabilă. 

Nebunul nu gândi prea mult. Văzu şansa de a-şi prelungi agonia, 
şi cu disperare se agăţă de rama salvatoare. Cel puţin nu mai 
vedea maşinăriile înspăimântătoare care-l înebuneau. 

Podeaua îşi continua înclinarea. Acum peretele era plin pe toată 
suprafaţa cu lamele care se mişcau implacabile. 

Pardaillan, suspendat în gol, simţea cum îl lasă puterile; 
degetele îngroşate de efort, îi amorţeau; se simţea ameţit, dar, 
cu toată starea sa, înţelegea că în curând mîinile i se vor 
desprinde şi se va sfârşi totul: se va rostogoli, iar maşina de 
tocat îşi va îndeplini opera. 

Horcăia, şi totuşi dorinţa de a trăi era aşa de mare, încât încă 
mai găsea forţa să strige aproape continuu: 

— Opriţi!... Opriţi!... 

Curând ajunse la capătul puterilor. Mâna stângă îi căzu. Se 
menţinu câteva clipe cu mâna dreaptă, care cedă şi ea curând. 
Atunci închise ochii, un suspin puternic îi umflă pieptul, şi cu un 
strigăt teribil, strigăt de animal care-şi simte moartea, se 
rostogoli spre maşinile infernale care păreau că-l aşteaptă. 
FILTRUL Călugărului 

Dar Pardaillan nu murise. 

Maşina de tocat era o comedie sinistră inventată de Fausta de 
comun acord cu d'Espinosa. 

Fausta indicase marelui inchizitor un mijloc care, în barbaria lui 
infernală, lui i se păruse cel mai bun. îl adoptase şi-l 
perfecţionase în toate detaliile. Dacă i s-ar fi arătat un altul care 
i s-ar fi părut mai bun, ar fi renunţat la cel al Faustei pentru a-l 
folosi pe celălalt. 

Urmărea punerea în funcţiune a planului său cu o rigoare cu atât 
mai neînduplecată cu cât era mai rece calculată. Acţiona pentru 
un principiu — şi asta-l făcea atât de temut — nu pentru a-şi 
potoli o ură personală. Nu-l minţise când îi spusese asta lui 
Pardaillan. 

Această abominabilă maşină de tocat, era destinată nu pentru 
a-l ucide pe cavaler, ci pentru a desăvârşi înspăimântarea minţii 
sale, deprimată de torturi morale, de foame şi sete. 


Şi această înspăimântare, ajunsă la paroxism în urma dozajului 
calculat cu o artă infernală, fusese pregătită de o băutură 
infernală. 

în consecinţă, primele lame apărute erau din oţel, perfect 
ascuţite şi funcționau de minune. Dar cele de jos, acelea pe care 
Pardaillan nu le putea vedea din cauză că, întins pe burtă şi 
ţinîndu-se de traversă, le întorcea spatele, acele lame peste 
care, datorită înclinării podelei trebuia să se prăbuşească, erau 
acolo ca momeală, şi se strânseră ca şi "cum ar fi fost de 
cauciuc sub greutatea corpului prăbuşit asupra lor. în momentul 
căderii, Pardaillan era pe jumătate leşinat. Când ajunse, fără a 
păţi nimic, în josul pantei, rămase întins, fără cunoştinţă. 

Timp îndelungat nu mişcă. Apoi, încet, încet, îşi reveni şi ncă de 
jur-împrejur o privire lipsită de viaţă. Se găsea într-o celulă cu 
aceleaşi dimensiuni cu cea pe care tocmai o părăsise. Podeaua 
de oţel revenise la locul ei şi acum transformase în tavanul noii 
temnițe. Şi aici, ca şi la etajul superior, nu se găsea nici o 
mobilă, nici altă ieşire vizibilă, în afara unei uşi de fier, zăvorâtă 
cu grijă, umai că aici, podeaua era de pământ bătătorit, pereţii 
erau 

groşi şi acoperiţi de un strat de mucegai şi salpetru, aerul era 
cald şi mirosea greu, un miros stătut. 

Pardaillan privea toate aceste detalii dar nu vedea nimic. Apucă 
un colţ al mantalei care se rostogolise odată cu el şi începu s-o 
răsucească, ca un copil care dintr-o zdreanţă încearcă să-şi facă 
o păpuşă, şi izbucni în râs. 

Mult timp, cu acea gravitate specifică copiilor şi adulţilor care şi- 
au pierdut minţile, se ocupă cu această operaţie. 

Ca un copil, îi vorbea păpuşii, îi spunea fel de fel de vorbe fără 
sens, o strângea în braţe, o certa mânios, apoi o legăna, căuta 
s-o împace, şi adeseori, fără motiv, lăsa să-i scape acelaşi hohot 
de râs. Acest joc dură ore în şir; nu mai avea conştiinţa timpului. 
Uşa se deschise şi apăru un călugăr care-i aducea o piine şi un 
ulcior cu apă. Fără îndoială că se temea de o sclipire de 
inteligenţă sau o criză de furie, deoarece, oricât de solid ar fi 
fost, ţinea un bici în mână. 

Nu făcu nici un gest ameninţător, nici nu privi spre prizonier. De 
cum zări călugărul, Pardaillan scoase un strigăt de spaimă, se 
ghemui într-un colţ, şi ascunzându-şi faţa în braţul îndoit — 


gestul copilului care vrea să se ferească de o palmă — sughiţă 
cu o voce rugătoare: 

— Nu... mă... bate!... Nu mă bate! 

Liniştit, călugărul depuse pîinea şi ulciorul pe podea, după care îl 
privi curios câteva clipe. încet, ridică braţul înarmat cu bici. 

— lertare! gemu Pardaillan, fără a încerca de altfel să evite 
lovitura. 

Bratul călugărului căzu încetişor, fără să lovească Clătină capul, 
privindu-l cu aceeaşi atenţie curioasă şi murmură: 

„E inutil să-i spun că i-am adus hrana pentru ziua asta, n-ar 
înţelege nimic. E inutil să-l lovesc, e un copil inofensiv." 

Şi ieşi. 

Pardaillan rămase nemişcat mult timp în colţul său în care se 
refugiase. Puțin câte puţin, riscă, îndepărtându-şi braţul, şi 
nemaivăzând pe nimeni, liniştit, îşi reluă jocul cu poalele 
mantalei. 

De două ori se prezentă călugărul pentru a-i reînnoi proviziile. Şi 
de fiecare dată se producea aceeaşi scenă. A treia oară, 
călugărul era însoţit de d'Espinosa. Şi de această dată Pardaillan 
manifestă aceeaşi teamă copilărească. 

— Vedeţi, monseniore, de fiecare dată se întâmplă la fel, zise 
călugărul. Domnul de Pardaillan nu mai există acum, acum nu 
mai este decât un copil slab şi fricos. în urma tuturor şocurilor 
primite, şi de asemenea datorită şi filtrului meu, nu mai există în 
el decât un singur sentiment: frica. Inteligența lui remarcabilă: 
suprimată. Forţa sa extraordinară: distrusă. Priviţi-l! Nici nu 
poate sta în picioare. E un miracol că încă mai trăieşte. 

— Văd, zise liniştit d'Espinosa. Cunosc puterea devastatoare a 
filtrului vostru. Mărturisesc totuşi că eram încredinţat că efectul 
se va produce mai rapid. Probabil că subiectul asupra căruia l- 
am aplicat este dotat cu o constituţie, viguroasă. Aţi făcut ceva 
remarcabil. 

în tot timpul acestei conversații, Pardaillan, refugiat în colţul 
său, cu faţa ascunsă în braţ, era scuturat de tremurări 
convulsive, gemea uşor. Marele inchizitor discuta cu savantul 
călugăr fără a-i da nici o atenţie. 

— Pentru ceea ce vreau să-i spun, reluă d'Espinosa, după o 
examinare în tăcere a prizonierului, este necesar ca acesta să-şi 
recapete pentru moment inteligenţa necesară să mă înţeleagă. 


— Am fost prevenit, spuse călugărul cu siguranţă, şi am adus tot 
ce trebuie. Câteva picături din conţinutul acestui flacon îi vor 
reda forţele şi inteligenţa. Dar, monseniore, efectul licorii, nu va 
fi decât pentru o jumătate de oră. 

— E destul pentru ce vreau să-i spun. 

Fără să mai întîrzie, călugărul se apropie de prizonierul care-şi 
înteţi gemetele, dar nu făcu nici o mişcare pentru a se 
îndepărta. 

Cu autoritate, călugărul îi apucă cotul şi-i îndepărtă braţul, 
descoperindu-i faţa. Pardaillan nu opuse nici cea mai mică 
rezistenţă, în afară de gemetele care continuau. Desfăcându-i 
buzele, apropie flaconul şi, în momentul în care se pregătea să-i 
toarne licoarea, d'Espinosa îl opri, spunîndu-i: 

„— Atenţie, părinte, vreau să rămân cu el între patru ochi. 
Licoarea asta îi va reda puterea, spuneţi, şi totuşi nu trebuie să 
fiu expus... 

—  Liniştiţi-vă, monseniore, răspunse respectuos călugărul, 
prizonierul îşi va regăsi pentru câteva zile şi puterea obişnuită. 
Dar inteligenţa nu-i va fi decât puţin redată. Nu-i va veni ideea 
să facă uz de forţa sa de temut. Va rămâne ceea ce este acum: 
un copil temător. Răspund de asta. 

Şi cu un gest ferm goli conţinutul sticluţei între buzele 
prizonierului, care de altfel nu opuse nici cea mai mică 
rezistenţă. 

în timp ce se ridica, completă: 

— în mai puţin de cinci minute, monseniore, prizonierul va fi în 
stare să vă înţeleagă... sau aproape! 

— E bine, spuse marele inchizitor. Şi acum, puteţi ieşi. închideţi 
uşa în exterior şi urcați fără a mă aştepta. 

— Şi monseniorul? întrebă acesta respectuos. 

— Nu vă neliniştiţi, surâse d'Espinosa, cunosc modul de a ieşi 
din celulă fără să folosesc uşa. 

Fără a mai insista, călugărul se înclină în faţa şefului său suprem 
şi ascultă ordinul primit. D'Espinosa, fără a arăta nici o emoție, 
aşteptă să audă zăvoarele trase în exterior cu calmul care nu-l 
părăsea niciodată. Se întoarse spre Pardaillan şi, la lumina 
palidă a unui opaiţ pe care călugărul îl pusese pe podea, începu 
să studieze curios efectul produs de licoarea ce-i fusese 
administrată. înviorat de remediul violent, prizonierul păru să-şi 
revină. 


Mai întâi îl străbătu un frison, apoi torsul său gârbovit se 
îndreptă cu încetul. Ca şi cum ar fi fost până atunci strivit până 
la sufocare, respiră îndelung, zgomotos, sângele-i invada obrajii 
livizi, ochii stinşi căpătară luciri noi, lăsând să se vadă sclipiri de 
inteligenţă. Se îndreptă, se ridică în picioare şi se întinse 
îndelung, cu un suspin de satisfacţie. 

Privi în jurul său cu mirare, până îl zări pe d'Espinosa. Atunci, 
înfricoşat se dădu înapoi până fu oprit de perete. De data 
aceasta nu-şi mai ascunse faţa, nu mai strigă şi nici nu mai 
gemu. Totuşi îl privea pe d'Espinosa cu o teamă evidentă. 
Marele inchizitor făcu spre el cîţiva paşi cu aceeaşi linişte. 
Pardaillan aruncă în jurul său o privire de animal fugărit ce caută 
un loc să se ascundă. Negăsind nimic, neavând unde să se 
retragă, făcu singura mişcare posibilă: încercă să se 
îndepărteze, în acest timp nu-l pierdea din ochi pe marele 
inchizitor pe care părea că nu-l recunoaşte. 

D'Espinosa surâse, se simţea liniştit. Nu pentru că i-ar fi fost 
teamă, era destul de viteaz şi moartea nu-l înfricoşa. Dar avea 
de îndeplinit o sarcină şi nu voia să piară până nu o ducea la 
sfârşit. 

Se apropie deci cu siguranţă de Pardaillan, şi-i spuse cu o voce 
calmă, aproape blindă: 

— Ei bine, Pardaillan, nu mă mai recunoşti?... 

— Pardaillan? repetă cavalerul părând că face eforturi pentru a- 
şi aminti. 

— Da, Pardaillan... Tu eşti Pardaillan, reluă d'Espinosa, fixîndu-l. 
Pardaillan începu să rîdă încetişor. 

— Nu cunosc numele ăsta. 

Şi nu înceta să-l privească pe d'Espinosa, în faţa căruia simţea o 
teamă evidentă. D'Espinosa mai făcu un pas şi-i puse mâna pe 
umăr. Pardaillan începu să tremure şi d'Espinosa îl simţi 
clătinîndu-se, gata să cadă. Pentru a doua oară surâse şi-i spuse 
cu blîndeţe: 

— Linişteşte-te, Pardaillan, nu vreau să-ţi fac nici un rău. 

— Adevărat? întrebă neliniştit nebunul. 

— Dar nu vezi? zise inchizitorul. 

Pardaillan îl privi îndelung cu o neîncredere vizibilă, şi, puţin 
câte puţin, convins fără îndoială, se însenină şi, în sfârşit surâse, 
un surâs fără nici o expresie. Văzându-l liniştit, dEspinosa reluă: 
— Trebuie să-ţi aminteşti. Trebuie.... înţelegi? Tu eşti Pardaillan. 


— E un joc? întrebă nebunul amuzat. Atunci, vreau să fiu 
"Pardaillan. Şi tu, cine eşti tu? 

| — Eu sunt d'Espinosa. 

—  D'Espinosa? repetă nebunul căutând să-şi amintească. 
D'Espinosa, cunosc numele ăsta... 

Şi deodată păru că-şi aminteşte. 

— Oh! strigă el dînd semne de groază... Da, îmi amintesc!... 
D'Espinosa... e un om râu... fereşte-te... o să ne bată! 

— Ah! mormăi d'Espinosa, începi să-ţi aminteşti. Da, eu sunt 
d'Espinosa şi tu eşti Pardaillan. Pardaillan, prietenul Faustei. 

— Fausta! zise nebunul fără a ezita; am cunoscut o femeie cu 
numele ăsta. Era o femeie rea!.. 

— Despre ea e vorba, surâse d'Espinosa. Memoria îţi revine. . 
Dar nebunul avea o idee fixă pe care şi-o urmă. Se aplecă 

spre d'Espinosa şi-i spuse pe un ton confidential: 

— îmi placi. Ascultă, trebuie să-ţi spun că nu trebuie să te joci cu 
d'Espinosa şi Fausta. Sunt nişte răi... O să ne facă mult rău. 

— Sărman nebun, scrişni d'Espinosa nerăbdător. îţi spun că eu 
sunt d'Espinosa. Aminteşte-ţi! 

îl prinse de miini şi, aplecat spre el, la două degete de faţa sa, îl 
fixa cu o privire de foc, ca şi cum ar fi vrut să-i transmită o parte 
din inteligenţa pe care se înverşunase să o distrugă. Şi, fie din 
întâmplare, fie că reuşi să-şi impună voinţa, nebunul scoase un 
strigăt, se eliberă printr-o scuturătură, se retrase în cel mai 
îndepărtat colţ, şi cu o voce gifiindă, vorbea: 

— Te recunosc... Eşti d'Espinosa... Da... îmi amintesc... M-ai 
făcut să sufăr... de foame, o foame îngrozitoare, şi sete... şi apoi 
acea galerie abominabilă unde erau chinuiţi atiţia nefericiţi!... 

— în sfârşit! îţi aminteşti! 

— Nu te apropia!... urlă nebunul în culmea teroarei. Te 
recunosc. Ce mai vrei? 

— De data asta, mă recunoşti. Da, erai un bărbat puternic şi 
viteaz, şi acum ce eşti? Un copil pe care o nimica toată îl 
înspăimântă. Şi eu sunt acela care te-am transformat. Mă 
înţelegi puţin, Pardaillan; o urmă de inteligenţă îţi străbate acum 
creierul. Dar curând se va face din nou noapte, şi vei deveni 
ceea ce ai fost până acum: un biet nebun. 

Şi ştii cine mi-a. dat ideea acestei pedepse? Prietena ta, Fausta. 
Da, ea a fost aceea care a avut ideea pe care eu n-aş fi 


avut-o niciodată, mărturisesc. Ai spus că vreau să te omor. Oh! 
nu vreau să te omor cu o lovitură de pumnal, ar fi o moarte prea 
uşoară şi rapidă. Tu vei muri cu încetul, în întuneric, închis într- 
un mormânt. Vei sfirşi prin a muri de foame, acea oribilă foame, 
cum spuneai acum câteva clipe. Priveşte Pardaillan, iată-ţi 
mormântul. 

Spunînd aceste cuvinte, d'Espinosa apăsase fără îndoială pe un 
resort invizibil, deoarece apăru imediat o deschizătură în 
mijlocul unui perete. 

Luă opaițul cu o mână, se îndreptă spre Pardaillan şi-l apucă cu 
cealaltă, fără ca acesta să opună rezistenţă, şi-l conduse până la 
acea deschidere. Ridicând opaițul pentru a vedea mai bine, 
repetă cu o voce vibrantă: 

— Priveşte Pardaillan! Vezi? Aici nu ai nici cea mai mică lumină, 
nici aer. E un mormânt, un adevărat mormânt, unde te vei sfârşi 
de foame. Nimeni pe lume nu cunoaşte acest mormânt; afară de 
mine. Şi mai ştii, Pardaillan? iată, iţi voi spune, ca tortura să-ţi 
fie şi mai mare, dacă îţi vei aminti cuvintele mele, mormântul 
ăsta are o ieşire secretă pe care numai eu o cunosc. Vei căuta 
această ieşire, Pardaillan. Asta îţi va fi o distracţie. O vei căuta, 
fiindcă acum nu mai vrei să mori. Dar nu o vei găsi. Nimeni în 
afara mea nu o poate găsi. Şi eu, peste o clipă, voi ieşi pentru a 
nn mai reveni. Dar, înainte de a ieşi, te voi împinge acolo, şi tu, 
călcând pe această dală pe care o "vezi în faţa ta, vei acţiona tu 
însuţi resortul uşii care te va zidi de viu. 

— lertare! gemu nefericitul nebun. Nu vreau să mor! lertare!... 
— Ştiu bine, reluă d'Espinosa cu calmul său înfricoşător. Și 
totuşi, cât de curând vei intra aici şi din acel moment nu vei mai 
exista. Şi acum, ştiind ce te aşteaptă, trebuie să ştii de ce, 
nepurtându-ţi nici o ură, o fac: pentru că oameni de valoarea ta, 
nefiind cu noi, sunt un pericol permanent pentru mama noastră, 
sfântă Biserică. Pentru că ai insultat maiestatea regală a 
suveranului meu. Pentru că te-ai ridicat împotriva lui, gata să 
faci să-i eşueze planurile. Şi acum că ştii toate acestea, că ştii că 
vei muri, trebuie să mori în disperarea de a şti că ai eşuat în tot 
ceea ce ai întreprins împotriva noastră. Află deci că acel 
pergament pe care ai venit să-l cauţi atât de departe, se află în 
posesia mea! 

— Pergamentul!... gângăvi Pardaillan. 


— Nu înţelegi? Şi totuşi trebuie să înţelegi. lată, priveşte-l. Uite 
pergamentul. îl vezi? Este declaraţia de credinţă a regelui Henric 
III.care lasă moştenire regatul Franţei suveranului meu. Priveşte 
bine acest pergament. Mulțumită lui, ţara ta va intra sub 
coroana Spaniei. 

Un moment, d'Espinosa lăsă pergamentul sub privirile 
nebunului. Apoi, văzând că acesta îl privea cu un aer năucit, fără 
a înţelege, ridică din umeri şi puse din nou pergamentul la piept, 
de unde îl scosese. Punîndu-şi mâna puternică pe umărul ui 
Pardaillan, îl trase cu uşurinţă spre el şi-i spuse cu un ton de 
poruncă: 

— Şi acum, după ce ţi-am spus tot ce voiam, intră în oarte. 

îşi puse şi cealaltă mână pe umărul lui Pardaillan şi-l împinse 
până în pragul deschizăturii, adăugând: 

— lată-ţi mormântul. 

Atunci, o voce răutăcioasă, o voce pe care o cunoştea foarte 
bine, o voce care-l făcu să tremure din creştet până în tălpi, 
tună deodată: 

— La dracu'! Să murim împreună! 

Şi înainte de a putea face cea mai mică mişcare, o mână de fier 
îi apucă gitul şi începu să strângă. 

D'Espinosa lăsă umărul lui Pardaillan. Mâna sa căuta să apuce 
pumnalul cu care se înarmase pentru mai multă siguranţă. Nu-şi 
mai isprăvi gestul. Mâna de fier îşi spori strângerea şi marele 
inchizitor lăsă să-i scape un horcăit înăbuşit. Atunci Pardaillan îi 
lăsă gitul, şi apucându-l în braţe, îl ridică de la pământ, îl ţinu 
astfel ridicat un moment, şi-l aruncă acolo unde ar fi trebuit să 
fie mormântul său. 

Liniştit, Pardaillan ridică opaițul pe care d'Espinosa îl lăsase pe 
pământ, îşi luă mantaua — faimoasa manta de care nu se 
putuse despărţi şi cu care se distrase făcând acele păpuşi — şi, 
cu opaițul în mână, păşi pragul deschizăturii misterioase, având 
grijă să calce cu putere pe dala care acţiona resortul ce închidea 
intrarea, şi pe care, după cum ştim, d'Espinosa i-o arătase. 
într-adevăr, se auzi un zgomot sec. întorcându-se, văzu cum 
zidul revine la loc. Nu mai exista nici o deschizătură. 

Pardaillan se închidea el însuşi în acea văgăună care, după cum 
spusese d'Espinosa, acum întins fără cunoştinţă, se asemăna cu 
un mormânt. Pardaillan se închidea în acest mormânt, dar după 
ce aruncase acolo pe puternicul şi neînduplecatul său duşman. 


xviii 

SCHIMBAREA ROLURILOR 

Intrând în văgăună, Pardaillan depuse opaițul şi mantaua pe 
podea. în acest mormânt, ca şi în precedentele două temnite, 
nu era nici o mobilă; nici o fereastră, nici uşă. l-ar fi fost greu să 
mai găsească locul deschizăturii secrete ce se închisese în urma 
lui. 

Pardaillan făcu toate aceste gesturi cu un calm desăvârşit. 
Uşurinţa cu care aproape îl ştrangulase şi cu care îl aruncase în 
acest mormânt pe marele inchizitor, dovedea că puterile îi 
reveniseră. , 

Şi nu părea singura schimbare petrecută. Odată cu vigoarea, îi 
revenea şi luciditatea. 

Nu mai avea acel aer întunecat, zăpăcit, fricos, pe care-l 
avusese cu câteva momente în urmă. Figura lui devenise de 
nepătruns, de o hotărâre rece, cu aceeaşi nuanţă de ironie pe 
care o avea altădată când era gata să întreprindă o acţiune 
periculoasă. 

Se îndreptă spre d'Espinosa, îl scotoci fără grabă, îi luă 
pergamentul pe care-l cercetă atent, şi după ce se convinse că 
nu este o copie ci chiar originalul, perfect autentic, îl puse cu 
grijă în sân. 

După ce termină cu pergamentul, îi luă pumnalul pe care şi-l 
puse la centură şi se asigură că d'Espinosa nu mai avea vreo 
armă ascunsă sau vreun aer ce i-ar fi putut folosi. Negăsind 
nimic, se aşeză liniştit şi aşteptă cu un surâs indescifrabil pe 
buze. 

în curând, marele inchizitor îşi reveni şi privirile-i căzură asupra 
lui Pardaillan. Văzându-i fizionomia care-şi regăsise expresia de 
îndrăzneală, îşi înclină capul fără să spună un cuvânt. 

Nu-şi pierdu calmul rigid nici un moment. Privirea sa o susţinea 
pe a lui Pardaillan cu aceeaşi siguranţă de parcă s-ar fi aflat în 
propriul palat, înconjurat de gărzi şi de servitori. Nu arătă nici un 
fel de mirare sau teamă. Numai că, ochii săi nu încetau să-l 
cerceteze pe cavaler cu o atenţie deosebită. 

îşi spunea că mai are o şansă de a scăpa, deoarece remediul, 
datorită căruia prizonierul îşi căpătase luciditate în urma căreia 
îl antrenase în moartea comună, îşi va pierde puterea în cel 
mult o jumătate de oră. 


Trebuia deci să evite un nou atac al prizonierului până când 
stimulentul nemaiavând nici un efect, acesta ar fi redevenit 
ceea ce fusese şi ceea ce va rămâne până când va muri: un 
copil inofensiv şi fricos. 

La urma urmei, d'Espinosa era puternic şi îndemânatic. Nu 
trebuia să încerce o luptă cu adversarul său; se va mărgini să 
evite orice încleştare cu acesta de pe urma căreia ştia că va ieşi 
învins. Trebuia să cîştige doar câteva minute. Ca asta se 
reducea toată problema. 

Orice ar fi fost, era hotărât să cîştige aceste minute. Şi dacă 
prizonierul ar fi devenit ameninţător, s-ar fi debarasat de el cu o 
lovitură de pumnal. 

iată. ce?' spunea marele inchizitor în timp ce-l studia pe 
Pardaillan şi mâna sa căuta pumnalul ascuns sub rasă. Atunci îşi 
dădu seama că nu mai are arma pe care contase în caz de 
pericol. 

Sinţi o sudoare rece scăldîndu-i fruntea. Dar figura-i rămase la 
fel de nepăsătoare, privirea-i ascuţită nu pierdu nimic din 
siguranţă. Şi cum credea că Pardaillan, strângându-l de git, 
ascultase de un impuls de moment şi nu de mintea sa, crezu că 
m cădere, pumnalul i se desprinsese de la centură şi că se afla 
acum pe jos, ;n preajma sa. începu să-l caute din priviri. 

Şi atunci, cu aerul său naiv, pe un ton răutăcios, prizonierul îl 
întrebă: 

— Obiectul acesta îl căutaţi? 

Spunînd acestea, lovi uşor pumnalul care-i atîrna la centură şi 
adăugă cu Un surâs zeflemitor: 

Vă mulţumesc, domnule, că v-aţi gândit să-mi aduceţi o 

armă... 

D Espinosa nici nu clipi. Era un luptător demn de a se măsura cu 
redutabilul adversar ce-i sta înainte. . . în acelaşi timp îl 
străfulgera un gând," şi cu un gest instinctiv îşi duse mâna la 
piept, acolo unde pusese pergamentul. 

O culoare pământie, cu greu vizibilă, i se răspândi pe faţă. 
Lovitura era rnult mai dură decât pierderea armei salvatoare. 
Numai atunci începu să bănuiască adevărul. Fusese dus de nas 
de acest om, într-adevăr extraordinar, care ştiuse să dejoace 
supravegherea unei întregi cohorte de spioni invizibili; acest om 
reuşise să-i înşele pe călugării medici care-şi petrecuseră ore în 


şir observându-l; acest om, în sfârşit, care ştiuse să-şi joace 
rolul, păcălindu-l pe el, d'Espinosa. 

Aruncă asupra - aceluia căruia îi era prizonier — ca o răsturnare 
de roluri de o îndrăzneală nemaiauzită — o privire admirativă, în 
timp ce de pe buze îi scăpă un suspin dureros ce-i trăda 
disperarea propriei înfrângeri. . 

Ca şi cum ar fi citit în sufletul lui, Pardaillan spuse fără nici 

un fel de ironie, cu un fel de compătimire, pe care urechea 
atentă a lui d'Espinosa o simţi şi care-l umili profund: 

— Pergamentul pe care-l căutaţi este în posesia mea... ca şi 
pumnalul. Mă simt ruşinat de uşurinţa cu care mi-am îndeplinit 
misiunea cu care am fost însărcinat. Dar, de asemenea, trebuie 
să recunoaşteţi, domnule, că aţi acţionat tare neîndemânatic. în 
dorinţa de a împinge lucrurile la extrem, aţi făcut greşeli şi aţi 
pierdut partida pe care aţi organizat-o, credeaţi voi, atât de 
bine. Trebuie să fiţi de acord că această partidă nu era egală 
deoarece aveaţi toate avantajele. Şi, de asemenea, trebuie să 
recunoaşteţi că eu am acţionat loial. 

D'Espinosa îl ascultă până la capăt, fără a arăta nici ciudă, nici 
teamă, nici mânie. 

— Aşadar, zise el, aţi rezistat narcoticului ce vi s-a administrat? 
Pardaillan râse din vârful buzelor. 

— Dar, domnule, făcu el nevinovat, când vreţi să faceţi pe 
cineva să ia un narcotic, trebuie să te asiguri că prezenţa sa nu 
se va trăda prin gustul propriu. Este elementar, nu? 

— Şi totuşi aţi înghiţit narcoticul! 

— Ei, domnule, să fim rezonabili. Puteţi crede că un om ca mine 
s-ar fi simţit doborât de somn în urma golirii a una sau două 
sticle fără ca acest somn să nu-i dea de gândit? Această 
neîncredere a fost deajuns pentru a mă face să remarc faptul că 
preparatul vostru a schimbat, oh, foarte puţin, gustul vinului de 
Saumur, pe care îl cunosc atât de bine. Asta a fost de-ajuns 
pentru ca întreg conţinutul sticlei să fie golit în apa în care mă 
spălasem mai înainte. 

— Şi asta din cauză că, răspunse grav d'Espinosa, cunoscându- 
vă vigoarea excepţională, am recomandat mărirea dozei. N-are 
importanţă, mirosul şi gustul vostru merită toate onorurile 
deoarece v-au permis să evitaţi capcana în care alţii, reputați 
drept fini cunoscători, au căzut cu uşurinţă. 


Pardaillan se înclină politicos, ca şi cum ar fi fost flatat de 
compliment. D'Espinosa reluă: 

— în ceea ce priveşte otrava, chestiunea e lămurită. Dar cum aţi 
ghicit că nebunia era țelul meu? 

— N-ar fi trebuit, zise Pardaillan ridicând din umeri, n-ar fi 
trebuit să spuneţi în prezenţa mea unele cuvinte imprudente, şi 
Fausta, mai expertă ca voi, totuşi le-a repetat. Fausta însăşi n-ar 
fi trebuit să-mi spună unele lucruri ce mi-au atras atenţia. Şi, în 
sfârşit, comiţând atâtea erori, n-ar fi trebuit să-mi arătaţi cuşca 
unde-i ţineţi închişi pe cei care i-aţi adus la nebunie. Nu trebuia 
să-mi explicaţi atât de îndatoritor, că obţineţi aceste rezultate în 
urma administrării unui drog care le întunecă inteligenţa, şi că 
desăvârşiţi opera otrăvirii printr-un tratament de groază 
continuă. 

— Da, zise d'Espinosa cu un aer visător, aveţi dreptate; voind să 
mă depăşesc, am dat greş. Ar fi trebuit să ştiu că, având drept 
adversar un om ca voi, trebuia să păstrez măsura. E o lecţie pe 
care nu o voi uita. 

Pardaillan se înclină din nou, şi cu acelaşi aer naiv pe care şi-l 
lua când era satisfăcut, întrebă: 

— Asta e tot ce voiaţi să ştiţi? Nu vă jenaţi, vă rog... Avem tot 
timpul înaintea noastră. 

— Mă voi folosi de permisiunea . voastră pe. care mi-o acordaţi 
cu atâta bunăvoință, pentru a vă spune că sunt surprins de forţa 
rezistenţei pe care o aveţi. Dacă ştiu să număr bine, în 
cincisprezece zile nu aţi mâncat decât de două ori. Nu pun la 
socoteală pîinea goală ce vi s-a dat: era pentru a vă prelungi 
tortura foamei şi nu pentru a vă hrăni. 

Spunînd aceste cuvinte, d'Espinosa îl privi cercetător. Şi încă 
odată, Pardaillan îi ghici gândurile, astfel încât răspunse râzând: 
— AŞ putea să vă las să credeţi că sunt dotat cu o forţă de a 
rezista ieşită din comun ca re-mi permite să rezist chinurilor 
foamei, şi acolo unde altul ar fi sucombat, eu îmi păstrez forţa şi 
luciditatea. Dar cum păreţi a vă face unele speranţe bazate pe 
slăbiciunea mea de acum, consider că e de preferat să vă spun 
adevărul. 

Şi întinzând mâna, fără a se deranja prea mult, trase spre sine 
mantaua de care nu se mai despărţea, şi sub ochii miraţi ai lui 
d'Espinosa, scoase la iveală un jambon de dimensiuni 
respectabile, o sticlă cu apă şi câteva fructe. 


— lată, spuse el, dulapul meu cu provizii. în timpul mirificului 
ospăț pe care cei doi călugării mi l-au oferit, am mâncat şi am 
băut cu sobrietate. Trebuia, din prudenţă, având în vedere cele 
cinci zile de post negru. Dar, dacă am mâncat puţin, am profitat 
de faptul că temnicerii mei nu aveau ochi decât pentru 
bunătăţile de pe masă, făcând să dispară câteva din acestea, 
plus două sticle cu vin, plus câteva fructe şi ceva prăjituri. 
Aceste provizii mi-au fost de mare ajutor şi datorită lor mă 
vedeţi acum în putere. După ce am băut vinul, am avut grijă să 
umplu sticlele cu apă, chiar dacă nu era proaspătă. Aşa încât, 
am avut ce- mânca şi ce bea în fiecare zi. 

Ţineam să-mi prelungesc viaţa cât mai mult posibil, sperând că 
veţi comite greşeala de a vă închide cu mine între patru ochi. 
Evenimentele mi-au dat dreptate şi am făcut bine acţionînd 
astfel. 

— Aşa încât, spuse lent d'Espinosa, aţi prevăzut şi aţi ghicit 
totul? Şi totuşi, cele câteva încercări prin care aţi trecut, ar fi 
fost în stare să tulbure şi o minte mai solidă ca a voastră. 

— Mărturisesc, fu de acord Pardaillan, că o invenţie ca acea 
maşină de tocat, cu diferitele incidente ce o însoțeau, este o 
invenţie hidoasă. Dar ce vreţi? Ştiam că nu trebuie să mor, 
deoarece nu vă revăzusem, şi mai mult, nu ăsta vă era scopul. 
Gândeam deci, că acele lame, căldura, frigul, lumina puternică, 
asfixia, totul va dispărea pe rând. Erau totuşi momente 
dezagreabile pe care am încercat să le suport cât mai bine. 
D'Espinosa îl privi îndelung, şi un suspin îi scăpă de pe buze: 

— Ce păcat, zise, că un om ca voi nu e de partea noastră! Şi, 
văzându-l pe Pardaillan că se zbirleşte, adăugă: 

— Liniştiţi-vă, nu încerc s'ă vă conving. Ar însemna să vă insult. 
Ştiu că oameni ca voi se dedică unei cauze pe care o socotesc 
dreaptă... dar nu se vând. 

Rămase un moment gânditor, sub privirea maliţioasă a lui 
Pardaillan care-l supraveghea fără să se observe, respectându-i 
gândurile. 

' în cele din urmă îşi reveni, şi privindu-şi adversarul drept în 
ochi, îl întrebă fără nici o tulburare şi fără provocare: 

— Şi acum, că sunt prizonierul vostru — deoarece sunt 
prizonierul vostru — ce socotiți că este de făcut? 

— Dar, răspunse Pardaillan cu tonul cel mai naiv, ca şi cum ar fi 
considerat ceea ce spunea drept cel mai normal lucru, consider 


că este momentul să vă rog să deschideţi acea uşă ascunsă, al 
cărui secret îl ştie numai domnia ta. 

— Şi dacă refuz? întrebă d'Espinosa fără să clipească. 

— Atunci vom muri împreună, zise Pardaillan hotărât. 

— Fie, spuse d'Espinosa, cu nu mai puţină hotărâre, să murim 
împreună. La urma urmei, chinurile vor fi aceleaşi pentru 
amândoi, şi dacă viaţa merită să fie regretată, o veţi regreta în 
aceeaşi măsură cu mine. 

— Vă înşelaţi, zise cu răceală cavalerul. Chinurile nu vor fi egale. 
Sunt mai puternic, şi în plus am ceva provizii care, dacă le 
drămuiesc, îmi vor ajunge-câteva zile. E clar că veţi muri de 
foame şi sete. Am încercat supliciul ăsta, şi vă pot asigura că 
este înspăimântător. Când veţi fi doar un cadavru, eu, cu acest 
pumnal, îmi voi putea pune capăt zilelor. 

Oricât de stăpân pe el ar fi fost d'Espinosa, nu-şi putu stăpâni un 
fior. « 

— Şi nu-i adevărat că vom avea aceleaşi regrete în faţa morţii, 
continuă Pardaillan cu aceeaşi voce hotărâtă. Singurul regret pe 
care-l voi încerca, va fi acela că nu am putut să-i spun Faustei 
cele două, trei cuvinte ce aş fi vrut să i le spun. Dar, la naiba! nu 
poţi face totul cum ai fi vrut. Voi dispărea cu satisfacția de a fi 
îndeplinit până la capăt misiunea încredinţată: aceea de a 
smulge .regelui Filip documentul care îi dădea în miini Franţa, 
ţara mea. Voi, monseniore, sunteţi sigur că la fel va fi şi pentru 
domnia voastră? 

— Ce vreţi să spuneţi? giîfii d'Espinosa, îndreptându-se de parcă 
ar fi fost atins de un fier înroşit. 

— Ceea ce am spus: marele inchizitor nu trebuie să moară până 
nu-şi va fi îndeplinit sarcina impusă în folosul sfintei Biserici. 

— Demone! răcni d'Espinosa, atins în ceea ce ţinea mai mult. 

— Vedeţi dar, continuă Pardaillan cu acelaşi ton, că nu avem 
aceleaşi motive. Eu voi părăsi viaţa fără regrete,' în timp ce 
domnia ta vei muri disperat de a nu-ţi fi îndeplinit sarcina. 
Acestea fiind spuse, voi aştepta ca voi înşivă să reveniţi asupra 
hotărârii. în ceea ce mă priveşte, sunt hotărât să nu vă mai 
vorbesc. Când vă veţi hotărî, mi-o veţi spune. Bună seara! 

Şi Pardaillan, fără a-i mai da atenţie lui d'Espinosa, se sprijini de 
zid, se aranja cât mai bine în manta, şi păru că doarme. 
D'Espinosa îl privi îndelung, fără să facă o mişcare. Gândul că ar 
putea sări asupra lui pe neaşteptate pentru a-i smulge pumnalul 


şi a-l ucide, îl obseda. Dar îşi spuse că pe un om ca Pardaillan 
nu-l poţi surprinde cu aşa ceva. 

Renunţă la această idee, pe care o considera de -nerealizat. Dar 
îi veni alta. De ce nu ar profita de somnul, aparent ori real al lui 
Pardaillan, pentru a deschide uşa secretă şi să iasă. Reflectând 
mai bine i se păru realizabilă. Ce ar fi riscat? Nimic. Dacă ar fi 
reuşit, era scăparea sa şi moartea lui Pardaillan. 

Ce ar fi avut de făcut? Să se tîrască cîțiva paşi în direcţia opusă 
celei în care se afla cavalerul. 

Hotărând să încerce această aventură, începu să se tirască cu 
mii de precauţiuni. Avansase câteva picioare şi credea că va 
reuşi, când Pardaillan, fără să se mişte de la locul său, zise 
liniştit: 

— Acum ştiu în ce direcţie să caut ieşirea... după ce veţi muri. 
Dar domnule, compania voastră mi-e mult prea prețioasă şi nu 
vreau să mă lipsesc de ea. Fiţi amabil şi aşezaţi-vă lîngă mine. 
Şi pe un ton aspru: 

— Şi nu uitaţi, domnule, la cea mai mică mişcare suspectă, voi fi 
obligat, spre marele meu regret, să vă împlint acest pumnal în 
gît. Ori ieşim împreună de aici, şi vă dăruiesc viaţa, ori murim 
împreună. 

D'Espinosa îşi muşcă buzele până la sânge. încă o dată se 
lăsase păcălit. Fără un cuvânt, fără să opună rezistenţă, se 
aşeză în apropierea lui Pardaillan, aşa cum i se ordonase, şi în 
tăcere, cu mânie se lăsă pradă gândurilor. 

Situaţia era îngrozitoare. Nu-i era teamă de moarte, era hotărât 
să o accepte decât să-l elibereze pe Pardaillan. Dar ceea 

ce-i rupea inima, era gândul că-şi lasă opera neterminată. 
Printr-o curioasă răsturnare de roluri, el, şeful suprem, ajunsese 
în această mănăstire unde totul îi aparţinea, prizonierul unui 
aventurier pe care mai înainte îl crezuse în puterile sale, şi care, 
acum, cu un gest putea să-i distrugă viaţa şi odată cu ea, toate 
ambițiile sale. 

Da, era lamentabil şi grotesc. Ce spaimă în lumea bisericii când 
se va afla că Innigo d'Espinosa, cardinal arhiepiscop de Toledo, 
mare inchizitor, a dispărut în mod misterios în momentul în care 
un nou papă trebuind să fie ales, toţi ochii erau îndreptaţi spre 
el, aşteptându-l să-l aleagă pe urmaşul lui Sixt V. Ce stupoare 
când vor afla că această dispariţie a coincis cu vizita făcută unui 


prizonier, într-o celulă din mănăstirea San Pablo, unde totul îi 
aparţinea. 

Toate acestea îi trecură prin minte lui d'Espinosa. 

Pardaillan părea că nu-i mai acordă nici o atenţie. Dar 
d'Espinosa ştia că este supravegheat, şi că la cea mai mică 
mişcare, se va repezi asupra sa. 

Nu mai era aşa de convins că trebuie să reziste. începuse să-şi 
aprecieze adversarul la justa lui valoare şi simţea în mod confuz 
că cel mai bine ar fi să se lase în seama generozităţii lui, ar avea 
mai mult de cîştigat decât dacă ar fi încercat să scape prin forţă 
ori prin viclenie. 

După ce-şi spusese că acceptă moartea, deoarece şi Pardaillan 
avea să moară odată cu el, îşi făcuse socoteala că această 
moarte l-ar costa prea scump. Era un mic pas spre capitulare. 
Nu era departe de a împărtăşi convingerea Faustei că acest om 
este invulnerabil. îşi spunea că acest Pardaillan va avea 
răbdarea să aştepte moartea sa, după care va începe să caute 
ieşirea secretă. 

Comisese greşeala de neiertat de a-i limita căutările. Sigur, 
descoperirea resortului nu era uşoară, dar nici imposibilă. Pentru 
un observator atât de perspicace ca acest aventurier, treaba se 
simplifica mult. Evident că odată deschisă uşa, ar fi ieşit. îl 
vedea liber şi bucuros, călărind nepăsător spre Franţa şi 
ducându-i lui Henric de Navara preţiosul pergament cucerit cu 
atâta greutate. 

Nu, de o sută de ori nu! Ar fi preferat să-l scoată el însuşi din 
acest mormânt, să-i dea o escortă, ori să-l însoţească chiar el, 
pentru mai multă siguranţă, până în afara hotarelor, dar să 
rămână viu pentru a-şi îndeplini şi el destinul. Luînd această 
hotărâre, o şi puse în practică, adresându-se cavalerului: 

— Domnule, spuse el, am reflectat îndeajuns, şi dacă vă convine 
să acceptaţi unele condiţii, sunt gata să vă scot de aici. 

— Un moment, domnule, zise Pardaillan, fără să arate nici 
bucurie şi nici surpriză,„nu sunt grăbit, putem discuta puţin, ce 
naiba! Şi eu am câteva condiţii să vă spun. Le vom discuta 
înaintea alor voastre, pe care de altfel, le ghicesc. 

— Să vedem condiţiile. 

— Misiunea mea, zise liniştit Pardaillan, fiind'îndeplinită, voi 
părăsi Spania... nu înainte de a termina unele mici afaceri pe 


care le mai am. Vedeţi dar, domnule, că subscriu la una din cele 
două condiţii pe care voiaţi să mi le impuneţi. 

Oricâtă stăpânire de sine ar fi avut d'Espinosa, nu-şi putu reţine 
un gest de surpriză. Pardaillan avu un mic surâs, şi continuă pe 
acelaşi ton rece: 

— De asemenea, subscriu şi la a doua voastră condiţie, şi-mi 
dau cuvântul de onoare că nimeni nu va afla că marele 
inchizitor a fost la dispoziţia mea şi că i-am acordat libertatea şi 
viaţa. 

D'Espinosa fu năucit de această putere de pătrundere, care 
ţinea aproape de minune. 

— Cum? bolborosi el, aţi ghicit? 

încă odată Pardaillan surâse enigmatic şi răspunse: 

— Nu văd ce alte condiţii mi-aţi fi pus. Dacă mă înşel, spuneţi-le. 
— Nu v-aţi înşelat, zise d'Espinosa care se liniştise. 

— Şi acum, iată condiţiile mele: în primul rând, nu voi fi sâcâit în 
scurtul timp în care voi mai rămâne aici, şi voi părăsi regatul cu 
toate onorurile datorate reprezentantului Maiestăţii Sale, regelui 
Franţei. 

— De acord, zise d'Espinosa fără să ezite. 

— în al doilea rând, nimeni nu va fi deranjat pentru faptul că mi- 
a arătat simpatie, mie, adversarului vostru. 

— De acord, de acord! 

— Şi în sfârşit, a treia,.nu se va întreprinde nimic împotriva fiului 
lui don Carlos, cunoscut sub numele de don Cesar El Torero. 

— Ştiţi şi asta?... 

— Asta... şi multe altele, zise cu răceală Pardaillan. Nu va fi 
întreprins nimic împotriva lui don Cesar şi a logodnicei sale, 
cunoscută sub numele de Giralda. Va putea, împreună cu 
logodnica sa, să părăsească în libertate Spania, sub paza 
ambasadorului Franţei. Şi cum nu ar fi demn ca nepotul unui 
monarh atât de puternic să trăiască în sărăcie, îi va fi remisă o 
sumă — las în seama generozităţii voastre grija de a o fixa — cu 
care se va putea stabili în Franţa şi cu care va face figură 
onorabilă. Pentru asta, îmi dau cuvântul de onoare că prinţul nu 
va încerca niciodată să se întoarcă în Spania şi nu-şi va 
cunoaşte, cel puţin din partea mea, secretul naşterii sale. 

La această propunere, evident neaşteptată, d'Espinosa reflectă 
un moment, fixînd o privire limpede asupra figurii loiale a lui 
Pardaillan, şi spuse: 


— Garantaţi că prinţul nu va întreprinde nimic împotriva 
tronului, că nu va încerca să se întoarcă în Spania? 

— Mi-am dat cuvântul, zise Pardaillan sec. Cred că e deajuns. 

— E de ajuns, într-adevăr, spuse însufleţit d'Espinosa. Poate că 
aţi găsit cea mai bună soluţie acestei afaceri grave. 

— în orice caz, zise grav Pardaillan, ceea ce vă propun este 
uman... atâta timp cât nu ştiu ce aveţi voi de gând. 

— Ei bine, şi această condiţie este acceptată, ca şi celelalte. 

— în cazul acesta, spuse Pardaillan sculindu-se, nu ne mai 
rămâne decât să părăsim acest loc. Aerul nu e chiar aşa de 
plăcut. 

D'Espinosa se ridică la rândul său, şi în momentul când era să 
deschidă uşa secretă, întrebă: — Ce garanţii cereţi pentru 
executarea loială a acestui pact, pe care tocmai l-am încheiat? 
Priviridu-l drept în ochi şi înclinîndu-se respectuos, Pardaillan îi 
răspunse cu simplitate. 

— Cuvântul vostru, monseniore, cuvântul vostru de gentilom. 
Poate că, pentru prima oară în viaţa sa, d'Espinosa simţi o 
emoție aşa puternică. Ca un astfel de om, care după ce suferise 
atâtea din partea sa să-i mai arate atâta stimă şi încredere, 
asta-l mira şi-i răsturna toate credinţele. 

D'Espinosa, sub stăpânirea acestei emoţii, susţinu privirea loială 
a lui Pardaillan cu o loialita'te asemănătoare, şi la fel de simplu 
ca el îi răspunse cu gravitate: , 

— Domnule de Pardaillan, aveţi cuvântul meu de gentilom. Şi 
imediat, pentru a-i demonstra încrederea, deschise uşa 

secretă fără a mai încerca să ascundă locul resortului care o 
acţiona. Văzând aceasta, Pardaillan surâse încântat. 

Câteva momente mai tîrziu, marele inchizitor şi Pardaillan se 
găseau pe pragul unei căsuțe modeste. Pentru a ajunge acolo, 
trebuiră să deschidă mai multe uşi secrete. Şi d'Espinosa le 
deschise fără a încerca să ascundă secretul acestora, mai ales 
că i-ar fi fost foarte uşor. 

Ajungând la lumină, au avut de traversat mai multe galerii, 
curţi, grădini, camere, încrucişindu-se la tot pasul cu călugări ce 
circulau grăbiţi. Nici unul din aceşti călugări nu şi-a permis nici 
cel mai mic gest de surpriză la vederea prizonierului care părea 
sănătos şi viguros, discutând familiar cu marele inchizitor. Şi în 
mijlocul acestui dute-vino, lui d'Espinosa, care-l observa cu 
coada ochiului pe Pardaillan, i se păru că acesta îşi păstrează 


aceeaşi figură calmă şi încrezătoare, aceeaşi libertate de spirit. 
Numai că, drace! când se văzu în sfârşit afară în Strada, 
suspinul pe care îl scoase vorbi de la sine despre neliniştile 
suferite. 

în momentul în care Pardaillan se pregătea să-l părăsească, 
d'Espinosa îl întrebă: 

„— Veţi continua să locuiţi la hanul Turnului până când veţi 
pleca? 

— Da, domnule. 

— Bine, domnule. 

Avu o mică ezitare, şi apoi brusc: 

— Am înţeles că acordaţi un interes viu acestei tinere... Giralda. 
— Este logodnica lui don Cesar, pentru care simt o vie simpatie, 
explică Pardaillan, privindu-l pe d'Espinosa. 

— Ştiu, spuse acesta cu blindeţe. De aceea cred că v-ar interesa 
să ştiţi unde s-o căutaţi. 

— M-ar interesa mult, într-adevăr. Cel puţin dacă nu a fost 
arestată... împreună cu El Torero, poate? 

— Nu, spuse sincer d'Espinosa. El Torero nu a fost arestat. L-au 
ascuns. Cred că acum, văzându-vă în libertate, cei ce l-au 
sechestrat vor înţelege că nu mai au nimic de cîştigat, pentru că 
suntem de acord că-l veţi duce în Franţa. în consecinţă, îi vor 
reda libertatea. Dacă ţineţi să-l eliberaţi, orientaţi-vă cercetările 
înspre casa Des Cypres. 

— Fausta! exclamă Pardaillan. 

— Nu eu am numit-o, surâse blind d'Espinosa. Şi cu un ton 
indiferent, adăugă: 

— Ar fi tocmai ocazia de a-i spune cele două — trei cuvinte pe 
care tocmai le regretaţi că nu veţi avea ocazia să i le spuneţi. 
Dar să revenim la tânăra Giralda. Dacă doriţi să o găsiţi, mergeţi 
spre poarta Bib-Alzar, traversaţi cimitirul, şi după ce veţi 
străbate o leghe, veţi întiîlni un castel-fortăreaţă. Este prima 
construcţie de acest fel din calea voastră. Este una din 
reşedinţele de vară a regelui şi se numeşte Bib-Alzar din cauza 
apropierii de această poartă. Să fiţi acolo miine dimineaţă, 
înainte de ora unsprezece, în faţa podului basculant. Aşteptaţi 
acolo, şi nu va întârzia să apară aceea pe care o căutaţi. încă un 
cuvânt: n-ar fi de prisos să fiţi însoţit de cîţiva viteji, şi, amintiți- 
vă că dacă ajungeţi după ora unsprezece, va fi prea tirziu. 


Pardaillan îl ascultă cu mare atenţie. Când marele inchizitor 
sfârşi, îi spuse cu o blindeţe care contrasta cu tonul răutăcios pe 
care-l folosise până atunci: 

— Vă mulţumesc, domnule... lată ceva ce răscumpără multe 
lucruri. 

Cu un gest detaşat şi cu un surâs uşor, d'Espinosa răspunse: 

— Apropo, domnule, mergeţi drept pe această străduţă. Veţi 
ajunge în piaţa Sfântul Francisc, este drumul vostru. Dar, odată 
ajuns în piaţă, să vă îndreptaţi spre intrarea în mănăstirea San 
Pablo... veţi găsi acolo pe cineva care, cred eu, vă este cunoscut 
şi ar fi mulţumit să vă vadă, având în vedere că în fiecare zi vine 
acolo şi stă ore în şir... nu ştiu pentru ce. 

Spunînd aceste cuvinte, făcu un semn de rămas bun, intră în 
casă şi încuie uşa în urma sa. 

LIBER 

Atâta timp cât fusese în compania lui d'Espinosa, Pardaillan 
rămăsese impasibil. 

De cum se văzu singur pe străduţa goală sub razele unui soare 
fierbinte — era ora cinci după amiaza — începu să aspire aerul 
cald cu cea mai mare plăcere, şi îndepărtându-se cu paşi mari în 
direcţia indicată de d'Espinosa, lăsă bucuria să izbucnească în 
interiorul său. 

Şi ridicând capul, contemplind cu ochi încântați cerul fără nori: 
„La dracu'! ce plăcut este să respiri alt aer decât aerul fetid al 
unei celule; ce plăcut este să contempli bolta asta azurie şi nu o 
boltă de pietre negre, umede şi reci. Şi tu, soare strălucitor!... 
Salut!... soare, sprijin şi mângiiere pentru soldaţi bătrâni ca 
mine!" 

Apoi, schimbându-şi ideea, cu un surâs teribil: „Ah! Fausta! cred 
că a sosit momentul să punem la punct socotelile!" 

Gândind astfel, ajunse în piaţa Sfântul Francisc. 

„Să-l căutăm pe bietul Chico, îşi spuse cu un surâs înduioşat. 
Bietul omuleţ, şi-a ţinut cuvântul... nu s-a mişcat de la poarta 
închisorii. Şi dacă n-a făcut nimic pentru mine, nu din lipsă de 
voinţă nu a făcut... Ah! micule Chico! dacă ai şti cât de mult îmi 
încălzeşte inima devotamentul tău!.." 

Acum se afla în strada San Pablo — după numele mănăstirii — şi 
se apropia de poarta teribilei închisori unde tocmai petrecuse 
cincisprezece zile, care l-ar fi distrus pe oricare altul. 


îl căută din ochi pe Chico, dar nu-l descoperi. începu să se 
întrebe dacă nu cumva d'Espinosa nu se înşelase, sau dacă între 
timp omuleţul nu plecase. Deodată auzi o voce pe care o 
recunoscu, spunîndu-i misterios: 

— Urmaţi-mă! 

Se gândise să-l surprindă pe Chico, şi acum era el cel surprins. 
Se întoarse şi-l zări pe Chico, care, cu un aer indiferent, se 
îndepărtă grăbit. Totuşi îl urmări fără a spune nimic, întrebându- 
se ce putea să aibă ca să acţioneze aşa. 

Micuţul, fără a întoarce capul, cu un pas rapid şi uşor, dădu 
colţul mănăstirii şi intră într-un labirint de străduţe strâmte. 
Acolo se opri în cele din urmă, şi apucând mâna lui Pardaillan o 
duse la buze spunînd cu un accent convingător: 

— Ah! ştiam eu bine că veţi fi mai puternic decât ei! Ştiam că 
veţi ieşi atunci când veţi dori! Şi acum, repede, să nu pierdem 
timpul! Urmaţi-mă! 

Pardaillan, emoţionat, îl privi cu nespusă duioşie. 

— Şi unde naiba vrei să mă conduci? îl întrebă blind. Chico 
începu să râdă. 

— Să vă ascund, unde altundeva? Acolo unde vă duc nu vă vor 
găsi niciodată. 

— Să mă ascund!... dar de ce? 

— Să nu vă înhaţe, iată de ce! 

La rândul său, Pardaillan începu să râdă din toată inima. 

— N-am nevoie să mă ascund. Fii liniştit, nu mai vor să mă 
înhaţe. 

Pardaillan îi spusese că nu are nevoie să se ascundă şi că 
nimeni nu-l urmăreşte. Asta-i ajungea. Şi cum inima-i era plină 
de bucurie, îi apucă din nou mâna şi tocmai o ducea la buze, 
când acesta, aplecându-se spre el, îl prinse în braţe, spunîndu-i: 
— Ce faci, nătărăule?... îmbrăţişează-mă!.. 

Şi aplică două sărutări sonore pe obrajii proaspeţi şi catifelaţi ai 
tânărului, care roşind de plăcere, îi întoarse îmbrăţişarea din 
toată inima. 

Lăsându-l jos, îi spuse cu bruscheţe, pentru a-şi ascunde emoția: 
— Şi acum, la drum! Şi pentru că vrei să mă conduci neapărat 
undeva, ce-ar fi să mă conduci la un anume han, al Turnului, 
unde amândoi vom fi, cel puţin aşa cred, primiţi minunat de cea 
mai tânără. cea mai frumoasă şi cea mai amabilă hangiţă din 
Spania. 


Câteva momente mai tîrziu, îşi făceau intrarea în micul patio al 
hanului, aproape gol în acel moment, şi unde Pardaillan începu 
să facă un asemenea tărăboi, încât ceea ce voise el, se produse: 
adică mica Juana îşi făcu apariţia pentru a vedea ce client făcea 
atâta larmă. 

Se schimbase micuța Juana. Părea tristă, molatecă, indiferentă. 
Şi cu toată această stare a ei, cu tot aerul, vizibil descurajat, 
Pardaillan care' o măsură cu o privire rapidă, remarcă la ea o 
cochetărie mai mare ca oricând. 

Recunoscându-i pe Pardaillan. şi pe Chico. o lumină îi fulgeră 
privirile stinse, un val de sânge îi înroşi obrajii palizi, şi unindu-şi 
mîinile, scoase un strigăt ca un geamăt: 

— Sfântă Măria!... Domnul cavaler!... 

După acest strigăt, ca de pasăre rănită, se clătină şi ar fi căzut 
dacă Pardaillan n-ar fi prins-o. Un lucru curios care-i accentua 
surâsul maliţios, era faptul că strigând „Domnul 

cavaler", ea îl privea pe Chico, şi privindu-l pe Chico, leşinase. 
Pardaillan o săltă ca pe o pană, şi punînd-o uşor pe un scaun, 
începu să-i bată uşor mîinile, spunîndu-i: 

— Hai, hai uşurel, micuţo. Deschide-ţi ochii. 

Şi către Chico, care rămăsese împietrit, încă mai palid ca Juana: 
— Nu-i nimic, nu vezi? E doar bucuria. Şi dublîndu-şi maliţia, 
adăugă: 

— Nu se aştepta să mă vadă aşa brusc, după dispariţia mea 
neaşteptată. N-aş fi crezut niciodată că micuța îmi poartă atâta 
afecţiune. 

Leşinul nu fu prea lung. Mica Juana deschise aproape imediat 
ochii şi, eliberându-se uşor, încurcată şi roşie toată, spuse cu un 
surâs delicios: 

— Nu-i nimic... Numai bucuria... 

Şi ca din întâmplare, fără îndoială, spunînd aceste cuvinte, ochii 
ei se aţintiră asupra lui Chico, surâsul ei adresându-i-se 
acestuia. 

— E exact ce spuneam şi eu adineauri: e numai bucuria, zise 
Pardaillan cu aerul său cel mai -naiv. 

Şi adăugă imediat: 

— Ah, micuţo, pentru că te văd acum mai bine ca înainte, să ştii 
că mor de foame, de sete şi de somn... Ştii că se împlinesc 


cincisprezece zile de când n-am mâncat n-am băut şi nici n-am 
dormit? 

—  Cincisprezece zile! strigă Juana înspăimântată. E posibil? 
Chico îşi strânse pumnii, şi cu o voce surdă: 

— V-au aplicat supliciul foamei? făcu el cu o voce care-i 
tremura. Oh! mizerabilii!... 

— Da, pe toţi dracii! Cincisprezece zile! Aşa că, micuță Juana ai 
grijă te rog de masă şi mai ales de patul în care mă voi culca 
imediat ce voi mânca. Am nevoie de toate forţele pentru miine 
dimineaţă. Numai că, trebuie să. discut cu prietenul meu Chico 
lucruri ce nu trebuie să fie auzite de nici o ureche de om — în 
afară de a ta, atât de mică şi roză — te-aş ruga să mă serveşti 
într-un loc unde să fiu sigur că nu voi fi auzit de altcineva. 

— în acest caz, vă voi conduce la mine şi vă voi servi chiar eu, 
spuse veselă Juana care părea că renaşte. 

După ce-i introduse în micul ei cabinet particular, voi să iasă să 
dea ordinele necesare, dar Pardaillan o opri, şi cu o gravitate 
comică îi spuse: 

— Micuţă Juana, şi vocea-i căpătă accente de blîndeţe duioasă, 
ţi-am spus că pentru mine eşti ca o soră mai mică. Nu este şi 
aici ca şi în Franţa, obiceiul ca fratele şi sora să se sărute după o 
aşa de lungă despărţire? 

— Oh! ba da! spuse Juana fără să arate nici o tulburare sau 
stânjeneală. 

Şi fără să se lase prea mult rugată, îi întinse obrajii pe care 
Pardaillan depuse două sărutări frăţeşti. După care, cu totul 
natural, şi cu o bonomie admirabilă, se întoarse spre Chico şi, 
arătându-i-l Juanei, îi spuse: 

— Şi dumnealui? Nu ţi-e... puţin mai mult decât un frate? Pe el 
nu-l săruţi? 

Ori, lucru curios, mica Juana care-şi oferise cu nevinovăție obrajii 
apetisanţi, la propunerea de a-l săruta pe Chico roşi toată. 

Şi Chico, care şi el roşise, acum văzându-i încurcătura, deveni 
palid ca ceara, îşi crispa pumnii pe masa de care se sprijinea, 
simțind cum îl lasă picioarele şi o privi temător, cu ochii aburiţi 
de lacrimi. 

Totuşi, cum Juana rămânea în continuare nemişcată, încurcată, 
frământând nervoasă colţul şorţului; cum Chico, dinspre partea 
sa, mai încurcat poate decât mica sa iubită, nu îndrăznea să 
facă nici o mişcare, Pardaillan făcu o mutră furioasă şi-i certă: 


— Pe toţi dracii! ce mai aşteptaţi, cu figurile voastre 
înspăimântate? Sărutul ăsta e chiar aşa de nesuferit? 

Şi împingându-l pe Chico de umeri: 

— Hai, neghiobule, văd că mori de dor... şi ea la fel! împins fără 
voia sa, tânărul nu îndrăznea încă. 

— Juana! zise el într-un murmur. Ceea ce însemna: îmi dai voie? 
Ea îl privi cu ochii scăldaţi în lacrimi şi ciripi cu o tandreţe 
nesfârşită: 

— Luis! 

Şi nu mai mişcară. Văzând astea, Pardaillan bombăni: 

— Pe toţi dracii! Câte fasoane pentru un biet sărut. 

Şi râzând pe sub mustață, îi împinse unul în braţele celuilalt. 

Oh! a fost unul dintre cele mai curate săruturi. Buzele lui Chico 
de-abia atinseră fruntea roşie a Juanei. Şi cum el se retrăgea 
respectuos, brusc ea-şi ascunse faţa în palme şi începu să plîngă 
încetişor. 

— Juana! strigă micuțul răvăşit. 

Juana să lăsase să cadă în uriaşul fotoliu de stejar care era locul 
ei preferat. Chico îngenuchiase pe taburetul de lemn şi-i ţinea 
mîinile în ale sale, contemplînd-o cu acea adoraţie fierbinte pe 
care ea o cunoştea şi care altădată o flata, în timp ce acum o 
făcea să roşească de plăcere şi-i însorea inima. 

— Răule!... murmură Juana cu o voce care părea un ciripit. 
Răule! au trecut cincisprezece zile de când nu te-am văzut! 

El îşi plecă fruntea, vinovat, şi bolborosi: 

— Nu-i vina mea... N-am putut... 

— Spune mai bine că n-ai vrut!... Nu ne înţelesesem că vom 
acţiona împreună să-l eliberăm împreună... sau să murim 
împreună? 

„Oh! Oh! gândi Pardaillan a cărui faţă deveni de nepătruns ca 
ori de câte ori încerca o emoție violentă, .ia te uită!" Şi cu un 
frison: 

„Ce! s-ar fi putut întâmpla nenorocirea asta? Moartea mea ar fi 
însemnat condamnarea acestor două făpturi minunate? Pe Pilat! 
nu credeam că muncind la salvarea pielii mele, o făceam şi 
pentru salvarea acestor doi nevinovaţi..." 

Chico mărturisi dintr-o suflare: 

— Nu voiam ca tu să mori!... nu puteam accepta asta... nu, nu 
puteam. 


— Preferai să mori singur?... Şi eu, răule, ce m-aş fi făcut?... N- 
aş fi murit şi eu de asemenea dacă... 

Nu isprăvi, şi, roşind încă mai puternic, îşi ascunse din nou faţa 
în miini. încă o fatalitate, nu avu curajul să-şi termine fraza, 
deoarece Chico, după ce o privi un moment cu o dragoste 
nesfârşită îşi plecă fruntea cu un aer demn de milă şi sfârşi fraza 
în minte: „Aş fi murit de asemenea... dacă murea el." Şi, 
privirea-i dureroasă şi totuşi mereu plină de devoțiune 
afectuoasă ce i-o adresă lui Pardaillan, exprima atât de clar 
gândul său, încât acesta, înfuriat fără voia lui, îi strigă: 

— Imbecilule!... 

Chico îl privi cu o figură înfricoşată, neînţelegând nimic din 
această exclamaţie puţin măgulitoare, şi încă mai puţin 
înţelegea de ce marele său prieten părea aşa de furios pe el. 

Bib — Alzar 

Pardaillan înţelese că situaţia riscă să se prelungească la 
nesfârşit fără să ducă la finalul dorit de el. Renunţă deci pentru 
moment la proiectul său în legătură cu cei doi naivi îndrăgostiţi, 
şi cu o voce bombănitoare, o reteză scurt, strigând: 

— Pe toţi dracii! graţioasa mea Juana, ai uitat că mi-e foame, că 
mi-e sete şi că pic de somn? Hai, repede, două tacâmuri, pentru 
prietenul meu Chico şi pentru mine. Şi nu cruța nici vânatul nici 
vinurile. 

— Ah! Dumnezeule! strigă Juana sărind, şi eu care uitasem că 
de cincisprezece zile nu aţi mâncat nimic. 

Şi Pardaillan, cu un surâs aproape părintesc, o auzi strigând: 
„Barbara, Brigida, repede, tacâmuri în cabinetul meu... 
tacâmurile de sărbătoare. Laura, la pivniţă, fiica mea, şi adu din 
cele mai bune vinuri. Vezi dacă nu au rămas şi nişte sticle de 
Vouvray, adu două!" 

Şi tatălui ei care trona îmbrăcat în alb în bucătăria strălucitoare, 
înconjurat de oale, sosiră, ajutoare şi ucenici: 

„Repede, tată, la plită, şi pregăteşte o masă ca şi cum ai 
pregăti-o pentru monseniorul d'Espinosa însuşi." 

Şi vocea iubitor-arţăgoasă a lui Manuei, care-i răspundea: 

„Ei, sfinte Dumnezeule! fata mea, ce client ilustru ne-a sosit? Nu 
cumva o fi vreun infante?" 

„Mai mult decât atât, tată. este seniorul de Pardaillan care s-a 
reîntors!" 


Şi accentul de triumf, admiraţia profundă cu care pronunţase 
aceste cuvinte simple: spuneau mai mult decât ar fi ţinut un 
discurs. Şi pentru a nu o lăsa să. se bucure singură, domnul 
Manuel lăsă totul deoparte pentru a se prezenta în faţa 
cavalerului spre a-l saluta. 

Pardaillan nu ştia că intervenţia sa din timpul coridei, şi mai ales 
modul cum ucisese taurul, ii făcuseră o popularitate enormă. 

Se ştia că-şi riscase viaţa pentru a o salva pe aceea a lui Barba 
Roja — cu toate că avea multe motive să nu-l iubească, mai ales 
după ce-i administrase acea lecţie de scrimă despre care curtea 
şi oraşul vorbiseră zile întregi. Se cunoştea că fusese arestat şi 
felul în care se apărase în faţa atacatorilor. 

în sfârşit — dar despre asta se discuta numai în şoaptă — se ştia 
că-şi atrăsese duşmănia regelui luînd o apărare îndrăcită lui El 
Torero, care era ameninţat. Ori, El Torero era vedeta, idolul 
sevillienilor în particular şi al tuturor andaluzilor în general. 
Toate acestea tăceau ca Pardaillan să fie iubit de nobilime şi de 
popor. 

In cele din urmă, masa fu aranjată şi primele platouri apărură 
alături de aperitive, totul frumos aranjat. Cina lui Manuel poate 
că nu era nemaipomenită capodoperă anunţată cu atâta 
emfază, dar vinurile erau autentice, de o vârstă respectabilă, 
uleioase şi catifelate la gust, patiseria, fină şi delicată, fructele 
delicioase. Toate acestea plus graţiosul surâs al micuţei care 
ajuta cu bucurie la servit, îl făcură pe Pardaillan care, în viaţa lui 
aventuroasă avusese parte de multe ospeţe mult mai 
îmbelşugate, să-l socotească pe acesta printre cele mai reuşite.. 
Dar, cu toate că mânca ajutat de o uriaşă poftă de mâncare, cu 
toate că veghea ca micul său prieten să fie servit din belşug, nu 
uita ce mai avea de făcut, aşa încât îl copleşea pe acesta cu 
întrebările. 

în urma acestui interogatoriu „strâns", rezulta că: Chico găsind 
acel permis de liberă trecere în alb — pe care-l înapoie lui 
Pardaillan, care-l pierduse — avusese ideea să completeze 
rândurile libere, ca astfel să poată să intre în mănăstire, şi cu 
ajutorul acestui permis, să-l facă să evadeze. 

îşi dădu seama că el însuşi, din nefericire, nu-l poate folosi, 
neavând figura potrivită pentru rolul unui personaj de seamă. 
Aşa că se gândi la don Cesar. Dar nu se putea apropia de El 
Torero. Tot ce a putut să facă, a fost să surprindă momentul 


când acesta a fost scos din casa în care fusese ascuns şi 
transportat în casa Des Cypres. Imediat urzise un plan pentru a-l 
elibera, ca ajutat de el să-l poată elibera la rândul lor pe cavaler. 
Mutarea lui El Torero în casa Des Cypres, căreia micul Chico îi 
cunoştea toate secretele, îi uşurase acestuia sarcina. Dar 
răscolise în zadar subsolul casei fără să-l găsească pe El Torero. 

Se gândi atunci că acesta trebuie să se afle sus, în apartamente. 
Cunoştea cum poate ajunge până acolo, nu asta îl încurca, dar 
acolo sus, în mijlocul atâtor servitori şi paznici, nu mai putea 
avea loc elementul surpriză. 

Aventura începea să devină periculoasă, şi nu era el acela, aşa 
de mic şi slab, care să o ducă la bun sfârşit. Şi totuşi încercase, 
dar fusese văzut şi trebuise să se retragă fără a face nimic. 
Atunci, în disperare, se gândise la don Cervantes. Dar, fatalitate, 
poetul, aflat în slujba guvernatorului Indiilor fusese trimis în 
misiune la Cadix, şi se resemna să-l aştepte. 

în ceea ce o priveşte pe Giralda, urmărindu-l pe Centurion şi 

pe sergentul acestuia, reuşise să afle locul unde se găsea 
închisă. Se afla în castelul-fortăreaţă Bib-Alzar. Şi ceea ce era 
mai teribil, era faptul că Barba Roja, care fusese rănit destul de 
serios de taur, se refăcuse complet, şi în mod sigur nu va întirzia 
să o aducă la el. 

Acestea erau, în rezumat, cele aflate de Pardaillan. 

Şi nu era singurul care-l ascultase pe micuţ. 

Juana, la rândul ei, nu pierdea nici un cuvânt, şi-l privea cu o 
admiraţie evidentă pe care Pardaillan o observă foarte bine. Dar 
mai observă ceva, şi anume faptul că micuțul afecta o ciudată 
indiferenţă faţă de Juana, care dimpotrivă, nu avea ochi decât 
pentru el şi îl trata cu un respect duios, căruia el, oricât de 
neobişnuit şi plăcut îi era, nu-i dădea atenţie. 

— Ştii, zise Pardaillan foarte serios atunci când Chico îşi termină 
povestea, ştii că eşti un tovarăş pe cât de îndrăzneţ, pe atât de 
ingenios? 

Acest compliment venind de la un asemenea om, nu avea preţ. 
Atât Chico cât şi Juana se înroşiră de emoție şi plăcere. Numai 
că, în vreme ce Juana părea că aprobă cu convingere aceste 
cuvinte, cu o mimică expresivă, tânărul făcu un gest confuz care 
voia să spună: nu vă bateti joc de mine. 

în faţa acestui gest Pardaillan insistă: 


— Dacă ţi-o spun... Cred că mă pricep la aşa ceva... Ce păcat că 
nu ai mai multă putere decât o vrăbiuţă! Dar mă gândesc... 
oricum, este o nefericire uşor de reparat... şi vreau să o repar... 
Cum nu m-am gândit la asta mai devreme?... Te voi învăţa să 
foloseşti sabia! 

La această propunere neaşteptată, cu toate că în secret şi-o 
dorise demult, micuțul sări cât colo, şi cu ochii strălucind de 
bucurie, strigă: 

— Cum!... Aţi fi de acord?... 

— Pe Pilat! cum spunea tatăl meu, nu mă dezic niciodată, vei 
vedea, Chico. Şi ca dovadă, o să-ţi dau prima lecţie... chiar 
acum. 

Micuţul sărea de bucurie, şi Juana bătea fericită din palme. 
Numai că, fericirea fetei se topi ca zăpada la soare când îl auzi 
pe Pardaillan adăugând cu un aer nepăsător: 

— Cu atât mai mult cu cât pentru expediţia din această seară şi 
pentru cea de miine dimineaţă, ceea ce vei învăţa în prima 
lecţie îţi va fi util... 

Şi fără a părea că observă paloarea bruscă a tinerei, nici privirea 
încărcată de reproşuri ce-i era destinată, adăugă: 

— Juana, micuța mea, trimite să caute în camera mea două 
săbii... şi nu uita butonii, vezi că sunt într-unui din buzunarele 
hainei din cui. 

Şi în timp ce sărmana Juana, plecându-şi capul, ieşea să aducă 
săbiile cerute, se adresă tânărului, care în bucuria lui uriaşă 
ţopăia ca un nebun: 

— Cred că nu ţi-e frică? îl întrebă surâzând. 

— Frică?... zise Chico mirat, frică de ce? 

— Drace! făcu Pardaillan cu aerul său cel mai nevinovat, o să 
avem de dat şi de primit destule lovituri. 

— O să încercăm să le dăm... nu să le şi primim, zise râzând 
Chico. Şi apoi, vei fi şi domnia ta acolo! 

— Şi nu mă întrebi unde vom merge? 

— Poftim! de parcă ar fi greu de ghicit! făcu Chico nepăsător. 
Presupun că în această seară vom merge la casa Des Cypres, iar 
mîine dimineaţă la castelul-fortăreaţă Bib-Alzar! 

Juana se întoarse cu cele două săbii şi butonii pe care Pardaillan 
îi fixă în vârful lamelor, şi, masa fiind trasă într-un colţ, lecţia 
începu sub ochii înspăimântați ai fetei. 

Săbiile lui Pardaillan erau spade lungi şi grele. 


La început Chico o mânui cu destulă greutate pe a sa, dar cum 
era destul de flexibil şi avea nervii buni, puţin câte puţin, 
încheietura i se obişnui şi nu mai simţi greutatea spadei care era 
mai lungă decât el. 

Lecţia continuă până la căderea nopţii, cu o răbdare nesfârşită 
din partea profesorului, şi o bunăvoință pe care nimic nu o 
ştirbea, din partea elevului. 

Atunci când Pardaillan consideră că e destul de întuneric şi că e 
ora potrivită, opri lecţia şi se declară satisfăcut; Chico avea 
calităţi şi declară că-l va face un spadasin acceptabil, ceea ce îl 
umplu de mulţumire pe tânăr şi făcu plăcere Juanei, care 
asistase la lecţie. 

Sosind clipa, Pardaillan îşi încinse sabia, îşi alese din colecţia sa 
un pumnal lung, rezistent şi flexibil cu care îl înarma pe micuţ, 
care era mândru să vadă această sabie — deoarece pentru el 
era o sabie destul de lungă — bătându-i pulpele. 

Când Juana văzu că se pregăteau să iasă, făcu o ultimă 
încercare disperată, întrebând cu timiditate: 

— Credeam, seniore de Pardaillan, că vreţi să vă odihniţi?... Vi s- 
a pregătit un pat moale care ar putea ispiti şi un pustnic! 

— Nefericitul de mine! gemu Pardaillan, ăsta mi-e norocul... Dar, 
micuța mea, voi folosi acest pat moale când mă voi întoarce, şi- 
ţi promit să recuperez timpul pierdut. 

— Şi dacă nu vă întoarceţi?... zise slab Juana. 

— De ce nu m-aş întoarce? întrebă mirat Pardaillan. 

— Pentru că spuneaţi că... expediţia, este... periculoasă... aţi 
putea... să fiţi... rănit... 

— Imposibil, o asigură Pardaillan. 

— De ce? întrebă Juana care simţea renăscându-i speranţele. 

— Pentru că o expediţie mult mai periculoasă mă aşteaptă miine 
dimineaţă. Şi cum numai eu aş putea-o duce la bun sfârşit, e de 
înţeles că mă voi întoarce pentru a o îndeplini. 

Şi râzând pe ascuns, ieşi împreună cu Chico, lăsând-o pe Juana 
zdrobită de această logică ciudată, şi mult mai neliniştită decât 
înainte. 

Pardaillan, condus de Chico, intră în subsolurile misterioasei 
case Des Cypres. După aproape două ore, atât Pardaillan cât şi 
micuțul său tovarăş, ieşiră aşa cum intrară, fără să fie 
descoperiţi şi fără să li se întâmple nimic neplăcut. Dar ieşiră 
împreună. 


Oare Pardaillan reuşise sau dăduse greş în ceea ce încercase? 
Nu ştim ce să spunem. 

Trecuse puţin de unsprezece noaptea când ajunseră în faţa 
hanului. Nu mai era cazul să bată, micuța Juana îi aştepta în 
pragul uşii. 

Tânăra fată petrecuse tot acest timp cât absentaseră pândindu- 
le întoarcerea şi având o frică nebună. De la prima privire îşi 
dădu seama că sunt în perfectă stare amândoi. Un suspin lung 
de uşurare îi umflă pieptul, şi frumogşii ei ochi negri îşi regăsiră 
bucuria. 

Ar fi vrut să le servească supeul, arătându-le masa gata 
pregătită şi încărcată cu mâncăruri apetisante. Dar Pardaillan 
declară că are nevoie de odihnă şi făcu un semn imperceptibil 
lui Chico care, răspunzându-i cu un semn afirmativ, declară şi el 
că simte că pică de somn. 

După ce micuțul plecă, Pardaillan urcă în camera sa, se strecură 
în aşternutul care mirosea a levănţică, pregătit special pentru 
el, şi dormi până la ora şase dimineaţa. 

XXI 

BARBA ROJA 

Se sculă şi se spălă rapid. Proaspăt şi bine dispus, ieşi imediat şi 
se îndreptă spre un armurier unde alese o sabie micuță, care 
părea o jucărie, dar care era o armă perfectă, flexibilă şi 
rezistentă, dintr-un oţel dur, forjat şi necălit. Era darul său 
pentru Chico. 

Odată făcută achiziţia, se întoarse la han. Cum absenţa lui nu 
durase mai mult de o jumătate de oră, micuțul încă nu 
apăruse,şi atunci comandă pentru el şi pentru tovarăşul său un 
mic dejun copios. 

în cele din urmă îşi făcu apariţia şi Chico. La privirea 
întrebătoare a cavalerului, răspunse: 

— Barba Roja tocmai a ieşit din palat. Sunt doisprezece, printre 
care şi Centurion şi Barrigon. Se duc acolo... i-am urmărit puţin, 
să mă asigur. 

— Totul merge bine! exclamă bucuros Pardaillan, eşti un tovarăş 
priceput.. E o plăcere să lucreze omul cu tine! 

Micuţul roşi de plăcere. 

Nu era mai mult de ora şapte şi jumătate, şi Pardaillan, socotind 
că au destul timp, hotărî să-i dea şi a doua lecţie de scrimă 
prietenului său. 


Tânărul acceptă cu o nerăbdare şi o bucurie care mărturisea 
marea plăcere ce o avea şi era dornic să profite de norocul său 
şi să ajungă la un rezultat apreciabil. Dar bucuria deveni un 
adevărat delir la vederea superbei săbii pe care Pardaillan i-o 
făcu cadou. 

Pentru a-i opri mulţumirile ce i le adresa, Pardaillan îi explică: 

— Trebuie să înţelegi că dacă nu te poţi înarma ca toţi ceilalţi, 
vei fi nevoit să compensezi prin abilitate, îndemânare şi 
vioiciune, inegalitatea armelor. 

în consecinţă, de acum înainte va trebui să te obişnuieşti să 
lupţi cu acul ăsta împotriva spadei mele, care este de două ori 
mai lungă. 

Lecţia continuă până la ora hotărâtă de Pardaillan. Ca şi în ziua 
precedentă, profesorul se declară satisfăcut şi asigură că elevul 
său va deveni un spadasin acceptabil. Acceptabil în vocabularul 
lui Pardaillan însemna redutabil. 

După lecţie, mâncară în grabă, şi fără a se sinchisi de figura 
disperată a Juanei, Pardaillan şi Chico porniră la drum, 
îndreptându-se spre poarta Bib-Alzar. 

Foarte tristă, agitată de presimţiri negre, mica Juana îi conduse 
până în pragul porţii şi-i urmări mult timp cu privirea. După care 
intră în cabinetul ei şi începu să plingă. Dar, mica Juana era o 
fată cu imaginaţie. Obligată de împrejurări să conducă o casă la 
vârsta la care alte fete se jucau cu păpuşile, se învățase să ia 
hotărâri rapide. 

Ca rezultat al reflexiilor sale, se duse drept la José, care Jose 
avea importanta funcţie de rândaş şef al hanului, şi-i dădu 
câteva ordine. ' 

Un sfert de oră mai tirziu, Jose ieşi din han ducând de căpăstru 
un cal puternic, înhămat la o mică şaretă.- în şaretă, întinse sub 
câteva braţe de paie, bine înfăşurate în mantii negre cu glugile 
trase pe ochi, se aflau mica Juana şi doica ei, Barbara, iar 
rândaşul, mergând alături de cal, se îndrepta spre poarta Bib- 
Alzar, pe acelaşi drum urmat de Pardaillan. 

Castelul-fortăreaţă Bib-Alzar, construcţie masivă şi greoaie, 
adevărat cuib de vulturi, îşi avea originile încă de pe vremea 
luptelor cu maurii invadatori. 

Potrivit regulilor timpului în ceea ce priveşte arta fortificațiilor, 
era construit pe o înălţime. Turnurile crenelate care se îndreptau 
ameninţător spre cer, erau dominate în centru de donjonul 


masiv, pe a cărui terasă, spre nord şi spre sud se aflau două 
turnulețe de pază, ochi uriaşi deschişi asupra orizontului pe- 
care-l scrutau cu vigilenţă tot timpul. 

Ca orice reşedinţă regală, şi aici se afla o mică garnizoană şi 
numeroşi servitori. Şi unii şi ceilalţi profitau de orice ocazie 
pentru a se repezi în oraşul aflat în apropiere. 

Acum însă, datorită prezenţei regelui în Sevilla, plictisul apăsa 
mai greu ca niciodată garnizoana, având în vedere că le era 
interzis, sub ameninţarea pedepsei cu moartea, să iasă din 
castel, indiferent de pretext, în afara vreunui ordin formal al 
regelui sau al marelui inchizitor. 

Această oprelişte privea bineînţeles numai ofiţerii şi soldaţii, nu 
şi servitorii. 

Şoseaua trecea pe la poalele înălţimii pe care era construit 
castelul. Acolo, aceasta se bifurca, deschizându-se o alee destul 
de largă pentru a permite trecerea litierei regale şi a 
însoţitorilor. 

Era de altfel, singurul drum vizibil care permitea să se ajungă la 
castel. 

Desigur că se mai aflau şi alte căi, subterane, care conduceau la 
ieşirea spre câmpie, dar nimeni nu le cunoştea, poate doar 
guvernatorul cetăţii. 

Cam acestea au fost explicaţiile pe care Chico le dădu lui 
Pardaillan. în momentul când cei doi au ajuns la poalele 
înălţimii, trecuse puţin de ora zece. 

Pardaillan era deci în avans cu o oră faţă de timpul indicat de 
d'Espinosa. 

Cu ochi expert, evalua dintr-o privire dispunerea cetăţii, şi 
observă cu satisfacţie că orice persoană care ar fi ieşit din 
castel, trebuia să treacă prin faţa sa. Deci era imposibil ca 
Giralda să fie transportată fără ca el să observe. 

în aşteptarea momentului, îl aşeză pe Chico în spatele unei 
îngrămădiri de stânci, cu rolul de santinelă, la o distanţă destul 
de mare de poarta cetăţii. 

Nu era nevoie numai de supravegherea acesteia, dar ţinînd 
seama că micuțul nu i-ar fi fost de nici un folos ca luptător, nu 
voia să-l expună inutil. 

După care, liniştit din acest punct de vedere, se aşeză la pândă 
la cîţiva metri de podul mobil, ascunzidu-se cât mai bine în 


ierburile înalte care creşteau de-a lungul şanţului micii 
esplanade construită în faţa castelului, şi aşteptă. 

în cele din urmă se auzi huruitul lanțurilor şi văzu podul mobil 
coborând. 

Cu un surâs de satisfacţie, puse mâna pe sabie, fără să se ridice 
în picioare. 

într-adevăr, apăru Barba Roja ţinind în braţe pe Giralda, 
adormită sau leşinată. 

Dar uriaşul era înconjurat de o trupă de oameni înarmaţi, ale 
căror mutre fioroase ar fi pus pe fugă şi pe cel mai îndrăzneţ 
căutător de gilceavă. în fruntea acestei trupe care era alcătuită 
din mai bine de cincisprezece puşlamale, toţi buni de 
spânzurătoare, şi care păreau că fuseseră luaţi direct de pe 
eşafod, imediat în urma lui Barba Roja, se aflau Centurion şi 
sergentul său, Barrigon. 

Pardaillan nu dădu atenţie prea mare bandei de derbedei 
înarmaţi cu spade formidabile, fără a mai socoti pumnalele ce le 
atirnau la şoldul drept. 

Nu văzu, nu voi să vadă decât pe Barba Roja şi pe Giralda. Lăsă 
întreaga ceată să iasă şi să ajungă pe esplanadă. 

Când ridicarea podului mobil îi dădu de înţeles că întreaga 
bandă ieşise din castel, se ridică uşurel şi fără grabă se aşeză în 
mijlocul drumului. Cu o voce pe care calmul şi o hotărâre rece o 
făcea cu atât mai înfricoşătoare, strigă ca un ofiţer care 
comandă o manevră: 

— Opriţi... Nu se trece! 

Barba Roja crezu că în spatele îndrăzneţului se afla o trupă cel 
puţin tot aşa de numeroasă ca a sa, şi-şi opri oamenii. 

De-abia atunci îl recunoscu pe Pardaillan şi observă că e absolut 
singur în mijlocul drumului. 

Un surâs înfricoşător îi schimonosi buzele. . Pe Dumnezeu, ce 
ocazie minunată! 

N-avea decât să-şi înhaţe duşmanul, să-l tîrască legat în castel 
unde să-l facă să asiste la dezonoarea femeiuştii pe care o 
iubea, după care, cu o lovitură de pumnal se putea debarasa 
pentru totdeauna de blestematul de franţuz. 

Toate aceste gânduri trecură instantaneu prin capul uriaşului 
care nu se îndoia de reuşita planului. 

Poate că siguranţa lui ar fi fost mai mică dacă ar fi ştiut ce 
gândesc derbedeii ce-l înconjurau. Şi, într-adevăr, în afara lui 


Centurion şi Barrigon, care aveau destule motive de a-i rămâne 
credincioşi, ceilalţi treisprezece nu păreau să arate acea 
hotărâre care decide victoria... mai ales când ai de partea ta 
superioritatea numărului. 

Şi asta din cauză că toţi treisprezece îl cunoşteau deja pe 
Pardaillan; aceşti indivizi erau aceia pe care Pardaillan îi 
scărmănase zdravăn în faimoasa grotă subterană a casei Des 
Cypres. 

Din nefericire pentru el, nu putea citi gândurile acoliţilor lui, 
ceea ce putea duce la eşuarea planului de a-l prinde pe 
Pardaillan. 

în mod sincer, se crezu cel mai tare, sigur pe victorie, şi hotări 
să se distreze puţin, ca pisica cu şoarecele. Puse dar, toată 
ironia şi disprețul pe care fu capabil să le găsească în vocea sa 
şi strigă: 

— Hei, ce vrea cerşetorul ăsta?... Dacă-i vorba numai de o 
pungă, ar putea da de o biciuială straşnică... în aşteptarea 
funiei! 

— Ce ruşine! replică Pardaillan cu o voce calmă. Punga ta, 
micuţule Barba Roja, dacă aş fi vrut-o, ţi-aş fi luat-o în ziua în 
care, pentru a-ţi salva leşul, a trebuit să omor un animal, mai 
puţin brută ca tine. 

Barba Roja crezuse că se poate distra pe seama lui Pardaillan. 
Dacă şi-ar fi amintit de scena petrecută în anticamera regelui, 
şi-ar fi dat seama că în această afacere, ca şi în celelalte, nu era 
de talia cavalerului. 

Şi-şi pierdu sângele rece imediat. Auzindu-l pe Pardaillan că, în 
concluzie, îi salvase viaţa, simţi că se înăbușe de ruşine şi furie. 
Nu mai încercă să-l zeflemisească şi scrişni: 

— Creatură nenorocită! din cauza asta ura mea faţă de tine a 
crescut încă mai mult... cum n-aş fi crezut că-i posibil... 

— Pe dracu'! zise rece Pardaillan. în ceea ce priveşte biciuirea, 
asta se aplică băieţilor prost crescuţi, ca tine. Nu ştiu ce mă 
opreşte să ţi-o aplic pe loc... măcar să văd dacă mai sari tot atât 
de frumos... lţi mai aminteşti, mititelule? 

Barba Roja spumega. Sfârşi prin a-şi pierde capul, şi fără să-şi 
dea seama ce spune, strigă: 

— Şi ce vrei? 


— Eu? făcu Pardaillan cu cel mai naiv glas. Pur şi simplu vreau 
să te ajut să scapi de greutatea tinerei pe care! de abia o mai ţii 
în braţele tale nevolnice... las-o jos, micuţule! 

— Pe Cristos! Fă-mi loc! urlă uriaşul. 

— N-ai să treci! repetă Pardaillan îndreptând spada spre el. Nu 
se temea decât de un singur lucru uriaşul s-ar fi putut 
încăpăţâna să ţină în continuare fata în braţe, ceea ce l-ar fi 
incomodat pe cavaler. 

Din fericire, mintea colosului era departe de a-i egala forţa. 
Exasperat de cuvintele lui Pardaillan, aruncă jos fata, şi cu 
spada ridicată, se repezi spre cavaler. 

în acelaşi timp cu el, Centurion, Barrigon şi ceilalţi, atacară. 
Pardaillan se trezi înconjurat de un cerc de oţel care căuta să-l 
atingă din toate părţile, dar nu-l băgă în seamă. 

Toată atenţia se îndreptă spre Barba Roja, gândind pe drept 
cuvânt că odată ce cădea şeful, ceilalţi nu mai contau. Şi cu o 
lovitură sigură, fulgerătoare, aproape instinctivă, fandă adînc. 
Barba Roja, străpuns dintr-o parte în alta, ridică mîinile, scăpă 
spada şi căzu grămadă sângerând puternic. 

Câteva secunde bătu pământul cu călciiele, după care rămase 
nemişcat, era deja mort. 

Atunci Pardaillan se întoarse spre Centurion. Simţea din instinct 
că şi acesta ca şi Barba Roja, avea ceva personal împotriva lui, o 
ură personală. 

Nu dură prea mult. Cu o lovitură de împungere, îi străpunse 
umărul, iar cu altă lovitură, cu lama,. smulse o bucată din 
obrazul lui Barrigon care îl cam înghesuia. 

Un urlet dublu, urmat de o dublă căzătură, şi Pardaillan nu mai 
avea în faţa sa decât pe cei treisprezece, care bătându-se 
numai pentru bani, erau departe de a demonstra aceeaşi 
pasiune ca a celor trei şefi scoşi din luptă. 

— Cine urmează? aruncă Pardaillan cu 'o voce tunătoare. Cine 
vrea să încerce pe Giboullee? 

Şi imediat două urlete mărturisiră că doi indivizi o încercaseră 
pe Giboullee. 

Cei treisprezece avură mândria să încerce — de formă — o 
rezistenţă iluzorie. Când cele două urlete se făcură auzite, cei 
rămaşi teferi erau gata să o rupă la fugă. 

Şi culmea nenorocului. în acelaşi timp se auziră în stânga lor 


nişte chelălăituri ascuţite, şi ceva, nici ei nu ştiau ce, un animal 
mic şi ciudat, probabil un drăcuşor, complice al acestui demon 
uriaş, care nu contenea să scoată strigăte ce-i asurzeau, li se 
încurca printre picioare. Strecurându-se cu iuţeală, şi peste tot 
pe unde, trecea acest fantastic şi micuţ animal, atins fie la pulpă 
fie la coapsă sau pântec, niciodată mai sus, scotea un urlet, de 
groază superstiţioasă mai mult decât durere, şi fără a mai 
aştepta altceva, se grăbea să o şteargă. 

Şi asta, într-un timp mai scurt decât a fost necesar pentru a 
descrie scena. Curând locul era curăţat. 

Pe câmpul de luptă nu mai rămăsese decât cadavrul lui Barba 
Roja şi corpurile leşinate sau fără viaţă ale lui Barrigon şi 
Centurion, căzuţi nu departe de Giralda. 

Şi atunci Pardaillan izbucni într-un hohot de râs prelung, adresat 
acelui drăcuşor care semănase groaza în rândul trupei de 
asasini şi care încă mai continua să scoată acele strigăte 
ascuţite, întrerupte de hohote de râs batjocoritoare, şi se zbătea 
învârtind deasupra capului o andrea lungă, imitând strimbăturile 
şi schimonoselile învinşilor răniţi care fugeau ca iepurii. 

— Bravo, Chico! strigă entuziasmat. 

Dar imediat îşi luă seama şi-i spuse cu severitate: 

— Aşa înţelegi să-mi asculţi ordinele?... 

Şi bucuria care însufleţea figura micuţului dispăru imediat. 

Cu o figură demnă de milă, îi explică lui Pardaillan că-şi dăduse 
seama de intenţia acestuia de a-l menaja, şi că ar fi murit de 
ruşine dacă ar fi împins laşitatea până acolo la a juca rolul 
spectatorului nepăsător care asistă la o luptă inegală. 

—  Nătărăule! făcu Pardaillan ascunzându-şi zâmbetul de 
satisfacţie. Lupta era într-adevăr inegală... dar nu în avantajul 
lor... nu i-ai văzut cum au luat-o la fugă? 

— Asta-i adevărat, mărturisi tânărul. 

— Nefericitule! dacă te omorau?... cum aş fi putut să dau ochii 
cu micuța hangiţă pe care o cunoşti? 

Şi pentru a pune capăt stânjenelii lui Chico, se îndreptă spre 
Giralda, leşinată şi nu adormită, ghemuindu-se în faţa ei şi-i tăie 
frânghiile care-i legau mîinile şi picioarele cu ascuţişul spadei. în 
aceeaşi clipă auzi vocea sugrumată a lui Chico: 

— Păziţi-vă!... 

Şi imediat simţi că alunecă ceva pe spatele său, urmat de un 
strigăt ce se transformă în horcăit. Dintr-o săritură se afla în 


picioare cu spada în mână şi o singură privire îi ajunse pentru a- 
şi da seama de ce se întâmplase: 

Centurion, pe care-l crezuse mort sau leşinat, nu-şi pierduse 
cunoştinţa, cu toată rana sa. 

Ori, Pardaillan se oprise la cîţiva paşi de acesta, şi ghemuit, îi 
întorcea spatele. Atunci spadasinul îşi spuse că dacă ar putea să 
se tirască până la cavaler fără să fie observat, ar putea, cu o 
lovitură de pumnal dată pe la spate, să-şi potolească ura. ŞI 
începu să se tirască cu mii de precauţiuni, înăbuşindu-şi 
gemetele pe care i le smulgea rana destul de grea. 
MĂRTURISIREA LUI CHICO 

în momentul când se ridica cu greu pentru a da lovitura mortală, 
Chico l-a zărit şi s-a aruncat în faţa lui, cu arma ridicată. 

Şi bietul omuleţ fu acela care primi în plin piept lovitura de 
pumnal. Strigătul lui era acela care-l făcuse pe Pardaillan să se 
înfioare. Dar totuşi a avut satisfacția să-i străpungă gitlejul 
mizerabilului, care după ce scoase un horcăit, căzuse la pământ. 
înnebunit de durere la vederea micuţului sângerând, Pardaillan 
cuprins de una din înfricoşătoarele sale mânii, strigă: 

— Ah, viperă! 

Şi ridicând piciorul, cu o lovitură furioasă de călcii zdrobi capul 
mizerabilului care, după câteva zvârcoliri, rămase nemişcat 
pentru totdeauna. 

Aşa sfirşi don Cristobal Centurion, care sperase ca, ajutat de 
Fausta, să devină un personaj puternic. 

— Chico! bietul meu Chico! suspină Pardaillan, luîndu-l cu 
duioşie în braţe pe micut. 

Chico îi aruncă o privire care-i arăta tot devotamentul şi toată 
dragostea de care era plină mica lui inimă; un surâs blind îi 
flutură pe buze şi murmură: 

— Sunt... foarte... mulţumit! 

Şi căzu leşinat în braţele care-l sprijineau. 

Palid de durere şi disperare, Pardaillan îi desfăcu în grabă vesta 
şi îi examina rana cu priceperea unui chirurg cu experienţă. 
Atunci un suspin de uşurare îi umflă pieptul, şi cu un surâs de 
fericire, strigă în gura mare: 

— E o adevărată minune!... Lama a alunecat pe coaste... în opt 
zile e vindecat, după cincisprezece nici nu se. va mai cunoaşte... 
Oricum, mi-a fost o frică!... 


Liniştit în privinţa micuţului său prieten, firea sa nepăsătoare şi 
zeflemitoare ieşi la iveală şi gândi: 

„lată-mă bine aranjat!... cu o femeie leşinată şi un copil rănit în 
braţe!... Hei! dar... pe toţi dracii! uite ceva care pică la ţanc." 
'Ceea ce îi smulsese această exclamaţie era vederea unei şarete 
care se oprise mai jos, pe drum, şi al cărui vizitiu care se afla 
alături de cal părea că se întreabă ce ar trebui să facă: să-şi 
continue drumul pe şosea, sau să o ia. pe alee. 

Pardaillan aruncă o privire celor două corpuri întinse pe pământ. 
Hotărârea fusese luată. Strigă tare spre căruţaş: 

— Hei! omule!... dacă eşti creştin, aşteaptă puţin. 

îşi dădu seama că fusese auzit şi înţeles, deoarece văzu o 
siluetă feminină ridicându-se din şaretă şi coborând în grabă şi 
apoi începând să urce în fugă pe alee. 

„E în regulă! gândi Pardaillan, totul s-a aranjat." 

Aplecându-se, îi luă în braţe pe Giralda şi Chico şi începu să 
coboare uşor fără a părea deranjat prea mult de dubla povară. 
Pe măsură ce cobora, silueta feminină care urca spre ei îşi 
înteţea paşii şi curând, cu toată mantia care. o înfăşură, o 
recunoscu. 

„Pe legea mea, e mica Juana! îşi spuse încântat de această 
întîlnire. De data asta, iată o femeie care apare la momentul 
potrivit!..." 

Şi într-adevăr, era mica Juana, urmată la distanţă de bătrâna 
Barbara care urca asudind, gifiind... şi blestemând ca de obicei. 
Văzându-l pe Pardaillan, singur pe esplanadă, simţise cum o 
cuprinde o spaimă de moarte; auzindu-l strigând, a înţeles că se 
întâmplase o nenorocire. 

A avut această presimţire dureroasă deoarece datorită ei se 
hotărâse să-i urmărească. 

Şi atunci a sărit din şaretă şi a început să alerge spre cavaler. 
Apropiindu-se, l-a văzut pe acesta purtând pe braţe două corpuri 
care păreau lipsite de viaţă. 

Un suspin dureros îi sfâşie pieptul. Nenorocirea pe care o 
presimţise, se îndeplinise! 

Fără putere, se opri mai palidă poate decât rănitul pe care 
Pardaillan îl purta pe braţe, şi suspină: 

— E mort, nu-i aşa? 

Ca şi când ar fi fost zăpăcit de durere, Pardaillan îi răspunse cu o 
voce înăbuşită: 


— Nu încă! 

Şi-şi continuă drumul, parcă inconştient de lovitura dureroasă pe 
care o dăduse tinerei, îndreptându-se repede spre şaretă. 

Mica Juana nu scoase nici un strigăt, nici o lacrimă. Numai că. 
din palidă deveni lividă, şi când Pardaillan trecu pe lingă ea, 
acesta îşi plecă fruntea cu un aer vinovat, sub privirea grea de 
un reproş dureros pe care Juana î-l adresă. 

îl urmă cu paşi frânţi, sacadaţi, ca de automat. 

în apropierea şaretei, Pardaillan o puse pe Giralda în braţele 
duenei, spunîndu-i cu un aer morocănos: 

— Aveţi grijă de ea. 

Şi aplecându-se, îl întinse pe rănit pe iarba uscată de pe 
marginea drumului. 

Văzându-şi prietenul din copilărie livid, plin de sânge, cu 
pleoapele întredeschise lăsând să se vadă ochii daţi peste cap, 
mica Juana simţi o sfişiere dureroasă în tot corpul şi căzu în 
genunchi. 

Luă cu duioşie în braţe capul palid al prietenului ei, şi fără a mai 
vedea pe cineva, nici chiar pe Pardaillan care părea grozav de 
încurcat de acest spectacol trist, începu să i-l legene cu duioşie, 
cu un gest matern, în timp ce murmura cu dragoste: 

— Chico!... Chico!... Chico!... 

în urma acestei legănări pline de iubire, dragostea care umplea 
inima credincioasă a tânărului, dragostea lui, puternică, naivă şi 
sinceră, îşi arătă.încă odată puterea: rănitul îşi recăpătă 
cunoştinţa. 

Imediat văzu că se află în braţele iubite şi îl recunoscu şi pe 
marele său prieten care se apleca asupra sa, şi le surâse, 
învăluindu-i în acelaşi zâmbet. 

Cu o privire grăitoare îl întrebă fără glas pe marele său prieten, 
care-şi întoarse privirile, încurcat. - — Aş vrea să ştiu, totuşi... 
spuse rănitul. 

— Vai!... murmură Pardaillan. 

Şi Chico înţelese. O contracție dureroasă îi altera trăsăturile. 

Dar nu era decât un nor fugitiv care trecu imediat. îşi reveni 
imediat, şi cu seninătate adresă surâsul său de devotament 
singurelor două fiinţe de pe lume pe care le iubea, nurmurânad: 
— Da, e mai bine că s-a întâmplat aşa. 

Juana, de asemenea înţelese, şi numai atunci izbucni în lacrimi. 
Cu duioşie, micuțul o întrebă: 


— De ce plîngi, Juana? 

— O, Luis!... Luis!... cum poţi întreba aşa ceva? 

— Nu trebuie să plingi, insistă cu aceeaşi duioşie rănitul. Vezi, e 
mai bine să dispar... Aş fi fost o povară pentru tine... şi eu... aş fi 
fost foarte nefericit! 

— Luis!... Luis!... 

— Acum pot să-ţi spun, deoarece o să mor... 

Şi cum ar fi vrut să fie sigur înainte de a spune ce avea de spus, 
îl fixă cu privirea pe Pardaillan: 

— O să mor, nu-i aşa? 

S-ar putea crede că în disperarea sa, Pardaillan nu mai era 
stăpân pe sine, deoarece în loc să-l liniştească, spunîndu-i 
cuvinte încurajatoare pe care o omenie elementară i le-ar fi 
dictat, acesta îşi ascunse capul în miini ca pentru a-şi ascunde 
lacrimile, şi în acelaşi timp, cu capul îi spunea: „Da! Da!" 

Fără a remarca această insistenţă brutală, micuțul continuă cu 
aceeaşi blindeţe: 

— Deoarece tot o să mor... pot să ţi-o spun, Juana... te iubeam, 
te iubeam atât de mult... 

— Vai!... şi eu, suspină tânăra. 

— Dar eu, continuă rănitul cu un surâs trist, eu, Juana, nu te 
iubeam ca pe o soră... aş fi vrut... să fac din tine... soţia mea! Nu 
trebuie să-mi porţi pică, nu ţi-aş fi spus niciodată asta... dar 
acum o să mor... nu mai are importanţă. Aminteşte-ţi Juana... te- 
am iubit.... 

— Chico! suspină Juana pierdută, Chico! îmi frângi inima. 

Nu vezi că şi eu te iubesc... şi nu ca pe un frate!... 

— Oh! exclamă rănitul, uimit, găsind puterea să-şi ridice capul, 
oh!... e adevărat?... 

— Luis! strigă mica Juana strângându-i capul cu dragoste, Luis, 
te iubesc şi eu, totdeauna te-am iubit!... 

O expresie de bucurie îngerească se răspândi pe figura 
micuţului. 

— Oh!... prea tirziu... zise el dintr-o suflare, o să... mor. 

— Luis! strigă Juana aproape înnebunită, nu muri... Te iubesc!... 
Te iubesc!... 

— Prea tirziu... zise încă odată rănitul. Şi căzu din nou leşinat. 

— Ei! pe toţi dracii! izbucni Pardaillan, nu plînge mică Juana!... 
Nu a murit!... Şi nici nu va muri! 


— Oh! domnule, zise Juana, nu rideţi de durerea mea... Vă jur că 
e sinceră!... 

— Ei la naiba! cred şi eu! Dar uită-te la mine, micuţo, semăn eu 
cu unul care râde de aşa ceva? 

— Ce vreţi să spuneţi? gâfâi tânăra. 

— Ce-am mai spus, Chico nu e mort... vezi? se mişcă...Şi nici nu 
va muri! 

— Juana, zise rănitul cu un strigăt de bucurie, dacă el o spune.... 
înseamnă că e adevărat... Nu voi muri!... 

Şi cu o nelinişte dureroasă întrebă: 

— Dar... dacă nu mor... osă mă mai iubeşti? 

— Oh! răule... cum poţi să mă întrebi aşa ceva? Şi pentru a-şi 
ascunde tulburarea: 

— Dar domnule cavaler, pentru ce aţi jucat comedia asta?... Ştiţi 
că aţi fi putut să mă ucideţi? 

— Asta nu, micuţo... Mă întrebi de ce am jucat comedia asta!... 
Ei, pe Pilat! pentru că n-am văzut alt mijloc să-l fac pe acest 
timid incorigibil să pronunţe acele două cuvinte, pe cât de 
înfricoşătoare, pe atât de dulci: Te iubesc! 

— Atunci, numai asta a fost? 

— îmi porţi pică? întrebă cu blîndeţe Pardaillan luîndu-i mîinile în 
ale sale. 

— Sunt prea fericită ca să vă port pică. Şi cu un accent de 
recunoştinţă nesfârşită: 

— Ar trebui să fiu cea mai ingrată dintre creaturi... Oare nu vă 
datorez fericirea mea? 

Atunci, aplecându-se spre ea şi arătându-i-l pe Chico cu un 
semn din ochi, Pardaillan îi spuse în şoaptă: 

— Nu ţi-am prezis că o să-l iubeşti? 

— E adevărat, zise ea simplu. Tot ceea ce promiteţi, se 
înfăptuieşte. 

Pardaillan începu să rîdă, cu râsul lui puternic şi sănătos. 

— Şi acum, spuse el, ştii ce-ţi prezic? 

— Ce anume? 

— Primul vostru copil va fi un băiat... 

Juana roşi, şi privind talia scundă a tânărului, dădu din cap cu 
îndoială. 

— Un băiat, repetă Pardaillan râzând, pe care-l veţi boteza Jean, 
în amintirea mea... şi care va creşte mai mare ca mine... şi care 
va fi puternic ca un stejar. 


— Cred că aşa va fi, zise cu gravitate Juana, fiindcă o spuneţi 
dumneavoastră, şi vă promit să-l botez Jean în amintirea 
voastră. 

Cât despre Chico, el nu spunea nimic, nu gândea nimic. Credea 
că visează un vis frumos, şi nu dorea decât un lucru: să nu se 
mai trezească niciodată. 

XXIII 

EVADATUL DIN IAD 

Prima grijă a Juanei după ce a ajuns la han, a fost să cheme un 
doctor. 

Pardaillan, cu toate că era sigur că nu se înşelase, aşteptă totuşi 
nerăbdător verdictul savantului personaj, care se pronunţă după 
o atentă examinare a rănii. 

Ca şi el, medicul confirmă că rănitul se va vindeca în cel mult 
opt zile... Era totuşi o minune că nu fusese ucis. 

Liniştit în privinţa asta, Pardaillan, cu toată căldura de afară, se 
înfăşură în manta, şi fără a spune nimănui nimic, dispăru. 

Odată ajuns afară, se îndreptă cu pas rapid spre 
Guadalquivir, şi murmură cu un zâmbet sinistru: „Acum, între 
noi doi, Fausta!" 

Fausta, după arestarea lui Pardaillan şi răpirea lui don Cesar, se 
retrăsese în somptuoasa ei casă din piaţa Sfântul Francisc. 

O dată ce Pardaillan se afla în mânile Inchiziției, şi-l ştersese din 
minte. 

Toate gândurile ei se îndreptau acum spre don Cesar şi, în 
consecinţă, asupra planurilor sale ambiţioase pe care şi le 
construise pe speranţa căsătoriei cu fiul lui don Carlos. 

Lucrurile nu mergeau poate după cum ar fi vrut ea, dar în orice: 
caz, nu avea de ce să fie nemulțumită. 

Pardaillan nu mai era ca să o împiedice. Giralda era în paza lui 
don Almaran, care oricât de rănit ar fi fost, nu va lăsa să-i scape 
prada. El Torero se afla ascuns într-o casă de-a ei, păzit de 
oamenii ei. 

Dacă avea prudenţa să lase să fie uitate evenimentele produse 
în timpul răpirii lui El Torero, abţinîndu-se mai ales de a se face 
văzută ea însăşi în acea casă, era aproape sigură că d'Espinosa 
nu va descoperi locul unde-l transportase pe prinţ. 

Mai tîrziu, când aceste evenimente vor fi uitate şi lucrurile se 
vor mai linişti, îl va duce pe prinţ în casa ei de la ţară, şi va şti 


cum să-l facă să-i accepte planurile. Apoi mai tîrziu, când intriga 
va fi bine ţesută, se va ocupa şi de fiul ei... fiul lui Pardaillan. 

Nu avea decât o îndoială: d'Espinosa părea resemnat în privinţa 
conspirației, al cărui şef declarat era ducele de Castrana şi ea, 
şeful ocult. 

D'Espinosa, aşadar, îi cunoştea rolul în această afacere, şi totuşi 
nu-i spusese niciodată nimic. Altceva o mai neliniştea. Simţea că 
este urmărită chiar în propria-i casă, şi lucrul acesta dacă se mai 
prelungea, devenea periculos. 

Fausta înţelese că la urma urmei, era prizonieră. De altfel acest 
lucru nu o îngrijora. Ştia că în orice moment putea să-i scape 
complicelui ei, d'Espinosa. Dar totuşi, această urmărire o 
neliniştea, mai ales că nu cunoştea intenţiile marelui inchizitor 
în privinţa ei. 

Toate acestea o făcuseră ca timp de cincisprezece zile, atât cât 
durase detenţia lui Pardaillan, să fie foarte rezervată. 

în fiecare zi mergea la d'Espinosa să se informeze de starea 
prizonierului. D'Espinosa, de fiecare dată îi aducea la cunoştinţă 
starea acestuia şi ce mai făcuse sau urma să facă. 

în ajunul zilei în care Pardaillan reuşise s-o elibereze pe Giralda 
din captivitate, spre seară, Fausta se dusese ca în fiecare zi la 
marele inchizitor. La întrebările sale, d'Espinosa îi răspunse în 
mod ciudat: 

— Chinurile domnului de Pardaillan s-au sfârşit. 

— Trebuie să înţeleg că e mort? întrebă Fausta. 

Şi marele inchizitor, fără a-i explica mai mult, repetă: 

— Chinurile lui s-au terminat. 

în ceea ce îl priveşte pe don Almaran, aflase că acesta, în cele 
din urmă refăcut, plănuia ca a doua zi să se ducă la castelul Bib- 
Alzar, chemat de treburi grabnice. 

Fausta surâse. Ştia care sunt aceste treburi grabnice ale lui 
Barba Roja la castelul Bib-Alzar. Se înapoie acasă. Astfel, în ziua 
şi la ora aproximativă când Pardaillan ieşea din han murmurând: 
„între noi doi, Fausta!" aceasta se afla în micul oratoriu al casei 
sale de la ţară, care avea după cum ştim, o uşă secretă ce 
ducea la subsolul misterios. 

în momentul în care intrăm în această cameră, Fausta tocmai 
termina o lungă discuţie pe care o avusese cu El Torero. 

— Doamnă, spunea El Torero cu voce tristă, crezând că mă 
faceţi să vă accept planurile, aţi avut cruzimea să-mi dezvăluiţi 


secretul naşterii mele. Poate ar fi fost mai omenesc să mă lăsaţi 
în neştiinţa mea!... Oricum, răul a fost făcut şi nu mai poate fi 
reparat... Dar scopul vostru nu e atins. La ce bun să vă 
încăpăţânaţi degeaba. Nu sunt ambițiosul pe care îl doreaţi, şi 
acum, mai mult ca oricând, sunt hotărât să nu mă răzvrătesc 
împotriva aceluia care, pentru mine, este şi va rămâne doar 
rege. Ambiţia mea este să mă retrag în frumoasa Franţă cu 
prietenul meu Pardaillan, şi acolo, împreună cu aceea pe care o 
iubesc, 

să-mi găsesc locul ce-l merit, până la sfârşitul vieţii. 

— Oh! exclamă Fausta, totdeauna o să fiu dezamăgită? Crezând 
că mă adresez unor bărbaţi, nu întîlnesc decât femei... nişte 
femei fricoase, slabe, care se lasă conduse numai de 
sentimente!... De ce nu sunt eu bărbat?... Pardaillan ăsta, pe 
care tu vrei să-l urmezi, ştii ce-a devenit? 

— Ce vreţi să spuneţi? întrebă El Torero, care nu mai ştia de 
arestarea cavalerului. 

— Mort! zise Fausta cu răceală. E mort Pardaillan, a cărei 
influenţă nefastă te-a făcut să-mi refuzi planurile. Mort nebun... 
nebun furios... Ha, ha, ha! un nebun furios era tocmai potrivit 
pentru a servi drept model altui nebun care eşti chiar tu însuţi. 
Şi eu, eu Fausta, sunt aceea care l-am adus la nebunie, care l- 
am împins în' prăpastie. 

— Pe Cristos! doamnă, dacă ceea ce spuneţi e adevărat... Cu un 
gest violent, Fausta îl întrerupse: 

— O să mă asculţi până la capăt. Şi nu uita că la cea mai' mică 
nesupunere, vei cădea aşa de rău, încât nu te vei mai scula 
niciodată. Zidurile astea au ochi şi urechi... şi sunt bine păzite... 
în ceea ce o priveşte pe iubita ta... ţiganca aia nenorocită pentru 
care refuzi tronul ce ţi-l ofer,...' ei bine... află că şi ea e moartă... 
moartă, înţelegi?... moartă după ce a fost dezonorată de Barba 
Roja... Rămâne-i deci credincios amintirii ei... Poate că şi tu, 
imitându-l pe nebunul de Pardaillan, vei hotărî să rămii pe vecie 
credincios unei moarte... o moartă dezonorată. 

Dintr-o săritură, El Torero o apucă de încheietură, şi cu o voce 
demenţială îi strigă: 

— Repetă... repetă ce mi-ai spus... şi jur pe Dumnezeu că ţi-a 
sosit ceasul morţii. 

Fausta nici nu clipi şi nu încercă să se elibereze. Cu cealaltă 
mână scoase din sân un stilet micuţ.. , 


— O simplă înţepătură, zise ea cu răceală, şi eşti mort. Vârful lui 
a fost otrăvit cu o otravă care nu iartă. 

Profitând de ezitarea lui, se eliberă cu o mişcare bruscă, şi 
sprijinindu-se cu spatele de perete, repetă: 

— Pardaillan a murit nebun... este opera mea. Logodnica ta a 
murit dezonoarată... este tot opera mea... Tu, tu la rândul tău, 
vei muri disperat... şi aceasta, tot opera mea va fil... 

Spunînd acestea, apăsă resortul care deschidea uşa secretă, şi 
fără a se întoarce, făcu un salt înapoi. 

Dar se lovi de cineva. De un bărbat care se găsea acolo... în 
spatele uşii al cărui secret credea că este singura care-l 
cunoaşte... Un bărbat care poate auzise tot ce spusese. Cine 
era? Nu conta. Principalul era ca acesta să dispară. Cu un gest 
fulgerător, ridică braţul înarmat cu stiletul otrăvit şi-l îndreptă 
spre duşman. 

Deodată simţi că mâna-i este cuprinsă de o altă mână, 
adevărată cătuşă vie, îi zdrobea încheietura şi o obliga să dea 
drumul pumnalului, după care, aceeaşi mână o împinse în 
cabinet, în timp ce o voce răutăcioasă pe care o recunoscu, îi 
spunea: 

— Tot aud vorbindu-se de moarte, de otravă, de nebunie, de 
tortură, mai ştiu eu despre ce! Am impresia că doamna Fausta 
are o întîlnire de dragoste... ori de câte ori Fausta vorbeşte de 
dragoste, pronunţă cuvântul moarte. 

La aceste cuvinte, la apariţia lui neaşteptată, se auzi o dublă 
exclamaţie pe tonuri diferite: 

— Pardaillan!... 

— El însuşi, doamnă, zise Pardaillan care rămase în faţa uşii 
secrete. 

Şi cu acea voce albă pe care o folosea în clipeLe sale de mânie 
teribilă, adăugă: 

— Complimentele mele, doamnă, toţi cei pe care i-aţi ucis, se 
află destul de bine, slavă Domnului!... în ceea ce priveşte 
nebunia furioasă de care vorbeaţi, poate că sunt nebun, dar 
numai de dorinţa de a vă zdrobi ca pe un şarpe veninos! 

— Pardaillan!... viu!... repetă Fausta. 

— Viu, la naiba! cât se poate de viu, doamnă... La fel de viu ca şi 
frumoasa Giralda pe care aţi condamnat-o, şi care nu a fost 
dezonorată de Barba Roja, având în vedere că mâna asta l-a 
trimis pe lumea cealaltă... înainte ca faptul să se producă. 


— E vie!... Giralda e vie? gifii El Torero. 

— Cât se poate de vie, prinţe... 

— Oh! Pardaillan! Pardaillan!... cum aş putea... Fausta se 
resemna. îşi citise condamnarea în ochii lui. „Dacă nu-l ucid... 
mă va ucide el, îşi spuse ea calmă. Să mor, 

n-ar fi nimic... dar nu vreau să mor de mâna lui..." 

Şi cu o mişcare fulgerătoare apucă un fluier de argint ce-i atirna 
la git, şi suflă. 

Pardaillan văzuse gestul şi l-ar fi putut opri. Dar nici măcar nu 
încercă. 

în acelaşi timp în care Fausta chema ajutoarele, el, cu un gest şi 
mai rapid, îşi scoase deodată spada şi pumnalul, şi întinzând 
pumnalul lui don Cesar care nu era înarmat, cu o figură de 
nepătruns şi cu o voce calmă, îi spuse: 

— întrebaţi cum vă puteţi achita de puţinul pe care l-am făcut 
pentru voi? O să vă spun: luaţi pumnalul... păziţi-o pe doamna... 
păziţi-o cu grijă... E vorba de viaţa noastră... la cel mai mic gest 
suspect, ucideţi-o fără milă, ca pe un cîine turbat. 

Şi cu o voce de o autoritate de nezdruncinat: 

— Faceţi ceea ce vă cer... nu altceva... şi vom fi chit, prinţe. Uşa 
se dădu de perete. Patru bărbaţi cu săbiile în miini 

apărură în prag. Fără îndoială că nu se aşteptau să-l vadă pe 
Pardaillan, deoarece se opriră nehotăriţi, întrebându-se din 
priviri. Cavalerul, văzându-le ezitarea, îi zeflemisi: 

— Bună seara, domnilor! Domnul de Chalabre, domnul de 
Montsery, domnul de Saint-Maline, încântat să vă văd! 

— Domnule, spuse politicos Saint-Maline salutându-l, onoarea e 
de partea noastră. 

Chalabre şi Montsery executară una din cele'mai desăvârşite 
reverenţe, la care Pardaillan răspunse în acelaşi feL' adăugând: 
— Deci vrem încă odată să-l punem în dificultate pe domnul de 
Pardaillan... Dacă nu l-aş iubi aşa de mult, v-aş ura mult noroc, 
domnilor. 

— Ne copleşiţi, domnule, zise Montsery. 

— Pe drept cuvânt, nu pe voi credeam că vă vom găsi aici, 
adăugă Chalabre. 

Cel de-al patrulea personaj care-i însoțea, nu era altul decât 
Bussi-Leclerc. 

Uimirea sa la vederea lui Pardaillan era aşa de mare, încât nu 
reuşi să scoată un cuvânt, privindu-l doar cu ochi îngroziţi. 


Pardaillan îl zărise din prima clipă, dar urmărind un plan al cărui 
scop era de a-l exaspera pe acesta, se făcea că nu-l vede. 
Totuşi, nu-l scăpa din ochi. La complimentul lui Saint-Maline, 
strigă deodată, cu un ton de surpriză indignată: 

— Dar pe cine văd?... Da, e Jean Leclerc! Cum de nişte gentilomi 
desăvârşiţi ca voi se pot însoţi cu o asemenea persoană? 
Domnilor, mă întristaţi! Priviţi-l doar!... încă i se mai vede pe 
obraz urma palmei mele!... Ce ruşine! 

Aceste cuvinte îşi produseră efectul aşteptat. Fără să spună un 
cuvânt, cu dinţii încleştaţi, nebun de ruşine şi furie, Bussi- 
Leclerc întrerupse complimentele, năvălind cu spada în mână, în 
timp ce ceilalţi trei îi săreau în ajutor. 

Câteva momente care îi părură o veşnicie, Fausta, păzită de El 
Torero, nu auzi decât zgomotul lamelor şi gifiiturile spadasinilor. 
Camera era mică şi oricât de simplu ar fi fost mobilată, cele 
câteva mobile micşorau totuşi spaţiul şi împiedicau mişcările. 
Cei patru se împiedicau reciproc mai mult decât se ajutau. 
Pardaillan era mai liber în mişcări decât ei. Rămăsese cu spatele 
întors înspre uşa secretă rămasă deschisă. 

Fausta observase amănuntul. îşi spunea că dacă Pardaillan ar fi 
vrut, ar fi luat-o cu el prin intrarea secretă şi astfel ar fi scăpat 
atacului laş al celor patru. Dacă nu a făcut-o, înseamnă că nu a 
vrut. De ce? Pentru că era sigur că îi va bate, îşi spunea Fausta. 
O disperare mohorâtă o cuprinse. Vedea, simţea că Pardaillan 
va învinge. 

Cei patru se învioraseră; loveau cu furie, săreau, răsturnau 
mobilele, se avântau înainte. Acum izbucniră şi înjurăturile şi 
amenințările cele mai înfricoşătoare. 

Pardaillan rămânea în continuare de nezdruncinat în faţa 
pericolului. Nu ataca, dar nici nu dădea înapoi. 

Parcă şi-ar fi interzis să treacă uşa deschisă din spatele său. 
Numai spada i se mişca. Era peste tot, în acelaşi timp. 

Şi totuşi şi Pardaillan începuse să se încălzească şi-şi spunea că 
poate a venit momentul să termine odată. 

Atunci începu atacul cu o forţă irezistibilă. Forţa lui se îndrepta 
mai ales spre Bussi. Şi ceea ce trebui să se întâmple, se 
întâmpla. Pardaillan fanda fulgerător şi Bussi se prăbuşi. 

în tot timpul luptei Bussi nu se temea decât de un singur lucru: 
că va fi din nou dezarmat. Aşa încât atunci când simţi că spada 
îi străpunge pieptul, avu un surâs plin de satisfacţie, şi în timp 


ce sângele-i ţişnea, îşi exprimă multumirea printr-un singur 
cuvânt: 

— în sfârşit!... 

Şi rămase nemişcat... pe vecie. 

Atunci Pardaillan.se ocupă de ceilalţi trei. Tot atât de liniştit de 
parcă s-ar fi aflat într-o sală de scrimă, le spuse serios; < 

— Domnilor, în amintirea unei oferte mărinimoase din partea 
voastră pe când mă credeaţi la strimtoare, vă voi cruța viaţa... 
Şi cu o încruntătură: 

— Dar cum sunteţi sicîitori, mă văd nevoit să vă condamn la 
inactivitate... pentru câtva timp. 

De abia termină, şi Saint-Maline se prăbuşi cu coapsa rănită. 

— Unul... numără Pardaillan. Şi aproape imediat: 

— Doi! 

De data asta era Chalabre, cu umărul străpuns. Mai rămânea 
Montsery, cel mai tânăr. Pardaillan îşi cobori spada şi-i spuse 
blînd. 

— Puteţi pleca, domnule! 

— Ei, domnule! strigă Montsery roşu de indignare, nu merit 
insulta voastră. 

Şi se aruncă înainte. 

— E adevărat, mărturisi Pardaillan părând, vă cer iertare... Trei! 
— Minunat, domnule! strigă vesel Montsery. Sunteţi un om 
desăvârşit... Mulţumesc! şi se prăbuşi leşinat, cu braţul 
străpuns. 

Pardaillan se întoarse spre Fausta, şi cu o voce şfichiuitoare ca o 
lovitură de bici, arătându-i uşa prin care năvăliseră cei patru, îi 
zise: 

— Dacă mai aveţi alţi asasini ascunşi, nu vă jenaţi... Folosiţi-vă 
de frumosul fluier şi chemaţi-i. 

Abătută, descumpănită pentru prima oară în viaţă, Fausta negă 
cu un semn sălbatic. 

— Ei cum! spuse Pardaillan cu o ironie dispreţuitoare, cum, 
numai patru bieţi asasini în jurul Faustei?... Haide, caută!... 

— La ce bun! mărturisi FaUsta descurajată. 

— Ah! şi eu îmi spuneam la fel!... o zeflesimi Pardaillan. Ei, 
atunci să ne luăm toate precauţiile pentru a nu mai fi deranjaţi. 
Spunînd acestea, se îndreptă spre uşa pe care tocmai năvăliseră 
cei patru şi o încuie cu cheia, trăgând' şi zăvorul interior. Cheia 
şi-o puse în buzunar. 


După ce făcu toate acestea, se întoarse încet spre Fausta, şi 
figura lui, până atunci zeflemitoare şi dispreţuitoare, luă o 
expresie amenințătoare atât de teribilă, încât Fausta, pierzându- 
şi cumpătul, exclamă în sine: 

„S-a sfârşit!... Mă va omori!... tocmai el!... el!..." 

Pardaillan, fără să spună un cuvânt, se apropia încet. 

Şi ea, împietrită, fără nici o expresie în priviri, îl vedea 
apropiindu-se fără a se putea mişca. 

Când se află foarte aproape de ea, cu aceeaşi încetineală 
înfricoşătoare, îi cuprinse gitul cu degetele şi începu să strângă. 
Atunci, cu un gest instinctiv, Fausta îşi trase capul între umeri. 
Ochii săi negri, atât de calmi, gravi, limpezi de obicei, se ridicară 
asupra lui înfricoşaţi, rugători, şi cu un geamăt, îl imploră: 

— Pardaillan!... Nu mă ucide!... 

— Ah! izbucni Pardaillan într-un hohot de râs, mai înfricoşător 
chiar decât mânia de până atunci, ah! este adevărat, deci!... Ţi- 
e frică!... frică de moarte!... Faustei îi este frică de moarte!... Ah, 
asta-ţi lipsea, Fausta!... 

Mândră, Fausta se îndreptă. Calmul ei obişnuit care pentru 
moment o părăsise, îi reveni ca prin minune, şi-i spuse privindu-l 
în ochi: 

— Nu mi-e teamă de moarte... o ştii bine, Pardaillan... 

— Haida-de! rânji Pardaillan, ţi-e frică! Ai cerut să fii cruţată. 

Cu un gest rapid, profitând de neatenţia lui El Torero care 
urmărea scena cu sufletul la gură, îi smulse pumnalul, şi 
proptindu-şi-l în dreptul inimii spuse cu hotărâre: 

— Repetă că Faustei îi este frică... şi voi muri la picioarele tale... 
Şi tu, Pardaillan, nu vei şti niciodată de ce am cerut această 
cruţare. 

Pardaillan înţelese că o va face. 

— Fie, spuse, el, nu voi repeta. Aştept să te explici, deoarece nu 
poţi nega că ai cerut să fii cruţată. 

— Da, am cerut... şi o mai fac... Dar, ascultă Pardaillan, mi-a 
trebuit de o mie de ori mai mult curaj cerându-ţi acest lucru. 
Văzând cât de mirat o privea încercând să-i înţeleagă 
cuvintele, continuă: 

— Ascultă Pardaillan, şi vei înţelege. 

Şi continuă, însufleţindu-se din ce în ce: 

— Da, am vrut să te omor, da, am încercat să te distrug prin 
toate mijloacele, oricât de necinstite ar fi fost, sunt de acord, da, 


am fost cât se poate de crudă şi fără inimă... dar te iubeam, 
Pardaillan, totdeauna te-am iubit... şi tu, tu m-ai disprețuit... 
înţelegi? Dar dacă eram aşa de hotărâtă şi odioasă în ura mea, 
care era de fapt dragoste, n-am vrut, Pardaillan, înţelegi? n-am 
vrut ca într-o zi. fiul tău să se ridice împotriva ta, întrebându-te: 
— Ce-ai făcut cu mama meaf 

Nam vrut ca acest lucru să se întâmple... fiindcă eu sunt mama 
'fiului tău. înţelegi acum de ce am cerut cruţare? De ce nu poţi 
ucide pe mama fiului tău? 

Auzind aceste cuvinte pe care fusese departe să le prevadă, o 
mirare uriaşă îl cuprinse pe Pardaillan. 

Ei! cum aşa! era tată?... Avea un fiu, el, Pardaillan? W Se 
înţelege că voi să cunoască tot ce era legat de naşterea fiului 
său, şi o întrebă pe Fausta care-i povesti totul. Pardaillan , 
ascultă cu atenţie, şi când termină, spuse: 

— Aşa încât, fiul meu se află, poate, la această oră, la Paris, sub 
supravegherea subretei tale Myrthis... şi tu, demna lui mamă, n- 
ai găsit timpul să te ocupi de acest copil... E drept, aveai atâtea 
de făcut... în sfârşit, ce-a fost, a fost. 

Fausta îşi plecă fruntea. 

— Şi acum, ce o să faci? întrebă ea. 

— Păi... mă întorc la Paris. Mi-am terminat misiunea. 

— Ai documentul? 

— Fără îndoială!... Şi tu, ce vei face? 

— Aici nu mai am ce face... Sixt Va murit. Mă voi întoarce în 
Italia, "şi poate că mă vor lăsa să trăiesc liniştită... Cel puţin o 
sper. 

Se priviră un moment în tăcere, după care îşi întoarseră privirile. 
Nici unul nici celălalt nu întrebară nimic de copil. Poate că 
fiecare îşi avea planul său. 

Pardaillan se ridică şi se înclină uşor: 

— Adio, doamnă, zise el rece. 

— Adio, domnule, îi răspunse ea pe acelaşi ton. 

EPILOG 

întorcându-se la hanul Turnului împreună cu El Torero, 
Pardaillan găsi un dominican care îl aştepta răbdător. 

Călugărul venea din partea monseniorului mare inchizitor să-i 
anunţe domniei sale că Maiestatea Sa regele, îl va primi în 
audienţă de rămas bun pe domnul ambasador în ultima zi a 
săptămânii. în acelaşi timp, călugărul îi înmână lui Pardaillan un 


permis de liberă trecere atât pentru el cât şi pentru întreaga sa 
suită, plus un bon de tezaur de 50. 000 de ducați pe numele lui 
don Cesar El Torero, plătibil în oricare oraş al Spaniei, sau la 
Paris, sau oriunde în Franţa. 

Regele îl primi cu amabilitate pe domnul ambasador şi-l asigură 
că Spania o va recunoaşte pe Maiestatea Sa, regele Navarrei ca 
rege al Franţei din ziua în care Ea se va converti la religia 
catolică. 

DEspinosa rugă pe domnul ambasador să accepte o amintire pe. 
care marele inchizitor o oferea personal, ca unuia dintre cei mai 
viteji şi demni gentilomi cu care a avut vreodată a face. 

Această amintire pe care Pardaillan o acceptă cu bucurie 
vizibilă, era o spadă de luptă, lungă şi solidă, semnată de unul 
din cei mai vestiți meşteri din Toledo. i 

Pardaillan o acceptă cu atât mai bucuros cu cât aceasta nu era o 
armă de paradă, ci o armă simplă şi solidă. Numai că, 
reîntorcându-se la han, observă că mânerul spadei era 
împodobit cu trei diamante, din care cel mai mic ar fi costat 
peste cinci mii de scuzi. 

Chico, care se însănătoşea văzând cu ochii, mai ales datorită 
recunoscătoare a lui El Torero cu suma de cincizeci de mii. de 
livre, sumă care nu contribui prea mult să-l facă mai binevăzut 
de bravul Manuel, care-şi dăduse, scrişnind, consimţământul ca 
acest mititel să se căsătorească cu fiica sa, frumoasa Juana. 
Pardaillan voi să participe la căsătoria lui Chico, socotind că-i 
este dator cu acest semn de prietenie. 

De altfel, se poate spune fără exagerare că această căsătorie a 
fost un adevărat eveniment, şi că tot ceea ce oraşul considera 
mai răsărit, ba chiar şi oameni de la curte, avură curiozitatea să 
asiste la această unire, considerată drept extravagantă nu de 
puţini. Dar când au văzut fermecătoarea pereche nu mai 
conteneau cu laudele şi binecuvântările. 

Trebuie să spunem că imediat ce micuțul a fost în stare s-o facă, 
Pardaillan a reluat cu coştinţioazitate lecţiile sale de scrimă, 
arătându-se surprins şi încântat de progresul rapid pe care-l 
făcea elevul său. 

în cele din urmă, Pardaillan reluă drumul Franţei, ducând cu el 
pe El Torero şi logodnica sa, frumoasa Giralda, care hotărâseră 
să se căsătorească în Franţa. 


După aproape o lună de la plecarea sa din Sevilla, Pardaillan 
înmână regelui Henric IV preţiosul document cucerit în urma 
atâtor lupte şi pericole, dindu-i un raport detaliat asupra 
împlinirii misiunii. 

— Uf! făcu Bearnezul rupând în bucăţi documentul cu o bucurie 
vizibilă. Pe toţi dracii! domnule, vă datorez pentru a doua oară 
coroana... Nu spuneţi nu... Am memorie bună. Hai, să vedem, 
tot atât de hotărât sunteţi, chiar nu pot face nimic pentru voi? 

— Pe legea mea, sire, răspunse Pardaillan surâzând, asta-mi 
pică de minune. Tocmai voiam să cer o favoare Maiestăţii' 
Voastre. 

— Bine! zise bucuros regele. Să vedem ce favoare... şi dacă nu 
sunteţi prea pretenţios... 

Şi în sinea lui îşi spunea: 

„Ai ajuns şi tu ca toţi ceilalţi!" 

Şi Pardaillan, la rândul său, gândea: 

„... dacă nu sunteţi prea pretenţios! Se arată întreg Bearnezul 
din el prin aceste cuvinte". Şi cu voce tare: 

— Aş cere Maiestăţii Voastre favoarea de a-i prezenta un prieten 
din Spania care a venit împreună cu mine. 

— Cum, asta-i tot?... 

— Aş cere pentru el o slujbă onorabilă în armatele regelui. Și 
sesizând strimbătura imperceptibilă a regelui adăugă cu 
răceală: 

— O slujbă onorifică, se înţelege de la sine... Prietenul meu este 
destul de bogat pentru a nu avea nevoie de soldă. 

— Bine! Din moment ce... 

Pardaillan surâse la mărturisirea regelui, şi reluă cu aceeaşi 
răceală: 

— Aş vrea ca Maiestatea Voastră, în amintirea înaltei stime cu 
care mă onorează, să-i uşureze prietenului meu căile de a găsi 
unele ocazii prin care să arate ce poate. 

— Drace! făcu regele surprins . 

— în sfârşit, Maiestatea Voastră să acorde titlul de ducat 
pământului pe care prietenul meu îl va cumpăra în Franţa. 

— Hei! drace! drace!... un ducat! cum asta... aşa, deodată... 
unui ştiu eu cine... O să iasă scandal! 

— Lăsaţi să iasă, sire... Dar să ştiţi că prietenul meu nu este un 
oarecare... E de nobleţe autentică... şi încă din înalta nobilime. 
— Dacă răspundeţi de asta! zise regele ezitând. 


— Răspund, sire... Ei bine, e da sau nu? 

— E da, afurisitule!... Cred că nu vi se pare prea mult dacă vreau 
să ştiu totuşi cui îi este destinată această favoare? 

— Din moment ce e acordată, nu, zise Pardaillan ca un copil. 

Şi în câteva cuvinte îi explică cine este El Torero pentru care 
ceruse toate favorurile şi care regelui i se păruseră prea multe. 
— Ei, pe toţi dracii, de ce n-ai spus-o imediat? 

— Aveam şi eu ideile mele, sire, zise Pardaillan surâzând. Regele 
îl privi un moment în ochi şi apoi izbucni în râs. 

Ghicise motivul. 

După care îi luă mîinile în ale sale şi-i spuse cu emoție 
adevărată: 

— Şi pentru voi?... Nu cereţi nimic? 

— Dar n-am nevoie de nimic, sire, făcu Pardaillan cu cel mai 
naiv ton. Sau mai degrabă da... am nevoie de ceva... 

— Ei, vezi!... 

— Am nevoie, continuă Pardaillan liniştit, să fiu total liber. 

— Ah, făcu regele dezamăgit, vreo aventură mai deosebită, fără 
îndoială? 

— Dumnezeule! Nu, sire... o aventură obişnuită... Trebuie să 
găsesc un copil. 

— Un copil? zise regele mirat. Şi ce vă interesează acest copil? 
— E fiul meu! răspunse Pardaillan înclinându-se. 

— sfârşit — 

